La 
A 
: x 
A Vad 
f i 


Dan Scroggins 
IGLUURI IN DEȘERT 


IGLUURI 
ÎN DEŞERT 


Dan Scroggins 
Igluuri în deșert 


Copyright O DAN SCROGGINS 2008 
Copyright © CRIME SCENE PUBLISHING 201 l pentru prezenta ediţie 


Toate drepturile rezervate, inclusiv drepiul de a reproduce fragmente din carte. 


CRIME SCENE PUBLISHING 
Sir. Coacăzelor nr. 5, București 
e-mail: edituro Bcrime-scene.ro 
tel./fox.: +40.21.242.73.77 
WWW.crime-scene.ro 


CRIME SCENE PUBLISHING - imprint al grupurilor FLACĂRA și TRITONIC 
Editor - coordonator: GEORGE ARION 


Descrierea CIP a Bibliotecii Najionale a României 
SCROGGINS, DAN 
Igluuri în deşert / Dan Scroggins; 
traducerea Alexandru Macovescu - București: Crime Scene Publishing, 
2010 
ISBN 978-606-8139-85-2 


Coperia: ALEXANDRA BARDAN 
Redactor: ALEXANDRU ARION 
Tehnoredactor: LAURA TIBĂR 
Comanda nr. 6 /aprilie 2011 
Bun de tipar: aprilie 201 1 

Tipar FED PRINT 

Tipărit în România 


Orice reproducere, totală sau parţială, a acestei lucrări, 
fără acordul scris al editorului, este strict interzisă 
şi se pedepsește conform Legii dreptului de autor. 


— cana ena a 


TPI DE pe ip 


Dan Scroggins 


Igluuri în deşert 
Traducere din limba engleză 
de Alexandru Macovescu 


crime scene 
39 


Dan Scroggins a petrecut peste treizeci de ani 
proiectând, construind sau operand staţii de 
tratare a apei sau a rezuduurilor lichide. El este 
autorul mai multor articole tehnice despre 
tratarea apelor industriale şi este posesorul unui 
patent pentru procedeul de tratare biologică. 
Dan iubeşte schiul, raftingul şi scufundările îm- 
preună cu familia şi prietenii. Se bucură nespus 
de procesul... creativ de scriere! 

El locuieşte în Alabama, cu soţia lui Carolyn, trei 
copii de vârste diferite şi doi câini proşti. 


Tara 


Capitolul 1 


Era aproape 12.00 când, într-o noapte de iarnă târzie, Curt 
Decker a ieşit din parcarea hotelului la volanul Cadillacului său. 
O luă la sud pe Autostrada 1, spre Aeroportul Internaţional din 
Portland. După trei ore, Decker conducea din nou pe Autostrada 
1, dar de această dată se ducea la nord, la volanul unui Ford Tau- 
rus. Cauciucurile maşinii furate fâsâiau pe şoseaua învăluită în 
ceaţă. Ninsese recent în New England și câmpurile erau acoperite 
cu un strat de cinci centimetri de zăpadă proaspătă, care se to- 
pise de pe străzi și trotuare, lăsând în urmă negrul strălucitor al 
asfaltului în care se reflectau luminile. 

Decker o luă la stânga pe strada Bank, ajunse în partea veche 
a cartierului Bath şi-şi parcă maşina într-un loc de lângă cimitirul 
de mașini. Era un loc dărăpănat, unde se vindeau automobile la 
suprapreţ unor oameni cu probleme financiare, dar era vizavi de 
Smith & Yardney, o companie frigotehnică. Decker stinse faru- 
rile, se întinse peste cele două scaune, deşi avea 1,90 m, încercă să 
se obișnuiască cu frigul de dinaintea dimineţii şi cu nevoia im- 
perioasă de somn. Decker voia să bea o cafea, dar nici nu se punea 
problema. Odată ce începea urmărirea, nu s-ar mai putea opri. 

Decker stătea nemișcat în maşină, gândindu-se la frigul de 
afară, la cât de somn îi era şi la cafea. Devenise dependent de ca- 
feaua americană, cu două linguri de frişcă şi patru pliculeţe de 
zahăr, dar astăzi trebuia să se lipsească. Dacă devenea prea som- 
noros, putea să ia nişte pastile care să-l țină treaz, dar nu acum. 
Nu-i plăcea gustul metalic pe care acele pastile i-l lăsau în gură şi 
nici migrenele care îl chinuiau când efectul medicamentului tre- 
cea. Nu lua acele medicamente, decât dacă misiunea sau chiar 
viaţa lui depindea de asta. 

Decker se uită calm în întuneric până când un Ford Mustang, 
albastru-închis din 1998 trase în faţa sediului Smith & Yardney. 
Maşina şi numărul de înmatriculare se potriveau descrierii. Dec- 
ker se uită la James Paul Foote cum ieşea din Mustang şi intra 
într-una dintre camionetele. Foote porni motorul, ieşi din vehi- 
cul şi dispăru în spatele clădirii. După câteva minute, luminile 
din clădire s-au aprins atunci când Foote a intrat în biroul din 
față, a luat nişte hârtii şi s-a întors la magazin. Luminile s-au stins, 

iar Foote a ieşit din clădire cu două cutii pe care le puse în ca- 
mionetă, înainte de a se aşeza la volan. 

Jimmy Foote o luă pe strada Bank, apoi pe Congress şi după 
aceea pe intrarea în Autostrada 1. Decker îi lăsă lui Foote un 
avans de două cvartale până să se ia după el. Cum nu prea era tra- 
fic la cinci dimineaţa şi Decker ştia exact unde se duce Foote, 
putea să-l urmărească de la o oarecare distanţă. 

Şantierul naval din Bath care oferea noaptea o priveliște deo- 
sebită, mai ales acum, cu cele două fregate supraînălțate, era 
scăldat într-o lucire gălbuie. Chiar în spatele navelor luminate 
mai erau două în curs de echipare care erau trase la chei, în apele 
întunecate ale râului Kennebec. Oceanul Atlantic era la 16 km în 
amonte. 

Camioneta utilitară S & Y şi Fordul furat rulau în tandem, 
traversând râul Kennebec pe Autostrada 1. Decker se gândea la 
posibilele puncte de interceptare, dar Footer era cu gândul la 
micul-dejun. Autostrada 1 se îngusta şi şerpuia prin cartierele 
muncitoreşti din Bath, iar Foote încetini şi opri lângă o gogoşerie. 
Parcă în faţa uşii de la intrare şi se duse înăuntru. Decker se uită 
cu atenţie în parcarea goală de lângă Blockbuster, parcă acolo, luă 
doi saci de plastic şi se îndreptă spre camioneta parcată. 

Când Decker ajunse în spatele camionetei, observă că go- 
goşeria era destul de aglomerată pentru acea oră matinală. Nu 
ştia sigur dacă acest lucru implica un risc mai mare sau nu. Îşi 
dădu seama că toţi cei din magazin, mai puţin chelneriţa, erau cu 
spatele la el. Decker se uită pe stradă cu atenţie să vadă dacă nu 
sunt şi alţi clienți, apucă mânerul portierei neîncuiate din spate şi 
trase uşor. Odată înăuntru, se duse repede pe locul din faţă, se 
uită pe fereastră şi-l văzu pe Foote la casă, cu patru oameni în 
faţă. 

Decker se puse la volan şi cu mâna cu mănuşă opri motorul, 
trase frâna de mână şi trase înapoi de schimbătorul de viteze. Se 
aplecă sub panoul de bord şi scoase siguranța pentru claxon şi 
luminile din interior. Decker se uită peste bord şi-l văzu pe Foote 
luându-și restul. Ghemuit în spatele scaunului şoferului, Decker 
puse o funie de nailon între suporţii de metal ai tetierei şi spatele 
scaunului. Mai luă dintr-o pungă de nailon un piron de lemn de 
30 de cm şi îl prinse de capătul liber al funiei. Ținând pironul de 
lemn cu ambele mâini, se ghemui în spatele scaunului şi aşteptă. 

Foote ieşi din magazin cu o pungă mică de hârtie şi cu o cană 
mare de cafea. Se opri o clipă, se uită la camionetă şi se întrebă de 
ce se oprise motorul. Foote nu prea a stat mult pe gânduri, dar se 
gândea cum să nu verse cafeaua când deschidea uşa. Îşi puse 
micul dejun pe bord şi se urcă în camionetă. 

Cînd a vrut să învârtă cheia în contact, Decker i-a strâns funia 
în jurul gâtului şi a tras puternic în spate cu mâna dreaptă. Dec- 
ker apucă apoi pironul cu ambele mâini, se sprijini cu genunchiul 
în scaun ca să aibă echilibru şi strânse cu toată puterea. Foote opu- 
nea rezistenţă, smucindu-se ca orice victimă cuprinsă de panică. 

Decker mai văzuse așa ceva. Ştia ce multă putere avea un om 
pe moarte, dar și că, până la urmă, avea să cedeze. Foote îşi agită 
braţele ca să-şi apuce agresorul sau o armă, sau să apese pe cla- 
xon; ar fi făcut orice ca să se elibereze de funia care-l sugruma. 
Văzu roşu înaintea ochilor, apoi negru. Se simţea ameţit, îi era 
greață şi parcă împietrise. Jimmy Foote se lăsă în voia morţii, în 
timp ce întunericul îl învăluia. 

În timpul scurtei confruntări, Decker se uită cu atenţie la oa- 
menii din cafenea. Nimeni nu s-a întors să se uite la el. Decker 
stătea pe vine în spatele scaunului şoferului, ţinea de funie cu pu- 
tere şi se uita la clienții din local. Aşteptă un minut până să dea 
drumul la funie şi târi cadavrul lui Foote în spatele camionetei. 
Acolo trecu pironul prin laţul slăbit și răsuci până când funia se 
strânse din nou în jurul gâtului lui Foote. Înveli pironul în bandă 
adezivă ca să fie sigur că Foote n-avea să se mai trezească. 

Decker luă doi saci verzi de gunoi, unul ca să acopere partea 
superioară a corpului, iar cu cealălt partea inferioară. Puse cada- 
vrul lui Foote învelit în sacii de gunoi pe podeaua camionetei şi 
îl ascunse printre cutii, role de bandă adezivă și unelte. Decker 
se gândi că nimeni nu avea să-l vadă din întâmplare pe Foote 
când avea să deschidă uşile camionetei în port. 

Peste puţin timp, Decker conducea înspre nord pe Auto- 
strada 1. Totul durase câteva minute. Când se uită în oglinda re- 
trovizoare la drumul pustiu din spatele lui, se relaxă şi atunci 
simţi miros de cafea proaspăt făcută. 

Dicker luă cafeaua mortului, scoase capacul, mirosi şi luă o 
gură. „E foarte bună“, şopti el pentru sine. Avea suficientă frişcă 
şi zahăr. Îi plăcea să bea cafea în dimineţile reci. Apoi se uită în 
pungă să vadă ce cumpărase Foote pentru micul-dejun. 

Peste 20 de minute, Decker şi-a tras camioneta S & Y în par- 
carea de pe cheiul Sander şi s-a uitat prin zonă după Abbey G. şi 
alţi posibili martori. Docul şi portul erau pline de pescari care îşi 
începuseră munca din zori şi nu-i acordau nicio atenţie. Dornic să 
rămână în anonimat, şi-a îndesat şapca pe cap şi şi-a tras în sus 
gulerul salopetei. Şi-a înşfăcat uneltele şi a luat-o spre doc cu că- 
ruciorul pe două roţi şi cu un tub stricat de freon şi cu altul nou 
şi lucios. În acea dimineaţă înnorată, s-a amestecat în mulțimea 
din Salt Harbour, Maine. 

Scott Lusby i-a făcut semn cu mâna lui Decker şi s-a urcat în 
barcă pentru a parcurge scurta distanța până la doc. Peste puţin 
timp, bărcuţa s-a ciocnit de doc cu forţa unei frunze căzătoare, 
dovadă de necontestat a talentului său de navigator. Lusby a sărit 
pe doc şi s-a prezentat: „Neaţa! Sunt Scott Lusby, dar tu nu eşti 
Jimmy Foote!“. Decker înghiţi în sec, apoi îi zise în grabă: „Neaţa, 
căpitane! Sunt Hans Langmueller de la Smith & Yardney. Jimmy 
e bolnav, aşa că am venit să-ți repar frigiderul. 

David Smithfield, un tânăr tehnician afro-american care stă- 
tea la computerul său şi se uita în tăcere la uriaşul panou electro- 
nic ce se întindea pe întregul perete din nordul camerei de 
control. În pupitrul său CRT, unul dintre cele 20 aranjate pe două 
rânduri, erau trei ecrane. Cel principal era chiar în faţa lui, iar cele 
două secundare erau dispuse oblic. Ecranele, biroul, fişetul şi 
masa de lucru erau aranjate într-o capsulă de oţel albastru-închis. 
Albul şi albastrul erau culorile dominante din încăpere. Tavanul 
era albastru, dar podeaua cu gresie albă. Pereţii erau albi, tehni- 
cienii purtau halate albe şi cei mai mulţi dintre ei erau albi, cu ex- 
cepţia lui David şi a lui Kim Deloitte. Spectrul limitat al culorilor 
îi ajuta să-şi concentreze atenţia asupra propriului ecran sau a 
pie panou. 

nglobând restul culorilor din spectru, uriaşul panou de afişaj 
expunea întregul incinerator de arme chimice, pe un fond negru 
ca smoala. Panoul era o capodoperă şi te aşteptai să vezi semnă- 
tura din colţul de jos din dreapta, care să ateste că îi aparţinea ar- 
tistului, marele şi puternicul Dr. Stephen Adler. Totuşi, nu era 
nevoie de semnătură, pentru că toţi cei care treceau pragul acelei 
săli ştiau că era opera lui Adler. Dacă nu o spuneau cu voce tare, 
Dr. Adler le atrăgea atenţia asupra omisiunii. Toţi tehnicienii şi 
supraveghetorii care se uitau la panou ştiau imediat faza oricărui 
proces sau vedeau componentele mecanice importante. Panoul 
de afişaj le oferea o viziune de ansamblu asupra întregii unități, 
cu excepţia pazei. Paza era asigurată în întregime de soldaţii aflaţi 
în cazemate rezistente la explozii, la foc şi la gaze toxice. Dacă ci- 
neva uita de ce se afla acolo, prezenţa soldaţilor i-ar fi reamin- 
tit-o. Dar nimeni nu uita, pentru că erau prea multe semne 
prevestitoare de rău. 

Încă de când începuse să lucreze la Depozitul de Arme Chi- 
mice Deseret, David abuzase de răbdarea lui Adler ca să afle cât 
se putea de multe despre proces. În pauze şi la ora prânzului, îşi 
scotea geanta verde-măslinie cu masca de gaze şi seringi cu atro- 
pină şi cutreiera diferitele sectoare ale unităţii de distrugere. Nu 
respecta avertizările şi se plimba prin zone interzise angajaţilor de 
felul lui. Desigur că, după câteva minute, era oprit de personalul 

militar sau angajat în producţie şi i se cerea să plece, însă doar 
după ce i se înregistra numele şi numărul de pe insignă. Îl înşti- 
inţau întotdeauna pe Adler, care, în cel mai bun caz, îi ţinea lui 
David o predică despre necesitatea de a respecta regulile şi îi 
aduce aminte că, în unele zone, soldaţii aveau ordin să „împuşte 
mortal” pe oricine intra acolo. 

Stephen Adler şi David Smithfield se urau reciproc. Adler îl 
considera pe David un rebel care aducea necazuri. În ochii lui 
David, Adler era un birocrat neînsemnat care suferea de com- 
plexul iui Napoleon. 

Era aproape amiază şi lui David i se făcuse foame, aşa că se 
uită prin jur până văzu trecând un supraveghetor. Îi arătă ceasul 
şi mimă mestecatul. Supraveghetorul dădu din cap şi zise: „Kim, 
nu poţi să-i dai drumul lui David?“ 

Kim se îndreptă agale spre pupitrul lui David, îi puse mâna 
pe umăr şi îl întrebă: 

— Ai ceva să-mi spui? 

- Ei bine, răspunse David, mă refac după o relaţie nefericită, 
dar nu m-ar deranja să fim doar prieteni. 

Kim Deloitte era o afro-americană zveltă şi atrăgătoare, cu 20 
de ani mai mare ca David. Era înaltă de 1,60 metri şi juca tenis de 
şase ori pe săptămână. Era într-o formă mai bună decât majori- 
tatea celor de două ori mai tineri ca ea. David se uită țintă la ea. 
Pielea de un cafeniu deschis părea fără cusur. Era tulburătoare, iar 
David nu-şi putea lua privirea de la ochii ei negri. Se gândea mult 
la Kim şi, după ce viaţa lui socială devenise un dezastru, se gân- 
dea şi mai mult la ea, dar cu totul altfel. 

Şi Kim se gândea mult la David, dar într-un mod diferit. Se 
gândea la el ca ea fratele ei mai mic. Kim era înzestrată cu un 
deosebit simţ al umorului şi îi plăcea că David era băiat deştept. 
Era grozav să-l aibă alături. David atrăgea mereu furia lui Adler, 
şi aşa ceilalţi scăpau nemuştruluiți. 

-— Bine, drăguţu', rosti ea, imitând accentul sudist, cu cât îţi 
plăteşti tu prietenii? 

— Cu jumătate din ce dă Adler alor săi. Pentru că sunt doar pe 
jumătate la fel de ticălos ca el. 

— O, drăguţu', nu eşti nici pe jumătate, dar eu o să-ţi fiu prie- 
tenă pe gratis, sau poate-mi dai un Snickers sau o Cola dietetică. 

-E-n regulă, conchise David, ridicându-se de la pupitru. Oho, 
e prima noastră întâlnire. N-o să mai pot dormi noaptea. 

- Dacă ne-am întâlni cu adevărat, chiar că n-ai să poţi dormi 
noaptea, dar asta-i altă poveste. 

Kim îi zâmbi lui Davis cu subînţeles. 

-~ Te mai întreb odată: ai să-mi spui ceva? 

- Nu, totul e-n regulă. Toţi parametri sunt în limbite normale. 
Aşa-i viaţa pe muchia de cuţit a plictiselii. Ne vedem în juma’ de 
oră. 

— Ne vedem după fix 30 de minute. Şi nu uita să-mi iei un 
Snickers. 

David se uită lung în ochii ei şi simţi că o întâlnire cu ea ar fi 
ceva de neuitat, cu adevărat de neuitat. Schiţă un surâs, ieşi de la 
pupitru, încă tulburat de zâmbetul ei cu subînţeles şi dădu nas în 
nas cu Dr. Adler. Stătea în mijlocul culoarului ca un Superman în 
miniatură, mai exact ca un Clark Kent în miniatură, cu ochelarii 
săi de citit atârnându-i pe nas. David era pregătit de confruntare 
şi avea deja în minte o serie de replici cu care spera să aibă succes. 

- Domnule Adler, începu David. 

— Dr. Adler, îl corectă acesta, uitându-se urât la el pe deasu- 
pra ochelarilor. 

- Îmi cer scuze. Dr. Adler, mă gândesc că, dacă tot plec din 
oraş ca să inspectez incineratorul, pot să vă predau raportul de joi 
abia luni, când mă întorc? 

Adler se uită ţintă la David în timp ce-şi scotea ochelarii şi îi 
lăsă să atârne de şnurul negru de la gât. Adler vorbi rar, pe fai- 
mosul lui ton arogant: 

— Corectează-mă dacă greşesc, dar cred că joia pică într-o joi 
săptămâna asta, indiferent dacă eşti aici sau la Tulsa. Deci, ra- 
poartele pentru joi trebuie predate joi. 

- Asta o să-mi dea de furcă. Vedeţi, am o după-amiază în- 
cărcată şi nu o să pot scoate datele din calculator până nu-mi vine 
schimbul, şi plecăm miercuri dimineţă la prima oră. Aşa că nu o 
să am timp să fac rapoartele, îi spuse David cu un aer sfidător. 

— Te înţeleg, David, mormăi Adler. Dar te pot ajuta. Vino la 
mine după ce-ţi termini tura şi îţi voi da o parolă temporară pen- 
tru calculatorul lui Ballinger ca să poţi accesa datele de care ai ne- 
voie. Vezi ce simplu e? Tu-ţi faci timp, iar eu îţi ofer mijloacele. 
Apropo, sper că nu te aştepţi să-ţi plătim ore suplimentare pen- 
tru atâta lucru. Totuşi, îţi plătim o vacanţă la Tulsa, 

Adler zâmbi şi râse de propria lui glumă. Se întoarse şi plecă. 

David continuă să pară mâhnit, dar zâmbea în sinea lui. 
„Această favoare“ îi permitea accesul la calculatorul unui supra- 
veghetor care oferea mai mai multe date, tendinţe şi etape, legate 
una de alta, şi puteai să-ţi faci o idee despre întregul proces. Cal- 
culatorul lui David, ca şi cele ale colegilor săi, avea acces numai 
Ja datele în timp real, pe care le stoca doar 24 de ore. Prin urmare, 
tehnicienii puteau vedea doar o parte din sistem. Calculatorul su- 
praveghetorului avea să-i dea lui David o imagine de ansamblu 
asupra întregii unităţi, precum şi informaţii din ultimul an. 

David era aşa de entuziasmat de această oportunitate, încât 
uită că i-e foame. Îşi trase geaca pe el, luă de pe masă geanta de 
pânză verde, o prinse în talie şi-şi legă coarda de siguranţă de 
pulpă. Această ultimă fază îl făcea întotdeauna să se simtă ca un 
pistolar din Vestul Sălbatic. Acum, dotat cu masca de gaze, trecu 
din camera de control în cea de presurizare şi apoi în zona de pre- 
lucrare. 

David voia să inspecteze descărcarea carbonului sărăcit acti- 
vat din grupul Bravo de epuratoare de gaze cu apă, aşa că o luă 
la stânga de camera de presurizare şi cobori trei rânduri de scări 
de oţel spre încăperea întunecată în care erau instalate evapora- 
torele de apă sărată. Cele şase evaporatoare imense, de 200 de mi- 
lioane de Btu, proiectate să vaporizeze toată apa răcită, generată 
de epuratoarele de gaze, scoteau un zgomot puternic, ca al plă- 
mânilor lui Dumnezeu. David simţi în piept valul de presiune 
creat de aceste maşinării monstruoase. 

David ieşi din clădirea evaporatoarelor în lumina puternică a 
soarelui de primăvară din deşertul din centrul statului Utah. 
Cerul era senin şi albastru, amintindu-i de o zi de octombrie de 
acasă din Pennsylvania. Aerul era proaspăt şi uscat şi nu era frig, 
pentru că soarele dogorea. De fapt, chiar îl orbise în clipa în care 
ieşise din clădire. Lumina era aşa de puternică şi pentru că re- 
flecta zăpada de pe munţii din depărtare. Tufişurile şi hăţişul din- 
tre unitate şi munţi parcă le încadrau, ca un paspartu, un tablou 
în culori aprinse, dar niciun tablou nu se putea compara cu mă- 
reţia munţilor. David se opri o clipă să admire priveliştea. 

David a trecut pe lângă imensul aparat cu ardere întârziată, 
pe lângă rezervorul plin cu apă sărată şi filtrele de aer cu particule 
de mare eficienţă (HEPA), pe lângă epuratorul de gaze Alfa şi, în 
sfârşit, pe lângă epuratorul Bravo. Aici se formase un mic munte 
de containere de 120 cm x 120 cm x 120 cm, făcute din carton 

compact şi căptuşite cu plastic. Fiecare container Gaylord, numit 
astfel după fabricant, conţinea aproximativ 4500 kg de carbon 
granular activat şi sărăcit sau D-gac în limbaj militar. O echipă de 
oameni îmbrăcaţi în costume galbene Haz-Mat de Nivelul B lua- 
seră din epuratorul Bravo şi încapsulaseră peste 60.000 kg de 
D-gac. Cele 120 de containere Gaylord urmau să fie îngămădite 
unul peste celălalt în trei camioane trase de tractoare. 

După ce fiecare container era sigilat şi decontaminat, era dus 
din zona periculoasă la o staţie de triaj. Aici i se punea o etichetă 
portocaliu cu galben pentru deşeuri toxice, cu un număr de opt 
cifre şi un cod de bare. Pe fiecare etichetă era scrisă provenineţa 
- Armata Statelor Unite, transporatorul — North American Car- 
bon şi locul de depozitare - Cyclops Combustion. 

David îi privea pe tehnicienii de la North American Combu- 
stion cum lucrau la triaj. Purtau salopete albe Tyvek, ochelari de 
protecţie şi pălării rigide. Aveau măşti de gaze prinse la talie, dar 
nu li se cerea să le poarte, deoarece D-gacul fusese deja sigilat în 
containere Gaylord. 

Când s-a apropiat de mormanul uriaş de cutii, David s-a asi- 
gurat că nu se uită nimeni la el. Şi-a tras în jos fermoarul gecii şi 
și-a strecurat cu dreapta camera digitală printr-o crăpătură din 
căptuşeală. I-a îndreptat obiectivul minuscul spre baza V-ului for- 
mat de fermoarul parţial deschis al gecii. 

David şi-a vârât mâna dreaptă în buzunar, a scos capacul 
unui marker verde şi s-a dus mai aproape de recipiente. De parcă 
ar fi examinat etichetele de deşeuri toxice, s-a lăsat pe vine şi a 
făcut un semn mic şi verde în fiecare colţ. David s-a dat cu un pas 
înapoi și a făcut 40 de poze recipientelor, stând cu ochii pe anga- 
jaţii de la North American Carbon. 

După ce şi-a terminat treaba, David s-a întors iute prin clădi- 
rea evaporatorului în camera de odihnă. Ajuns acolo, şi-a înfule- 
cat sandvișul, a luat două cola dietetice şi un baton Snickers de la 
automat. S-a întors în camera de control şi şi-a petrecut trei ore şi 
jumătate la pupitru, urmărind cifrele care variau cu un procent în 
sus sau în jos. Se făcuse după-amiaza târziu când a bătut David 
la uşa biroului Doctorului Adler şi a fost poftit înăuntru. 

- Scuzaţi-mă... ah... Dr. Adler, se aventură el cu o voce plină 
de falsă umilinţă, am venit să-mi daţi parola pentru calculatorul 
lui Matt. 

- Desigur, îi răspunse Adler pe un ton superior. Mai e aici 
domnul Ballinger? 

— Nu. Matt a plecat acum vreo zece minute. 

— Foarte bine, cuvântul magic de azi este... apoi Adler s-a 
oprit şi s-a uitat la eranul calculatorului său, a introdus o serie de 
numere. Da, Sea Lionl. 

— Mulţumesc, îi zise David şi îşi trase fermoarul de la geacă. 

- Unde te duci? îl întrebă Adler. 

-Mâine zbor la Tulsa şi dacă n-ajung la bancă, n-o să am des- 
tui bani. Am în portmoneu cam şapte dolari şi nu vreau să dorm 
în maşina închiriată, recunoscu sfios David. 

-— Foarte bine, şi când te întorci? 

- Cam într-o oră. Te mai găsesc aici? 

- Nu, răspunse Adler, am şi alte lucruri de făcut. 

David dădu din cap afirmativ. 

- Ne vedem duminică. 

După două ore David s-a aşezat la pupitrul lui Ballinger şi 
s-a uitat prin camera de control. Toţi tehnicienii din schimbul doi 
îşi vedeau de treburilor lor; niciunul nu l-a observat când a tastat 
parola. „Operaţiunea leui de mare“, şopti David şi trase conclu- 
zia că Adler era grozav de arogant. Concluzia aceasta era grăi- 
toare, pentru că David cunoştea o groază de oameni aroganţi, 
începând cu propriul său tată, Dr. David Smithfield. 

Parola i-a fost acceptată, iar calculatorul a emis un semnal 
sonor corespunzător atunci când apăru pe ecran imaginea uni- 
tăţii. Calculatorul lui Ballinger avea un format asemănător, dar 
cu mai multe iconuri, o mulțime. 

Se făcuse aproape miezul nopţii când David a scos discheta 
din calculatorul lui Ballinger şi a pus-o, împreună cu 50 de pa- 
gini printate, într-o geantă neagră de plastic. Găsise informaţia 
dorită. A închis calculatorul, şi-a luat geanta, geaca şi masca de 
gaze şi s-a îndreptat spre ieşire. Aproape că ieşise din camera de 
control când şi-a amintit că nu trimisese raportul de joi. Scoase o 
cartelă din buzunarul gecii şi o introduse în fanta pentru cores- 
pondenţă de pe uşa biroului lui Adler. David zâmbi la gândul 


acestei şarade. Nu-i luă mai mult de 20 de minute să scrie rapor- 
tul. 


1 Leu de mare (n.tr.) 

David se uită la ceas şi socoti iute că mai avea doar trei ore de 
dormit până se va trezi şi se va pregăti pentru zborul de dis-de- 
dimineaţă. Va avea la dispoziţie două zile întregi în Tulsa ca să se 
odihnească şi să revizuiască noile date obţinute. Le va analiza fără 
să-l deranjeze Adler, Ballinger sau altcineva. Nici Kim n-o să-i 
distragă atenţia. Se va gândi la ea, dar n-o să-l distragă. De-abia 
aştepta să plece la Tulsa. 

Adler şi-a petrecut aproape toată ziua următoare făcând tre- 
buri de rutină, iar primul schimb se termină fără probleme. Ca 
de obicei, a participat la predarea turei şi presimţea că nici seara 
nu se vor ivi probleme. S-a întors în biroul său, s-a mai uitat pe 
programul de lucru şi s-a gândit ce bine mergea totul fără David 
Smithfield. 

Adler închise uşa biroului şi tocmai pleca, când dădu nas în 
nas cu Marv Harris, supraveghetorul principal al turei a doua. 

- Noapte bună. Sper că nu aveţi probleme. 

- Sigur că nu. N-am în plan niciun mare SNAFU! până în 
weekend, spuse încet Marv şi zâmbi. Apropo, ce i-ai dat de lucru 
copilului-minune noaptea trecută? 

Lui Adler îi displăcea că oamenii îl considerau pe imperti- 
nentul tehnician negru un copil-minune, așa că repetă dispreţui- 
tor: 

- Copilului-minune? 

- Păi, ştii, lui David Smithfield. 

- David va fi plecat săptămâna asta. Face auditul lui Cyclops 
Incinerator, aşa că i-am cerut să stea mai târziu ca să-şi termine ra- 
portul de joi, afirmă Adler, iritat de atâta pălăvrăgeală. 

- Raportul de joi, mormăi Marv, i-a luat şase ore? 

Adler se împietri la faţă. 

-Cât ai zis? 

- Cam şase ore. Da, aşa e. S-a întors aici înainte de ora şase şi 
a stat până aproape de miezul nopții. N-a vorbit cu nimeni. Nici 
nu cred că s-a dus la toaletă. Cred că lucra la raport. Nu părea să 
navigheze pe internet. 


1 Situation Normal: All Fouled Up. S-ar putea traduce prin: lucru- 
rile nu merg bine, ca de obicei, deci nu-i nimic de mirare. Se foloseşte 
în glumă şi se pare că s-a folosit prima oară în Al Doilea Război Mon- 
dial. (n.tr.) 

Adler voia să pună capăt de îndată acestei conversații. 

— Bine, interveni el, o să-l întreb ce a făcut când se întoarce. 
Mulţumesc, Marv. 

Marv dădu din umeri şi se duse în camera de odihnă, iar 
Adler se opri în faţa biroului său. Se uită în jur, deschise din nou 
uşa, intră în birou şi o închise după el. 

Adler ştia bine că David nu putea să navigheze pe net, deoa- 
rece sistemul nu-i permitea. Aşa îl concepuse. În scopuri de se- 
curitate, sistemul putea doar să strângă şi să proceseze datele din 
unitate. Nu avea conexiune cu lumea din afară. Era imposibil ca 
vreun hacker sau virus să intre în sistem. Sistemul fusese conce- 
put să comunice date prin canalele potrivite, dar nu putea co- 
munica nimic în afară şi nu accepta comenzi decât de la el. În 
ciuda acestor măsuri de siguranţă, Adler era îngrijorat. Şi avea 
de ce, pentru că un tip destul de inteligent şi care aducea numai 
necazuri îşi petrecuse şase ore nesupravegheat cutreierând prin 
sistem, de la pupitrul unui supraveghetor. Adler era convins că 
lui David nu-i luase şase ore să facă raportul de joi. Treaba asta 
dura cel mult 45 de minute. 


Adler trebuia să afle ce învârtise David atâta timp; se conectă 


„la sistem, tastă câteva comenzi şi intră în calculatorul lui Ballin- 


ger. Pe ecranul lui Adler apărură documentele deschise de David 
şi timpul pe care acesta îl petrecuse studiind fiecare document. 
Adler simţi un junghi în stomac şi îi apărură broboane de sudoare 
pe frunte în timp ce vedea ce progrese făcuse David. Când citi ul- 
tima comandă a lui David — printează — simţi un nod în stomac. 

Lan Paterson puse vinciul şi cobori năvoadele în timp ce că- 
pitanul Scott Lusby împinse spre înainte regulatorul ca să ate- 
nueze rezistenţa crescândă la înaintare. Scott spera să umple cala 
cât mai era lumină, să ia viteză înainte de apus şi să se întoarcă în 
zori. Zâmbi, trecu pe pilot automat şi se duse jos să-şi ia încă o 
cană de cafea. 

Lusby dădu peste lan Peterson la baza scării. lan o ţinea în 
braţe pe Neptune, pisica vasului. 

- Care-i treaba, lan? 

- Nu ştiu. Lui Neptune îi este tare rău. A început să vomite şi 
să-şi facă nevoile peste tot, mormăi lan răguşit. 

— Văd ce-i cu Neptune, da! tu ce ai? întrebă Lusby, uitându-se 
la faţa palidă şi la ochii injectaţi ai lui Ian. Plângea, îi curgeau ba- 
lele şi transpira de parcă ar fi alergat la maraton. 

— Nu ştiu, mă simt ca dracu’. 

Ian bolborosi şi căzu cu un geamăt. Se ghemui pe jos şi în- 
cepu să vomite violent. Vărsă de zece ori la rând, iar faţa albă ca 
varul i se învineți, în timp ce i se umflau toate venele de pe cap. 
Nu se mai putea ţine şi îşi murdări pantalonii. Ian se uită îngro- 
zit la Scott, îl prinse de braţ şi încercă să spună ceva. Icnea şi o 
spumă roşiatică îi ieşea din gură, iar privirea implorătoare îi de- 
veni goală şi fixă. Scott se ridică şi se dădu înapoi îngrozit. Pe 
Scott îl paraliză gândul la cadavrul lui lan zăcând în propriile ex- 
cremente. 

Lusby dădu din cap şi se duse să-şi caute echipajul. În cam- 
buză, îi găsi pe Frank Preston şi Billy Reynold plutind în urină. 
Frica puse stăpânire pe el în timp ce se ducea pe punte la radio. 
Fiind orbit de propriile lacrimi, se împiedică pe scara spre timo- 
nerie. Apoi, un junghi puternic în burtă îl făcu să se îndoaie de du- 
rere şi să urle de spaimă, pe când i se goleau maţele. Văzu negru 
în faţa ochilor şi auzi o bufnitură, atunci când se lovi cu capul de 
punte. Clipi din ochi şi simţi o briză răcoroasă. 

Vasul Abbey G. cu năvoadele pline, a rămas fără combustibil 
peste o zi şi, când i s-au oprit motoarele, i s-au oprit şi genera- 
toarele. Ca urmare, pompele de santină, luminile, ventilatoarele 
şi toate celelalte aparate electro-mecanice lăsate în urmă de 

echipajul decedat au consumat repede energia din baterii. Abbey 
G. nu mai avea propulsie şi era în voia celor mai mici valuri. 

Apele crudului Atlantic pătrundeau mereu în galon, până 
când Abbey nu se mai putu ridica suficient ca să evacueze apa 
adusă de valul precedent. Punţile îi erau măturate de valuri reci 
care se revărsau pe vas, îi inundau deschizăturile, tambuchiurile 
şi acopereau scara spre cambuză. În timp ce vasul se lupta cu 
moartea, oceanul legăna cadavrul lui Ian şi îi înmormânta pe to- 
varăşii săi aflaţi pe Abbey G. 

În cele din urmă, dispăru în apă şi prova lui Abbey G. şi nu se 
mai putu ridica. Vasul nu se mai putea lupta cu oceanul. Aerul, 
comprimat de greutatea apei, se zbătea să scape prin toate des- 
chizăturile şi, amestecându-se cu apa ce inunda vasul, forma un 
gheizer care a fost pentru o clipă ultimul reper de suprafaţă al va- 
sului Abbey G. Învăluit în ceaţă și înconjurat de apele înspumate, 
catargul lui Abbey G., cu micul steag american din vârf dispăru 
sub apă, lăsând în urma lui doar cerul plumburiu şi oceanul în- 
tunecat. 

Pe când Abbey G. îşi începea scufundarea în adâncul Atlanti- 
cului, presiunea hidrostatică tot mai mare a dus la desprinderea 
geamandurii de salvare EPIRB, deşi era fixată în suportul de 
lângă coş. Geamandura a ţâşnit la suprafaţă, apoi a căzut în va- 
luri pleoscăind un pic, dar era astfel concepută încât să producă 
un enorm pleoscăit electronic. Odată ajunsă la suprafaţă, cu lu- 
mina stroboscopică activată, EPIRB a transmis imediat poziţia şi 
mesajul preînregistrat pe frecvenţa de urgenţă, monitorizată de 
paza de coastă americană. Geamandura a mai emis şi un semnal 
electronic. 

Pulsaţiei acustice i-a luat mai puţin de un minut să ajungă la 
carena de oţel a USS Nebraska, SSBN739, aflată la cam 300 de 
metri sub nivelul apei întunecate a Atlanticului, iar ofiţerul de 
rangul întâi, Jamie „Muddy“ Waters, a auzit şi a înregistrat su- 
netele arhicunoscute, în timp ce Abbey G. era înghițită de ape pen- 
tru vecie. După ce mugetul vârtejului s-a potolit, Jamie a auzit 
ultimul mesaj de pe nava scufundată. 

- Căpitane, am ceva important să vă spun, formulă solemn 
Jamie. 

- Ce mai e şi acum? îl întrebă căpitanul John Sturtevant. 

- Am auzit cum se scufundă o navă. Am înregistrat... şi ... . 
am ascultat, insistă, Jamie, împingând al doilea set de căşti spre 
căpitan. E semnalul acustic al unei balize SOS. 

Sturtevant îl ascultă, dădu din cap şi ordonă: 

- Domnul Gregory să ne ducă să interceptăm mesajul auzit 
de domnul Waters. În mare viteză! 

Peste 22 de minute, Nabraska tăia valurile Atlanticului ca 
înotătoarea dorsală a unui rechin, dar unul de câteva miliarde de 
dolari. Marinarii de pe puntea inferioară, urmaţi îndeaproape de 
căpitanul Sturtevant şi Gregory, s-au căţărat pe scară. De la pos- 
tul de observaţie de sus, au observat corpul umflat al lui Ian Pa- 
terson, plutind cu faţa în jos, iar în jurul lui zeci de pescăruşi 
morți. 

- Ce naiba s-a întmplat acolo? întrebă Sturtevant, fără să 
aştepte vreun răspuns. 

La început, Locotenent Gregory nu putu decât să scoată un 
suspin, dar, după ce trase aer în piept, răspunse: 

- Domnule, oamenii de pe punte... cred că... ceva l-a omorât 
pe tipul ăla şi toate păsările. Cred c-ar trebui, da, să fim cu grijă. 

- Nu miroase deloc a bine. Dă înapoi cu încă 200 de metri, 
domnule Gregory, cheamă-i iar pe marinarii de pe punte şi zi-le 
să-şi pună costumele de protecţie împotriva radiaţiilor. 

-~ Sigur, domnule. La ce vă gândiţi? 

- O să recuperăm cadavrul şi câteva păsări. O să le ducem 
înapoi la King’s Bay, să vadă ei de ce au murit. Dar nu trebuie să 
punem în primejdie viaţa echipajului. N-am de gând să aduc 
Ebola sau altă molimă pe vasul ăsta şi să ne îmbolnăvim fami- 
liile. Fă-le instructajul pentru atac nuclear, biologic şi chimic. 

Decker stătea într-un separeu din colţ, de la Maine Diner, 
chiar sub un desen cu Hesper şi Luther Little, două vechi goelete 
care eşuaseră lângă Wiscassett în anii 50. Era un desen în creion, 
făcut de un pictor destul de cunoscut de prin partea locului. Pri- 
vea desenul şi se gândea la epava lui Abbey G. fiind aproape sigur 
că nu va putea fi imortalizată nici pe apă, nici pe uscat. 

Terminânduşi clătitele, se uită lung la articolul din ziar, inti- 
tulat „Paza de coastă confirmă scufundarea lui Abbey G.” Decker 
citea cum depistase paza de coastă semnalul de la baliza SOS şi 
cum căutase prin toată zona. Citea şi că paza de coastă trăsese 
concluzia că, pe baza resturilor găsite, Abbey G. se scufundase cu 

tot echipajul. Potrivit pazei de coastă, „Cauza exactă a scufundă- 
rii este încă în curs de investigare.“ Decker întinse ceaşca de cafea 
pentru a-i fi reumplută şi zâmbi. Era în sfârşit liber. 

A doua zi, undeva la vest de Scranton, Decker a tras într-o 
parcare de camioane de pe I-80 să mai bea o cafea şi să se cazeze 
la un motel. A cumpărat o cartelă telefonică preplătită şi a format 
cifrele de pe spatele ei, apoi cele 11 cifre ale numărului de telefon. 
Cineva a răspuns după ce a sunat de două ori, aşa că a aruncat 
cartela la gunoi. 

- Vulturul. Curt la telefon. 

- Curt, ce bine că ai sunat! Sper că totul e-n regulă. 

- Da. Totul e-n regulă şi pot s-o dovedesc. 


- Bine. Din păcate, am descoperit ceva nasol şi trebuie să dis- 
cutăm. 


Capitolul 4 


Atunci când detectivul Bill McNamara se uită la lichidul 
maro prelins pe fundul chiuvetei, îşi dădu seama că bacteriile s-au 
înmulțit cât timp lipsise. A mormăit: 

- Mă întreb ce boală transmit astea oamenilor? 

~ Sau chiuvetei, interveni căpitanul Henry Melon. Bill, nu 
crezi că trebuia să-ţi speli ceaşca de cafea înainte să pleci în va- 
canţă? 

— Ba da. Ştiu că era plină acum două săptămâni. Trebuia s-o 
fi golit atunci. Acum mă simt ca un criminal în serie, continuă 
Bill, umplând ceaşca cu apă fierbinte. Ascultă cum ţipă micuţii 
ăia de frică. 

— Sper că v-aţi distrat bine pe râul Colorado. 

- Am fost mereu vigilenţi în absenţa ta şi acum am obosit, 
avem dreptul la odihnă, îi răspunse Henry în timp ce-i strângea 
mâna. Bill, continuă Henry pe un ton mai rece, după ce-ţi faci ron- 
dul de dimineaţă, vino la mine la birou să-mi povesteşti de ex- 
cursie. În plus, am nevoie de ajutorul tău într-o chestiune delicată. 

— De ce n-am vorbi acum? O să dureze câteva ore până mă 
pun toţi la curent, îi sugeră Bill, în timp ce îşi umplea ceaşca 
curată cu cafea neagră şi fierbinte şi îşi punea zahăr şi frişcă pe 
gustul lui. 

Dădu din cap şi cei doi, cu ceştile în mână, trecură prin arest 
şi intrată în biroul căpitanului. Avea un birou spaţios şi frumos, 
însă era ticsit de documente, aşa că părea mai degrabă al unui bi- 
rocrat decât al unui detectiv. Henry Melon nici nu mai lucra ca 
operativ de şase ani, de când fusese făcut căpitan. Pe biroul său 
erau acum mormane de dosare ale personalului, rapoarte de chel- 
tuieli, formulare de rechiziţie, fişe de serviciu, proiecte de buget 
şi toată harababuza ce derivă din postul de administrator. 

- De când ai ajuns contabil, Henry? îl întrebă Bill, luând un 
teanc de hârtii de pe scaunul pentru musafiri și aşezându-se. 

— De când mi-a luat Dumnezeu minţile pe jumătate. 

- Dacă-ţi ia şi jumătate de inimă şi suflet, ai putea ajunge avo- 
cat pledant. 

— Şi dacă mi-ar lua cu totul minţile, inima şi sufletul, aş putea 
ajunge primar în Salt Lake City. Henry oftă, aşezându-se încet şi 

greoi în fotoliul său de piele. Apropo de primar, trebuie să dis- 
cutăm despre ces-a întâmplat. Dar spune-mi mai întâi ce-ai făcut 
în excursie, 

— Aşa cum ştii, Jen şi-a terminat ultimul an mai devreme. Aşa 
că, pentru prima dată în viaţă, am fost amândoi liberi şi am făcut 
o excursie de neuitat. Ne-am simţit grozav, cel mai bine de când 
a plecat Dorothy. Râul este frumos, iar canionul spectaculos. Fru- 
museţea lor te năuceşte şi uiţi totul, viaţa ta de zi cu zi ţi se pare 
la mii de kilometri distanţă. Ne-am distrat pe cinste dar, pe urmă, 
când m-am gândit că peste câteva luni o să plece şi ea, parcă mi-a 
dat cineva cu ceva în cap. Ştii, o să plece la şcoală în Chicago... 

Bill se opri din vorbit, Henry se uita pe fereastră şi niciunul nu 
zise nimic timp de un minut. Bill rupse în sfârşit tăcerea stânjeni- 
toare: 

- Care-i treaba cu primarul? 

Henry îşi drese glasul şi începu: 

— Îţi aduci aminte de crima săvârşită în zona renovată a de- 
pozitelor, cam cu două zile înainte să pleci tu în concediu? 

- Da, un traficant de droguri care ajunsese rău. Le-am dat 
cazul lui Cunningham şi Lipinski. Când i-am sunat să-i întreb 
cum merge treaba, mi-au spus că s-a rezolvat. De ce mă întrebi? 

Henry continuă: 

— Ei bine, cazul nu s-a rezolvat cu adevărat, a ajuns într-un 
punct mort, ca majoritatea. Oricum, primarul vrea să-l redeschi- 
dem, adică tu, şi să facem cercetări amănunțite. Să nu ne scape 
nimic şi să tragem concluziile necesare. 

Bill se lăsă pe spate, dădu din umeri şi întrebă: 

-De ce se implică primarul în uciderea unui traficant de dro- 

i? 

~O să-ți explic totul mai târziu, acum vreau să-ţi faci rondul, 
să-ți vezi oamenii şi să le spui ce tare eşti tu că ai mers cu pluta 
prin Marele Canion. 

-O să le spun ce tare trebuie să fii ca să-ţi faci plimbarea zil- 
nică cărând un sac de plastic după tine două săptămâni. Asta for- 
mează caracterul, dar, în cazul meu, dezvoltă muşchii. 

— Despre ce naiba vorbeşti? 

-Râul Colorado este o zonă protejată, aşa că orice duci acolo, 
trebuie să şi iei de acolo, inclusiv ambalaje de dulciuri, doze de 
suc şi... ei bine mâncarea digerată, înţelegi la ce mă refer... 

— Mi-e de ajuns. Vorbeşte cu băieţii şi pune-te la curent, dar nu 
te implica personal în cazurile lor. Valdez a făcut treabă bună cât 
ai fost plecat şi poate să continue ce a început. Vreau să te con- 
centrezi asupra acestui caz. Ai aici dosarul, studiază-l, dar numai 
după ce afli ultimele bârfe. 

— Şi pe urmă? 

— Mâine dimineaţă la prima oră vreau să ne uităm pe el îm- 
preună. Apoi, la 11, o să ţi-l prezint pe noul tău partener. 

- Un nou partener! exclamă Billy. Cine e? 

Henry se uită fix la Bill pentru o clipă, apoi continuă netul- 
burat: 

— Tatăl traficantului de droguri. 

— Henry, îţi baţi joc de mine? 

Ridică mâna, parcă vrând să-l oprească: 

— Bill... pe mâine. 

Bill se ridică, luă dosarul şi îl flutură în faţa căpitanului: 

— Henry, ce te-a apucat? Nu avem voie să implicăm un civil, 
mai ales dacă e rudă cu victima. 

Henry îi făcu semn să se oprească şi îi spuse: 

- Bill, nu depinde de mine. O să-ţi dau mâine toate infor- 
maţiile de care dispun... 

Scutură din cap, pentru că ştia că situaţia nu depindea de el 
sau de Henry. Şi mai ştia că, cazuri ca acesta, lucrurile ieşeau rar 
bine. Bill îi zâmbi lui Henry din vârful buzelor şi ieşi din birou. 
Până acum, prima lui zi de lucru nu decurgea conform planului. 

Bill şi-a făcut rondul pe la subalternii săi şi s-a pus la curent 
cu cazurile importante, în timp ce le tot spunea despre excursia 
lui pe râul învolburat. În final, s-a declarat satisfăcut de infor- 
maţiile primite şi era încredinţat că aproape toţi poliţiştii din Utah 
deveniseră experţi îm topografia bazinului din aval de râul Co- 
lorado, aşa că s-a retras la el în birou. 

Bill McNamara avea birou de locotenent, de detectiv şef; era 
marea lui achiziţie, un loc în care se putea retrage să se odihnească 
şi să-şi adune gândurile. Rafturile din birou erau pline cu dosa- 
rele cazurilor importante rezolvate în cei 20 de ani de serviciu la 
Departamentul Central de Poliţie din Salt Lake City. Pe comodă 
erau o mulţime de poze de familie, mai ales ale copiilor lui, Jenny 
şi Billy Jr. Avea chiar şi câteva poze cu mama lor, fosta lui soţie, 
Dorothy. Pe birou se afla rodul muncii lui, adică o grămadă de 
dosare. 

Spre deosebire de căpitanul-contabil, Bill mai făcea încă 
muncă de poliţist. Îi plăcea să fie detectiv, aşa că se implica în 
toate cazurile. Avea în subordine zece detectivi împărțiți în cinci 
echipe de câte doi, pe care îi coordona. Nu credea că au prea mult 
de lucru; se aflau, până la urmă, în Salt Lake City, nu în Los An- 
geles sau ia New York. Fusese plecat cu puţin peste două săptă- 
mâni în cel mai lung concediu pe care şi-l luase vreodată — şi era 
nerăbdător să-şi reia munca în investigaţii. Nu voia să poarte de 
grijă tatălui unui traficant de droguri asasinat. „Cine naiba-i tipul 
ăsta şi cu ce-l are la mână pe primar?“. 

Bill decise să nu se simtă frustrat din cauza acestei misiuni, în- 
trucât se va termina repede, şi pe urmă căpitanul şi primarul o 
să-i rămână îndatoraţi. Simţi că a şi rezolvat problema, cel puţin 
în minte, aşa că se rezemă de spătarul scaunului şi deschise do- 
sarul. Pe când îl răsfoia, îi apărea în faţa ochilor scena crimei de 
acum trei săptămâni. Detectivul Bill McNamara închise dosarul, 
trăgând concluzia că toate piesele de puzzle păreau să se po- 
trivească. Evenimentele din dosar se înlănţuiau logic şi corespun- 
deau imaginii pe care şi-o făcuse de la început, însă tot îl necăjea 
ceva. 

Ştia că faptele de la dosar erau clare, însă trebuia să aibă de-a 
face cu un tată îndurerat. Hotări să-l ia uşor şi să-i menajeze du- 
rerea. Bill spera ca tatăl să observe adevărul de la bun început şi 
să ajungă treptat la concluzia că băiatul lui fusese implicat într-o 
treabă urâtă. Credea sincer că dovezile erau atât de convingă- 
toare, că tatăl o să-şi schimbe părerea despre fiul său. Bill oftă şi 
deschise din nou dosarul. 


A doua zi dimineaţă, Henry îl opri pe Bill la automatul de 
cafea. 
- Ei bine, ce zici? îl întrebă Henry, îndreptându-se cu el spre 
birou. 

— Nu ştiu ce să zic. La început, totul mi s-a părut clar ca lu- 
mina zilei. Tipul e găsit într-un apartament răvăşit, cu o ascun- 
zătoare pentru cocaină, 5000 de dolari în numerar şi cu două 
gloanţe în cap, relată Bill, trecându-şi mâna prin părul grizonat. 
Dar, când am recitit dosarul aseară, am sesizat o mulţime de 
neconcordanţe. Era un angajat serios. Nu părea să aibă nevoie de 
bani. Şi nicio persoană interogată nu-l bănuia de afaceri cu dro- 
guri. 

- Nu pare deloc să fie tipul obişnuit de traficant de droguri, 
concluzionă Henry. 

- Nu, sigur că nu, aprobă Bill, dar cazul ăsta e tare păcătos. A 
ajuns într-un punct mort şi nu avem martori, suspecți sau piste. 
Nu poţi să ajungi la nicio concluzie şi înţeleg de ce Valdez le-a 
ordonat lui Cunningham şi Lipinski să-l claseze. 

Henry dădu din cap aprobator. 

- Şi eu aş fi tentat s-o fac, dar ce-ar zice taică-su? 

-Cine ştie? oftă Bill. Ascultă, facem toate astea la ordinul pri- 
marului, aşa-i? 

- Păi, nu-i chiar aşa. Ordinul vine de la primar, dar şi lui i-a 
cerut altcineva. 

Henry făcu o pauză ca să deschidă uşa de la biroul lui şi îi 
arătă lui Bill un scaun. Se aşeză, ia Henry continuă după ce în- 
chise uşa: 

- Cererea sau ordinul vine, de fapt, de la biroul guvernato- 
rului. 

- Bill, îţi spun sincer că nu ştiu. Guvernatorul l-a sunat pe pri- 
mar, primarul pe şeful nostru şi el pe mine, iar eu am apelat la 
tine. 

- Ştiu şi eu, lanţul slăbiciunilor. Oare trebuie şi eu să sun pe 
altcineva? 

- Nu, tu eşti ultima verigă. Şeful mi-a spus să încredinţez 
cazul celui mai bun om al meu. 

- Mulţumesc pentru apreciere, dar m-ai condamnat să-mi 
pierd câteva zile făcând pe ghidul, îi replică Bill şi se aşeză. 

Căpitanul îşi drese glasul, se aplecă spre şi-i şopti: 

- Mă tem că vei pierde mai mult de câteva zile, fă-te liber cel 
puţin o săptămână. 

Bill se trânti din nou pe scaun şi se frecă la faţă cu ambele 
mâini. 

- Henry, nu-mi ascunzi nimic? 

- Nu, Bill, trebuie să-i demonstrezi tatălui că am făcut tot ce 
ne-a stat în putinţă. Trebuie să-i dovedeşti că băiatul lui a fost tra- 
ficant de droguri. Apoi trebuie să-l convingi că, atunci când lu- 
crurile au luat-o razna, unul din ceilalţi traficanţi i-a omorât fiul. 
Trebuie să-l faci să priceapă că, în asemenea cazuri, nu suntem 
prea încrezători că se va face dreptate. 

- Înţeleg, zise Bill, dar aş vrea să ştiu ce-i cu tipul ăsta, care-i 
situaţia lui şi cum de are atâta trecere pe lângă guvernator? 

— Poţi să-l întrebi chiar tu. Va veni aici în cam două ore. 

— Minunat, am timp să mai beau o cafea şi să-mi fac plimba- 
rea de dimineaţă. 

— Fii fericit că acum n-ai nevoie de sac de plastic. 

Bill părăsi biroul lui Henry şi era cât pe ce să intre în al lui, 
când îl abordară Cunningham şi Lipinski. Cunningham vorbi pri- 
mul: 

- Scuză-ne, Bill, poţi să ne acorzi o clipă mie şi lui Gene? 

Bill se gândi că erau prea politicoşi, dar, în ciuda acestui gând, 
fu de acord să stea de vorbă cu ei. După ce intră la Bill în birou, 
Cunningham continuă: 

— De ce naiba preiei tu cazul ăsta? Noi nu ne-am făcut bine 
treaba? 

— Ce? Nu-mi uraţi bun-venit, nu mă salutaţi, nu mă întrebaţi 
de concediu? le spuse Bill pe un ton sever. Lipinski îl întrerupse: 

- Căpitanul şi-a băgat nasul. Nu ne place, nu-i un secret pen- 
tru nimeni. Acu' te-a pus pe tine să verifici ce-am făcut, să vezi 
dacă n-am dat-o în bară. 

— Las-o moartă, i-o întoarse Bill. Sunt şeful vostru. E treaba 
mea să vă verific. Şi, dacă aflu că aţi dat-o-n bară, o să vă dau 
afară, fără să-l mai întreb pe căpitan sau pe împuţiţii ăia de la Re- 
surse Umane. Cunningham şi Lipinski se uitară unul la altul şi 
apoi la Bill. Uite ce e, băieţi, vă cunosc de aproape zece ani. Ştiu 
că sunteţi poliţişti de ispravă, şi o ştie şi căpitanul. 

— Atunci de ce te amesteci în cazul nostru? De obicei nu te 
bagi, remarcă Lipinski. 

Acum era rândul lui Bill să se uite fix la cei doi detectivi. 

— Eu, să nu mă bag? Ce naiba v-a făcut Valdez, băieţi? scu- 
tură Bill din cap şi continuă; uite ce e, tatăl traficantului de droguri 
vine la noi azi-dimineaţă. Căpitanul mi-a cerut mie, pentru că am 
mai mult timp, să-l pun la curent cu cazul. S-a gândit că voi aveţi 
acum atâtea cazuri de rezolvat. Eu, în schimb, n-am nimic de 
făcut. Aşa că lăsaţi-mă-n pace, vă fac un serviciu şi sunt abia în a 
doua zi după concediu! 

- Cine-i tipul ăsta? întrebă Cunnigham. 

- Probabil că e mai sfânt decât tine și crede că fiul său nu 
poate face nimic rău. Crede probabil că, atunci când poliţiştii albi 
găsesc un puşti negru împuşcat în cap, presupun că-i traficant de 
droguri. Asta-i un stereotip rasial sau o prejudecată, sau alt ter- 
men incorect politic. Că avea la el o groază de bani, o armă ilegală 

şi o tonă de cocaină, toate sunt probe indirecte. Ne-am grăbit să 
tragem concluzii. Aşadar, bătrânul vine aici să spele reputaţia fiu- 
lui său şi să ne dovedească incompetenţa. Treaba mea e să-i arăt 
probele şi să-l conving că băiatul lui a fost un ticălos. Henry zice 
că trebuşoara asta o să-mi ia o săptămână sau două, aşa că fiţi 
drăguţi şi întoarceţi-vă la lucru şi nu mă mai călcaţi pe nervi! 

Cunningham se apropie de el şi îi şopti: 

— Bill, căpitanul doar se preface că-i e milă de tine şi de babac. 
Ştii bine că o face din cauza lui Billy. 

Simţi cum îi creşte tensiunea. 

— Henry Melon mi-e prieten bun şi nu-l cred în stare să mă 
manevreze cu mila lui... 

Lipinski dădu din umeri. 

- Poate că nu-i vorba de Henry, ci de unul mai sus-pus. Toţi 
sunt politicieni. 

Îi trimise la plimbare pe detectivi şi îi urmări cu privirea cum 
pleacă din biroul lui. Tocmai închidea uşa, când îl auzi pe Henry 
strigându-i. Se uită în jur şi-l văzu pe căpitanul Melon împreună 
cu un străin impecabil îmbrăcat. 

- Bill, ţi-l prezint pe Dr. David Smithfield. 

Dr. Smithfield purta o cămaşă neagră de mătase, pantaloni 
gri-deschis tot din mătase şi pantofi scumpi. Avea barba tunsă 
scurt şi cu multe fire albe. Purta ochelari cu lentile invizibile, ale 
căror rame de aur erau fixate doar pe urechi şi pe şaua nasului, 
nu şi în jurul lentilelor. Bill avu impresia că omul arăta ca cei din 
revista GQ, mai ales că avea la mână şi un Rolex de aur. 

Înfăţişarea noului venit contrasta grozav cu cea a lui Bill şi cu 
cea a lui Henry. Era înalt cam de 1,70 m şi solid, dar nu gras. Pe 
de altă parte, Henry avea cam 1,90 m, cântărea peste 135 de kilo- 
grame şi arăta de parcă şi-ar fi luat hainele de pe jos, nu de pe 
umeraşele de la Mel's Big, & Tall Shop. Bill avea 1,85 m şi se mân- 
drea că mai era în formă şi la 44 de ani. De când divorțase de Do- 
rothy, făcuse mult sport şi arăta bine în pantalonii kaki şi tricoul 
de bumbac apretat. 

Cei trei rămaseră în picioare, uitându-se unul la altul, până 
când Henry luă din nou cuvântul: 

— Aşa cum vă spuneam, Dr. Smithfield, Bill e unul din şefi. 
Are în subordine zece detectivi, din care doi s-au ocupat de cazul 
fiului dumneavoastră, pe care l-a studiat recent şi el. 

- L-ai studiat recent? De ce nu te-ai ocupat de el de la bun în- 
ceput? îl întrebă Dr. Smithfield pe Bill. 

- Vedeţi, a fost în concediu, îi luă apărarea Henry, iar Bill făcu 
o grimasă. 

-În concediu? Cât timp ai fost plecat? 

- Păi... două săptămâni, 

— Detectiv McNamara, aveţi multe crime în Salt Lake City? 

— Nu, nici 20 pe an, e puţin în comparaţie cu alte oraşe mari. 
Bill regretă imediat ce spusese. 

Dr. Smithfield veni lângă Bill şi continuă: 

-Şi zici că nu sunt multe? Atunci de ce ai plecat în concediu, 
când trebuia să te ocupi de una din puţinele crime de aici? 

Bill se înroşi la faţă când îşi zise în sinea lui: „Cum de în- 
drăzneşte tipul ăsta să-mi pună la îndoială profesionalismul? 
Cum de are tupeu! să-mi poarte pică pentru prima vacanţă pe- 
trecută cu fata mea? Cum îndrăzneşte să mă scoată pe mine vi- 
novat?“ Bill oftă, trase aer în piept şi se linişti. 

- Am mers la locul crimei şi am studiat cazul cu detectivii 
Cunningham şi Lipinski. Mi-am făcut un plan de investigaţii şi 
i-am lăsat pe ei să-l pună în aplicare, pentru că au competenţa ne- 
cesară. Cât am fost în concediu, am discutat cu ei de mai multe ori 
şi am fost mulţumit de progresele înregistrate. 

— Atunci de ce a mai trebuit să revezi cazul? îl întrebă Dr. 
Smithfield. 

Bill se adună şi îi răspunse fără grabă: 

- Ca să pun totul cap la cap şi să puteam analiza pe rând toate 
aspectele, în ordinea în care au apărut. În cazul ăsta, sunt unele 
chestiuni pe care poate nu le ştiţi, aşa că daţi-mi ocazia să vă lă- 
muresc asupra lor, ca să înţelegeţi cum am ajuns la aceste con- 
cluzii. În plus... 

- Ajunge! îi tăie vorba Dr. Smithfield, făcând cu mâinile ges- 
tul corespunzător. N-am de gând să-mi pierd vremea cu hârţogă- 
ria voastră atâta timp cât susţineţi că băiatul meu a fost traficant 
de droguri. Pe naiba! Nu a fost! 

Bill încercă în tăcere și şi-l închipui pe Dr. Smithfield în pos- 
tura de tată îndurerat. Era aproape imposibil, dar tot încerca. 
Apoi își continuă ideea. 

- În plus... la dosar sunt şi câteva fotografii pe care poate 
doriţi să le vedeţi, dar vă avertizez să mă lăsaţi mai întâi să vă ex- 

lic. 
i Bill se uită în ochii negri ai doctorului Smithfield, dar nu văzu 
în ei nicio urmă de aprobare. 

Henry se simţea prins la mijloc. Tăcerea care se instalase l-a 
îndemnat să intervină: 

- Ce-ar fi să mergem în sala de conferinţe, să vă arate Bill în- 
tregul dosar? După aceea, vă vom răspunde pe rând la toate în- 
trebările. 

- Nu, refuză Dr. Smithfield. Nu vreau să-mi pierd toată după- 
amiaza studiind dosare. Vreau să merg la David acasă. 

Henry se uită la Bill şi ridică din sprâncene. Bill dădu din 
umeri în semn de aprobare, iar Henry dădu din cap. 

- E-n regulă! Dau un telefon şi trimit acolo un ofiţer. Când 
vreţi să mergeţi? 

— Chiar acum, ce naiba! îi ceru Dr. Smithfield pe un ton im- 
perativ. 

Bill se gândea cât de puţin se potrivea limbajul Dr. Smithfield 
cu îmbrăcăminta sa elegantă şi felul lui competent de a fi, dar era 

încântat că n-o să-şi piardă după-amiaza răsfoind dosare. Prefera 
să meargă la locul crimei şi să vadă ce găsea acolo. Era oarecum 
mulţumit să-l vadă pe Henry pus în încurcătură. După toate apa- 
renţele, doctorul le rezerva câteva surprize. Bill şi-ar fi dorit să fie 
de faţă şi primarul, tare s-ar fi bucurat să-l vadă şi pe el pus în în- 
curcătură. 

- Totu-n regulă, doctore, zise Bill. Conduc eu. Hai să mer- 

em. 
; Dr. Smithfield se uită la Bill, dădu din cap şi ieşi cu el din 
birou. Apoi lui Bill îi veni ceva în minte şi îl rugă pe doctor să-l 
aştepte o clipă. 

— Henry, începu Bill. N-ai fost sincer cu mine. Nu pot să cred 
că nimeni de la biroul primarului sau guvernatorului nu ţi-a zis 
cine e tipul ăsta. Nu e cum m-am aşteptat. E un doctor bogat. Mă 
aşteptam... N-are importanţă... Bill încerca să găsească cuvântul 
potrivit, dar nu reuşea. Ei bine, ştii doar, nu mă aşteptam să fie 
aşa. 

— Şi pe mine m-a şocat, Bill, mai ales că a venit cu o oră şi ju- 
mătate mai devreme. Nu ştiu mai multe despre el decât tine, con- 
tinuă Henry, dar cred că am făcut bine că te-am ales pe tine să te 
ocupi de el. Tu n-ai prejudecăţi şi nici nu te ambalezi. N-o să-ţi 
pierzi cumpătul în faţa lui. Nimeni nu trebuie să şi-l piardă, orice 
ar zice sau face el. Ne-am înţeles? 

-E o treabă împuţită, zise Bill în şoaptă, când ieşea din birou. 

Pe hol, Dr. Smithfield îl întrebă: 

— L-ai atins la coarda sensibilă, nu-i aşa? 

-Sigur că da, îi răspunse Bill, zâmbind. 

Biu îşi trase Jeepul în faţa depozitului renovat şi-l parcă în 
spatele maşinii de poliţie. Se întoarse spre Dr. Smithfield, îşi drese 
glasul şi-l întrebă: 

— Aţi mai fost la el acasă de când... a fost împuşcat? 

Dr. Smithfield se uită lung la Bill şi-l corectă: 

— La David, nu la el acasă, şi a fost o crimă. Dar, ca să-ţi răs- 
pund la întrebare, n-am mai trecut pe acolo de când a fost omo- 
rât David. 

Bill oftă şi continuă: 

- Doctore Smithfield, trebuie să vă avertizez că n-o să fie plă- 
cut. Deloc. 

— Apreciez grija pe care mi-o porţi, dar trebuie să mergem 
înainte. 

După această scurtă discuţie, urcară împreună cele două etaje 
până la apartamentul lui David, unde îi aşteş ta un ofiţer în uni- 
formă. Acesta descuie uşa şi scoase banda galbenă, după care Bill 
şi Dr. Smithfield intrară înăuntru. 

Apartamentul era modest, avea o bucătărioară despărțită de 
living printr-un bar cu două taburete înalte. Livingul era destul 
de mic, dar cele două ferestre imense din nord şi est creau im- 
presia de spaţiu. Ca şi în bucătărie, podeaua era din lemn de 
esenţă tare, iar pereţii de cărămidă. Tavanele erau vopsite în alb, 
aflându-se cu peste jumătate de metru mai jos de grinzile care 
susțineau etajul superior. În acest spaţiu gol, constructorii care 
renovaseră clădirea ascunseseră ţevăria şi instalaţia electrică mo- 
dernă care nu existase în acest depozit din secolul XIX. 

Lângă living era baia, un dormior de dimensiuni reduse şi 
chiar un mic birou. Întregul apartament era mobilat cu gust. În li- 
ving, era un birou de modă veche, o canapea de piele, iar la un 
capăt al ei o veche măsuţă pentru fumat. Podez.ua din lemn de 
esenţă tare era complet acoperită cu un covor de lână cu motive 
tribale africane în galben pal, portocaliu aprins, ruginiu şi negru. 
Pe pereţi atârna o colecţie de schițe, gravuri numerotate şi postere 
înrămate. Apartamentul fusese cu siguranţă bine întreţinut 
înainte să fie răscolit de intrusul care îi luase viaţa proprietarului. 

Bill se uită în jur și se întrebă de ce nu acordase mai multă 
atenție felului în care era aranjat apartamentul. Îşi amintea că se 
concentrase asupra cadavrului. „Cadavrul“, şopti Bilil, alergând 
spre birou, dar era prea târziu. Dr. Smithfield se uita deja fix la 
podea. 

— Aici a murit David? întrebă el cu gravitate în glas. 

-Îmi pare rău, am vrut să vă avertizez, zise Bill. 

Sângele fusese spălat, dar mai rămăsese o pată roşie în textura 
lemnului. Sângele se adunase şi se scursese prin crăpăturile mi- 
nuscule din lemnul de stejar. Deoarece David murise singur, sân- 
gele se răspândise în voie. Dr. Smithfield se uita lung la podea, cu 
capul în jos şi aplecat din spate. Bill nu ştia ce să facă sau să spună 
şi nu putea suferi să fie pus în asemenea situaţii. Bill stătea acolo 
ca de lemn. 

Dr. Smithfield se îndreptă din spate, se frecă la ochi şi între- 
rupse tăcerea: 

- Detectiv MacNamara, zise el, dregându-şi glasul. Spune-mi, 
te rog, ce s-a întâmplat aici şi ce ai descoperit. 

Bill hotărî să-i spună totul fără menajarnente, aşa că îşi începu 
relatarea: 

- Marţi seara, pe la 6, am primit un telefon de la o colegă de 
serviciu a lui David, Kim Deloitte. David nu venise la serviciu 
nici luni, nici marţi şi nu dăduse telefon că e bolnav. Doamna De- 
loitte îl sunase de mai multe ori, dar fără rezultat. În drum spre 
casă, a trecut pe la el să vadă ce se întâmplase. A bătut la uşă şi, 
neauzind niciun zgomot, a apăsat pe clanţă. Uşa s-a deschis, a in- 
trat şi a văzut că apartamentul fusese răvăşit. S-a întors pe hol şi 
a sunat la 911 de pe mobil. I-a spus dispecerului care era situaţia, 
iar acesta a trimis un ofiţer la faţa locului. l-am mai spus şi să stea 
pe hol, iar ea a fost de acord. Totuşi, după câteva minute, fă- 
cându-şi griji pentru David, a intrat din nou în apartament. Când 
au ajuns acolo băieţii noştri, au găsit-o pe canapea, plângând în 
hohote. I-au dat un calmant şi au dus-o la spital. Doamna Deloitte 
s-a întors la lucru de abia săptămâna trecută. 

— Aş vrea să vorbesc cu ea. Se poate? întrebă Dr. Smithfield. 

- Pot aranja, dădu Bill din cap. 

- Continuă, te rog. 

- Oamenii noştri au făcut o percheziţie sumară, au securizat 
locul crimei şi ne-au sunet. Am ajuns acolo pe la 7 seara, cu 


34 


Igluuri în deşert 


întreaga echipă de criminalişti. Medicul legist a sosit pe la 7:15 şi 
am luat de acolo corpul fiului dumneavoastră imediat după 9. 

Bill îi aruncă o privire Dr. Smithfield. Avea o expresie so- 
lemnă pe faţă şi era cât pe ce să izbucnească în plâns. Dar se stă- 
pâni, strânse din buze şi trase aer în piept. 

- Vreţi să vă spun mai departe? îl întrebă Bill. 

Dădu din cap şi Bill reluă: 

— Am făcut o percheziţie minuțioasă şi am găsit prima armă, 
care s-a dovedit a fi arma crimei. N-avea amprente pe ea. De fapt, 
în tot apartamentul n-am găsit alte amprente în afară de-ale lui 
David şi ale doamnei Deloitte. 

— Pe ce nume era înregistrată arma? întrebă Dr. Smithfield. 

— Arma era un pistol semiautomat Llama, de 9 mm. Fusese în- 
registrat ca aparţinând poliţiei din Los Angeles. 

- LAPD? întrebă Dr. Smithfield. 

Bill încuviinţă. 

- Era un pistol scump, fabricat în Spania. Într-un magazin de 
arme mai acătării, ar costa 1500 de dolari. Fusese confiscat cu 
mulţi ani în urmă, în cursul unei capturi de droguri, iar după pro- 
ces, în documentele LAPD scria că fusese distrus. 

- Distrus? De cine? 

— O dată sau de două ori pe an, majoritatea departamentelor 
de poliţie distrug armele confiscate. Le aruncă în cuptoare pentru 
topirea metalelor şi din ele se fac maşini sau grinzi de rezistenţă, 
sau.. 

- Alte arme, termină propoziţia Dr. Smithfield. 

- Da, aşa e. Dar în cazul ăsta, lipseşte o etapă. Pistolul confis- 
cata fost furat înainte să fie dat la topit. Din păcate, genul ăsta de 
furturi au loc din când în când, pentru că armele astea au mare 
valoare în lumea crimei, întrucât nu pot fi urmărite. 

Dr. Smithfield oftă, îşi puse mâinile în sân, se uită în sus şi 
apoi la Bill: 

— Acum ceva timp ai zis că ai găsit prima armă. A mai fost şi 
alta? 

- Da, am găsit-o aici, îi explică Bill, întorcându-se în living. 

Îi părea bine că ieşeau din birou, dar nici ce-o să audă aici nu 
avea să fie plăcut pentru Dr. Smithfield. Bill făcu câţiva paşi, trase 
covorul de lână şi îi arătă o mică trapă tăiată în lemnul podelei. 
Bill deschise uşiţa ce dădea într-o despărţitură făcută între grinzile 
de sub podea şi tavanul tencuit al apartamentului de dedesubt. 

— N-am găsit-o noi, ci câinele, zise Bill, în timp ce Dr. Smith- 
field se uita la el nedumerit. Ştiţi, am luat cu noi şi un câine an- 
trenat să depisteze droguri. Adulmeca peste tot prin bucătărie, 
apoi a început să zgârie cu ghearele chiar aici, în mijlocul covo- 
rului. Când am deschis trapa, am găsit cocaină, bani şi o altă 
armă. 

-0O armă! David nu a avut niciodată armă. Urăşte... ura ar- 
mele. 

— Arma aia, exclamă Bill, era un pistol semiautomat Brow- 
ning Buckmark de calibrul 22. Şi ăsta fusese înregistrat ca aparţi- 
nând LAPD şi distrus în acelaşi lot. 

Bill se opri, trase aer în piept şi-şi continuă neplăcuta sarcină: 

— Dr. Smithfield, noi credem că fiul dumneavoastră era im- 
plicat în traficul de droguri şi lucrurile au luat o întorsătură ne- 
fastă pentru el. Unul dintre partenerii săi a venit aici în timp ce 
David era la serviciu şi a căutat peste tot droguri sau bani. Nu a 
găsit nimic, Davis s-a întors, a urmat o ceartă în care l-a omorât pe 
David şi a renunţat să mai caute ascunzătoarea. 

Dr. Smithfield s-a îndreptat din spate, s-a uitat urât la Bill şi 
i-a zis pe un ton sever: 

- Detectiv, îmi dau seama ce credeţi voi şi că aţi ajuns la 
această concluzie fără să vă daţi prea mare osteaneală. Dar eu vă 
spun că greşiţi. Mă tem că David s-a băgat în nişte treburi du- 
bioase. Şi poate că de asta a fost omorât, dar sigur nu era vorba de 
droguri. Dr. Smithfield se întoarse în birou. David păstra totul. 
Unde-i sunt stickurile de memorie? întrebă el. 

- Nu le-am găsit, deşi le-am căutat peste tot. Bănuim că le-a 
luat criminalul. A scos şi hardul din calculatorul lui David. 

- Dar unde sunt dosarele cu documente? 

- Cineva a umblat prin ele. Tot ce a rămas sunt facturi vechi 
de întreţinere, situaţii ale conturilor bancare, chitanţe de la cărţile 
de credit, genul ăla de hârtii pe care le găseşti în sertarul de la 
birou în orice casă. 

Aceste explicaţii au părut să aibă efectul scontat asupra lui 
Smithfield, care oftă şi se aşeză fără să spună o vorbă. Peste câteva 
clipe, întrebă încetişor: 

— Şi acum ce urmează, detectiv? 

- Dumneavoastră hotărâți. Ştiu că nu mai vreţi să parcurgeţi 
dosarul, mai ales acura că am discutat deja despre ce a fost mai 
important. Bill se opri din vorbit. Ştia că o să-i fie silă de el pentru 

ce avea să mai spună, dar continuă. Ar trebui să ne ducem la 
Tooele să vorbim cu şeful şi colegii lui David. 

Dr. Smithfield privi în jos o clipă, apoi dădu din cap şi zise: 

— Să mergem mâine. 

— Am aranjat deja pentru poimâine, replică Bill. 

Dr. Smithfield îi zise foarte hotărât: 

- Nu, mergem mâine. Îmi place să ajung mai devreme ca să 
prind oamenii pe picior greşit. 

- Da, e clar. Dar ăştia nu sunt genul de oameni pe care să-i 
prinzi pe picior greşit. Pur şi simplu o să refuze să te primească. 
O să-i sun să văd dacă pot aranja pentru mâine. 

Dr. Smithfield îi răspunse apăsat: 

- Eşti poliţist. Spune-le doar când vrei să vii. 

-Cu ei nu merge aşa. Tooele este o unitate militară şi nu e în 
jurisdicţia mea. Dacă au chef pot să ne lase să aşteptăm pe hol şi 
două zile. Uneori, nicio hotărâre a tribunalului nu-ţi este de folos 
acolo, dar o să încerc. Unde sunteţi cazat? 

Dr. Smithfield îşi scoase din buzunar itinerariul călătoriei, se 
uită pe el şi zise: 

-Stau la Imperial Hotel... în centru. Uite şi numărul de tele- 
fon, continuă el, dându-i foaia lui Bill. N-am ajuns încă la hotel, 
aşa că nu-ţi pot da şi numărul camerei. 

- Nu contează, doar sunt poliţist. Pot obţine oricând numărul 
unei camere, remarcă Bill şi îşi notă numărul de telefon în agendă. 
O să vă sun dacă nu reuşesc să schimb ziua. Dacă nu vă sun, vin 
să vă iau de la hotel la 7 dimineaţa. Îmbrăcaţi-vă comod, va fi o 
zi lungă şi grea. 

— Sunt doctor. Sunt obişnuit să lucrez toată ziua; totuşi, încă 
nu m-am obişnuit cu diferenţa de fus orar dintre est şi vest. lar azi 
am avut o zi grea, aşa că am să mă retrag. 

Bill îl duse cu maşina pe Dr. Smithfield înapoi la secţia de 
poliţie şi îi spuse la despărţire: 

- Ne vedem mâine dimineaţă. Apropo, trebuie să fiți proas- 
păt ras. Ştiţi, pentru masca de gaze. 

Pe când pleca cu maşina, Bill simţi un nod în stomac. Nu voia 
să meargă la Tooele. Mai fusese acolo şi nu avea amintiri plăcute. 
Bill ura acel loc şi presimţea că se va întâmpla ceva rău ori de câte 
ori se ducea acolo. Bill scutură din cap şi şopti: „Azi a fost o zi na- 
soală, iar mâine va fi şi mai rău. Locul ăla mă sperie de moarte.“ 

Bina ajuns la hotel la 7 fix şi l-a luat pe Dr. Smithfield, care 
era proaspăt bărbierit. Aveau să facă drum lung până la Tooele, 
mai exact până la Depozitul de Arme Chimice Deseret. Bill ştia că 
drumul o să i se pară şi mai lung din cauza tăcerii, dar n-avea să 
facă efortul de a sparge gheaţa. Cei doi s-au îndreptat spre vest pe 
Autostrada Interstatală 80, în deplină tăcere. Au mers spre ţăr- 
mul estic al Golfului Gilbert, apoi s-au întors către sud-vest. Le 
apăru în faţă marele Salt Lake, întins cât o mare, al cărui țărm nor- 
dic nici nu se zărea la orizont. La vest, lacul era înconjurat de 
dealurile arămii ale lanţului mic de munţi Lakeside, împărţit în 
două de suprafaţa întunecată a Insulei Stansbury. Cenuşiul 
lanţului muntos şi al insulei contrasta cu albastrul cerului şi ver- 
dele apei. Peisajul era de o frumuseţe sălbatică, iar Bill se întrebă 
ce au gândit primii colonişti mormoni când au dat peste o mare 
interioară, într-un deşert fără viaţă. El era mereu fascinat de acest 
peisaj. 

Dr. Smithfield stătea tăcut şi urmărea cu privirea peisajul în 
mişcare. Se gândea la fiul său David şi la faptul că el făcea acel 
drum în fiecare zi. Se mai gândea şi la scrisorile şi telefoanele de 
la David, în care îi vorbea despre serviciu şi despre colegii lui. Dr. 
Smithfield se stăpâni să nu plângă, îşi apropie capul de geamul de 
pe partea lui şi întrebă: 

— Cât mai avem? 

— Cam jumătate de oră. Cunoaşteţi bine locul? 

-Nu prea, doar din relatările lui David. 

— Şi ce vă povestea? îl întrebă Bill, străduindu-se să facă con- 
versaţie. 

- Nu prea multe. Poate ar trebui să aşteptăm să vedem ce 
spun autorităţile. Nu vreau să-ţi influenţez opiniile, afirmă Dr. 
Smithfield, întorcându-şi privirea spre fereastra de pe care vedea 
deşertul întins, presărat cu mărăciniş. 

Cei doi şi-au continuat drumul în tăcere. Au mers spre sud, 
pe Şoseaua 36, care trecea prin mijlocul oraşului adormit. Perife- 
tia lui Tooele era modernă, dar construită parcă la întâmplare, 
însă centrul arăta ca al oricărui orăşel din mijlocul deşertului. 
Părea liniştit, cu munţii cenuşii şi cafenii din fundal şi cu cerul 

senin de deasupra. Au trecut de o bancă, un restaurant, o cu- 
răţătorie, o Bancă a Forţelor Armate şi Biroul de Asistenţă al De- 
pozitului de Arme Chimice Deseret. 

Bill se întreba dacă şi alte oraşe asupra cărora plana ame- 
ninţarea distrugerii în masă duceau o viaţă aşa de liniştită. În 
afară de Banca Forţelor Armate şi Biroul de Asistenţă, nu erau 
alte semne îngrijorătoare ale prezenţei nefaste a depozitului. În 
cele din urmă, Bill observă ceva nelalocul lui: o sirenă multi-di- 
recțională galbenă a apărării civile şi o giruetă, montate pe aco- 
perişul unei clădiri din cărămidă cu trei etaje. Apoi mai observă 
şi alte lucruri îngrijorătoare: indicatoarele albastru cu alb pentru 
căile de evacuare. Majoritatea indicatoarelor erau la fel, însă pe 
unele erau şi săgeți portocalii indicând direcţia vântului. Se gândi 
la panica ce s-ar fi iscat la auzul sirenei. Oamenii ar fi trebuit să de- 
termine direcţia vântului, în funcţie de care să hotărască pe unde 
s-o ia. S-ar fi dezlănţuit iadul pe pământ. 

Bill se gândi la oamenii din Tooele şi la cât timp mai aveau 
după declanşarea sirenei. Se întrebă: „Oare cât timp ar mai avea 
cei din Salt Lake City? Dacă ar începe să sune acum, de cât timp 
mai dispuneau doctorul şi cu el? Unde s-ar putea duce? Şi pe ce 
drum? Le-ar ajunge benzina?“ Pe când îi veneau în minte toate 
aceste întrebări, Bill se uită la indicatorul de benzină din maşina 
lui, care arăta peste 100 de litri. Se bucură că rezervorul era 
aproape plin, dar nu din cale-afară. 

Bill şi dr. Smithfield părăsiră Tooele şi plecară spre Stockton, 
pe Şoseaua 36. Sătucul era mai mult un loc de popas pentru şoferi 
în drumul lor nu lipsit de pericole pe autostrada din deşert. Stoc- 
kton era la doar 9 km de destinaţia lor, şi se remarca prin sirene 
şi detectoare de gaze. La cam 1 km de Stockton, Bill făcu la stânga 
pe un drum lăturalnic dar bine pavat şi se îndreptă spre deşertul 
nemărginit, păstrat cu tufişuri. După aproape 5 km, văzu clădi- 
rile cenuşii ale complexului şi coşul înalt, negru ca smoala, din 
care ieşea un fum alb ce se răspândea spre sud-est. Dincolo de 
complex, zări mormanele, sute de mormane, aranjate în şiruri 
drepte. 

Bill îşi îndreptă privirea din nou spre şosea, şi observă un in- 
dicator mare şi alb, pe care scria cu litere roşii de o şchioapă: „PE- 
RICOL“. 

Dr. Smithfield citi cu voce tare ce scria: 

— Asta-i o zonă restricţionată. Dacă intri în unitatea militară şi 
dacă nu ai o treabă anume aici ţi se indică să te întorci pe Şoseaua 
36. Văd că locul acesta îţi dă fiori. 

- Aşteptaţi un pic, mormăi Bill, parcându-şi maşina în locul 
rezervat vizitatorilor, aflat lângă cele opt rulote pentru angajaţi. 
Asta-i prima noastră oprire. Trebuie să ne înregistrăm şi apoi ne 
continuăm drumul. 

— Nu-i ăsta corpul principal? 

— Nu, zise Bill, mai avem încă vreo cinci kilometri de mers şi 
câteva ore de aşteptat. 

— Câteva ore? 

- Da. Guvemul a instituit o procedură de bun-venit şi trebuie 
să trecem prin toată: începe cu un examen medical. Nu-i mare 
lucru: o consultaţie. Îţi ia tensiunea şi pulsul, nu trebuie să întorci 
capul sau să tuşeşti, nimic din toate astea. Dar trebuie să urinezi 
într-o sticlă şi să-ţi ia un pic de sânge. 

— Bine, înţeleg totul până la analize. De ce să-ţi ia sânge? în- 
trebă Dr. Smithfield. 

-Nu ştiu. Dvs. sunteţi doctorul... Poate ca să afle ce grupă ai, 
în caz că eşti expus la ceva, sau să fie siguri că n-ai vreo boală pe 
care să pretinzi pe urmă că ai luat-o de aici. 

— Sau poate vor să-ţi facă ADN-ul, ca să-ţi identifice cadavrul, 
în caz că se întâmplă ceva. 

— Păi, nu m-am gândit la asta, oftă Bill. Tare urăsc locul ăsta. 

Cei doi intrară în birou, se prezentară la recepţie, îşi arătară 
cărţile de identitate şi fură conduşi în micuța clinică, fiecare în 
altă cameră. Când se termină consultaţia, fură conduşi într-o sală 
de conferințe spațioasă. Acolo li se oferi cafea caldă şi gogoşi tari. 

oţitorul lor, sergentul de stat-major Hennessey, avea sub 35 
de ani, însă părea perfect instruit şi îi rugă să-l aştepte pe dr. 
Adler. 

— Ei, cum a mers consultaţia? întrebă Bill, încercând să spargă 
gheaţa. 

— Bine, răspunse sec dr. Smithfield, ca şi cum n-ur fi fost treaba 
lui Bill, 

= mea la fel. 

— imi pare rău, domnilor, că v-am făcut să aşteptaţi. Sunt dr. 
Stephen Adler şi dumneavoastră trebuie să fiţi tatăl lui David. 


Condoleanţe. Şi nouă ne lipseşte David. L-am îndrăgit cu toţii. 
Dr. Smithfield dădu din cap aprobator. 

-Sunt dr. Smithfield şi cred că-l cunoaşteţi deja pe detectivul 
McNamara. 

- Nu, nu cred că ne-am mai întâlnit, răspunse Dr. Adler. 

— Aşa-i, detective McNamara? Credeam că ai mai fost pe aici, 
întrebă Smithfield, aruncându-i lui Bill o privire de gheaţă. 

- Am fost, dar cu alte treburi, îi zise Bill, strângând mâna lui 
Adler. Sunt detectivul McNamara. Am vorbit de câteva ori la te- 
lefon. 

— Acum îmi aduc aminte. Detectiv, condoleanţele mele. 

Dr. Adler îi pofti să ia loc şi le mai oferi nişte cafea călduţă, 
apoi le spuse ce aveau să facă în continuare: 

- De îndată ce vă sunt gata ecusoanele, sergentul Hennessey 
vă va duce maşina prin poarta principală până la Corpul C. Acolo 
veţi fi instruiți sumar şi vi se vor da măştile de gaze. 

- Vă amintiţi, de asta v-am spus să vă bărbieriţi, îi zise Bill 
doctorului Smithfield. 

- Crodeam că glumeşti. Nu credeam că o să ajungem aşa de- 
parte. 

- Nici n-o să fie aşa. E doar o măsură de siguranţă. N-am avut 
niciodată vreo scurgere în această unitate. 

— Dar aţi avut câteva în buncăre, aşa-i? remarcă Bill. 

-În igluuri, aşa le zicem. Da, am avut câteva scurgeri acolo, 
dar au fost minore şi le-am ţinut sub control. De atunci, nimeni 
n-a mai fost expus la niciun fel de gaz. Personalul din igluuri 
poartă întotdeauna costume de protecţie Haz-Mat de Nivel A, 
zise dr. Adler în apărarea sa. 

Bill se uită pe fereastră în direcţia întinsei zone de depozitare 
şi constată: 

- lgluuri în deşert. Igluuri pline cu gaz paralizant. Câte aveţi 
acolo? 

- Avem 140 de igluuri de tip Alfa şi 68 de tip Bravo. Ambele 
tipuri sunt făcute din beton armat şi acoperite cu pământ, cu ex- 
cepţia accesului, care e prevăzut cu uşi duble de oţel. Monitori- 
zăm continuu compoziţia aerului în toate igluurile şi, dacă apare 
vreo scurgere, mobilizăm imediat o echipă în costume de nivel A 
ca s-o remedieze. 

- Aţi avut multe scurgeri de gaz paralizant? întrebă 
Smithfield. 

- Niciuna. Toate au fost gaze caustice, mai ales iperită. 

— Iperită? Credeam că nu se mai produce după Primul Răz- 
boi Mondial, afirmă Bill. 

- Aşa-i. Însă noi şi aliaţii noştri, ca şi potenţialii noştri inamici, 
am continuat să producem iperită şi alte gaze caustice şi în tim- 
pul celui de-Al Doilea Război Mondial. Dar nu le-am folosit. În- 
totdeauna am susţinut că nu le vom folosi... primii. Însă, dacă 
vor fi folosite împotriva noastră, vom răspunde cu acceaşi mo- 
nedă — cunoşti expresia — dar cu multă grijă. Au un efect demo- 
bilizator. Ştim sigur că şi nemții produceau iperită, dar n-au vrut 
s-o folosească, nici chiar în ultimele zile ale războiului cu ruşii. 

— Hitler a avut personal de suferit, pentru că a fost gazat în 
Primul Război Mondial, de aceea a refuzat să folosească această 
armă, interveni Dr. Smithfield. 

Dr. Adler îşi privi oaspetele şi-i adresă un zâmbet forţat. 

-Nu mi-am dat seama că ştiţi aşa multe despre istoria gaze- 
lor de luptă. Dar aş vrea să restabilim adevărul: Hitler a folosit 
gaze de luptă. I-a gazat pe evrei cu Zyklon-B, dar cred că n-a în- 
drăznit să-l folosească în războiul cu ruşii, de teamă că se vor răz- 
buna. 

Dr. Adler se uită fix la cei doi pentru o clipă. Tot le zâmbea 
forţat. 

-Hai să revenim la ale noastre! După ce vă veţi pune măştile 
de gaze, vă voi conduce la unitate. Veţi face un tur rapid, ce se va 
încheia în principala cameră de control, acolo unde lucra David. 

— Pot vorbi cu colegii lui David? întrebă Smithfield. 

- Oamenii ăştia, îi răspunse dr. Adler, au multe treburi pe 
cap, dar sigur că puteţi vorbi cu ei, însă în limita timpului lor dis- 
ponibil. Avem... 

Bill îl întrerupse: 

-Doctore Smithfield, puteţi vorbi cu cine vreţi, cât timp vreți, 
fie cu cei de-aici, fie cu cei din oraş. Şi, dacă vreţi să staţi de vorbă 
cu dr. Adler mai pe îndelete, pot să trimit la el câţiva poliţişti să-l 
aducă la noi la secţie. 

Dr. Adler le mai adresă celor doi un zâmbet forţat şi spuse: 

- Ei bine, spuneţi-mi cu cine vreţi să vorbiţi şi voi vedea cât 
timp liber are. 

Chiar atunci intră şi sergentul Hennessey în cameră, cu nişte 
ecusoane galbene de plastic în mână şi spuse: 

- Dr. Adler, dacă sunteţi gata, putem continua. Domnilor, 
prindeţi-vă astea de cămăşi şi urmaţi-mă. 

Sergentul Hennessey îi duse într-o încăpere mică, unde erau 
12 scaune şi un televizor. 

— Domnilor, o să vă pun această scurtă casetă video cu mă- 
surile de securitate. Veţi vedea cu ce ne ocupăm noi aici, unele 
din pericolele care ne pândesc şi măsurile de precauţie pe care 
trebuie să le luăm cu toţii. 

Sergentul zâmbi, făcu lumina mai mică, puse caseta şi le ură: 

- Vizionare plăcută! 

Bill nu aprecie deloc ospitalitatea de care dădea dovadă ser- 
gentul. 

În primele zece minute era vorba despre pericolele obişnuite 
care te pândesc în deşertul din jurul unităţii, ca: păianjenul vă- 
duva-neagră, cobrele şi rozătoarele purtătoare ale virusului 
Hanta. Filmul nu menţiona decât în treacăt prezenţa armelor chi- 
mice. 

A doua parte a filmului începea cu sfârşitul Războiului Rece 
şi ratificarea din 1992 a Convenţiei de la Geneva de neproliferare 
a armelor chimice, de către Statele Unite, Rusia şi alte 34 de ţări. 
Prin Convenţie se interzicea folosirea armelor chimice şi se cerea 
țărilor semnatare să le distrugă pe toate cele din stoc. Dintr-un 
grafic reieşea mărimea impresionantă a stocului deţinut de SUA. 

Depozitul de arme chimice Deseret conţinea acum 17 mi- 
lioane de kilograme de iperită, levizită, GA (tabun), GB (sarin) şi 
VX (gaz paralizant). Camera se plimba peste cele mai mult de 200 
de igluuri boltite din oţel şi beton şi acoperite cu pământ, care 
adăposteau aceste arme chimice. Fiecare iglu avea 9 m lăţime şi 
17 m lungime. În film erau şi fotografii ale fiecărui tip de armă şi 
se menționa cantitatea depozitată la Deseret. În depozit erau în 
total peste un milion de obuze, 37.000 de rachete, 5.000 de bombe, 
20.000 de mine terestre şi 13.000 de containere de o tonă. Bill şi dr. 
Smithfield s-au uitat unul la altul când şi-au dat seama că în de- 
pozit erau destule substanţe toxice ca să radă omenirea de pe faţa 
pământului. 

În film era descrisă clădirea cu cei peste 600 de angajaţi cali- 
ficaţi, cu cele 1.300 km de fire electrice, 53 km de conducte şi 
aproape 20.000 de supape. Din toate reieşea că întreaga unitate 
era controlată printr-un sistem computerizat sofisticat de ultimă 
generaţie. Se explica în film şi cum erau scoase armele şi contai- 
nerele din igluuri, apoi transportate în clădire şi dezasamblate de 

roboţi într-un mediu controlat. Pe urmă, gazul toxic era colectat 
în stare lichidă şi incinerat. 

Vocea de pe casetă continua cu explicaţiile: „Gazele toxice 
sunt compuse mai ales din fosfaţi organici ai carbonului, care, 
prin ardere, se transformă în produse netoxice derivate prin com- 
bustie. După ce ies din incinerator, trec într-un cuptor cu ardere 
întârziată, ce funcţionează la temperaturi de până ia 1650*C, unde 
substanţele organice sunt complet distruse. Gazele de combustie 
supraîncălzite trec printr-un sistem de răcire, care aduce la o tem- 
peratură scăzută gazele de evacuare. Gazul răcit este apoi trecut 
prin straturi de carbon activ ca să se absoarbă orice agent chimic 
sau produs derivat care nu a fost distrus termic. În ultima etapă, 
este trecut printr-o serie de filtre HEPA, care elimină orice parti- 
culă de materie din gazul de evacuare. Gazul procesat, răcit, epu- 
rat și filtrat este descărcat într-un container înalt de aproape nouă 
metri. Acesta este utilat cu o serie de instrumente care monitori- 
zează constant temperatura, numărul de particule şi prezenţa 
agenţilor chimici. Dacă se descoperă vreun agent de contaminare, 
sistemul închide automat instalaţia de procesare. Instrumentele 
au capacitatea de a identifica prezenţa unui agent chimic în cele 
mai infime cantităţi. 

Filmul continua prin a sublinia preocuparea constantă a Ar- 
matei SUA pentru siguranţa angajaţilor şi pentru protecţia me- 
diului. Apoi arăta cum, odată ce tot gazul va fi dezafectat, armata 
va opri procesul, instalaţia va fi decontaminată, demontată, dusă 
la topit sau aruncată la gunoi. Gardurile vor fi demontate, clădi- 
rile şi igiuurile demolate şi asfaltul făcut praf, iar molozul îngro- 
pat în acel loc. Nu va mai rămâne absolut nimic din unitate. 
Filmul se termina pe „Muzica apelor“ de Handel şi arăta munții 
măreţi din jur, iar un vultur se înălța în zbor deasupra deşertului 
arid. 

Sergentul Hennessey intră din nou, de parcă aşteptase la uşă, 
aprinse lumina şi le spuse: 

- Domnilor, vă rog să mă urmaţi, trebuie să vă testăm măştile 
de gaz. 

Bill se aplecă spre dr. Smithfield şi îşi reafirmă poziţia în 
şoaptă; 

— Cât de tare urăsc locul ăsta! 

= A cum simt mirosul, zbieră Bil! prin mască. 

- Normal, îi zise Hennessey, fără să-şi ridice ochii de pe mo- 
nitor. După numărul de particule, ar fi trebuit să simţiți mirosul 
cu 30 de secunde în urmă. 

— 30 de secunde, repetă Bill pe un ton înăbuşit, în timp ce ser- 
gentul îi strângea curelele de cauciuc de pe cap. Simţea cum era 
tras de păr, aproape că auzea cum i se rupeau firele de păr. Se 
gândi că-şi fixase bine masca, dar tot simţea mirosul de 
scorţişoară. 

- Îmi miroase a scorţişoară. Sunt un om mort, mormăi Bill, 
dacă simţi mirosul de scorţişoară înseamnă că gazul pătrunde 
prin mască şi mori. Mirosul ăsta înseamnă moarte. Dacă începi să- 
i simţi, o să mori curând. Cât urăsc locul ăsta! 

— Acum probaţi-o din nou, îi porunci sergentul. Acum e mai 
bine. 

- Probaţi-o din nou, mormăi Bill. Cu gazul ăsta paralizant, 
nu mai ai timp „s-o probezi din nou“. Pătrunde imediat şi te 
omoară. 

La a treia încercare, Bill trecu testul, din punct de vedere prac- 
tic, însă îl pică din punct de vedere psihologic. Îl picase jalnic. Bill 
o ştia, simţea din plin amărăciunea înfrângerii. Se străduise să-şi 
fixeze bine masca, dar gazul tot îi venise de hac; n-o să mai mă- 
nânce prăjituri de Crăciun de acum înainte, după ce simţise mi- 
rosul acela de scorţişoară. Singura consolare a lui Bill era că 
doctoru' „Ştie-tot“ o dăduse şi mai rău în bară. 

După ce şi-au terminat testul cu masca de gaze, Bill şi dr. 
Smithfield au fost conduşi în încăperea alăturată, ca să mai dea o 
probă. 

- Domnilor, aceasta este trusa voastră de gaz Mark-I, îi 
anunţă sergent Hennessey, întinzând o geantă de muniții din 
pânză verde. Apoi scoase un cilindru de mărimea unui trabuc şi 
continuă. Acestea este o seringă automată cu atropină care vă 
poate salva viaţa în caz că sunteţi expuşi la gaz. Gazul paralizant 
este de trei tipuri: sarin, soman şi VX, dar toate afectează sau blo- 
chează acţiunea colinesterazei, o enzimă produsă de corpul 
uman. Colinesteraza controlează sistemul nervos şi, în consecinţă, 

toate mişcările corpului, voluntare sau involuntare. Colinesteraza 
reglează sistemul nervos prin menținerea producției de acetilco- 
lină la nivel normal. 

Bill se uită la doctorul „Ştie-tot“ cum aproba, dând din cap la 
fiecare explicație medicală a sergentului. 

-În condiții normale, la un om sănătos există un ecchilibru 
între nivelul de colinesterază şi cel de acetilcolină. Dar, dacă agen- 
tul chimic inhibă producerea de colinesterază, concentraţia ace- 
tilcolinei creşte vertiginos. Atunci, sistemul nervos începe să 
funcţioneze într-un ritm accelerat şi toţi muşchii sunt cuprinși de 
spasme. Îndată ce muşchii devin rigizi, nu mai poţi respira şi te 
asfixiezi. 

Bill se uită urât la Smithfield, pentru că îl aproba mereu pe 
sergent, ceea ce îl punea pe el înr-o lumină proastă. Aerele de su- 
perioritate ale docotorului „Ştie-tot” începeau să-l calce pe nervi. 
De parcă perspectivele de a fi gazat nu erau de ajuns, mai trebuia 
şi să-l suporte pe arogantul Ştie-tot. Bill voia şi el să pună câteva 
întrebări. 

— Cum ne dăm seama dacă suntem expuşi la gaz? Cum mi- 
roase? întrebă Bill. 

Dr. Smithfield zâmbi când îi răspur_e sergentul: 

— Credem că e inodor, dar nu ştim sigur. Vedeţi, oricine îl mi- 
roase, moare înain' *ă poată spune cum miroase. Pe măsură ce 
eşti expus la acest gaz, începi să ai anumite simptome: îţi vin la- 
crimi în ochi, îţi curge nasul, salivezi şi transpiri din abundență. 
Pe urmă, ai crampe groaznice şi te scapi pe tine. Începi să ai con- 
vulsii, iar sistemul circulator şi cel respirator nu mai funcţioneză 
normal. Urmează pierderea cunoştiinței şi moartea prin asfixiere. 
Sergentul făcu o pauză de efect, apoi continuă. Gazul intră în corp 
pe căile respiratorii ca aerosolii, sau prin piele. Ajunge în fluxul 
sangvin la câteva secunde după inhalare sau contact cu pielea. 
Fosfaţii organici îţi fac la început probleme cu ochii, nasul şi gura. 
Acesta e singurul semnal de avertizare. 

Bill parcă simţea efectele gazului, căci începuse deja să trans- 
pire. Gura îi era uscată şi de-abia reuşi să pună întrebarea urmă- 
toare: 

— Ai zis că toți mor înainte să poată spune cum miroase gazul. 
A murit cineva şi aici? 

— Păi n-am zis chiar aşa. E un argument de facto. Nimeni nu 
l-a mirosit aici şi nimeni n-a murit, în afară de câteva oi. În 1968 

am avut un accident în timpul unui test cu gaze letale, la Dug- 
way Proving Grounds, şi... Ei bine, am omorât nişte oi... 

Dr. Smithfield îi adresă un zâmbet superior şi îl întrebă: 

- Nişte oi... Câte mai exact? 

- Poate am omorât puţin peste 6.000. Oficial, nu am avut nicio 
vină pentru acel incident, iar armata a cumpărat şi apoi îngropat 
o mulţime de oi în vara lui 1968. 

Lui Smithfield i se şterse zâmbetul de pe faţă când se uită la 
Bill şi spuse în şoaptă: 

- Şase mii... 

Sergentul îşi continuă lecţia: 

— Oricum, acesta este o seringă automată. Când încep primele 
simptome, scoateţi căpăcelul de la capătul acesta al tubului nr. 1 
şi înfigeţi-l în muşchiul coapsei. Hennessey le arătă procedura, 
dar sări faza cu injecţia. Tubul acesta conţine atropină, un stimu- 
lent care ajută organismul să contracareze efectele surplusului de 
acetilcolină, accelerându-i metabolismul. Dacă, după 60 de se- 
cunde, simptomele persistă, zise el scoțând din geantă un al doi- 
lea tub cât o ţigară de foi, trebuie să-ţi njectezi tubul nr. 2. 

Hennessey continuă să vorbească şi în timp ce le arăta din 
nou cum se face injecţia: 

- Tubul nr. 2 conţine clorură de pralixodimă sau 2-PAM. Este 
o oxină care va aduce concentraţia de colinesterază în limite nor- 
male. Dacă în 60 de secunde simptomele nu cedează, repetă pro- 
cedura cu tubul nr. 3, ce conţine încă o doză de atropină. 

Bill îşi înghiţi cu greu saliva şi întrebă în şoaptă: 

-Şi apoi ce se întâmplă? 
— Te faci bine sau mori în urma expunerii la gaz, sau te 
omoară antidotul? 

Dr. Smithfield se aplecă spre Bill şi îi zise: 

— Niciun soldat de 20 de ani, în formă fizică maximă nu cred 
că ar rezista la atâta atropină. Aşa că, având în vedere vârsta noas- 
tră şi relativa formă în care suntem, bănuiesc că atropina ne-ar 
omori înainte ca gazul să-şi facă efectul, 

- Nu cred, zise sergentul, gazul VX îşi face foarte repede efec- 
tul, iar atropina este eficientă doar dacă ai fost expus la gaz pen- 
tru foarte puţin timp. Dacă apuci să inspiri chiar foarte puţin gaz, 
atropina nu-şi mai face efectul. 

— Atunci la ce-i bună trusa asta Mark-l, dacă nu la sinucidere? 
întrebă Bill, ţinând geanta în sus. 

— Îți dă speranţă. E important să nu-ţi pierzi niciodată spe- 
rana. Asta a fost tot. Dr. Adler o să fie aici în câteva clipe, încheie 
Hennessey şi ieşi din cameră. 

Dr. Adler, sergent Hennessey, dr. Smithfield şi detectivul 
McNamara intrară în camioneta guvernamentală gri şi o luară în 
jos spre o clădire joasă. Corpul de pază al clădirii arăta grozav cu 
zidurile sale blindate şi sergentul cu muşchii exersaţi la in- 
strucţiile din deşert. Era bronzat şi faţa sa cu trăsături ferme era 
parţial acoperită de ochelarii de soare de aviator. Arăta ca un pro- 
fesionist din cap până în picioare, de la părul tuns regulamentar, 
până la bocancii perfect lustruiţi. 

Cei trei şi-au predat ecusoanele, iar sergentul le-a trecut 
printr-un cititor magnetic de carduri, apoi printr-un turn-style 
comb de nouă metri înălțime, aflat înaintea unei camere de vid. 
Dr. Adler a luat-o înainte, de parcă era a lui clădirea, dar sergen- 
tul nu prea i-a dat atenţie. De fapt, se purta cu dr. Adler ca şi cu 
un comiS-voiajor care îi intrase în casă. 

De îndată ce s-au aflat taţi trei în camera de vid, sergentul a 
pus ecusoanele într-un sertar glisant ca cel dintr-o bancă cu 
ghişeul afară, Sergentul de pe partea cealaltă a geamului blindat 
de cinci cm trecu ecusoanele prin alt cititor de carduri. Au auzit 
un clic metalic, camera de vid s-a deschis şi au simţit un curent de 
aer rece creat de presiunea normală din clădire. Au intrat având 
senzaţia că în urma lor se închisese uşa unui dulap frigorific. Le 
vâjâiau urechile de la diferenţa de presiune. 

În timp ce deschidea gura şi îşi mişca maxilarele, încercând să 
scape de presiunea din urechi, Bill cercetă cu privirea interiorul 
corpului de pază. Erau acolo mai multe monitoare, pe care apă- 
rea această parte a unităţii, luată din diferite unghiuri. Bill se 
gândi că, după standardele armatei, acest sistem de supraveghere 
electronică nu era prea perfomant, însă atunci observă oglinzile. 
La aproximativ 100 de metri distanţă, în mijlocul aleii cu pietriş 
late de șase metri, se afla un stâlp care separa gardul interior de 
cel exterior. Pe stâlp erau fixate 16 oglinzi mici. Fiecare avea un 
diametru de cam zece centimetri şi se afla la distanţă egală de ce- 
lelalte, care erau prinse de stâlpul înalt de 2,50 metri. 

Bill se întoarse, se uită pe fereastră şi la partea opusă a cor- 
pului de pază şi văzu acelaşi aranjament de oglinzi pe un stâlp 
asemănător. Bill se holbă la stâlp şi întrebă: 

- Ce-i cu oglinzile astea? 

-Sunt cu infraroşii, îi răspunse sergentul. În zona mortală fo- 
losim o perdea de infraroşii pentru a ne semnaliza apariţia unui 
intrus. Se întinde din corp în corp de pază, de jur împrejurul uni- 
tăţii. 

- Zona mortală? 

- E cea dintre stâlpii de pe alee. Dacă pătrunde cineva acolo, 
fără autorizaţie, avem ordin să-l împuşcăm mortal. 

— Şi aşa, îl ţintiţi cu pistoalele voastre de nouă milimetri? în- 
trebă Bill, arătând spre braţul sergentului. 

Sergentul zâmbi şi arătă spre tavan. 

- Nu, avem un sistem de protecţie mult mai sofisticat, şi e în 
garanţie. 

- Sunt sigur că e. Ce aveţi acolo sus? 

- Domnilor, vă rog urmaţi-mă, îi întrerupse dr. Adler. 

Îşi continuară turul pe jos, conduşi de dr. Adler. El le des- 
crise pe scurt fiecare clădire şi le spuse că răspundea personal de 
întreaga unitate. Ajunseră în sfârşit la corpul de control şi le zise: 

— Acesta e centrul nervos, creierul unităţii, şi este domeniul 
meu. Este... 

Dr. Smithfield îl întrerupse intenţionat pe dr. Adler, încer- 
când să-i taie avântul acestui megaloman: 

- Acesta e corpul G. Aici lucra David. 

Bill urmări reacţia lui Adler la intervenţia lui Smithfield. Dr. 
Adler se uită urât la dr. Smithfield, dar nu spuse nimic, deşi te-ai 
fi aşteptat să reacționeze. Bill presupuse că doctorului Adler îi ve- 
nise greu să tacă. După acest scurt schimb de replici, intrară cu 
toţii în corpul G, urcară două etaje, trecură de camera de vid şi in- 
trară în camera de control. 

- O să stăm în sala de conferinţe, zise dr. Adler, indicând 
colţul cel mai apropiat al camerei de control. Camera de odihnă 
şi toaletele sunt acolo. Evitaţi, vă rog, să mergeţi neînsoţiţi în 
aceste zone. Cu cine aţi vrea să vorbiţi mai întâi? 

- Cu Kim Deloitte, răspunse Bill. 

- Perfect. Luaţi loc şi o s-o aduc aici. 

- Mersi, doctore, îi spuse Bill. 

Ştia că acest apelativ oarecum familiar o să-l irite pe marele şi 
puternicul dr. Adler. Acesta îi acordă lui Bill un zâmbet forţat şi 
plecă s-o aducă pe doamna Deloitte. 

Se aşeză şi căută degeaba un subiect de conversaţie, însă Dr. 
Smithfield rupse în cele din urmă tăcerea: 

- Beladonă? 

— Ce? 

- Beladonă. Atropina se face din beladonă. Înseamnă „femeie 
frumoasă”. 

— O femeie frumoasă care te ucide. De ce ne mai trebuie gaz 
paralizant? 

Bill nu mai ştia ce să spună. Credea că dr. Smithfield încerca 


doar să facă conversaţie, dar floarea otrăvitoare nu-l prea inte- 
resa. 

- Beladonă, repetă Smithfield şi când îşi făcu apariţia Kim De- 
loitte, o afro-americană superbă de vreo 45 de ani. 

Purta un halat alb şi anost, care nu-i acoperea decât parţial 
bluza de culoarea piersicii. Contrastul dintre albul halatului, cu- 
loarea de fruct a bluzei şi pielea ei întunecată era izbitor. Hainele 
nu făceau decât să-i pună în valoare trăsăturile feţei. Dr, Smit- 
hfield părea surprins de înfăţişarea ei. Deşi David i-o descrisese 
destul de bine în scrisori şi la telefon, el tot era şocat de frumu- 
seţea ei. 

- Doamnă Deloitte, sunt detectivul-şef Bill McNamara şi 
dumnealui este dr. Smithfield, tatăl lui David. 

Kim îi întinse mâna doctorului Smithfield şi-i spuse: 

-Îmi pare aşa de rău... Ţineam mult la David. Mă bucuram 
în fiecare zi că lucram cu el. Îmi lipseşte foarte mult. Tuturora ne 
lipseşte, îmi pare teribil de rău. 

Dr. Smithfield îi luă mâna şi îi simți strânsoarea puternică de 
jucătoare de tenis pasionată. 

- Vă mulţumesc. Şi mie îmi lipseşte. Se opri puţin, apoi con- 
tinuă: mi-a spus de dumneavoastră. Cum vă tachina, dar vă con- 
sidera o prietenă adevărată. 

Lui Kim îi veniră lacrimi în ochi, iar lui Smithfield începu să-i 
tremure bărbia. El oftă, clipi de câteva ori şi strânse din buze. Kim 
şi dr. Smithfield se uitau unul la altul, luptându-se cu emoţiile. 
Încercau să-şi stăpânească sentimentele şi lacrimile. Amândoi în- 
cercau să se controleze şi să nu-l facă pe celălalt să izbucnească în 
plâns. A urmat o lungă tăcere. 

Bill se simţea în plus, uitându-se la cei doi, dar tăcerea se pre- 
lungea prea mult. Dacă nu o va întrerupe, unul din ei avea să se 
prăbuşească psihic. Bill îşi drese glasul, fâşâi din agendă, tuşi uşor 
şi spuse: 

- Domnişoară Deloitte, îmi pare rău, dar am vr=a să vă 
punem câteva întrebări. Kim şi dr. Smithfield păreau uşuraţi, aşa 
că Bill continuă: Dr. Deloitte, spuneţi-ne, vă rog, câte ceva despre 
David, care era programul lui de lucru, cu cine se vedea în fie- 
care zi la lucru sau în viaţa personală... Vă rog să ne daţi câte de- 
talii puteţi. 

Trăsăturile frumoase ale lui Kim se crispară, ochii i se îngus- 
tară şi i se schimbă atitudinea; se uită în ochii lui Bill şi spuse cu 
greutate: 

-Nu vindea droguri, aşa cum au susţinut oamenii dummea- 
voastră. Nici nu lua droguri. Sunt absolut sigură. David era unul 
dintre cei mai drăguţi oameni pe care i-am întâlnit în viaţa mea. 
Era şi cel mai deştept din toţi pe care i-am întâlnit sau cu care am 
avut plăcerea să lucrez. Se întoarse spre dr. Smithfield şi conti- 
nuă: aţi avut un băiat grozav. Trebuie să fiţi mândru de el. Era... 

După ce îi trecu emoția provocată de cuvintele lui Kim, Bill o 
întrerupse din laudele aduse lui David: 

- Scuzaţi-mă, dar aţi spus „Aşa cum au susţinut oamenii 
dumneavoastră“. Ce-au spus exact şi când? 

Şi dr. Smithfield, şi Kim îi aruncară o privire rece lui Bill! Kim 
oftă: 

-Ei bine, prima dată mi-au pus întrebări la David în aparta- 
ment. Îşi făceau meseria, dar eu eram distrusă şi nu puteam gândi 
limpede, așa că nu mai ştiu ce m-au întrebat şi ce nu. Nu cred că 
au scos prea multe de la mine în acea zi. Nu mai puteam raționa 
de durere. După câteva zile, au venit la mine acasă şi iar m-au 
luat la întrebări. La început, mi-au spus ce găsiseră în apartament, 
banii, drogurile şi pistolul. Apoi mi-au zis că ei considerau că acea 
crimă este legată de droguri. 

Bill nu se simţea în largul său, căci aproape îl ardea privirea 
fixă a doctorului Smithfield. Nu îndrăznea să se uite la el. Îşi con- 
centra atenţia asupra agendei lui goale. I se uscase gura; înghiţi, 
îşi drese glasul încă o dată şi făcu efortul să continue. 

- ŞI tu ce le-ai zis, Kim? Cum ai reacționat la afirmaţiile lor? 

- Le-am spus că erau tâmpenii. 

— Ce te-au mai întrebat? 

-Nu prea multe, zise Kim, scuturând din cap. De fapt, nu-mi 
amintesc să-mi fi pus alte întrebări. Doar s-au uitat unul la altul 
şi au plecat. 

Dr. Smithfield trase adânc aer în piept şi interveni în discuţie: 

— Nu prea multe... Te-au mai întrebat ceva? 

- Nu, îi răspunse Kim, dând din umeri. 

- Doamnă Deloitte, interveni Bill, sunteţi sigură că detectivii 
nu v-au mai întrebat altceva despre David, despre munca lor, obi- 
ceiurile, prietenii lui sau alte chestii? 

O implora să-i spună ceva ce ar fi putut constitui un indiciu 
cât de mic pentru poliţie. 

— Nu, zise iar Kim, dând din umeri. 

Bill dăduse de necaz. Se bucurase de concediu, mulţumită lui 
Cunningham şi Lipinski. Se simţea confuz când se gândea la ce 
o să-i spună căpitanului despre cretinii ăia doi. Pe timpuri, erau 
detectivi buni, dar acum încălcaseră toate regulile unei investi- 
gaţii. Bill îşi luă gândul de la ei, şi se gândi cum să limiteze pier- 
derile. Trebuia să facă treabă bună. Bill oftă: 

- Trebuie să vă pun câteva întrebări. 

Bill interogase sute de martori de-a lungul carierei sale, aşa că 
îi puse lui Kim întrebări într-o manieră competentă şi profesio- 
nistă. Mai câştigă din terenul pierdut la începutul discuţiei, dar tot 
era în urmă, tare în urmă. 

După un timp, Kim trebui să plece, dar nu înainte să-l îm- 
brăţişeze pe Smithfield şi să-i dea cartea ei de vizită. Îl întrebă 
dacă poate să-l ajute cu ceva, iar Dr. Smithfield zâmbi şi o mai 
îmbrăţişă o dată. 

În următoarele ore, Bill şi Dr. Smithfield au mai pus întrebări 
la patru din colegii lui David şi deja îşi formaseră o părere. David 
era un tânăr deştept, energic şi simpatic, admirat de toată lumea. 
Şeful lui direct, Matt Balinger, spunea că lui David i se dăduseră 
recomandări excelente pentru cursul de supervizori din Aber- 
dean Proving Grounds. f era greu să creadă că cineva se putea ri- 
dica la înălțimea celor scrise în raport, dar David le întrecuse toate 
aştepările. 

Toţi cei interogați îl vedeau pe David într-o lumină foarte fa- 
vorabilă, ceea ce nu se putea spune despre detectivii Cunnin- 
gham şi Lipinski. Toți afirmau că detectivii îi întrebaseră mai întâi 
despre implicarea lui David în traficul de droguri. Toţi credeau că 
treaba cu drogurile e o tâmpenie. 

Bill se uită la ceas în drum spre biroul cu pereţi de sticlă al lui 
Adler. Era un templu închinat doctorului Adler, cu un perete în- 
treg plin de diplome şi premii. Pe ceilalți pereţi erau tablouri fă- 
cute de mâna tremurătoare a lui Adler, care îl înfăţişau stând 
împreună cu alte somităţi în faţa faimosului complex. Era ghidul 
de călătorie al unui megaloman. Cărțile şi amintirile din călăto- 
riile sale în jurul lumii ocupau cele trei biblioteci joase din birou. 
Judecând după tot ce era acolo, dr. Adler era o personalitate ilus- 
tră sau cel puţin aşa credea el. 

Bill se concentră asupra unui lucru ce părea să nu se potri- 
vească cu celelalte de acolo. Dr. Adler îşi bea cafeaua dintr-o cană 
cu Chicago Bulls. Bill examină diplomele de pe perete. Adler nu 

făcuse colegiul în Illinois sau Wisconsin, sau în Midwest, deci n- 
avea cum să fie fan al echipei Chicago Bulls. Bill crescuse în Chi- 
cago şi ştia că Adler nu vorbea ca cei de acolo. Bill era şi fan al 
echipei Chicago Bulls şi nu prea credea că Dr. Adler se dă în vânt 
după baschet. 

Bill continuă să examineze camera, căci Adler se apropia de 
sfârşitul convorbiri sale. „Ei bine, asta e tot, domnule secretar... 
mulţumesc... Apreciez indicaţiile dumneavoastră, dar am un 
personal excelent... dar, mai vorbim... La revedere, domnule“. 
Detectivul McNamara îl urmărise pe Dr. Adler în timp ce vorbea 
la telefon şi observase că butonul de aşteptare era aprins. Zâmbi. 

Nu aflaseră nimic din discuţia cu Dr. Adler. Pentru el, era un 
prilej să vorbească despre meritele sale unor oameni care n-aveau 
cum să nu-l asculte. Bill nu era deloc impresionat, iar Dr. Smit- 
| field fierbea. Bill aproape că-i auzea sângele clocotind în vine. 

- Bine, Dr. Adler, îl întrerupse Bill, a avut o zi grea şi încă mai 
avem multe de făcut, nici nu ne ajunge ziua asta. 

— Ce vrei să spui? întrebă Dr. Adler. 

Bill observă că Adler se înroşise la faţă. 

- Dr. Smithfield şi cu mine va trebui să stăm mai mult timp 
aici. Încă mai avem întrebări de pus şi oameni de interogat. Poate 
va trebui să ne uităm şi prin documentele dumneavoastră. 

-Nu înţeleg, credeam că asta-i tot, zise dr. Adler, apoi se opri 
ca să se calmeze. E-n regulă, anunţaţi-mă, vă rog, cu cine vreţi să 
vorbiţi şi ce documente vă trebuie şi voi face tot posibilul să vi le 
pun la dispoziţie. 

- Mulţumim, doctore. Ne vedem peste câteva zile, îi spuse 
Bill, surâzându-i vag. 

— Avem destule de făcut aici. Anunţaţi-ne cu mult timp în- 
ainte, mai ales în privința documentelor. 

— Ne vedem în câteva zile. Bună ziua! zise Bill, obligându-l 
pe dr. Adler să-i strângă mâna. 

Mâna lui Adler era moale, rece şi umedă, atribute minunate 
pentru o stridie, dar nu pentru mâna unui om. Dr. Adler încuvi- 
ință şi spuse. 

— Sergentul vă va însoţi până la ieşire. 

Dr. Smithfield şi Bil McNamara ieşiră cu maşina din unitate, 
în deplină tăcere, timp în care Bill trecu în revistă interviurile şi 
probele. Avusese de-a face cu unii criminali care duceau o viaţă 
dublă, iar faptele lor îi miraseră pe vecinii şi pe colegii lor de ser- 

viciu. Văzuse de zeci de ori aceleaşi scene, în care reporterul îi 
chestiona pe vecinii ticălosului, care ziceau mereu: „Era un om 
liniştit, îşi îngrijea bine curtea şi ne saluta tot timpul. Nici măcar 
nu ştiam că are un topor“. Bill se întreba dacă nu cumva şi David 
păcălise pe toată lumea. 

Pe de altă parte, dr. Smithfield îşi schiţase actul de revoltă pe 
care o să-l citească detectivului McNamara şi şefului său, căpita- 
nul Henry Melon. N-avea să doarmă la noapte. O să-şi repete 
schema de atac şi o să-i nimicească cu mânia lui îndreptăţită. Tipii 
ăştia o să primească cea mai mare săpuneală din viaţa lor. 

Peisajul îi distrăgea atenţia lui Bill, mai ales casa de lângă 
şosea, cu reclama de neon pentru berea Coors în fereastră. Fusese 
o zi grea şi se gândi că n-ar fi rău să intre şi să bea o bere sau două, 
poate şi dr. Smithfield s-ar mai înveseli. Ar fi frumos, dar ştia că 
nu e posibil, pentru că nu o să bea doar o bere sau două. Bill ştia 
că nu se va putea opri din băut până nu cădea cu capul pe masă 
sau intra în comă alcoolică, sau începea să vomite în parcare. 
acest caz, doctorul o să aibă multe de spus despre el căpitanului 
Melon, dar Henry nu o să se mire, pentru că auzise multe ase- 
menea lucruri despre el. Bill nu o să se oprească la bar, n-o să-l de- 
zamăgească pe Henry sau pe el însuşi şi nu va cădea din nou în 
patima beţiei. 

Prima parte a drumului înapoi la Salt Lake City părea mai 
lungă decât întreaga distanță parcursă la dus. Se lăsase o tăcere 
insuportabilă, ca o povară pe sufletul lui Bill, aşa că rosti, după ce 
îşi drese glasul: 

— Dr. Smithfield... 

Doctorul se uită chiorâş la Bill şi zise: 

Hmm... 

-Dr. Smithfield, nu ştiu cum să încep, dar... Bill se opri, oftă 
şi se uită pe fereastră ca să-i vină inspiraţia. Dr. Smithfield, conti- 
nuă Bill, nu cred deloc că moartea fiului dumneavoastră a fost le- 
gată de droguri. 

Iar s-a aşternut tăcerea, tocmai când Bill credea că dr. Smit- 
hfield o să confirme sau să-i pună nişte întrebări, dar acesta se 
aştepta ca Bill să-şi continue ideea. Niciunul nu scoase o vorbă. 

Bill îşi drese glasul şi luă din nou cuvântul: 

- Pe baza informaţiilor culese din interviurile de azi şi celor 
aflate ieri, nu cred că a fost vorba de droguri. Totuşi, nu pot să 
vin cu o ipoteză care să anuleze probele indirecte existente. 

Privirea fixă a doctorului Smithfield îl ardea pe Bill ca lumina 
unui reflector. Era cât pe ce să explodeze, când Smithfield îi zise 
pur şi simplu: 

— Spune mai departe. 

— Aţi văzut dosarul şi probele. Sunt sigur că vă daţi seama 
cum am ajuns la asemenea concluzii. 

Atunci începu Smithfield să-l mustre, aşa cum se aşteptase: 

- Nu, nu înţeleg. Dacă detectivii şi-ar fi făcut treaba şi ar fi in- 
vestigat cazul cum trebuie, n-ar fi tras concluzii pripite, n-ar fi 
dedus că David era traficant de droguri. Şi, dacă tu n-ai fi mers în 
concediu, ai fi avut grijă să-şi vadă de treabă. 

-Să vă ia naiba! îi replică Bill cu năduf, dar nu-şi pierdu stă- 
pânirea de sine. Era constrâns, căci nu ştia de ce îl alesese căpita- 
nul Melon tocmai pe el pentru treaba asta împuţită. Se gândea la 
timpul petrecut cu fata lui. Se punea în locul doctorului Smit- 
hfeld şi se gândea la David. S-a mai gândit şi la Billy, apoi a re- 
luat 

- Dr. Smithfield, chiar nu ştiu de ce au fost oamenii mei aşa 
de superficiali. Nu ştiu de ce au încălcat protocolul şi au dezvă- 
luit probele indirecte celor pe care i-au interogat. N-are niciun 
sens, dar asta va fi o investigaţie separată. 

-O investigaţie separată, ţipă dr. Smithfield. Ce naiba! Ar fi 
bine să fie aşa, şi vă sfătuiesc să începeţi această „investigaţie se- 
parată“ cât mai repede. Să zicem mâine. 

- Nu, nu mâine. 

— Ba da, mâine! Detectiv McNamara, nu vrei să înţelegi că am 
de gând să-i iau cuiva nenorocita de insignă pentru treaba asta? 

Bill scutură din cap. 

— În cazul ăsta, avem multe întrebări la care n-am primit răs- 
puns şi multe lucruri de clarificat, înainte să-i iei cuiva nenorocita 
de insignă. Nici n-aveam idee peste ce sau cine putem da. 

Liniştindu-se un pic, Smithfield se rezemă de scaun şi întrebă 
cu dispreţ: 

-La ce te referi? 

-Să presupunem că moartea lui David n-are legătură cu tra- 
ficul de droguri. În cazul ăsta, cineva şi-a dat multă osteneală şi a 
cheltuit mulţi bani ca să pară aşa. Aveţi idee cine ar fi putut să 
facă aşa ceva? 

— Nu, recunoscu doctorul, aşezându-se mai comod pe locul 
său. 

Se instală iar tăcerea; Smithfield se uita prin parbriz la deşer- 
tul cu tufişuri şi se întreba cine ar putea fi implicat. Încercă să dez- 
lege enigma cât timp au parcurs câţiva kilometri de şosea, şi încă 
nu reuşise, când începu să vorbească: 

- Nu ştiu cine ar putea fi. Am fost aşa preocupat să vă dove- 
desc că David nu a fost traficant de droguri, că nu m-am gândit 
la mobilul crimei. 

-Încă n-am dovedit că David nu a fost traficant. Va fi greu de 
probat, mai ales că există atâtea dovezi contrare. Oricum, avem 
posibilitatea de a dovedi că nu a fost traficant dacă îl descoperim 
pe cel ce se face vinovat de moartea lui. Din păcate, nu avem ni- 
ciun fel de informaţii. Înţelegeţi unde bat? 

- Da, dacă înţeleg eu bine, trebuie să mă port de parcă ai fi 
reuşit să mă îmbrobodeşti că fiul meu era traficant de droguri. 
Între timp, vom investiga cazul în cu totul altă direcţie. 

— Vom? 

- Da, noi. N-o să merg la vânătoare de vrăjitoare şi n-o să-i în- 
vineţesc fundul scumpului tău căpitan, cât timp tu şi mine vom 
investiga împreună asasinarea lui David. 

Bill era aşa de şocat, că dădu din cap cu resemnare. 

— Şi acum ce o să-i spunem căpitanului? 

Se gândi la întrebarea doctorului Smithfield, în timp ce se 
apropriau de periferiile lui Salt Lake City. Bill constată cu serio- 
zitate că premoniţia lui Henry se adeverise; i se dăduse un nou 
partener. 

- Nu ştiu, dar o să născocesc eu ceva până mâine. 

-Trebuie să ne gândim la un plan. Parchează aici. Hai să bem 
ceva şi să discutăm. 

-— Bună idee! minţi Bill, pe când se gândea la provocarea ur- 
mătoare. 

Bill îşi trae jeepul în parcarea aglomerată şi cei doi intrară în 
restaurant. Era un loc plăcut şi intim, deși toate restaurantele 
dintr-un lanţ arătau cam la fel. Fiind imitații ale restaurantului- 
pilot, toate se află într-o sală mare, sunt la fel decorate, au ace- 
leaşi chelneriţe care mimează bunăvoința, distribuie aceleaşi 
tricouri de rugbi demodate şi de tavanele lor atârnă aceleaşi 
imitații de lămpi Tiffany de un verde ţipător. Toate au aceiaşi mo- 
bilier de lemn, aceleaşi tacâmuri, aceleaşi ferigi şi acelaşi miros 
de grăsime. 

Bill şi Smithfield s-au aşezat într-un separeu de patru locuri, 
unde aveau loc să gesticuleze şi care le oferea o oarecare intimi- 
tate. Întrucât doctorul comandă imediat un Killian, chelneriţa se 
uită la Bill şi bolborosi: 

-Dg tu? 

Bill îi evită privirea şi înghiţi în sec, în timp ce şovăia. Mai fu- 
sese aici şi învățase că e mult mai bine să te arăţi jenat la început 
decât mai târziu. Atunci va fi mult mai rău. Bill îşi drese plasul şi 
comandă un ODoul's. 

— De œ un O'Doul's? îl întrebă Smithfield. Pentru că eşti ir- 
landez sau pentru că eşti în timpul serviciului? 

- Niciuna, zise Bill şi făcu o pauză, nebăgând-o în seamă pe 
chelneriţă şi uitându-se în ochii doctorului. Niciuna, îşi ridică el 
privirea, sunt alcoolic. 

Gata, o spusese, şi nu mai era cale de întors, nu mai trebuia 
să se ascundă, să mintă. Presupunând că discuţia va continua, 

deşi va începe timid, Bill se aşeză mai comod pe scaun şi se pre- 
făcu plictisit. 

Dr. Smithfield îi aruncă lui Bill o privire ciudată, scoase un 
suspin şi schimbă subiectul. 

- Ţi-ai făcut un plan pentru mâine? 

- Da, recunoscu Bill. Trebuie să câştigăm timp cu căpitanul. 
Trebuie să găsim un motiv plauzibil să continuăm cu... Cum îi zi- 
ceaţi? 

— Cu îmbroboditul. 

— Aşa e, dar n-am nicio idee. N 

- Spune-i pur şi simplu că sunt o pacoste. Asta-i şi adevărul, 
remarcă Smithfield, zâmbindu-i vag lui Bill. 

— Asta aşa-i, dădu Bill din cap. Oricum, trebuie să ne întoar- 
cem de unde am pornit, de la apartamentul lui David. Sunteţi în 
stare? 

Dr. Smithfield »ftă. 

- Spune-i că probele nu mă conving, că nu mi-am făcut idee 
despre ce e vorba şi vreau să văd, dacă, aşa cum se zice, dracul nu 
se ascunde în amănunte. Vreau să mă întorc acolo, să mai exa- 
minez totul, chiar totul. 

- O să-l rog să trimită la apartament un ofiţer în uniformă, 
sugeră Bill şi se uită la ceas. O să-l sun acasă, ca să nu mă ia la în- 
trebări Cunningham şi Lipinski. 

— De ce ar fi aşa curioşi tocmai acum? N-au prea dat dovadă 
de curiozitate în timpul investigaţiei. 

Bill se aplecă spre Smithfield. 

- Când m-am întors din concediu şi mi s-a dat acest caz, au 
început să se apere. Credeau că le poartă căpitanul pică. Nu 
înțelegeau ce presiune pusese pe poliţie prietenul dumneavoas- 
tră şi credeau că Henry vrea să-i prindă pe picior greşit. 

Bill regretă că a pomenit de concediu. 

- Crezi că aveau vreun motiv să se apere? 

Bill speră că Smithfield o s-o lase moartă cu vacanța, aşa că se 
grăbi să încuviinţeze. 

- Da, o sfecliseră. 

— Parcă ai zis că-s poliţişti buni. 

— Sunt, dar s-au puturoşit. 

— Şi doar printr-o coincidenţă, şeful lor era în concediu, aşa 
că puteau să se recreeze şi ei. De ce nu ţi-ai amânat concediul cu 
câteva săptămâni? Îți pierdeai avansul pentru rezervare? 

Obligat să-şi muşte din nou limba, Bill se gândi cum să-l îm- 
brobodească pe ticălosul ăsta plin de el. Ca de obicei, câştigă de- 
tectivul diplomat şi răspunse: 

-E vorba de Jenny. 

Dr. Smithfield se uită ciudat la Bill şi era cât pe ce să-i spună 
ceva ironic, când Bill îi explică: 

-Jenny este fata mea, singurul meu copil. A terminat liceul 
mai devreme şi plănuisem să facem o excursie cu pluta prin Ma- 
rele Canion. Ne tot gândeam la excursia asta de mai bine de un 
an. Am petrecut două săptămâni întregi împreună. Nu am reuşit 
să recuperez timpul pierdut, timpul pe care nu-l petrecusem cu 
ea când era mică. Nu am reuşit să recuperez nici timpul cât am 
fost super-poliţist, sau timpul petrecut îmbătându-mă prin câr- 
ciumi mult mai mizere decât asta. Nu am reuşit să recuperez 
nimic, dar a fost grozav să stau un timp cu fata mea. A fost una 
din cele mai fericite perioade din viaţa mea. 

Bill se uită la Smithfield; îi veniseră lacrimi în ochi şi fixa cu 
privirea berea pe jumătate goală din faţa lui. Bill nu mai ştia ce să 
zică, aşa că doctorul spuse: 

- Odată, David şi cu mine am făcut o călătorie cu pluta pe 
râul Gauley, în West Virginia. Era cadoul lui pentru cei 16 ani îm- 
pliniţi. Mă bătea la cap de ani întregi să-l iau cu mine şi, în cele din 
urmă, m-am înmuiat. S-a îmbolnăvit brusc, m-am speriat de 
moarte. Eram îngrozit, şi nu mă sperii uşor, pentru că am fost pe 
râuri foarte periculoase, unde-mi puteam găsi moartea. În afară 
de asta, ne-am simţit grozav. După excursie, am mers cu maşina 
la Glen Ferris şi am luat cina, aveam vedere la New River. David 
a vorbit tot timpul. Număra atent toate pragurile de pe râu, la 
care se descurcase de minune. 

Eu, în schimb, îmi sorbeam whisky-ul şi mă deranja la febra 
musculară. Îl ascultam şi mă gândeam ce bărbat grozav o să fie... 
Eram mândru... Îi tremura bărbia şi vocea. Ce mult îmi lipseşte! 
L-am iubit aşa de mult. Fiul meu era un băiat frumos şi acum nu 
mai este, 

-Îmi pare rău, îi zise Bill. Înţeleg prin ce treceţi. 

- Chiar înţelegi? îi întrebă Smithfield, fulgerându-l cu privi- 
rea. Toţi zic aşa sau îţi spun în şoaptă: „Dacă pot să vă ajut cu 
ceva... “ sau „dacă aveţi nevoie de ceva, contaţi pe mine“. Toate-s 
aiureli. Oamenii se simt bine când zic aşa ceva, o fac pentru ei, 

nu pentru tine. La mine nu ţine. Dacă n-ai pierdut un copil, n-ar 
trebui să spui „înţeleg prin ce treceţi“. 

Doctorul se uită chiorâş la Bill. Arăta ca un taur rănit gata de 
atac. Bill trase aer în piept, se îndreptă din spate, se aplecă în faţă, 
se uită în ochii lui Smithfield şi spuse: 

— Înţeleg prin ce treceţi. Băiatul meu, Billy, a fost omorât de un 
şofer beat acum patru ani. Avea doar 17 ani. 

Expresia de pe faţa doctorului Smithfield se îmblânzi. 

- Bill... Îmi pare rău... eu... eu... n-am ştiut... 

- Nimic nu e mai rău decât să-ți pierzi copilul, nu-ţi mai revii 
niciodată. După un timp, ţi-e uşor să-ţi vezi de treburile zilnice, 
dar nu-ţi revii niciodată cu adevărat. Durerea rămâne acolo, în 
tine. Te doare mai tare când e ziua lui sau când decorezi bradul 
de Crăciun, parcă-ţi dă cineva cu un ciocan în cap. Bill se opri un 
pic, pentru că-l lăsau puterile, dar continuă după aceea: în zilele 
cu zăpadă, când vezi un tată cu fiul său pe pârtie... sau vara, când 
îi vezi jucându-se cu mingea... sau când vezi un om între două 
vârste îmbrăţişând un puşti îmbrăcat în roba de absolvent şi cu ti- 
chia pe cap, sau când... 

Bill stătea cu capul în jos şi se uita fix la masă. Doctorul îşi 
puse mâna pe braţul lui Bill, în semn de compătimire. 

— Ajută-mă, te rog, să aflu cine mi-a omorât băiatul! 


61 


Capitolul 11 


Bill vâri cheia în broască, intră în apartamentul lui David şi 
întinse doctorului o pereche de mănuşi din cauciuc albastru des- 
chis. 

- Puneţi-le. Trebuie să procedăm de parcă tocmai am fi ajuns 
la locul crimei. Putem să sărim peste procedurile de medicină le- 
gală în ceea ce-l priveşte... pe David. Îmi pare rău; n-am vrut să 
fiu aşa de explicit. 

- Puterea obiceiului. Mă bucur că ştii să-ţi faci meseria, re- 
marcă Smithfield. 

— Totuşi, îmi pare rău. Ştiu cum m-am simţit când noi, de fapt 
ei, poliţiştii, investigau în ce condiţii mu.ise Billy. Ei doar îşi fă- 
ceau treaba, dar nu m-am putut abţine să nu mă implic şi eu. N- 
a fost bine. 

-Nu-ţi face griji în privinţa corectitudinii politice! 

Bill dădu din cap. 

- Deunăzi, când am fost aici, am uitat să vă spun de păr. 
Echipa de legişti a găsit un fir de păr pe vasul de toaletă, şi nu era 
al lui David. 

— Dar al cui? 

— Putea să fie al vreunui prieten de-ai lui David, sau al crimi- 
nalului. Dacă găsim vreun suspect, am putea demonstra cu acest 
fir de păr că a fost la locul crimei. Din păcate, aşa cum am zis, 
poate să fie al unui prieten al lui David. 

- Gândeşti ca un poliţist. De ce nu mi-ai zis de păr înainte? 

- Păi, ca să fiu sincer, am uitat. Apoi, când mi-am adus 
aminte, n-am vrut să vă spun. Ar fi părut că vreau să vă impre- 
sionez cu iscusinţa noastră de a găsi probe şi să acopăr astfel in- 
competenţa cu care s-a făcut investigația. 

Smithfield trase adânc aer în piept şi strânse din buze. 

- Înţeleg şi-ţi apreciez sinceritatea. Dar te rog ca de acum în- 
ainte să-mi spui adevărul, oricare ar fi, şi o să ne înţelegem bine. 

— E-n regulă. Acum la treabă! Trebuie să începem dintr-un 
capăt al apartamentului _' să luăm totul la mână, absolut totul. 
Să nu ne scape nici măcar o bucăţică de hârtie, mai ales dacă pe 
ea e scris un număr de telefon. Pentru tot ce ni se pare ciudat sau 

greu de explicat, facem raport şi trimitem lucrurile la poliţie. Să 
începem de aici! Va fi o zi grea. 

Dimineaţa a trecut încet. Au căutat patru ore cu multă atenţie 
în tot apartamentul, dar nu au găsit nimic care să le fie de folos. 
Bill considera că nu făcuseră decât jumătate din treabă, dar că 
aveau timp şi chiar trebuiau să mănânce ceva. 

- La trei-patru străzi de aici e un McDonald's. Hai să coborâm 
şi să luăm pe fugă un hamburger. 

Doctorul încuviinţă: 

-În America găseşti un McDonald's la câteva străzi distanţă. 

Au mâncat cu poftă câte un meniu fix la McDonald's şi, când 
s-au întors, au văzut o femeie stând pe treptele din faţa aparta- 
mentului lui David. Femeia era solidă şi li s-a părut că era de prin 
sud-vestul Americii. Când a dat ochii cu ei, s-a ridicat şi a între- 
bat: 

- Sunteţi poliţişti? 

— Doar eu. Sunt detectivul Bill McNamara de la Poliţia din 
Salt Lake City, zise Bill şi-i arătă insigna, iar acesta este doctorul 
Smithfield. 

Smithfield aprobă, iar femeia continuă să vorbească: 

-Îmi pare rău de David, îl plăceam cu toții, era aşa amuzant, 
m-a ajutat mult, eu sunt Rosa. Sunt nevasta administratorului. 
David era băiat bun, plătea întotdeauna la timp şi m-a ajutat la 
treburile mai grele şi la scris scrisori. Îmi pare aşa rău de el. 

Doctor Smithfield era uimit de câte reuşise Rosa să spună 
într-o suflare. Dădu din cap şi îi strânse mâna întinsă, 

— Le vreţi? întrebă ea, scoțând un vraf de scrisori din buzu- 
narul capotului. Au sosit recent. Poliţiştii au luat cu ei corespon- 
denţa, dar nu au mai trecut pe aici de vreo zi sau două, poate că 
nu-i mai interesează, nu ştiu, dar sunt pentru David sau poate le 
vrei tu, nu ştiu, ce zici, detectiv? întrebă Rosa la sfârşitul marato- 
nului său lingvistic. 

Bill dădu din cap că da. 

- Le luăm noi. Mulţumesc. 

- Doctore Smithfield, condoleanţele mele pentru David, dacă 
pot să vă ajut cu ceva, spuneţi-mi. 

Îi zâmbi politicos şi urcă scările. Odată ajuns în apartament, 
îi şopti lui Bill: 

- Rosa e o curiozitate medicală. Poate vorbi continuu, şi când 
expiră, şi când inspiră aerul. 

În timp ce Bill se scotocea după cheie, Dr. Smithfield examina 
vraful de scrisori. Se opri atunci când găsi un plic cu un drep- 
tunghi de celofan. „David, mă tot întreb în privinţa unor lucruri, 
sau mai bine zis, mă întreb unde pot fi acele lucruri.“ 

Bill se întoarse în prag, vizibil interesat. 

— Care lucruri? 

— David era un student pasionat. Pe lângă chimie, studia is- 
toria secolului XX şi muzica. Avea o mulțime de cărţi şi un vechi 
tonomat Wurlitzer pentru discuri de 45. Era un obiect fain, cu ne- 
oane și laturi cromate. David nu s-ar fi despărțit de el. 

- Credeţi că ar fi putut lăsa undeva cărţile şi tonomatul? 

— La depozitul Conestoga, afirmă dr. Smithfield, arătându-i o 
chitanţă. 

- Ştiu unde e. Aici n-am găsit nimic, aşa că hai să facem o 
plimbare. 

Peste cinci minute, Bill şi Smithfield îşi arătau actele funcţio- 
narului uimit de la Conestoga şi îi explicau de ce au venit. După 
câteva clipe, lacătul de la spațiul de depozitare 278 a fost tăiat cu 
un cleşte. Bill a azvâriit lacătul zdrobit pe fereasta deschisă de la 
maşină, iar acesta a căzut pe podea fără să facă prea mult zgo- 
mot. Bill a deschis uşa rulantă din oţel şi se uită cum pătrundea 
lumina soarelui în încăperea întunecoasă şi plină de praf. Camera 
de depozitare arăta ca o groapă de gunoi. Peste tot erau îm- 
prăştiate cărţi şi cutii, iar tonomatul fusese răsturnat. Bill examină 
învălmăşeala şi zise: 

-Îmi pare rău. Ticăloșii ăştia ne-au luat-o înainte cu cel puţin 
un pas. 

-Nu-l lasă în pace nici acum, oftă Smithfield. Ce dracu’ facem 
acum? 

— Eu stau la zece minute de aici. Am putea să le încărcăm pe 
toate şi să le ducem la mine acasă. Cred că va trebui să facem trei 
transporturi cu jeepul. Am destul loc în garaj şi putem să sortăm 
lucrurile acolo. O să ne ia câteva ore. 

Dr. Smithfield scutură din cap şi mormăi: 

— Nu vreau să te deranjez. 

- Nu-i niciun deranj. Am destul spaţiu şi trebuie să luăm lu- 
crurile lui David de aici. Ticăloșii ăştia ştiu cum să intre aici fără 
să fie văzuţi, zise Bill, pe când deschidea portbagajul şi începea să 
încarce lucrurile în Jeep. 

Containerul 278 era ca un jurnal uriaş, fiecare cutie fiind o pa- 
gină, un instantaneu din viaţa lui. În timp ce încărcau lucrurile 
ce făcuseră odată parte din viaţa lui David, dr. Smithfield se 
oprea, lua în mână câte un obiect care-i trezea amintiri şi-i po- 
vestea şi lui Bill despre acesta. 

Au încărcat tonomatul Wurlitzer şi au strâns discurile îm- 
prăştiate pe podea. Au mai luat şi două biblioteci, o măsuţă pen- 
tru cafea şi un lampadar. După ce au încărcat totul, au plecat spre 
casa lui Bill. 

Bill îi spusese adevărul doctorului. Drumul le-a luat doar 
nouă minute. Pe când intrau pe alee, un Volvo 240 albastru şi cam 
vechi tocmai dădea în marşarier cu viteză mare. Doar un claxo- 
nat scurt l-a salvat de la un proces în familie. Bill scutură din cap 
şi spuse: 

- Şi acum să v-o prezint pe Jen. 

Jennifer McNamara a schimbat direcţia, şi-a tras maşina de 
pe alee şi s-a îndreptat spre curtea pavată din spatele casei. Bill şi- 
a condus maşina din nou în stradă, apoi a dat cu spatele spre ga- 
rajul de două locuri din spatele proprietăţii. Au întâlnit-o pe 
Jenny în uşa garajului, şi Bill făcu prezentările: 

- Doctore Smithfield, v-o prezint pe fiica mea, Jennifer, dar ei 
îi place să i se spună Jen. Jen, ţi-l prezint pe Doctorul Smithfield. 

Zâmbi, întinse mâna şi o salută pe Jen. 

- Bună, Jen. Încântat de cunoştinţă. 

Jen îi luă mâna şi o strânse, aşa cum o fată de poliţist ar 
strânge mâna unui ofiţer. 

— Incântată de cunoştinţă, Doctore Smithfield. Tata mi-a spus 
multe despre dumneavoastră. 

-Jen nu e doar fiica mea, e şi confidenta şi consiliera mea, in- 
terveni Bill, iar astă seară va juca rolul de gazdă. 

Jen ridică din sprâncene, dădu din umeri şi zâmbi: 

- Sigur, ce-ai vrea să mănânci? 

— Întreabă-l pe doctor ce vrea. Nu cred că o să te poată refuza. 
Face un pui prăjit demenţial. Vă surâde ideea? 

- Sigur că da. Doar nu aveţi de gând să mă jigniţi, nu-i aşa, 
Doctore Smithfield? 

— Păi, n-aş vrea să vă deranjez. Avem multe de făcut... şi... 
îmi place puiul. 

- Minunat, zise Jen. Tată, dă-mi nişte bani să mă duc la ma- 
gazin. 

— Da’ unde te duceai când am venit noi? 

- La magazin. Dar dacă îmi dai mai mulţi bani, pot să iau ceva 
mai bun. 

-Să-mi aduci bonul! îi zise Bill cu severitate pe când îi punea 
banii în mâna întinsă. Doctorul Smithfield şi cu Bill o urmăreau 
cu privirea cum pleacă în Volvoul ei uzat. 

Bill trase aer adânc în piept, închise o clipă ochii şi oftă: 

- Spun o rugăciune de câte ori pleacă cu maşina. Billy ieşise 
doar după lapte, când... 

Bill se uită în jos şi nu-şi termină gândul. 

Bill şi Jen locuiau într-o casă în stil victorian, veche de 80 de 
ani. Era o casă verde-oliv cu două etaje, decorată cu alb, cu 
obloane negre şi acoperişul din şindrilă cenuşie. Casa n-ar fi fost 
completă fără gărduleţul din jurul verandei din faţă, pe care era 
un balansoar şi un bidon pictat de lapte. Smithfield se gândi că 
această casă arăta de parcă îi aparţinea pictorului american Nor- 
man Rockwell şi nu unui detectiv-şef. Purta şi amprenta unei 
femei, iar doctorul se întreba dacă era a lui Jen sau a mamei sale. 

Bill nu aprecia corect capacitatea maşinii sale. 1 se întâmpla 
des, de obicei în detrimentul lui, dar azi supraestimase conțin- 
utul containerului şi subestimase capacitatea jeepului. Aşa că au 
fost în stare să ia toate cărţile rămase la al doilea transport. Pe 
când le încărcau pe ultimele, Bill observă un obiect lângă pere- 
tele interior. Era un lacăt tăiat, exact ca cel de pe podeaua maşinii 
sale. Bill îl luă şi zise: 

— Se pare că ticăloşii ăia au înlocuit lacătul ăsta cu al lor. Plă- 
nuiau să se întoarcă. 

— De ce să facă asta? 

Bill dădu din umeri. 

-Ca să caute ceva ce n-au găsit de prima dată sau să planteze 
şi alte probe. Dacă erau traficanţi de droguri, ar fi căutat ce le tre- 
buia şi ar fi plecat. Nu ar mai fi zăbovit să înlocuiască lacătul. 

Bill şi Doctorul Smithfield au aruncat o ultimă privire la ca- 
mera de depozitare, au închis uşa garajului şi s-au îndreptat spre 
birou. Bill s-a dat jos din jeep şi a spus: 

— Trebuie să vă dau înapoi cleştii şi să vorbesc cu funcționa- 
rul. 

Bill intră în clădire şi se apropie de funcţionar. 

— Mulţumesc pentru unealtă, zise Bill, punând cleştii pe tej- 
ghea, şi se întoarse să plece. La uşă se opri şi se uită din nou la 

funcţionar. Aş vrea să vă întreb ceva, ştiţi, în particular. Ar fi greu 
să aflăm cine închiriază containere la voi? 

Funcţionarul se uită în jur şi îi zise în şoaptă: 

- Vouă ar putea să vă ceară şeful actele, dar altora le închi- 
riază pentru bani. De ce mă întrebi, omule? 

-Trebuie să aflu cine mai închiriază spaţii aici. Face parte din 
cazul pe care-l investighez. S-ar putea ca cineva să fi intrat prin 
efracţie în 278. Ar fi greu? 

- Ei bine, îi răspunse funcţionarul, în timpul zilei ar fi tare 
greu, pentru că eu îmi fac rondul la fiecare 30 de minute şi şeful 
supraveghează locul ca un uliu. Nu vrea să-l tragă nimeni pe 
sfoară. Ştii, să nu-i plătească. Dar noaptea, dacă ai aici un spaţiu 
şi un număr de cod, poţi să vii şi să spargi containerele altora cât 
timp nu sunt supravegheate. Aşa e cel mai uşor. 

- Cum aş putea să aflu cine închiriază spaţii aici? întrebă Bill. 

- Doar ţi-am zis omule, şeful o să-ţi ceară nişte documente. 

Bill se aplecă pe tejghea, de parcă ar fi vrut să-i şoptească 
funcţionarului la ureche un mare secret. 

- Maşina aia de acolo e a ta? 

Funcţionarul aprobă, iar Bill îşi continuă vorba: 

- Hai să facem un târg! lată cartea mea de vizită. Aş vrea să- 
mi trimiţi lista prin fax. Dacă îmi faci acest serviciu, îţi voi rămâne 
dator. Aşa că dacă ai vreodată ceva probleme cu poliţia... Sigur, 
mă refer la regulile de circulaţie, nu la furt sau crimă. Dacă dai de 
necaz, arată-le cartea mea de vizită şi spune-le să mă sune. Te 
scap eu. E-n regulă? 

Funcţionarul dădu din cap că da. 

După zece minute, Bill şi Smithfield începură să descarce jee- 
pul. Mai aveau până să termine, când o dischetă ateriză pe po- 
deaua garajului, chiar lângă piciorul lui Bill. Se opri din treabă, o 
luă de pe jos şi o flutură prin aer ca să-i atragă atenţia doctorului. 

— Ce-i cu asta? 

Dr. Smithfield se uită la dischetă şi întrebă: 

— De unde oare a apărut? 

— A căzut din cartea asta. 

Bill se uită la carte şi citi titlul: 

— „Mărirea şi decăderea celui de-Al Treilea Reich“. 


67 


Capitolul 12 


În bucătărie se răspândea un miros de pâine proaspătă, us- 
turoi, ceapă şi piper, iar bucătarul-şef, Jen aruncă în tigaia de 
metal bucățile de pui ce sfârâiau în uleiul încins. 

- Doctore Smithfield, nu vreţi să gustaţi din Sauvignon-ul 
blanc producţie proprie? 

Doctorul Smithfield se uită la Bill uimit. 

— Credeam că tu... 

— Aşa e. Eu nu beau. Nu pot, dar dacă vreţi să beţi, nu mă de- 
ranjează. M-am obişnuit să-i privesc pe prietenii mei cum se îm- 
bată. Pot să rezist. M-au mai pus la încercare mulţi colegi, dar şi 
mai mulţi m-au ajutat, pentru că, ştiţi, mulţi din ei au trecut prin 
asta. Serviţi-vă, nu vă dăm mai mult de două pahare. 

- Mulţumesc, Jen, aş bea un pahar din vinul vostru de casă, 
zâmbi Smithfield. 

Bill îl duse pe dr. Smithfield în biroul său şi deschise compu- 
terul. Biroul vechi, fotoliul de piele, rafturile de cărţi şi un mic 
şemineu imprimau camerei o atmosferă bărbătească şi intimă. 

— Ai o casă tare frumoasă, remarcă doctorul. 

— Mulţumesc. Lui Dorothy şi mie ne-au trebuit 18 ani s-o 
aranjăm. Tot ce puteam face în timpul liber era să ne creştem co- 
piü şi să trebăluim pe lângă casă, nici nu ne puteam permite. 

— Dacă mă uit la Jen şi la casă, cred că v-aţi petrecut timpul cu 
folos. 


_ —Jen e fată bună. O să-i duc dorul când o să plece la toamnă 
la Northwestern. 

-E o universitate foarte bună. Şi-a ales prima specializare? 

-În chimie... ca să se pregătească pentru medicină... să spe- 
rám. 

Bill şi-a dat seama prea târziu că David îşi luase licența în chi- 
mie şi că tatăl său spera să facă medicina. Trebuia să continue 
conervsaţia, dar computerului îi lua mult timp să se încarce. 

- Va fi aproape de bunici şi de mama ei. 

-Soția ta s-a mutat la Chicago? 

- Fosta mea soţie, şi da, s-a mutat. Noi suntem amândoi din 
Chicago. Numele ei de fată, n-o să credeţi, era Ryan, iar tatăl ei era 

poliţist. Şi tatăl meu a fost tot poliţist, până acum doi ani, când a 
murit. 

- Poliţişti irlandezi în Chicago? Nu e un clişeu? comentă Smit- 
hfeld. 

-De aia am plecat din Chicago, pentru că e un clişeu. Ne-am 
mutat aici şi am fost foarte fericiţi până a murit Billy. Şi eu şi Do- 
rothy am avut probleme cu alcoolul. Am avut şi înainte să moară 
Billy, dar pe urmă s-au agravat. Cred că eu m-am lecuit de de- 
pendenţă, dar ea nu. Încearcă să se abţină, dar cine ştie? Bill făcu 
o pauză şi se uită la ecran. 

-Îmi pare rău să aud aşa ceva. 

Bill dădu din cap. 

— Eu încă o mai iubesc, sau cred că o mai iubesc, dar am pus 
punct relaţiei noastre. Acum i-au rămas doar părinţii şi trata- 
mentul. Bill se uită din nou la computer. Aproape că se încărcase, 
aşa că puse discheta. Să vedem ce-i pe dischetă. Să nu fiţi deza- 
măgit, poate să fie doar un referat despre Al Doilea Război Mon- 
dial. Ticăloşilor ăştia nu le-a scăpat încă nimic. 

Programul a deschis discheta şi pe ecran au apărut şase 
fişiere. Prime cinci erau: Timpii epuratorului de gaze, Reciclarea 
gazului natural, Agent Furnace Temps, transport şi comparaţie, 
toate pline de date, temperaturi, volume şi greutăţi. Prin urmare, 
niciunul din ei nu le înţelegea prea bine. 

Fişierul de backup conţinea o serie de fotografii digitale ale 
unor containere mari de carton, iar ora şi data figurau în colţul din 
stânga jos al fiecărei imagini. În fiecare poză apărea un singur 
container şi toate aveau acelaşi marcaj. La prima vedere, unele 
fotografii păreau să fi fost făcute în acelaşi loc şi la aceeaşi oră, pe 
când altele păreau să fi fost făcute în altă parte, cu două zile mai 
târziu. 

Gândurile le-au fost întrerupte atunci când Jen i-a anunţat cu 
un pronunţat accent britanic: 

- Masa e gata! 

Bill a tras aer în piept şi i-a răspuns cu acelaşi accent. 

- Hai să ne întremăm şi pe urmă să ne întoarcem la treabă. 

S-au aşezat cu toţii la masa rotundă din bucătărie, iar Bill şi 
Jen l-au luat pe Smithfield de ambele mâini în timp ce se strân- 
geau şi ei de mână. Bill şi Jen au spus rugăciunea, şi-au făcut 
cruce, i-au zâmbit doctorului şi au început să mănânce. 


69 


Da A au 


Dan Scroggins___ 


Smithfield se gândi la ce văzuse. Şi el obişnuia să spună ru- 
găciunea la masă, când David era mic. Totuşi, în această seară 
participase la această cină intimă în familie şi s-a gândit cât timp 
trecuse de când nu mai stătuse la aceeaşi masă cu oameni la care 
chiar să ţină. Ieri Bill şi cu el erau pe poziţii adverse, aşa că doc- 
torul nu credea că lucrurile aveau să se schimbe. 

În următoarele 20 de minute, o adolescentă, un bărbat alb 
între două vârste şi un doctor de culoare au vorbit despre cum e 
la facultate, ce colegi de cameră ar putea ea să aibă, despre viaţa 
din Chicago şi cum e să fii doctor de profesie. Vorbeau când mân- 
cau puiul prăjit cu ananas, salata de paste cu spanac şi roşii şi 
pâine. Doctor îi zâmbi cald lui Jen şi-i făcu un compliment: 

— Jen, găteşti minunat şi m-am simţit foarte bine în această 
seară, Asta e cea mai grozavă masă pe care am luat-o de mult 
timp. 

- Plăcerea a fost de partea mea. 

— Doctore, mergem iar la computer? îl întrebă Bill. 

S-au întors în birou cu cafeaua în mână să încerce să desci- 
freze enigmaticele fişiere. Timp de o oră s-au luptat cu datele, în- 
cercând în zadar să formuleze o ipoteză viabilă. Bill mormăi 
frustrat: 

-Nu ştiu, poate nu e nimic aici. Poate sunt doar date legate 
de serviciu. Ştiţi, un fel de raport. 

— Poate ar trebui să vorbim cu Adler. 

- Nu. Nu cu Adler. Cel puţin nu acum. Ar trebui să vorbim 
cu un supraveghetor sau poate cu unul din prietenii sau colegii 
de serviciu ai lui David. 

-Ce-ar fi să vorbim cu Kim? sugeră Dr. Smithfield, zâmbind 
forţat. 

Bill se uită la ceas. 

-E 20:05. Credeţi că e prea târziu? 

Smithfield scutură din cap, scoase cartea de vizită a lui Kim 
din buzunarul de la cămașă şi i-o întinse lui Bill. 

-Cred că ar fi mai bine s-o suni tu. 

— Eu... păi... dar eu... bine. 

- Tu eşti în relaţii mai bune cu ea, şi-a dat seama că nu mă 
înghiţi. 

- Nu te-am urât niciodată, dar poate că a sesizat animozita: 
tea dintre noi, răspunse Smithfield. 

- Animozitate? îl imită Bill, întinzându-i telefonul. Da’ câţi 
ani aveţi? 

— Nu e treaba ta, zise, tastând numărul lui Kim. 

Kim a fost plăcut surprinsă şi a acceptat să se întâlnească ime- 
diat cu doctorul. S-a mirat când a chemat-o la Bill acasă. Apoi 
Smithfield îi dădu telefonul lui Bill, ca să-i spună lui Kim pe unde 
s-o ia. Kim i-a spus că o să ajungă în aproximativ 20 de minute. 

- Poate Kim ne va lămuri, să sperăm, mormăi Bill, punând 
telefonul în suportul său. 

- Poate că ne lămureşti tu în privinţa asta, o întrebă pe Jen, în 
timp ce aceasta aducea în birou cafea proaspătă. Uită-te la pozele 
astea şi spune-ne ce crezi. 

Tânăra se uită lung la imagini timp de câteva minute, apoi le 
spuse: 

— Ştiţi că primul grup de containere nu e la fel ca al doilea? 

- Cum? întrebară amândoi în acelaşi timp. 

- Uitaţi-vă, dacă datele de pe poze sunt corecte, atunci toate 
containerele din primul grup au pe ele un x mic şi verde, citi Jen, 
arătându-le micul x verde din colţul de sus al fiecărui container. 
Pe niciunul dintre containerele din al doilea grup nu este un x 
verde. 

- Doamne dumnezeule, cum de n-am observat asta? se mi- 
nună Smithfield. 

— Mai vezi şi altceva, isteaţo? întrebă Bill. 

- Numerele se potrivesc, dar nu şi x-urile. 

— Ce numere? întrebă Dr. Smithfield, mijind ochii. 

— Uite, zise Jen, fiecare cutie are un număr diferit, scris pe 
banda portocaliu cu galben pentru deşeuri toxice. 

Amândoi se uitară mai cu atenţie la pătrăţelul portocaliu cu 
numere minuscule, apoi Jen îi întrebă: 

- De ce nu aţi mărit poza şi după aia s-o printaţi, ca să puteți 
să vă uitaţi cu lupa la ea? N-au oare detectivii tot timpul o lupă 
la ei? 

Bill se uită la ea un pic jenat: 

- Detectivii de acum nu au nevoie de lupe, dar... 

— Poate că detectivii de acum trebuie să-şi pună ochelarii de 
citit sau măcar să ştie cum să folosească maşinăria asta, îl ironiză 
Jen în timp ce punea hârtie Kodak în imprimantă şi dădu un clic. 

Un pic mai târziu, examinau cu toţii fotografiile mărite, în- 
cercând să potrivească numerele cu datele. Jen avusese dreptate. 
Fiecare container din primul grup avea un număr unic care se 
potrivea cu cel al cutiilor din al doilea grup. Toate containerele 


păreau să arate exact la fel, cu excepţia acelui x verde. Pe când 
studiau pozele, s-a auzit soneria. 


Capitolul 13 


= Da, sunt containere Gaylord, exclamă Kim, în timp ce 
examinau fotografiile. 

- Ce sunt? întrebă doctorul, neînţelegând ce a spus. 

- Aşa le zice armata şi Agenţia de protecţie a mediului, sunt 
containere de mare capacitate pentru deşeuri toxice, dar le spu- 
nem Gaylord, după numele fabricantului. 

- La ce sunt folosite? întrebă Bill. 

- Le umplem ochi cu deşeuri contaminate, costume folosite 
de nivel A, măşti, mănuşi, cu orice lucru contaminat. Majoritatea 
echipamentului de protecţie personală, cunoscut în protecţia 
muncii sub sigla EPP, a fost conceput ca să fie aruncat, aşa că în- 
cărcăm aceste containere, le sigilăm şi le trimitem la Tulsa ca să fie 
incinerate. 

- La Tulsa... interveni Dr. Smithfield. David se dusese la 
Tulsa. 

— Aşa e procedura. O dată pe lună, unul din tehnicieni tre- 
buie să meargă la Tulsa şi să asiste la distrugerea prin incinerare 
a deşeurilor produse de unitate. Face parte din auditul solicitat de 
protecţia muncii şi a mediului. În fiecare lună trimitem câteva ca- 
mioane cu tot felul de deşeuri, echipament contaminat, carbon 
granular activat şi sărăcit sau D-gac. Şi eu am fost la Tulsa de 
două ori. Prima oară a fost interesant, dar a doua oară mi-am dat 
seama că asistam doar la arderea unor gunoaie. 

- Kim, mai uită-te te rog o dată la pozele astea, o rugă Dr. 
Smithfield. Poţi să-mi spui unde au fost făcute? 

În timp ce Kim se uita la poze, Jen a intrat din nou în cameră 
ca să-i aducă un ceai. 

- Au fost făcute la staţia de triaj din Tooele, de lângă insta- 
laţiile de ardere întârziată, iar asteau au fost făcute la incinerato- 
rul de deşeuri toxice Cyclops din Tulsa. 

— Eşti sigură că sunt din Tulsa? întrebă Bill. 

- Uitaţi-vă aici, zise Kim, arătând spre o porţiune din foto- 
grafie, ăsta e turnul de distilare al rafinăriei Sun, care se află la 
doar 1,6 km de incinerator. 

Jen se băgă şi ea în vorbă. 

— Nu vedeți nicio diferenţă între cutii? 

Kim îşi luă ceaiul şi continuă să examineze pozele cu atenţie. 

— Ambele seturi par să aibă aceleaşi etichete. Configuraţia, 
declaraţia de expediţie şi numerele containerelor par să se potri- 
vească. Cred că David a vrut să fotografieze etichetele. 

— Aşa se face de obicei? a întrebat dr. Smithfield. 

- Nu. 

-Şi altceva? întrebă Jen. 

Totul începea să fie o întrecere pentru ea. 

— Cele din Tooele au un x verde, iar cele din Tulsa nu au. 

- Aşa e! exclamă Jen. Femeile pot să vadă ce nu văd bărbaţii. 
Bună treabă, doamnă Deloitte! 

- Bill şi cu mine ne-am zgâit la astea o oră şi tot n-am obser- 
vat x-urile verzi. 

- Nu mă miră, majoritatea bărbaţilor nu ştiu nici ce culoare 
are cravata pe care o poartă. 

— De ce trimiteţi pe cineva la Tulsa în fiecare lună, doar ca să 
vadă cum se ard containerele? se interesă Bill. 

- E prevăzut în contract ca una din obligaţiile noastre. Tre- 
buie să ne asigurăm că toate deşeurile sunt distruse corespunză- 
tor. Controlăm incineratorul, iar protecţia muncii şi mediului şi 
alți semnatari ai contractului ne controlează pe noi. 

- Dar se aruncă bani aiurea dacă plăteşti pe cineva să se uite 
cum ard mănuşi şi echipament, afirmă Bill. 

-Nu au prea fost incidente în care să se contamineze echipa- 
mentul de protecţie, îl aprobă Kim. De fapt, în ultimul an, au fost 
doar două incidente în igluuri. Unele arme de acolo datează din 
anii 1930, Acolo au avut loc scurgeri şi totul a fost din cauza con- 
tainerelor vechi şi ruginite. 

— Uitaţi-vă la fotografii! Trebuie să fie vreo 50 de containere şi 
sunt cam multe, dacă au avut loc doar două accidente de acest 
gen, concluzionă Bill. 

- Ah, sunt 120 de containere care pot încăpea în trei trans- 
porturi cu camionul, dar nu sunt costume de protecţie. Cele de la 
staţia de triaj sunt pline de carbon granular activat şi sărăcit. În fie- 
care lună schimbăm una din cele trei staţii de epurare. Din mo- 
ment ce nu a fost nimic în neregulă cu incineratorul, carbonul este 


în stare perfectă, dar îl schimbăm în fiecare lună. Aici se face ri- 
sipă de bani. 

— Dacă am înţeles bine, voi ardeţi în fiecare lună tone de car- 
bon activat care nu are nimic şi trimiteţi pe cineva în fiecare lună 
la Tulsa ca să vă asiguraţi că va fi incinerat? insistă Smithfield. 

-Sunt trimişi doi oameni. Un angajat din Tooele şi un obser- 
vator străin se duc în Oklahoma. Este o obligaţie contractuală. 

-Şi noi ne ţinem de promisiune? se întrebă Bill. 

- Da, am investit aproape un miliard de dolari numai la 
Tooele şi am distrus cam tot ce era important din inventar. Deci 
da, ne-am ţinut de promisiune, numai că nu suntem în grafic. 

- Câte tone de carbon activat ardeţi pe lună? continuă Bill. 

- Un transport de carbon are 60 de tone, care sunt ulterior in- 
cinerate. 

- Pesemne că e foarte scump, exclamă dr. Smithfield. Noi fo- 
losim carbonul în spital pentru pacienţii otrăviţi sau alcoolici. Ab- 
soarbe toxinele din corp. Cred că un sfert de litru costă cam 20 de 
dolari. În fiecare lună se duc pe apa sâmbetei o mulţime de bani. 

- Trebuia să stocăm acest carbon granular, apoi să reconfi- 
gurăm cuptorul de ardere şi să-i dăm foc. Din nefericire, unul din 
proiectanți a comis o eroare matematică şi am produs mai mult 
carbon decât trebuia. Cineva s-a gândit că, dacă-l ţineam la noi 
până terminau cu dezactivarea gazelor, ne trezeam cu un munte 
de carbon. Aşa că am început să-l ardem în Tulsa, ca să scăpăm 
de el. 

Bill scutură din cap şi arătă spre ecranul computerului, care 
încă mai afişa acea informaţie aflată de pe discheta lui David. 

— Dar asta ce e? 

Kim se aşeză la computer şi dădu scroll prin material. După 
vreo 15 minute, se opri şi se frecă la ochi. 

-Ei bine, am recunoscut un grafic al temperaturii epuratoru- 
lui, pentru că văd o parte din acesta în fiecare zi. Înregisrează tem- 
peratura gazelor evacuate din epuratorul de carbon activat. 

- De ce e important? o întrebă Smithfield. 

- Gazele care ies din cuptoare trebuie să aibă peste 700 de 
grade, ca orice materie organică, inclusiv agenţii chimici, ca să fie 
distrusă. Să mă exprim mai clar, materia nu este distrusă; este 
convertită în... ştiţi... produse rezultate din ardere: monoxid de 
carbon, dioxid de carbon, vapori de apă, etc. Oricum, cuptoarele 
sunt setate să ardă la o temperatură de 1.093 de grade, ca să fim 
siguri că toţi agenţii sunt distruşi sau reduşi prin combustie, apoi 

trecem gazul rezultat printr-un injector cu ardere întârziată, care 
creşte temperatura la 1650 de grade. Aceasta este poliţa noastră 
de asigurare. Când se arde gaz paralizant, vrei să te asiguri. De 
fapt, vrei să te asiguri de mai multe ori. Din cauza materialului cu 
cate avem de-a face, am instalat epuratoare de carbon activat. 
Acestea sunt menite să adsoarbă orice materie organică din gazul 
evacuat, aşa că, dacă agentul chimic scapă de distrugere, atunci 
va fi adsorbit de carbonul activ. De aceea, atunci când trebuie 
schimbat carbonul, îl manevrăm ca şi cum ar fi contaminat de un 
agent chimic, deşi ştim că ar fi imposibil. Iată de ce acest aspect al 
programului e atât de costisitor, E legat de costul poliţei de asi- 
gurare. 

-Şi ce se întâmplă cu gazul care trece prin epurator? întrebă 
Bill. 

— Dacă am pune gaz la 1650 de grade în epurator, am da foc 
carbonului activ şi am da naştere unui incendiu în instalaţia de 
epurare. De aceea trecem gazul din injectoarele cu ardere întâr- 
ziată prin apă răcită, unde îl stropim cu o cantitate enormă de 
apă, ca să-l răcim, pentru a trece în siguranţă prin epurator şi de 
acolo în atmosferă. Apa răcită este un alt mijloc prin care ne asi- 
gurăm, deoarece absoarbe toţi agenţii chimici care ar mai putea 
fi prezenţi în gaz. De aceea monitorizăm şi apa răcită, ca să vedem 
dacă mai sunt agenţi chimici în ea. 

— Dar ce e cu aceste înregistrări? întrebă Bill şi arătă înspre 
ecran. 

- Aceasta pare a fi o înregistrare a temperaturii din cuptor, 
dar nu am mai văzut niciodată un asemenea format. Pur şi sim- 
plu monitorizăm temperatura pe ecrane, dar nu ştiam că datele 
se înregistrează. Nu ştiu de unde ar fi putut să aibă David aceste 
cifre. Aici sunt înregistrări ale consumului de gaz natural, dar nici 
pe acestea nu le-am mai văzut vreodată. Şi, sinceră să fiu, nici nu 
ştiu cine ar vrea să le vadă, în afară de cei de la contabilitate. 

— Dar ce e cu declaraţiile de transport? întrebă Bill. 

- E destul de simplu. Sunt înregistrări ale containerelor tri- 
mise la Tulsa pentru incinerare. Conţin volumele şi cifrele de ex- 
pediţie, precum şi numele contractantului, în acest caz, North 
American Carbon. Cât despre fişierul comparativ, se pare că 
David a petrecut mult timp corelând aceste date ca să ajungă la o 
concluzie, dar nu-mi dau seama care e. Asta nu înseamnă că nu 

există. Eu sunt cea care nu îşi dă deama. David era foarte inteli- 
gent, vedea şi înţelegea lucruri pe care majoritatea dintre noi nu 
puteau să le sesizeze. De aceea nouă ne plăcea de el şi lui Adler 
nu. 

— Oare ăsta e un raport pentru Adler, un fel de studiu al efi- 
cienţei costurilor, la care a muncit peste măsură sau i s-a dat în 
chip de pedeapsă? începu Bill. 

— Nici vorbă, eu şi cu David eram apropiaţi şi-mi spunea tot 
timpul când îl punea Adler să facă nu ştiu ce rahat de raport. Mi-a 
mai spus şi de chestiile la care trebuia să lucreze. De aceea sunt 
surprinsă de cât de puţine informaţii sunt aici. 

- Par a fi informaţii foarte noi, spuse Dr. Smithfield. 

Kim se opri, oftă şi se întinse, 

-Îmi pare rău, îmi fug cifrele în faţa ochilor. Tura mea începe 
la şapte. Trebuie să plec de acasă pe la șase, aşa că mă trezesc la 
cinci. Sunt extenuată. 

— Mersi mult că ai venit, Kim, ne-ai fost de mare ajutor. 

Bill îşi drese vocea. 

-Tot ce am vorbit astă-seară e confidenţial. 

= Înţeleg, dar să-mi spuneţi ce mai aflaţi. David mi-a fost prie- 
ten bun. 

— Vă vom ţine la curent, îţi promit, îi şopti Dr. Smithfield în 
timp ce îi strânse cu blândeţe ambele mâini. 

Pe când o conduceau înspre uşă, Bill spuse: 

- Kim, ne vom vedea mai mult ca sigur şi mâine, aşa că fii 
pregătită. 

-Ne întoarcem? întrebă Dr. Smithfield, luat prin surprindere. 

- Da, trebuie să mai petrecem ceva timp cu drăguţii ăia din 
Tooele, în special cu Adler. Mai întâi, trebuie să ne întâlnim cu 
toţii şi să ne gândim la nişte întrebări referitoare la ce tocmai am 
descoperit, dar acum sunt prea obosit. Vă duc înapoi la hotel şi 
vin mâine la micul-dejun şi discutăm. 

Jen stătea pe veranda din faţă şi văzu două maşini demarând 
în direcţii diferite. În timp ce închidea uşa şi se întorcea în birou, 
se gândea la seara ce trecuse şi se simţi mândră de contribuţia ei. 
Intră în birou şi văzu computerul tatălui ei încă deschis, iar pe 
ecran acel fişier cu comparații. Se aşeză, dădu cu scroll prin do- 
cument, şi fu de acord cu Kim, era greu de înţeles. Jen se gândi că 
e mai bine să printeze foaia, ca să o poată întinde şi să o vadă din 

toate unghiurile. Putea să se uite chiar şi din scaunul ei conforta- 
bil din piele. Jen printă foaia, în timp ce desena o diagramă a pro- 
cesului descris de Kim. 

După puţin timp, Jen era instalată în masivul scaun de piele 
cu o ceaşcă de ceai aromat în mână. În mâna stângă avea dia- 


grama şi o copie a documentului. În mâna dreaptă avea un mar- 
ker galben şi o cariocă roşie. 


Capitolul 14 


— Aş dori o omletă, suc de portocale şi o cafea decofeini- 
zată, îi spuse Bill chelneriței. 

Dr. Smithfield se uită în sus: 

-Şi eu aş dori un castron cu fulgi de ovăz, suc de grapefruit 
şi o cafea tare. 

Când chelneriţa plecă, doctorul îşi drese glasul, mai stătu un 
pic şi apoi îşi drese iar glasul: 

- Vreau să-ţi mulţumesc din nou pentru tot ce ai făcut pentru 
mine ieri. M-am... m-am înşelat în ceea ce te priveşte, nu în pri- 
vinţa departamentului din care faci parte. 

— Vă mulţumesc pentru ce aţi spus, dar le-am susţinut con- 
cluziile. Îmi pare rău, zâmbi el. 

— Nu am avut ocazia să-ţi mulţumesc ţie şi lui Jen pentru ce 
aţi făcut ieri seară. Am fost ocupați cu Kim şi am uitat să-i 
mulţumesc, spuse doctorul. 

— Ei bine, nu s-a supărat. Când am ajuns acasă, dormea în 
birou. Pe timpuri, aş fi luat-o în braţe şi aş fi dus-o sus fără să o tre- 
zesc, dar... 

— Ai o fiică minunată, ar trebui să fii mândru de ea. 

- Sunt. Mulţumesc. E o binecuvântare pentru mine. 

Cei doi au păstrat tăcerea. Amândoi voiau să continue dis- 
cuţia, întrucât era mai plăcut decât să meargă iarăşi la Tooele. În 
cele din urmă, Bill a oftat şi a pus pe masă un dosar de cam doi 
centimetri grosime. A scos din mapă un carnet galben şi un mar- 
ker şi a început să deseneze o serie de pătrate unite prin săgeți. 

— Ce faci? întrebă Dr. Smithfield. 

- O diagramă. Inserăm faptele, adăugăm speculaţiile şi 
vedem unde ajungem. Aici, zise Bill, arătând spre al doilea pă- 
trat. Credem că David nu a fost omorât de un traficant de droguri, 
de aceea au trebuit să planteze droguri şi bani, ca să ne inducă în 
eroare. Dacă a fost aşa, cineva a cheltuit mulţi bani ca să nu fie 
descoperit adevăratul motiv al crimei, Aşadar, trebuie s-o fi făcut 
cineva care avea o mulţime de bani. Trebuie să aflăm de ce re- 
prezentase David aşa o ameninţare pentru un om bogat, ca să îşi 
asume aşa un risc şi să cheltuiască atât de mult. 

- Nu-mi amintesc ca David să fi pomenit de cineva anume, 
spuse doctorul. După ce s-a mutat aici, n-am vorbit decât de iu- 
bita lui, iar după ce s-au despărţit, nu-mi vorbea decât de munca 
lui şi de colegii lui. David n-a pomenit niciodată de cineva anume 
din Tooele sau Salt Lake City. Dr. Smithfield făcu o pauză, apoi 
continuă: a fost totuşi ceva. M-am gândit la asta în treacăt ieri 
seară, în timp ce vorbeam cu Kim, dar nu-mi pot aminti exact ce 


era sau ce importanţă avea. O să-mi amintesc mai bine, mai de- 
vreme sau mai târziu. 

-— V-a spus ceva despre Adler? 

- Nu, în afară de faptul că era un ticălos. 

— Şi avea dreptate. Adler e un ticălos. A fost şi acum patru 
ani, şi încă mai este. 

Chelneriţa îi întrerupse, aducându-le micul-dejun. 

- Poftă bună, domnilor. Mai aveţi nevoie de ceva? 

Amândoi dădură din cap că nu şi mâncară micul-dejun în tă- 
cere. Când au ajuns la brioşe, Dr. Smitfield şi-a luat nişte unt şi i-a 
şoptit lui Bill: 

— North American Dairy, asta e, exclamă el. Ieri seară Kim a 
pomenit de North American Carbon, şi ăsta e numele care mi-a 


venit în minte acum. David mi-a vorbit despre North American 
Carbon. 


— Şi ce v-a spus? 

— David era tare supărat pe ei, pentru că era o companie con- 
trolată parţial de minorităţi, un ICPM, şi nu-şi respectau clauzele 
din contract. Dădeau dovadă de incompetenţă şi puneau într-o 
lumină proastă şi alte întreprinderi de acelaşi fel. 

Bill îşi duse la gură ceaşca de cafea şi se rezemă de spătarul 
scaunului. 

- Am auzit ceva despre asta. Se pare că North American nu- 
şi făcea deloc treaba prevăzută în contractul de distrugere a car- 
bonului. Bill făcu o pauză, mai desenă un pătrat şi apoi reluă. 
David era tare furios pe North American Carbon şi avea şi de- 
claraţiile de expediţie. A fotografiat şi containerele Gaylord, fie 
cu x-uri verzi, fie fără. 

— Aşa e. Am dat oare de ceva? 

— Nu ştiu, zise Bill, uitându-se pe schemă. Avem multe in- 
formaţii disparate care indică legătura dintre David şi North 
American Carbon, dar nu o pistă clară. De ce i-ar păsa unei com- 

panii incompetente de cineva care culege informaţii despre ea? 
Mai bine și-ar pierde contractul şi ar limita pierderile. 

- Bună întrebare! De ce i-ar fi păsat lui North American Car- 
bon de ce ştia sau credea David? Şi de să-şi fi asumat riscul să-l 
reducă la tăcere? 

Bill scutură din cap şi se uită la ceas. 

- E timpul să-l sunăm pe Adler şi să-i facem viaţa amară. 

Bill îşi scoase mobilul şi tastă numărul scris de Cunningham 
pe coperta mapei. „Alo? Cu doctorul Adler, vă rog... Nu e de- 
pozitul din Tooele? Mă scuzaţi, am greşit numărul“. Bill încheie 
convorbirea. „Ce naiba!“ 

Bill citi din nou numărul de pe mobil, iar apoi se uită la cel de 
pe mapă. Tastase bine numărul. Oftă, sună la poliţie şi îi ceru lui 
Swayze să afle tot ce poate despre North American Carbon şi apoi 
să i-l dea pe Cunningham. „Cunningham, ce mai zici? Poţi să-mi 
dai numărul direct al lui Adler... 525-4386... da, vreuu să verific 
ceva... nu pot vorbi acum... te țin eu la curent... mersi.” 

— A vrut să ştie ce se mai întâmplă? întrebă Dr. Smithfield. 

- Da, dar l-am expediat, pentru că eraţi aici. 

— Şi-a mers? 

- Da, i-am lăsat un mesaj vocal ieri seară. l-am zis că sunteţi 
o belea pe capul meu, dar mă descurc eu. Şi acum trebuie să ple- 
căm. 

Cei doi îşi strânseră hârtiile, iar Bill se mai uită la numărul 
scris pe mapă: 525-4368. „Se mai întâmplă să inversezi cifrele”, 
se gândi el, şi tăie numărul greşit, scriindu-l pe cel corect mai jos. 

Un pic mai târziu, erau în maşină şi se îndreptau spre Tooele. 
Bill îşi scoase mobilul şi îl sună pe Adler. „Dr. Adler, ce bine că vă 
găsesc. Uitaţi ce e. Doctorul Smithfield şi cu mine vom fi la dum- 
neavoastră în trei sferturi de oră şi vrem să vă vorbim. Da,... Nu 
venim pe neaşteptate. Poate vă amintiţi că v-am zis deunăzi că 
ne întoarcem peste câteva zile... şi au trecut... îmi pare rău; v-ar 
conveni să trecem diseară pe la dumneavoastră acasă? Sau 
poate... da... ştiţi care e treaba... Mulţumesc, doctore Adler. Ne 
vedem în curând.” 

Bill închise telefonul şi se uită la Dr. Smithfield. 

— Nu mai poate de nerăbdare să ne vadă. 

— Sunt sigur. Şi cum o să începem discuţia? 

— Carbonul activat. Pentru că în toate fotografiile şi în unele 
înregistrări e vorba despre carbon activat, asta e tot ce avem, aşa 
că trebuie să batem monedă pe asta şi să vedem ce iese. 

— Aminteşte-ţi când Kim ne-a zis de risipa de bani, de tot acel 
carbon în perfectă stare pe care guvernul îl aruncă pe apa sâm- 
betei. 

Bill încuviinţă. 

— Şi la ce vă gândiţi? 

— Ce-ar fi dacă, reluă doctorul Smithfield, North American 
Carbon nu ar distruge carbonul, ci l-ar vinde altcuiva ca produs 
nou-nouţ. 

Bill aprobă din nou. 

- E o idee. Şi dacă ar face o escrocherie şi ar arde carbonul sä- 
răcit de la alţi clienţi ai lor? 

- Aşa e, zise Dr. Smithfield, ar fi plătiţi să distrugă carbonul 
din Tooele, dar l-ar vinde altei companii. Apoi, aceasta i-ar plăti 
ca să distrugă produsul sărăcit, pe care North American îl crede 
a fi din Tooele şi-l arde la Tulsa. Oricum ar fi, North American tot 
îşi ia banii. 

— Aţi spus că foloseaţi carbonul în spital şi că era scump, cât 
de scump? 

— Cred că plăteam 20 de dolari pe litru. 

— Un galon are cam 4 kilograme. 

— Mai exact 3,78 kg, calculă Dr. Smithfield. 

-Ei bine, nu vom fi atât de exacţi, pentru că eu nu pot să fac 
în minte calcule cu două zecimale. Deci, un litru cântăreşte cam 
1 kilogram, iar spitalul plăteşte triplu costul produsului, aşa că o 
jumătate de kilogram ar costa cam 7 dolari. 

Dr. Smithfield trase aer în piept şi oftă. 

— Aşadar, conform estimărilor lui Kim, tipii ăştia ar putea să 
fure peste 800.000 de dolari pe lună din carbonul guvernului şi să 
fie şi plătiţi pentru asta, şi... 

- Şi, continuă, Bill, David i-a descoperit. Dacă câştigă atâţia 
bani, ar avea şi mobilul, şi resursele să-l reducă la tăcere. 

Dr. Smithfield se rezemă şi mormăi: 

— Aşadar, o mână de afacerişti corupți, care operează pe piața 
neagră, mi-au omorât băiatul pentru bani. 

- Trebuie să fim cu grijă, încă nu putem dovedi nimic. Ca să 
ne continuăm investigația pe această pistă, avem nevoie de do- 
vezi. Căpitanul Melon n-o să-mi mai permită să-l hărţuiesc pe dr. 

Adler fără un motiv întemeiat. De fapt, cred că Adler l-a şi sunat 
pe Henry să se plângă de atitudinea mea zeflemitoare, că am 
venit neanunţaţi şi de lipsa mea de respect. 

— Deci trebuie să strângem cât mai multe informaţii de la 
Adler, Kim şi alţii, ca să putem discuta despre carbonul activat, 
termenii contractului, North American Carbon, epuratoare şi le- 
gătura dintre ele şi trebuie să le obţinem chiar astăzi, deoarece că- 
pitanul tău n-o să ne mai lase să ne întoarcem aici. 

- Gândeşti ca un om de ştiinţă, de aceea te preocupă noţiunile 
tehnice, dar eu mă întreb cine l-a omorât şi de ce. Şi cât timp con- 
duc, trebuie să fii secretarul meu. 

— E-n regulă, da! să ştii că nu fac cafea. 

Bill şi Smithfield au făcut restul drumului întorcând situația 
pe toate feţele. Până să ajungă la Tooele, aveau deja cinci pagini 
de întrebări şi o listă lungă de informaţii pe care trebuiau să le 
obţină de la Kim. 

Drumul acesta spre Tooele nu semăna deloc cu ce! pe care îl 
făcuseră înainte. Cerul era înnorat şi cenuşiu, dar cei doi mureau 
de nerăbdare să se întâlnească cu doctorul Adler. Au trecut fără 
probleme de porţi. Au semnat, şi-au luat măştile de gaze şi tot 
sergentul Hennessey i-a condus prin unitate. 

Peste zece minute, Bill şi doctorul își beau cafea cu Kim şi îi 
spuneau ce avea de făcut. Ea le-a precizat că poate să se achite de 
sarcină în câteva ore. Întrucât era timpul să se mai vadă cu ci- 
neva, Bill şi Smithfield s-au scuzat şi se pregăteau să îi facă o vi- 
zită doctorului Adler, când Kim şi-a amintit ceva: 

— Azi vor să scape de şi mai mult carbon sărăcit. ÎI încarcă 
Chiar acum. 

- Glumeşti. Poţi să ne duci acolo chiar acum? întrebă Bill. 

- Nu. Adler nu mi-ar permite niciodată să vă fiu ghid, şopti 
Kim, dar poate îl convingeţi pe sergentul Hennessey să vă ducă 
acolo. 

- Sergent Hennessey, nu vrei să ne duci la epuratoarele de 
carbon? Am aflat că încărcaţi acum carbonul şi am vrea să vedem 
şi faza aceasta a procesului. 

- Sigur, dar nu ştiu ce e de văzut acolo, dădu din umeri ser- 
gentul. Ştiţi, carbonul se încarcă personal în costume de protecţie 
de nivel A, aşa că nu pot să vă las să vă apropiaţi. Şi cred că sunt 
pe terminate, căci şi-au început treaba acum patru ore. 

— Am vrea să vedem şi noi, afirmă Bill. 

- Nicio problemă, urmaţi-mă! 

Cei trei au ieşit din camera de control, au trecut prin camera 
de vid, au coborât două rânduri de scări şi au ajuns afară, sub 
cerul întunecat din Utah. Apoi au ajuns la staţia de triaj de lângă 
instalaţia de epurare a carbonului activat, unde tehnicienii toc- 
mai încărcau ultimele trei tiruri. Bill îi şopti doctorului Smithfield: 

- Era cât pe ce să nu-i mai prindem. 

Doctorul Smithfield aprobă şi îl întrebă pe sergent: 

- Unde se duce încărcătura, sergent Hennessey? 

— Păi, o scot afară, se opresc la punctul de cântărit, îşi iau do- 
cumentele şi apoi pleacă spre Tulsa. 

- Cât timp durează totul? întrebă Bill. 

— Cam 10-20 de minute. 

Pe când se uita la şoferi cum îşi verifică mașinile înainte de 
plecare, Bill se gîndi să-i urmărească, pentru că era singura lui 
şansă din următoarele 30 de zile. Se uită lung la tirurile Kenworth 
albastre, care aveau şi cabine de dormit. Fiecare avea o remorcă 
albă de 15 metri şi niciunul nu avea vreun semn distinctiv, în 
afară de numărul de înmatriculare. Bill ştia că o să-i fie greu să le 
urmărească, deoarece aveau să dispară uşor în trafic. Bill observă 
că fiecare tir avea un număr în în colţul din dreapta jos al uşii din 
spate: 804, 805 şi 806. 

Bill trebuia să urmărească aceste tiruri, dar nu putea să plece 
în următoarele zece minute, fără să atragă atenţia. Ar fi fost bine 
să-i fi spus Kim de ieri seară despre transport, ca să-şi fi făcut de 
dinainte un plan. „Ieri seară”, se gândi Bill, pe când se întorcea 
spre Hennessey. 

— Mulţumesc, am văzut destul. Du-ne acum la doctorul 
Adler, te rog. 

Dr. Smithfield se uită încruntat la Bill. Când s-au întors în ca- 
mera goală de odihnă, Bill i-a dat şi mai multe motive doctorului 
să se îndoiască de raţionamentul lui, pentru că şi-a scos mobilul 
după ce a plecat sergentul. 

- Hai, hai, răspunde... O, Jen, ce bine că dau de tine! 

- Bună, tată, ce s-a întâmplat? 

-Trebuie să-mi faci un serviciu, vreau să urmăreşti pe cineva. 
Sună-ţi şefa şi spune-i că ai o însărcinare oficială din partea mea 
şi o să-i dau eu un telefon diseară să-i explic. 

— Sigur, dar ce vrei să fac? 

— Ascultă-mă, Jen, ia-ţi mobilul, câteva sticle cu apă, nişte 
snacksuri şi umple-ţi rezervorul de la Volvo. Ia şi nişte bani din 
sertarul de sus din comoda mea. Bill se opri, apoi continuă cu in- 
strucţiunile şi cu descrierea camioanelor. Urmăreşte-le şi sună- 
mă din jumătate în jumătate de oră, ca să-mi spui cum merge 
treaba. Cred că o să se întoarcă la Salt Lake City, poate la un de- 
pozit sau terminal, dar încearcă să nu-i pierzi. 

-Şi dacă trebuie să mă opresc să merg la toaletă? 

— Dacă ai nevoie, bine... fă pipi pe scaun. Oricum maşina asta 
e veche. 

— Ce urât, n-am să fac aşa ceva. 

— Jen, să nu cumva să le pierzi din vedere. 

— E-n regulă, mă ocup eu. Apropo, am găsit o corelaţie inte- 
resantă în datele lui David, dar vorbim diseară. Pe curând. 

— La revedere, Jen. 

Bill se uită la doctorul Smithfield, iar acesta îi întoarse privi- 
rea. 

— Ce e? întrebă Bill. 

— Cum ce e? Tocmai ţi-ai implicat fata în acest caz. Avem de-a 
face cu cineva foarte periculos şi tocmai ţi-ai pus fata în primejdie. 
Ce naiba e cu tine? 

- Nu ştiu ce a fost în capul meu, îngăimă Bill. 

Dr. Adlerii primi pe Bill şi pe Dr. Smithfield în biroul său şi 
îi salută cu aceeaşi falsitate ca de obicei. L-au salutat şi ei la fel şi 
l-au bombardat cu întrebări în următoarele 40 de minute. Spre 
mirarea lor, dr. Adler le-a răspuns la toate întrebările fără să cli- 
pească din ochi sau să se enerveze. Bill bifă toate întrebările de 
pe listă, până ajunse la ultima. 

-Doctor Adler, cât costă carbonul activat? Ştiţi, o jumătate de 
kilogram. 

- Conform contractului nostru cu Stockport Chemical, plă- 
tim 80 de cenți. 

— Doar 80 de cenți? Sunteţi sigur? întrebă Bill şi se uită la Dr. 
Smithfield. Dr. Adler aprobă, dar ridică din sprâncene, în semn 
că-l miră reacţia lor. 

Asta chiar că era o descoperire. Însemna că acel carbon care 
era luat de acolo nu valora decât cam un milion de dolari pe an, 
fără a pune la socoteală cheltuielile. Bill încercă să facă un calcul 
în minte, să vadă dacă merita să-şi asume aşa un risc. Bill nu mai 
ştia ce să spună şi se uita la însemnări. 

Dr. Smithfield se uită la Bill, şi se simţi obligat să pună el în- 
trebări, dar schimbă tactica. 

- Dr. Adler, de ce schimbaţi carbonul atât de des, dacă nu a 
fost expus agenţilor chimici? Nu este bun pentru mai mult timp? 

-E o măsură de siguranţă, răspunse Dr. Adler. Avem reguli 
stricte, iar carbonul nu e selectiv. Adsoarbe o mulțime de agenţi 
contaminanţi, care nu sunt neapărat periculoşi. Astfel, după un 
timp, devine impur din cauza agenţilor contaminanți şi-şi pierde 
eficienţa. 

— Credeam că acest carbon activat, interveni Dr. Smithfield, 
doar adsoarbe contaminanţii organici, iar dacă instalaţia voastră 
funcţionează la 1650 de grade, atunci toate substanţele organice 
prezente în gazele de evacuare ar trebui să fie oxidate termic. 

— Da, aşa e, substanţele organice sunt oxidate, dar carbonul 
este tot impur din cauza substanţelor anorganice existente în ga- 
zele din container. 

-Şi nu puteţi curăța carbonul? insistă Dr. Smithfield. 

- Nu, răspunse Adler. Substanțele contaminante creează le- 
gături chimice cu carbonul activat, se amestecă cu acesta, precum 
albuşul cu gălbenuşul într-o omletă. Nu mai pot fi separate. E 
simplu, nu mai putem folosi carbonul. 

Doctorul Smithfield încuviinţă, se frecă la bărbie şi îi zise lui 
Adler: 

- Credeam că puteţi regenera carbonul activat. Chiar eram 
aproape sigur. Ştiu că... 

- Nu, e imposibil din punct de vedere chimic, interveni dr. 
Adler. Scuzaţi-mă domnilor, dar trebuie să plec. Trebuie să par- 
ticip la o întrunire importantă. Dacă vreţi, ne putem întâlni mai 
târziu. 

- Mulţumim, doctore, zise Bill şi se ridică. Vă anunţăm noi. 

Bill şi dr. Smithfield părăsiră biroul lui Adler. Smithfield îl în- 
tâlni din nou pe sergentul Hennessey şi se duseră împreună să o 
caute pe Kim Deloitte. Bill se duse în camera de odihnă să mai 
dea un telefon. 

- Care-i treaba, Jen, de ce nu m-ai sunat? 

- Bună, tată, şi-au făcut apariţia doar acum două minute şi îi 
urmăresc acum pe drumul spre autostradă. 

— Rămâi în spatele lor, iar la primul semn de primejdie, în- 
depărtează-te de ei cât de repede poţi. 

- Sigur, tată, nu-ţi face griji, mă descurc eu. Acum trebuie să 
te las. 

Bill închise mobilul, în timp ce Smithfield şi Kim intrau în ca- 
mera de recreere. Şi-au ocupat locurile de dinainte, iar Kim puse 
pe masă un vraf de hârtii chiar în fața doctorului. Le-a spus că in- 
formaţiile strânse de ea ar trebui să se potrivească cu cele ale lui 
David. Kim chiar insistă asupra acestei chestiuni. 

- Totuşi, continuă ea, s-ar putea să difere un pic. În seara de 
dinaintea plecării la Tulsa, David a petrecut o mulţime de timp lu- 
crând la computerul supraveghetorului. Kim se aplecă în faţă, îşi 
puse coatele pe masă şi le zise în şoaptă: David îşi făcea de obicei 
raportul de joi în mai puţin de jumătate de oră, dar în seara aceea 
a stat acolo ore întregi. Adler era aferat şi voia să ştie de ce îi luase 
atât de mult timp lui David să-şi facă raportul. Era chiar foarte 
supărat. 

Bill se ridică şi se uită la ceas. 

- Mulţumesc, Kim. Ne-ai fost de mare ajutor, dar acum tre- 
buie să ne întoarcem la Salt Lake City. Kim se ridică şi ea pe to- 

curile ei înalte cu care atingea înălţimea de 1,80 m. Arăta ca o 
Cleopatră a zilelor noastre când i-a strâns mâna lui Bill. 

— Ţine-mă la curent dacă afli ceva. Apoi s-a întors către dr. 
Smithfield şi l-a îmbrățişat cu căldură. Sunaţi-mă diseară acasă... 
dacă vă vine vreo idee. 

Doctorul se gândea la ceva, dar nu prea avea legătură cu 
cazul. Zâmbi şi încuviinţă din cap. Rămase o clipă neclintit, ui- 
tându-se în ochii ei negri. I se părea că putea să se piardă îr. ei, dar 
acum nu avea timp pentru asta. Bill îl readuse pe doctor la reali- 
tate, când spuse cu tărie: 

— Trebuie să o ajungem din urmă pe Jen. 

Smithfield dădu din cap că da, îi zâmbi din nou, iar Kim şi 
slăbi strânsoarea. 

- Te sun diseară, ca să te ţin la curent, îi şopti el. Îi strânse 
mâinile şi se grăbi să-l ajungă din urmă pe Bill, care era deja cu 
zece paşi înaintea lui, înspre camera de “zid. 

În 15 minute, după ce abia reuşise să treacă de parcarea pen- 
tru vizitatori, Bill începu să vorbească la telefon. 

- Jen, unde eşti? 

— Sunt în partea de vest a oraşului, de abia am ieşit de pe au- 
tostradă şi ne îndreptăm spre parcul industrial. Cred că ei o să 
oprească. Te sun eu mai târziu. 

Bill ascultă o clipă zgomotul de fond, până îl întrerupse 
Smithfield : 

- Poate mergem pe o pistă greşită, în cazul în care carbonul 
activat costă doar 80 de cenți. 

— Ştiu, dar e singura pistă pe care o avem. Aşa că trebuie să 
mergem pe ea şi să vedem unde ne duce. Trebuie să-l sun pe 
Swayze, murmură Bill şi tastă numărul de telefon. 

-Cine e Swayze? 

-Tipul cu care am vorbit azi -dimineaţă şi care mi l-a dat pe 
Cunningham. Phil Swayze e paraplegic. A rămas imobilizat în 
scaunul cu rotile din ziua aceea cu zăpadă de acum opt ani, când 
un camion încărcat cu cherestea 2 pierdut direcţia şi s-a izhit de 
maşina lui de poliţie. Cariera lui de 11 ani de patrulă pe auto- 
strada din Colorado a fost distrusă de cele 18.000 de kilograme de 
cherestea. Statui Colorado i-a acordat lui Phil o pensie de invali- 
date şi l-a obLgat să se retragă din poliţia rutieră. 

-Şi cum a ajuns în Salt Lake City? 

- Pensionarea i-a făcut mai mult rău decât accidentul. Coli- 
ziunea l-a schilodit doar fizic, dar pensionarea începuse să-l schi- 
lodească psihic. Phil este poliţist. Întotdeauna şi-a dorit să fie 
poliţist şi n-avea de gând să fie împiedicat de picioarele lui para- 
lizate să-şi facă meseria. Acum cinci ani, în urma eforturilor sale 
de a rămâne în poliţie, i s-a găsit un post în poliţia din Salt Lake 
City. El şi alţi patru foşti poliţişti cu dizabilităţi au forraat echipa 

1oastră de cercetare. Ei furnizează tot timpul detectivilor in- 
formaţii valoroase. Echipa a fost ideea căpitanului Henry Melon, 
iar membrii ei sunt acum cei mai respectaţi şi mai iubiţi oameni 
din poliţie. Işi spun „cei cinci cavaleri schilozi ai apocalipsei“. Lu- 
crează în catacombele din subsolul clădirii municipale. Bill şi-a 
ridicat mâna şi şi-a concentrat atenţia asupra mobilului. 
— Phil, cum merge... ai fost în stare să găseşti mai multe de- 
spre North American Carbon? 

Phil Swayze îi răspunse cu vocea înfundată a unui trol de sub 
pământ: 

- Păi dacă te gândeşti să investeşti, nu te-aş sfătui să o faci în 
rahatul ăsta de companie. Am ceva informaţii, dar incomplete. 

- Aşteaptă o clipă să parchez, spuse Bill, trăgându-şi maşina 
pe marginea drum alui. Trebuie să-mi notez. Bill ştia ce înseamnă 
pentru Phil informaţii incomplete. 

- Bine, dă-i drumul. 

Phil îşi drese glasul şi încapu: 

- Samuel Johnston, un afro-american, a înfiinţat compania 
acum doi ani. El a derulat contractul cu Tooele ca şi companie 
parţial condusă de minorităţi, asta a fost primul şi singurul lor 
contract. Johnston figurează ca preşedinte şi secretar, iar adresa 
lui de acasă este Madison Street, nr. 1755, scara B, apartament 4. 
E uimitor cât de mulţi directori din topul celor 500 de companii 
locuiesc în Madison. Oricum, această firmă prosperă închiriază 
un depozit cu câteva etaje în Oregon Drive, la nr. 1127. Par să aibă 
toate autorizaţiile DOT necesare pentru a transporta deşeuri to- 
Xiec în opt state, precum şi o asigurare de două milioane de do- 
lari. Închiriază patrv tiruri Kenworth, zece remorci de 15 metri 
lungime şi două jeepuri prin Northwest Fleet Leasing din Chi- 
cago. Marii mahari se plimbă tot timpul cu jeepuri. 

— Bine, ştir _ă asta le place. 

— North American a completat o declaraţie de venituri anul 
trecut, dar nu apărea niciun venit, ci doar o serie de cheltuieli ad- 

ministrative. Au un cont bancar modest, pe care îl folosesc pro- 
babil pentru tranzacţii minore. Nu au niciun angajat. 

-Chiar așa? Nu se potriveşte deloc cu ce am văzut. 

-E greu să pui în mişcare aşa un parc auto fără angajaţi. Dar 
n-am găsit niciun fel de „albine“, cel puţin nu din cele care plătesc 
taxe. Asta e tot ce am reuşit să găsesc până acum. 

- Albine? Mă tem să nu fie şi câteva albine ucigaşe, aşa că mai 
caută. Mulţumesc, Phil, mi-ai fost de mare ajutor. 

Tocmai când Bill a închis telefonul, acesta a început iar să 
sune. Jen vorbea în şoaptă: 

— Tată, au tras la un depozit din Oregon Drive şi par să fi în- 
ceput să descarce remorcile. Am tras maşina chiar în spatele 
parcării unde sunt ei. Pot să le văd tirurile, dar nu cred că ei mă 
văd. 

— Foarte bine, stai acolo şi fii atentă la remorci, nu ne intere- 
sează tirurile. Jen, ai grijă, dacă se apropie cineva de tine, pleacă 
repede. Ține motorul pomit, geamurile şi uşile închise. Uită-te în 
oglinzile retrovizoare şi nu ieşi din maşină. O să ajungem şi noi 
în 30 de minute. 

- Bine, tată. Pe curând. 

La şase km depărtare, din faxul Poliţiei din Salt Lake City, 
ieşea o listă de două pagini conținând clienţii depozitului Cone- 
stoga. Unul din detectivi o luă, se uită la ea şi şi-o puse în buzu- 
narul de la geacă. 

Curt Decker se îndreptă de spate, în timp ce stătea în mijlo- 
cul uşii depozitului din spatele North American Carbon. Se uita 
prin binoclul Bausch & Lomb şi focaliză lentilele portocalii pe plă- 
cuţa de înmatriculare a unui Volvo 240 albastru închis. Decker a 
focalizat la maxim şi a început să recite cu o voce de bariton nu- 
mărul de înmatriculare. Şi-a luat binoclul de la ochi şi s-a întors 
spre Peter Irwin: 

- Trebuie să aflu a cui este maşina. Spune-le că trebuia să fi 
ştiut de zece minute. 

Decker auzi ţăcănitul pe care îl făceau pantofii cu toc ai 
Emmei şi văzu o femeie între două vârste apropiindu-se de el. 

- Scuzaţi-mă, începu ea, Vulturul e pe linia trei, spune că tre- 
buie să vorbească cu dumneavoatră urgent, e foarte important. 

— Mersi, Emma, o să vorbesc din birou. 

Decker îi dădu binoclul lui Peter: 

- Dă o raită prin parcare şi uită-te cu foarte mare atenţie la 
maşina aia. 

Peter încuviinţă, pe când îşi punea pe el sacoul albastru în- 
chis, care abia îi ascundea tocul din piele al pistolului de 9 mm. 
leşi pe uşa din faţă, îşi puse ochelarii Ray Ban şi o luă la picior în 
lumina strălucitoare a soarelui. Ziua mohorâtă care se anunţa de 
dimineaţă se terminase, iar acum era o după-amiază senină şi fru- 
moasă. Lui Peter îi era prea cald în sacou, întrucât rezistenţa sa re- 
dusă, combinată cu căldura deşertului, îşi făcea efectul, dar ştia că 
arăta bine în sacou. Plănuia să o sperie de moarte pe tânăra din 
maşină, iar acest gând îl făcu să rânjească sardonic. Peter îşi exer- 
sase acest rânjet sardonic; era unul din multele lucruri pe care le 
exersa zilnic. 

Jen, ca orice adolescentă, nu luase în seamă toate sfaturile ta- 
tălui ei, deschisese geamurile, oprise motorul, dar se uita atent la 
remorci. Îi urmărea pe cei doi oameni scoțând numerele de în- 
matriculare şi schimbând semnele de avertizare de pe remorcile 
803, 804 şi 805. Îşi notă numerele de înmatriculare şi făcu o schiță 
a semnelor, ca tatăl ei să se uite pe ele mai târziu. Era aşa con- 
centrată asupra a ceea ce făcea, încât tresări când sună telefonul, 
pe care nu-l găsea. După ce sună de patru ori, îl găsi şi răspunse: 

- Alo! 

— Jen, e totul în regulă? 

- Da, tocmai mă uitam la remorci. Tirurile au plecat acum câ- 
teva minute cu alte remorci, dar cu aceleaşi numere de înmatri- 
culare. 

— Cu aceleaşi numere? 

- Da, i-am văzut cum scoteau plăcuţele de pe remorci şi le 
puneau la alte trei. Acestea arătau exact ca şi primele trei, până şi 
numerele de pe uşile din spate erau aceleaşi: 803, 804 și 805. 

- Bine, Jen, ţi-ai terminat treaba. Venim şi noi în câteva mi- 
nute, aşa că poţi pleca acum. Ne vedem acasă la cină. 

Bill îi spuse repede la revedere şi tastă numărul secţiei de 
poliţie. 

- Cunningham, ai ceva de făcut în seara asta? ... Ce păcat... 
Renunţă, tu şi Lipinski va trebui să supravegheați ceva... trebuie 
să începeți într-o oră şi o să dureze toată ziua, aşa că veți face cu 
schimbul. 

Bill l-a auzit pe Cunningham văitându-se şi apoi i-a spus 
amănuntele misiunii. A omis să-i spună de ce aveau să-şi petreacă 
atâta timp supraveghiind nişte remorci, dar o să-i spună mai târ- 
ziu. 

tii 


Jen a tresărit când Peter Irwin a izbit cu palma în parbriz. 

- Asta-i o proprietate privată, ce cauţi aici? 

Jen s-a îndreptat din spate şi s-a dat din geam, simțind pe față 
stropi din scuipatul lui. 

- Te-am întrebat ce dracu’ cauţi aici. 

Jen a amuţit, tipul îşi băgase capul pe geam şi îi putea simţi 
răsuflarea. S-a dat un pic de la geam, dar n-o lăsa centura de si- 
guranţă. Nu putea să se dea mai departe de el, dar ştia că trebuia 
să înhaţe cheile înaintea lui. Se tot gândea de ce nu-l ascultase pe 
tatăl ei, să fi ținut motorul pornit, geamurile şi portierele închise. 
Simţi că Peter trage de portieră, dar nu se deschide; bine că măcar 
încuiase portierele. Peter îşi băgă capul pe fereastră, apăsă pe bu- 
tonul de deblocare al portierei şi descuie uşa. Jen încerca din rás- 
puteri să-l oprească, se uită în oglinda retrovizoare laterală şi văzu 
Chevroletul, papionul auriu, la fel cu cel de pe botul jeepului ta- 
tălui ei. 

Automobilul venea direct spre Peter, mergea cu 15 km/h, dar 
trecu la 15 centimetri de Volvo. Fu obligat să se ferească ca să nu 

fie strivit între cele două maşini. Când se dădu înapoi, îşi puse 
mâinile pe capota jeepului, tocmai când Dr. Smithfield apăsa pe 
acceleraţie. 

Jeepul ţâşni înainte şi îl aruncă pe Peter în spate, până se izbi 
cu gleznele de o veche şină care fusese pusă acolo în chip de bor- 
dură. Peter se împiedică şi căzu peste gardul metalic ce despărţea 
parcările. Bill zbieră la Jen: 

- Pleacă naibii de aici! 

Jen porni imediat motorul Volvoului, dădu cu spatele, în- 
toarse maşina şi plecă spre casă. Dr. Smithfield făcu aceleaşi ma- 
nevre, doar că ei nu se duceau acasă. 

Peter se ridică în picioare şi se şterse de praf, urmărind cu pri- 
virea maşinile care plecau. Era curios şi se gândea să scoată pis- 
tolul şi să bage un glonţ sau două în capul şoferului negru, dar 
ştia că n-avea rost. Îşi alungă din minte acest gând, dar doar pen- 
tru o clipă, până când se uită la braţul său şi la sacou, care nu ară- 
tau prea bine după contactul cu gardul metalic. Peter se uită în jos 
şi-şi văzu ochelarii de soare Ray Ban sparţi de pietrişul din par- 
care, aflaţi chiar lângă cauciucul din stânga faţă al Jeepului. Peter 
dădu cu piciorul în pietriş, apoi îşi începu lungul drum de în- 
toarcere înspre North American Carbon. Nu se mai simţea aşa 
de liniştit şi încrezător cum fusese un pic mai înainte. Totuşi, era 
mulțumit că doar ochelarii şi nu faţa lui se izbiseră de pietrişul din 
parcare. 

Decker stătea rezemat în scaun şi ofta, în timp ce îşi lua rămas 
de la Vultur. După ce închise telefonul, se pierdu în gânduri, însă 
nu mult timp. Meditaţia lui a fost întreruptă de o bătaie în uşă. 
Decker oftă din nou. 

— Intră! 

— Scuzaţi-mă, îi spuse Carl Huber. Am aflat al cui este Vol- 
voul: e înregistrat pe numele William McNamara, domiciliat în 
Aberdeen Court, numărul 1259, în Salt Lake City. 

Decker s-a dat pe spate în fotoliul său scump din piele şi şi-a 
trecut degetele ambelor mâini prin păr. 

-E detectivul Bill McNamara. Azi am auzit prea des numele 
lui. 

Emma îşi făcu apariţia în spatele lui Huber. 

-Îmi pare rău că vă deranjez, dar e în hol un domn care cere 
să vorbească cu domnul Samuel Johnston. l-am zis că nu e aici 
acum, dar insistă să vorbească cu unul din şefi. 

— Emma, zi-i să plece sau chemăm poliţia. 

— Păi, din poliţie e şi el. Uitaţi, mi-a dat cartea lui de vizită. 
Este detectivul William McNamara de la Departamentul poliţiei 
din Salt Lake City. 

Decker se uită la Emma şi la Carl. Scutură din cap dezgustat, 
se balansă în fotoliu, îşi puse faţa în mâini şi şopti: 

- Ce ghinion! Emma, spune-i te rog detectivului William 
McNamara că vin imediat la el. 

Bill McNamara stătea în picioare pe holul micuţ şi răsfoia 
una din cele două reviste de pe măsuţa joasă. În hol nu erau decât 
două scaune de birou cafenii Steel Case, o măsuţă joasă din plas- 
tic negru şi două reviste Time vechi. Revistele erau de acum trei 
săptămâni şi nu aveau pe ele nicio etichetă cu vreo adresă. Exa- 
minând interiorul, Bill se gândi că nu prea era al unei afaceri de 
succes. Părea să fie holul unei companii în dificultate, însă Bill ştia 
foarte bine că uneori aparențele te induc în eroare. Cineva intră și- 
l întrerupse pe Bill din meditaţie; se uită în sus să vadă prin fe- 
reastra de la recepție. Bill văzu intrând în hol un bărbat într-un 
sacou albastru mototolit care se uita fix la faţa zâmbitoare a lui 
Bill, însă nu părea să-l recunoască. Bill bănui că tipul ăla fusese 
prea ocupat ca să se uite la botul maşinii sale, şi nu la şofer. 

Peter intră în tăcere pe uşa de la sală şi se duse pe un hol in- 
terior, unde dădu nas în nas cu Decker. 

- Ce e cu tine? întrebă încet Decker. 
-Un negru a încercat să mă calce cu maşina în spatele parcă- 
rii. 

— Eşti sigur? Decker scutură din cap şi continuă: Avem o pro- 
blemă de discutat, imediat ce scap de detectiv. 

Peter îl aprobă, iar Decker intră încrezător în sală: 

- Bună ziua, sunt Curtis Decker. Cu ce vă pot ajuta? 

- Bună ziua, sunt detectivul Bill McNamara şi aş vrea să vă 
pun câteva întrebări despre activitatea de aici şi altele mai delicate 
despre contractul pe care îl aveţi cu Depozitul de Arme Chimice 
Deseret. 

Bill îl studie pe Decker, cât timp aştepta un răspuns de la el. 
Decker era un bărbat înalt, lat în umeri şi solid. Părea să aibă 40 
şi ceva de ani, cu părul său blond şi sur dat pe spate. Statura şi tră- 
săturile sale aspre îi dădeau un aspect de nordic, aproape de vi- 
king, însă părul său ondulat îl făcea să pară un surfer îmbătrânit. 

Bill se uită în ochii lui Decker albaştri ca oţelul şi-şi dădu seama 
că nu era surfer. Ochii lui erau reci ca ai unui rechin. 

-Îmi pare rău, îi zise Decker cu o voce afectată. Mă tem că 
nu ştiu prea multe despre contract. Domnul Johnston se ocupă 
de afaceri şi de problemele legale. Din păcate, e plecat din oraş. Eu 
răspund doar de transporturi. 

— Ce bine! Am câteva întrebări şi despre camioane. De exem- 
plu, câte aveţi şi unde sunt ele astăzi? 

— Avem sute de camioane. Aşa de multe că trebuie să folo- 
sesc un program computerizat ca să le ţin evidenţa. Şi în afară de 
asta, nu pot să vă dezvălui nicio informaţie despre companie, fără 
aprobarea domnului Johnston. Poate reveniţi peste câteva zile. 

— Înţeleg, zise Bill, în timp ce se uita la reflexia Jeepului său ce 
înainta prin parcare. Vă rog să-i spuneţi domnului Johnson că am 
trecut pe aici şi că o să mai vin şi când se întoarce. Vă mulțumesc 
pentru timpul acordat. Bill îl numise intenţionat pe d-l Johnston 
„d-l Johnson”, ca să vadă dacă Decker o să-l corecteze, cum ar 
face-o orice angajat. Decker înclină din cap. 

— La revedere, detectiv. 

Bill ieşi din sală, se duse spre Jeep, se aşeză pe locul pasage- 
rului şi îi spuse şoferului: 

— Du-mă acasă, James, dar ia-o pe drumul mai pitoresc, pe la 
reședința lui Johnston până în colţ şi apoi fă stânga. 

Pentru modesta clădire de cărămidă de cinci etaje de pe Ma- 
dison se cheltuiseră mulţi bani publici, însă nicio sumă n-o putea 
salva de la decădere. Holul de la etajul patru, unde ajunseseră 
McNamara şi Dr. Smithfield, avea un miros pătrunzător, o com- 
binaţie de fum de ţigară, bere trezită şi de ulei de gătit. Covorul 
cafeniu şi pătat era rărit, iar în holul luminat slab ar mai fi fost ne- 
voie de câteva becuri şi de o zugrăveală. Numărul 4B de pe uşa 
domnului Johnston era de felul celor lipite cu adeziv, cum mai 
găseşti încă pe cutiile poştale de la ţară, iar uşa ar fi trebuit vop- 
sită ca să se acopere pata de vomă din partea de jos. Stratul subţire 
de inox de pe broasca uşii se scorojise, iar cheia era ruptă în butuc. 
Pentru siguranţă, se puseseră două zăvoare diferite. 

Bili bătu la uşă şi i se deschise imediat. Domnul Johnston era 
speriat şi bâigui: 

-Cine Dumnezeu... Credeam că e... Cine sunteţi voi, băieţi? 

Era clar că domnul Johnston aştepta pe altcineva, deci se mira 
să vadă un negru bine îmbrăcat şi un poliţist alb. Samuel Joh- 
nston ştia din instinct că e poliţist. Johnston repetă: 

— Cine sunteţi voi, băieţi? 

- Eu sunt detectivul McNamara de la poliţia din Salt Lake 
City, iar acesta este dr. Smithfield. 

— Care presupun că nu lucrează în poliţie, afirmă Johnston, 
uitându-se fix la ceasul lui Rolex. Îți merge bine, doctore. De ce te- 
ai înhăitat cu amărâtul ăsta de poliţist? 

Dr. Smithfield îi aruncă o privire lui Johnston şi i se urcă sân- 
gele la cap. Ar fi vrut să-l întrebe: „Cine naiba te crezi?”. Însă îi 
răspunse calm: 

— Am vrea să vă întrebăm câte ceva despre North American 
Carbon. 

Acum era rândul lui Bil să se uite mirat la Dr. Smithfield, în 
timp ce-şi zicea în sinea lui: „Cine te crezi? Eu sunt detectivul şi 
eu trebuie să pun întrebările.” Dar înainte să deschidă Bill gura, 
dl. Johnston şi răspunse: 

-Sunt proprietarul şi preşedintele North American Carbon. 
Nu-i de ajuns pentru tine, doctore? 

— Vrem să te întrebăm despre contractul cu Tooele, continuă 
Smithfield. 

— Prost v-aţi gândit! Pe dr. Curtis Decker trebuie să-l între- 
baţi. El e directorul şi conduce compania în numele meu. Dacă 
nu aveţi şi nişte documente oficiale, n-avem ce vorbi, răspunse 
Johnston, dându-se repede înapoi şi trântind uşa. 

Bill şi Smithfield rămaseră pe holul slab luminat. Doctorul în- 
cepu să vorbească, dar Bill îl opri ridicând mâna şi-i făcu semn 
din cap să se ducă mai încolo. Bill îşi scoase mobilul din buzuna- 
rul de la geacă, tastă un număr, dar era ocupat. 

- Deja îi spune de noi lui Decker? Nu crezi, îl întrebă Dr. Smit- 
hfield în şoaptă. Bill aprobă şi se uită la ceas, era aproape ora 18. 

-E timpul să mergem la Henry şi să ne consultăm cu el. Dacă 
vrem să continuăm ancheta, avem nevoie de mulţi oameni şi de 
mandate de arestare. 

Pe când cobora scările, Bill îl sună pe căpitanul Melon. Ştia 
că Henry era încă la birou, trudind şi încercând să dea de capăt 
mormanului de documente, care se adunau mereu. Sună de două 
ori şi căpitanul Melon răspunse: „Bill, unde eşti şi ce naiba se în- 
tâmplă? M-a sunat dr. Adler. E foc şi pară pe voi, că-i faceţi să 
piardă timpul. Cunningham se plânge de misiunea pe care i-ai 
dat-o şi un tip susţine că l-ai călcat cu maşina. 

- Bine, Henry, ştiu ce-ai auzit, dar pot să explic totul. Dr. Smit- 
hfield şi cu mine vrem să vorbim cu tine şi să te punem la curent. 
Venim în cam un sfert de oră. 

— E-n regulă, o să-i spun nevesti-mii că întârzii, ca de obicei. 
Deja crede că sunt încurcat cu altă femeie. Cum naiba aş putea să 
am timpul şi puterea? 

- Ne vedem peste câteva minute, zise Bill, şi închise telefo- 
nul. 

Era aproape 18:30 când Bill şi Smithfield au ajuns la secţie. În 
timp ce urcau scările, au dat nas în nas cu Cunningham şi Bill l-a 
întrebat: 

— Cum de eşti încă aici? 

Cunningham îşi dădu ochii peste cap şi oftă: 

~ Fi-miu are diseară o serbare la şcoală, aşa că l-am rugat pe 
Lipinski să stea de pază până la miezul noptii şi pe urmă îl înlo- 
cuiesc eu. Dacă nu-mi zici că nu mai trebuie... 

- Ba da. Trebuie să fim cu ochii pe remorcile alea. 

— De ce? întrebă Cunningham. 

— Pentru că aşa trebuie. O să-ţi spun mai târziu despre ce e 
vorba, crede-mă! 

— Şi trebuie să stau acolo toată noaptea? 

-Toată noaptea, aprobă Bili şi îi puse lui Cunningham mâna 
pe umăr. 

Peste puţin timp, când au ajuns în biroul căpitanului Melon, 
dr. Smithfield luă cuvântul: 

- Când am venit prima dată la tine, eram furios pe poliţie şi 
pe felul în care s-a făcut ancheta. Tot mai port pică poliţiei, dar nu 
ţie sau lui Bill. Cred că ai dat dovadă de înţelepciune desem- 
nându-l pentru această misiune, iar el şi-a făcut foarte bine treaba. 
Acum înţeleg ce s-a întâmplat şi în ce fel. Îi sunt recunoscător că 
m-a lămurit. Însă, pe parcurs, noi doi am mai descoperit şi alte lu- 
cruri. 
Bill şi dr. Smithfield l-au informat pe rând pe căpitan despre 
progresele lor. l-au vorbit lui Henry despre faptele descoperite şi 
despre conexiunile pe care le-au făcut între ele. 

Căpitanul Melon şi-a tot mutat actele pe birou în timpul re- 
latării lor de 20 minute, însă i-a ascultat cu atenţie. Când au ter- 
minat, le-a zis: 

- Înclin să vă dau dreptate. Nici eu nu mai cred că moartea lui 
David a avut legătură cu drogurile. Sunt de acord cu voi şi în pri- 
vinţa lui North American Carbon. E ceva dubios acolo. Dar nu 
cred că aveţi destule dovezi ca să continuaţi ancheta. Voi ce ziceţi? 

Bill scutură din cap. Ştia că probele nu erau destul de con- 
cludente ca să obţină ajutor şi mandate de arestare. Bill nu moşte- 
nise prea mult de la tatăl lui, cu excepţia instinctului de poliţist. 

Iar instinctul, moştenit de la trei generaţii de poliţişti, îm- 
preună cu experienţa sa de peste 20 de ani, îi spunea că North 
American Carbon era cumva implicată în moartea lui David. Mai 
ştia şi că îi va fi extrem de greu s-o dovedească. 

Henry trase adânc aer în piept şi continuă: 

— Înainte să fac pasul următor, îmi trebuie mai multe probe, 
o mărturie sau nişte dovezi clare, în sprijinul afirmațiilor voastre. 
Până atunci, nu pot să vă ofer prea mult sprijin legal. Îmi pare 
rău. Însă pot să vă dau ceva sprijin moral, adică să vă dau voie să 
puneţi la încercare devotamentul ofiţerilor Cunningham şi Li- 
pinski. Îi puteţi folosi la supraveghere sau la orice treabă minoră. 
O să vorbesc şi cu băieţii de la DOT şi de la protecţia muncii, să-i 
întreb de semnele folosite şi de declaraţiile de expediţie. Poate 

aflu ceva. Henry dădu din umeri şi se aplecă peste birou. Poate 
reuşim să oprim tirurile pentru o inspecţie DOT de rutină sau în 
privinţa substanţelor toxice, ştiţi, după ce pleacă din parcare. 

- Înţeleg, zise Bill, dând aprobator din cap şi ridicându-se în 
picioare. 

- Pe scurt, reluă Henry, staţi cu ochii pe ei şi ţineţi-mă la cu- 
rent. Îmi trebuie o dovadă zdrobitoare, ca să mă iau de ei. 

În drum spre maşină, Bill întrebă: 

— Nu ţi-e foame? 

- Ba da. Am fost aşa de prinşi cu cazul ăsta, că am uitat de 
prânz. Nici nu m-am gândit la mâncare până nu m-ai întrebat tu, 
dar acum mor de foame. 

— Şi eu. Hai să mergem acasă! 

- Nu, Jen avut o zi grea şi a gătit şi ieri seară. Te invit eu la 
cină. 

- Trebuie să întoarcem cazul pe toate feţele, scutură Bill din 
cap. Avem nevoie de un loc liniştit, nu de un restaurant aglome- 
rat. Dar poți cumpăra mâncare pentru diseară. Vă place friptura? 

— Sigur. Nu prea mai mănânc multă carne, dar o friptură bună 
este oricând binevenită. 

- Aşa e. Ştiu o măcelărie bună după colţ. Cumpără fripturile 
şi eu am să le prăjesc. 

X*k 

Decker oftă, închise telefonul şi turnă câte o porție generoasă 
de coniac în două pahare fine de cristal. Coniacul era singura lor 
consolare după seara şi după-amiaza care se terminaseră aşa de 
prost. Decker îi dădu un pahar lui Peter Irwin, apoi se aşeză la 
birou. După ce luară câte o duşcă, Decker îşi scoase stiloul Mont 
Blanc şi începu să facă o listă. Cu scrisul său ordonat şi citeţ de in- 
giner, Decker puse metodic pe listă o serie de nume şi adrese. 
Peter se uită la Decker cum făcea o listă scurtă, folosindu-se de 
surse diferite. 

Fripturile marinate sfârâiau când erau puse pe grătarul în- 
cins de fier. Fumul gri deschis se opri atunci când Bill puse capa- 
cul şi dădu focul mai mic. Bill McNamara arăta la fel ca oricare 
american care face grătar în curtea din spate, însă nu ținea în 
mână o bere cu alcool, ci una fără alcool. Amurgul se aşternea 
peste curte, iar mirosul de carne la grătar se răspândea prin car- 
tier. Această scenă ar fi fost normală într-o seară de weekend, dar 

era ieşită din comun într-o zi de miercuri. Oaspeţii afro-ameri- 
cani o făceau şi mai ciudată. Bill locuia într-un cartier de albi şi, cu 
toate că nu-i credea rasişti pe vecinii lui, nu prea văzuse pe acolo 
musafiri negri. 

Kim Deloitte purta un top verde-deschis şi un şort alb, care îi 
lăsa la vedere picioarele extrem de lungi şi frumoase, de culoarea 
cafelei cu lapte. Ţinuta îi era completată de un pulover alb de tenis 
şi de nişte balerini din piele împletită. Atunci când se rezemă de 
balustradă, ţinând în mână un pahar cu vin, Bill observă că era şi 
mai frumoasă în ţinută lejeră, decât în hainele de la birou. Bill îi 
aruncă o privire doctorului din care îşi dădu seama că şi el ajun- 
sese la aceeaşi concluzie. 

Smithfield se aşezase în şezlongul cu perite şi ciugulea car- 
tofi prăjiți cu salată, când Jen veni pe uşa de sticlă din colţ pentru 
micul-dejun. 

- Poftim, dr. Smithfield, zise ea, dându-i al doilea pahar de 
Merlot. Azi am primit dispensă să încalc regulile casei şi să vă 
dau încă un pahar de vin la mâncare. 

- Îți rămân îndatorat. 

-E aşa de puţin. Sunteţi un erou; m-aţi salvat din ghearele ti- 
călosului. 

- Da, a fost mişto, râse Bill. Aţi văzut ce mutră făcea la gân- 
dul că o să-l călcaţi. Făcuse ochii cât cepele! 

- Jen, nu-i doar meritul meu; tatăl tău a avut ideea. Eu doar 
conduceam. 

- El e demult eroul meu, zise ea, uitându-se la tatăl ei. 

Bill îi zâmbi fiicei lui şi îşi simţi gura contractândur-i-se. Înghiţi 
cu greu şi apoi zâmbi larg. Smithfield se uita la amândoi cum stă- 
teau în lumina slabă a înserării şi zâmbi: 

— Ai spus ceva tare frumos, Jen. 

Toţi îi zâmbiră şi nimeni nu mai vorbi un timp. 

— Jen, ce faci cu cartofii ăia? întrebă Bill. 

- Sunt aproape gata, ca şi porumbul. Sper că vă place şi po- 
rumbul congelat, e prea devreme pentru cel proaspăt. O să se 
coacă până pe 4 lulie. Doamnă Deloitte, cu ce să vă mai servesc? 

- Nu vrei să te ajut? 

— Nu, mulţumesc. Tata face toată treaba grea. Şi, în afară de 
asta, nu vreau să-l lipsesc pe doctorul Smithfield de prezenţa 
dumneavoastră, şopti Jen şi zâmbi cu subînţeles, apoi se duse la 
bucătărie. 

Smithfield, oarecum jenat de vorbele lui Jen, spuse: 

— Bill, mă simt grozav. De-abia aştept cina. Dacă fripturile 
sunt cel puţin la fel de bune pe cât miros, o să mâncăm pe cinste. 

Bill scoase capacul de la grătar, iar în aer se răspândiră abu- 
rii, fumul şi mirosul. Întoarse fripturile şi amestecă ciupercile din 
tigaie. Mirosul de usturoi şi unt încins se amestecă cu mirosul 
ademenitor al cărnii fripte. Bill puse iar capacul şi îi anunţă: 

-Fripturile sunt gata în câteva minute. 

Jen veni iar din bucătărie cu un castron imens de salată. 

- Ce se mai aude cu North American Carbon? 

— Nu ştim exact, răspunse Bill, dar nu-i în regulă deloc. I-am 
chestionat pe preşedinte şi pe director, dar ne-au dat răspunsuri 
vagi 

— Trebuiau să se pună de acord, interveni Jen. Ştii doar, cine 
trebuia să fie acolo şi când anume. Aşa cum vă îmbrobodeam eu 
şi cu Billy pe tine şi pe mama. 

Bill zâmbi când îşi aminti cum Jen şi cu Billy le spuneau câte 
în lună şi-n stele ca să se acopere unul pe altul. Aveau mereu im- 
presia că el şi Dorothy le crezuseră minciunile, dar şi ei minţeau 
i ştiau când cineva minte. Bill şi Dorothy se minţeau de ani buni. 

şi ascundeau dependenţa de ani de zile, aşa că ştiau când îi 
minţeau copiii, iar uneori nici nu le păsa. De cele mai multe ori, 
erau prea beţi ca să le pese. Zâmbetul i se şterse de pe faţă. 

-In timp ce tatăl tău vorbea cu ei în hol, eu am cercetat locul. 
Din câte am văzut, se pare că această companie a minorităţilor 
nu angajează niciun fel de minoritar. 

~- L-am cunoscut pe Decker, spuse Kim, e un ticălos arogant. 
Aduceţi-vă aminte că lucrez cu dr. Adler, aşa că ştiu foarte bine 
cum sunt ticăloşii aroganţi. 

— Ce-i cu vânzarea de carbon sărăcit în chip de produs nou? 
întrebă Jen. 

— A căzut. Dr. Adler a desfiinţat ideea asta, pentru că nu se pot 
câştiga aşa mulţi bani ca să merite riscul. 

-Suntem siliţi să ne întoarcem la treabă, conchise Smithfield. 

Jen se ridică şi afirmă: 

- Am găsit câteva lucruri în datele lui David, se pare că a lăsat 
o schemă, dar hai să mâncăm înainte. 

După cană, Bill, Kim şi dr. Smithfield se strânseră în bucătă- 
rie s-o asculte pe Jen: 

- Astea-s înregistrările temperaturii din cuptor făcute de 
David şi astea-s cele pe care vi le-a dat Kim azi. Pentru ultimele 
trei luni, rezultatele din primele 11 zile ale lunii se potrivesc, în 
afară de unul; temperaturile sunt în jur de 1650 de grade. Dar în 
zilele de 12, 13 şi 14 ale fiecărei luni, temperaturile sunt mai scă- 
zute chiar cu 300°C, şi doar în aceste zile. In zilele de 15 şi 16, tem- 
peraturile se potrivesc iarăşi, sunt în jur de 1650*C. 

- Kim, interveni Bill, ai zis că David lucrase la computerul su- 
praveghetorului în seara dinaintea plecării la Tulsa. Tu ai luat da- 
tele de pe computerul unui tehnician, însă David de la Matt 
Balinger. 

- Nu, îi zise Kim, sunt de la un tip numit Adler. Uită-te la ci- 
frele din josul fiecărei pagini. 

-~ Deci, David a intrat în computerul lui Adler şi i-a luat da- 
tele, spuse Smithfield, aplecându-se în faţa sa şi indicând cifrele 
îngroşate. 

— Şi cine-i Adler? întrebă Jen. 

Bill se aplecă şi el şi se uită la Jen. 

- E şeful cel mare şi un tip destul de deştept. Întreabă-l mai 
bine pe el. 

- Păi, n-a fost destul de deştept ca să-l împiedice pe David să 
intre în fişierele lui, replică Jen, făcându-i cu ochiul doctorului 
Smithfield. Oricum, par să existe înregistrări diferite pentru ace- 
leaşi zile. Uite, astea-s cantităţile de gaz natural. Acest program în- 
registrează cu exactitate cantitatea de gaz consumată zilnic. Kim, 
se pare că tu nu ai acces la acest fişier, dar nu cred să aibă impor- 
tanţă. Cred că David a dezgropat înregistrarea asta ca să dove- 
dească altceva. 

— Ai dreptate, de înregistrarea cantităţii de gaze se ocupă con- 
tabilii, zise Kim în timp ce trăgea spre ea foile printate. 

— Vedeţi, în primele 11 zile ale fiecărei luni, consumul zilnic 
de gaz e cam acelaşi, dar din 12 până până în 16 scade foarte mult, 
iar din 17 revine la normal. Exact ca şi temperaturile. Şi mai e ceva 
ce nu pricep deloc: certificatele de transport, care arată că apro- 

ximativ 60.000 de kg de carbon erau expediate în zilele de 18 şi 19 
ale fiecărei luni. 

Kim se uită la foaie: 

- Asta-i carbonul sărăcit pe care îl trimitem în fiecare lună la 
Tulsa. 

- Bine, dar m-am uitat şi cu patru luni în urmă şi uite! zise 
Jen, indicând pe o altă foaie. Temperatura din înregistrările lui 
Adler nu scade brusc pe 12, ci pe 15 ale fiecărei luni. Dar pe com- 
puterul lui Kim, temperaturile cresc enorm între 12 şi 14. 

Dr. Smithfield luă foaia printată şi remarcă: 

— Se poate explica parţial. Trebuie să închidă cuptorul când 
schimbă carbonul. Totuşi, se pare că închid prea devreme arză- 
toarele. 

Kim dădu din cap aprobator. 

— Ai dreptate, dacă te uiţi doar la datele din înregistrările lui 
Adler. Atunci ale mele nu mai corespund, mai ales cele din fe- 
bruarie. 

— Ce s-ar întâmpla dacă ar închide devreme arzătoarele? în- 
trebă Bill. 

-Nu ştiu, dădu din umeri dr. Smithfield şi se opri puţin. Cred 
că gazul nu ar fi ars; probabil că s-ar vaporiza, căci în cuptor ar fi 
încă destul de cald la 100*C, arătă spre hârtiile din mâna lui. 

- Deci, conchise Bill, ar fi destul de cald ca să se vaporizeze 
gazul, ca să nu rămână în stare lichidă în cuptor. Apoi ar trece 
prin sistemul de răcire cu apă, unde pulverizatoarele l-ar răci, 
însă gazul va contamina apa. 

Kim încuviinţă, apoi interveni Jen: 

- Nu, zise ea, răsfoind un alt vraf de hârtii, nu s-a dat drumul 
la apa din sistemul de răcire, pare să ţâşnească doar dacă tempe- 
ratura din sistem ajunge la peste 130°C. 

Kim se ridică, se uită peste umărul lui Jen şi spuse în şoaptă: 

-La naiba! 

— De unde ştii asta? se uită Bill la fiica lui. 

-Din schema lui David, aici scrie, zise Jen, arătând o notă de 
subsol de pe pagina printată şi uită-te şi la înregistrări. Debitul 
de pompare scade la zero dacă temperatura scade sub 130°C. 

Kim se aşeză şi mormăi: 

-La naiba! 

Smithfield se uită lung la Kim, iar Bill îşi reluă raţionamentul: 

- Deci, gazul pleacă din cuptor, trece prin instalaţia de răcire 
şi prin carbonul activ, care îl absoarbe. 

- Adoarbe, cu „d”, nu absoarbe, interveni Smithfield. Când o 
substanţă absoarbe ceva, înseamnă că îl incorporează, ca un bu- 
rete care absoarbe apa. Dar carbonul activat adsoarbe, adică sub- 
stana rămâne la suprafaţa lui. 

— Aşa mi-a spus şi dl. Martine când l-am întrebat de carbonul 
activat. 

- Doar n-ai vorbit cu fostul tău profesor de chimie despre 
cazul ăsta? 

-Nid vorbă! l-am spus că avem probleme cu acvariul. 

Smithfield se uită la Jen şi spuse: 

— Eşti bună de detectiv. Nu vrei să urmezi cariera tatălui tău? 

Jen zâmbi, iar Bill îi zise: 

- Nu, ai să mergi la facultate şi ai să ajungi doctor. N-ai să fii 
detectiv. 

Jen zâmbi din nou şi dădu din umeri. 

— Cine ştie? N-aş vrea s-o rup cu tradiţia acestei familii.. 

Bill scutură din cap: 

— Nu-i vorba s-o rupi cu tradiţia, ci să nu-i rupi inima tatălui 
tău. E-n regulă, continuă el, să revenim la carbon. Gazul este ad- 
sorbit de carbon şi apoi ce se întâmplă? North American Carbon 
îl transportă ca să fie ars în altă parte? Şi cu ce ne ajută asta? 

Celor patru din jurul mesei li se citea pe faţă oboseala. Bill îşi 
duse mâna la frunte şi oftă: 

— Poate ar fi mai bine s-o lăsăm pe mâine. Am avut o zi grea. 

— Poate, îi răspunse dr. Smithfield, dând din umeri, dar mă tot 
gândesc de ce fac ei nişte manevre atât de complicate? Ce vor să 
realizeze? 

-Ştiu că e un clend, zise Bill frecându-se pe obraz, dar nu-l se- 
sizăm noi, sau poate că e prea evident. 

- Nimic, zise Dr. Smithfield, dar chiar nimic din toată poves- 
tea asta n-a fost clar. 

Kim se trezi din visare şi afirmă: 

— Fură gaz paralizant. 

Toți se întoarseră spre Kim, iar ea le explică: 

- Închid mai devreme arzătoarele. Cineva a umblat la pro- 
| gram, aşa încât în cele trei zile în care arzătoarele sunt închise, în- 
ainte de timpul de închidere stabilit, programul multiplică 
automat citirea corectă cu un anumit număr. Acest „exercițiu de 

matematică” generează citiri incorecte ale temperaturii, pe care 
tehnicienii le cred adevărate, pentru că se încadrează în limite 
normale. 

— Poate de asta s-au încurcat citirile acum patru luni, o între- 
rupse Jen. Ştiţi, temperatura a crescut enorm, pentru cât mergeau 
arzătoarele. Amintiţi-vă că tehnicienii aveau citiri de peste 
1900*C. Probabil că atunci s-a umblat la program şi s-a introdus 
factorul de multiplicare. 

- Atunci a început şi North American Carbon să-şi deruleze 
contractul, afirmă dr. Smithfield. 

-North American Carbon, interveni Bill, încarcă cu grijă car- 
bonul sărăcit în tiruri şi îl transportă la depozitul lor. Acolo 
schimbă numerele de înmatriculare şi duc carbon în perfectă stare 
la Tulsa, unde este ars. Cât timp se arde carbonul bun în Tulsa, ei 
scot gazul paralizant din carbonul sărăcit. 

Smithfield scutură din cap: 

— Adler zicea că se creează legături chimice doar între sub- 
stanţele contaminate şi carbonul activat. 

Jen se scuză şi se duse în birou, iar Kim o urmă. Dar acesta 
continuă să vorbească pentru un auditoriu restrâns: 

- Bill, nu e logic. Nu pot să fure gaz paralizant, doar ai fost 
acolo, locul e foarte bine supravegheat, nimeni n-ar putea să-l 
scoată de acolo. 

-Bae foarte logic. Gazul paralizant este foarte valoros. Costă 
cu siguranţă mult mai mult decât carbonul activat. Cred că e aşa 
de scump... că merită să ucizi pentru el. 

— Cred că mergi prea departe. Nu poţi demonstra nimic. 

Jim şi Kim intrară din nou în bucătărie. 

— Carbonul activat se poare regenera. 

— Ce? întrebară în cor cei doi. 

-Majoritatea contaminanţilor se fixează pe carbonul activat 
printr-o sarcină electrică. Carbonul activat nu creează, de obicei, 
legături chimice cu substanţele contaminate, pentru că e prea 
compact, însă, dacă s-ar folosi un solvent sau destulă energie, ar 
putea să adsoarbă contaminanţii, 

Bill se uită uimit la Jen. 

— De unde ştii asta? 

— De pe internet... De la tipii care produc carbon activat. Am 
intrat pe site-ul lor. Vino să-ţi arăt! 

Cei patru s-au dus în birou şi s-au îngrămădit la computer, iar 
Jen le-a arătat pe ce îşi baza afirmaţiile, navigând pe internet. Asta 
demonstra că Adler îi minţise. Kim a întrebat: 

— Avem acum destule probe ca să-l convingem pe căpitanul 
vostru să facă pasul următor? 

- Nu ştiu, dar suntem din ce în ce mai aproape, remarcă Bill 
şi se uită la ceas. Aş putea să-l sun, deşi e târziu, dar nu avem încă 
suficiente dovezi ca să sunăm un judecător să emită un mandat 
de arestare. Oricum, e prea târziu... Mai bine mergem la căpitan 
şi la judecător mâine dimineaţă. 

-Şi cu remorcile ce facem? întrebă dr. Smithfield. 

- Sunt sub supraveghere şi, oricum, nu pot pleca de acolo 
până nu vin tirurile ca să le tracteze înapoi din Tulsa, aşa că avem 
timp. Vino, Dr. Smithfield, să te duc la hotel! 

Kim se oferi: 

-Pot să-l duc eu pe Dave. 

- Nu, e-n regulă, nu e-n drumul tău. Îl duc eu pe dr. Smit- 
hfield la hotel. 

Bill pronunțase intenţionat numele întreg al doctorului. Kim, 
Jen şi dr. Smithfield se uitară chiorâş la Bill. 

— Ce? spuse doctorul, apoi dădu din cap aprobator. 

Doctorul îşi luă haina şi agenda, apoi îi mulțumi lui Jen pen- 
tru tot şi-şi luă la revedere. Kim îl însoţi până la uşă. Cei trei o 
luară pe alee, iar Smithfield spuse: 

— Dacă avem dreptate, ticăloşii ăia nu sunt doar oameni de 
afaceri corupți şi lacomi, ci şi traficanţi de gaz paralizant. 

- Ştiu, zise Bill după un timp. Să ucizi pentru bani e groaznic, 
iar gazul paralizant... E folosit într-un singur scop, să omoare oa- 
meni. 

-Mulți oameni. Crede-mă, pentru că ştiu, zise Kim pe un ton 
solemn. O mulţime de oameni. 

Dr. Smithfield se uită în sus, la cerul plin de stele din noaptea 
fără lună. 

— Aş vrea să ne înşelăm, dar tare mi-e teamă că avem drep- 
tate, 

-Şi mie, oftă Bill. 

Ascuns în spatele garajului, Peter se uita la maşina lui Kim 
care se îndepărta şi la cei doi bărbaţi care intrau în Jeep şi dădu 
cu spatele pe alee. „Are să fie tare uşor”, îşi şopti el în sinea lui. O 
văzu pe Jen stingând lumina în bucătărie şi mergând în birou. 
„Prea uşor”. 

Pe când se strecura în bucătăria întunecată, Peter Irwin stă- 
tea cu ochii pe uşa de la birou. O văzu în sfârşit pe Jen şi i se păru 
foarte sexy. Nu putuse să se uite mai bine la ea în timpul după- 
amiezii, pentru că îl împiedica botul maşinii tatălui ei. Se uită la 
ea şi se gândi ce noapte încărcată o să aibă. Pe când îi privea tră- 
săturile delicate, se întreba cum ar putea să-l omoare pe taică-su 
şi apoi să se distreze ca lumea cu ea. Gândul de a face sex îl excita 
pe Peter, aşa că se gândi cum să și-l împlinească. 

Stătea în bucătăria întunecată, gândindu-se la ce putea să facă 
şi hotărî să-şi schimbe planurile. Această mică modificare nu avea 
să-i dea peste cap planul iniţial şi căută cu înfrigurare un loc unde 
să se ascundă în bucătărie. Pe când se uita prin bucătărie, văzu o 
lumină la fereastra din spate. Peter se strecură în spaţiul dintre 
frigider şi uşa ce dădea spre subsol, după cum credea el. 

Toată curtea din spate s-a luminat de la farurile care reflectau 
albul uşilor de la garaj. Peter se uită la ceas şi se întrebă cine naiba 
vine aşa târziu. Auzi o uşă de la maşină trântindu-se şi pe urmă 
paşii de pe trotuar care se îndreptau spre verandă. Văzu pe ci- 
neva trecând pe lângă prima fereastră şi ducându-se la a doua, 
care era chiar vizavi de ascunzătoarea lui. Peter începu să intre în 
panică de îndată ce-şi dădu seama că i se vedea umbra pe uşa 
albă de la subsol şi putea fi uşor văzut. Peter îşi scoase pistolul de 
9 mm fără să facă niciun zgomot. 

- Jen! o strigă Bill McNamara, intrând pe uşile de sticlă. 

- Tată, de ce te-ai întors aşa repede? întrebă Jen şi deschise 
lumina. 

Bill se uită lung la fiica lui şi-i răspunse: 

- Jen, s-au întâmplat multe azi şi cred că ar trebui să vii cu 
mine. Nu vreau să te las aici singură. 

— Tată, mă descurc eu, nu-ţi face griji. Vezi-ţi de treabă. N-o 
să mi se întâmple nimic. 

Peter îşi schimbă poziţia şi se uită la Jen şi Bill cum vorbeau 
în camera bine luminată de la mai puţin de cinci metri de el. Se 
gândi că putea să-i termine cu două gloanţe, nu chiar aşa plă- 
nuise, dar avea să-şi atingă obiectivul. Din păcate, nu ar fi aşa dis- 

tractiv. Îşi ridică pistolul cu amortizor, trase piedica şi ţinti spre 
tâmpla lui Bill McNamara. 

- Insist, Jen, vino te rog cu noi. Aşa o să te ştim în siguranţă, 
o imploră doctorul intrând pe verandă. 

Peter îngheță de spaimă. Smithfield îl speria de moarte a 
doua oară pe ziua de azi. Peter scutură din cap şi încercă să-şi po- 
tolească bătăile inimii şi să respire mai rar. Se străduia să înţeleagă 
cum nu auzise trântindu-se portiera de la cealaltă maşină şi cum 
îi scăpase al doilea rând de paşi. 

Peter avea oricum o mare dilemă. Îi era imposibil să împuşte 
trei oameni în acelaşi timp, mai ales dacă trebuia să-l împuște 
întâi pe cel din mijloc. Ştia că trebuia să-l împuşte primul pe 
McNamara, pentru că era probabil înarmat. Asta însemna că Jen 
o să se tragă la dreapta, iar dr. Smithfield la stânga. Peter se mai 
gândi că Smithfield putea să fie şi el înarmat; deci, ar putea să 
tragă şi el cât timp Jen fugea în birou să dea telefon sau să ia altă 
armă, Ar fi fost logic. La urma urmei, era fiică de poliţist. Peter se 
tot chinuia să respire mai rar şi ajunse la concluzia că nu putea să 
tragă el primul. O să aştepte să vadă ce se întâmplă. 

— Bine, m-aţi convins, hai să mergem! cedă Jen şi îi luă de braţ 
pe amândoi, stinse lumina şi ieşi pe verandă, închizând uşile de 
sticlă după ea. 

Peter era din nou în întuneric şi se uita la luminile din garaj 
ce se stingeau. Se simțea uşurat, dar dezamăgit că a ratat să facă 
sex cu Jen. Peter încă se mai străduia să respire rar, când se re- 
semnă că trebuia să se întoarcă la planul iniţial. 

Peter deschise uşa din spatele lui şi simți mirosul de mucegai 
specific subsolurilor din casele vechi. Peter scoase o lanternă din 
buzunar, lumină scările şi cobori cu grijă. 

Când ajunse în parcare, Cunningham apăsă pe butonul de 
stingere a farurilor şi a luminilor de poziţie. Parcă lângă maşina 
lui Lipinski şi dădu din cap aprobator. Lipinski plecă, iar Cun- 
ningham se uită la remorci şi îşi zise în gândul său: „Ia uite ce fac 
eu în loc să dorm”. 

Se uită câteva minute la remorci şi când a fost sigur că nu va 
fi deranjat şi-a dat scaunul în jos şi s-a întins. Şi-a slăbit cravata, 
şi-a pus mâinile sub cap, a oftat şi a închis ochii. 

Cu o oră mai târziu, Peter Irwin şi-a tras maşina în parcarea 
din spatele hotelului Imperial. Pentru ce avea să facă în acea 
seară, nu avea nevoie decât de mănuşi, şperaclu, un set de cleşti 
şi pistolul. Pistolul lui era un Browning puternic BDA-380 cu 
țeavă scurtă. Era de acelaşi model ca cel cu care fusese împuşcat 
David. „Aşchia nu sare departe de trunchi”, se gândi Peter. 
Treaba era uşoară. Trebuia să facă în aşa fel încât să pară că trafi- 
canţii de droguri şi-au reglat conturile cu David, omorându-i 
tatăl. Decker se gândea că o să păcălească poliţia cel puţin câteva 
zile şi nici nu aveau nevoie de mai mult timp. 

Peter intră pe uşa din spate a hotelului, se duse la lifturi, se 
uită unde sunt scările şi dacă sunt camere de supraveghere pe 
holuri. Nu văzu decât o cameră. Plecă repede din faţa ei, deschise 
uşa spre casa scărilor şi cobori un etaj. Scara care ducea de la casa 
scărilor spre subsol era încuiată, iar pe ea scria „Acces permis 
doar personalului”. Peter îşi puse mănuşile, îşi scoase şperaclul şi 
descuie uşa. Į s-a părut mai greu decât cu uşa veche de 80 de ani 
de la casa lui Bill McNamara. 

Peter trecu de centrală şi de spălătorii şi ajunse la două uşi pe 
care scria « Cameriste ». Broasca cedă repede şi Peter intră în ca- 
meră şi închise uşa după el. În încăpere era cald şi bine şi miro- 
sea a săpun. Peter îşi aprinse lanterna şi trecu printre rândurile de 
prosoape, hârtie igienică, cearşafuri, săpunuri şi materiale de 
curăţenie. Pe al treilea rând Peter văzu 12 cărucioare pentru ca- 
meriste, frumos aliniate, de parcă erau nişte avioane pe pistă, 
aşteptând semnalul de decolare. Se uită în primul cărucior — 
nimic, în al doilea şi în al treilea. „Bingo!”, şopti Peter când găsi 
un ecuson agăţat de un fir de nailon. 

Ecusonul era al lui Karen Matthews. Peter se uită la fotogra- 
fia lui Karen. Părea să aibă vreo 20 de ani şi nu arăta deloc rău cu 
părul ei roşcat şi zâmbetul pervers. „Uite ce e, Karen”, îi zise Peter 
femeii din poză. „Ai să ajungi complice la crimă”. „N-o să arate 
prea bine în CV”. Peter inspectă banda magnetică de pe cartela ei 
cu care deschidea toate uşile de la camerele din hotel. Peter scoase 
biletul lui Decker, pe care scria cu o caligrafie de inginer: „Hote- 
lul Imperial — camera 242”. 

wkk 

Bill şi Jen erau acasă aproape de o oră când sună telefonul. 
Bill răspunse: 

— McNamara la telefon. 


109 


-mnm ann TI IE e mign Ann 


Dan Scroggins____ a = 


— Bill, sunt dispecerul Hempstead. Au avut loc nişte îm- 
puşcături la hotelul Imperial. N-am toate detaliile, dar cineva a 
fost omorât. 

— Cine a fost omorât? 

-Nu ştiu. A fost chemat şi medicul legist. Credeam că osă te 
anunţe. 

— Mulţumesc, plec acolo chiar acum. 

Peste un sfert de oră, Bill şi Jen au intrat în holul hotelului, 
care era deja plin de poliţişti, angajaţi ai hotelului, oameni de pe 
stradă, clienţi ai hotelului şi mulţi gură-cască; toţi încercau să-şi 
dea seama ce se întâmplase. Bill ştia că din clipă în clipă o să vină 
şi televiziunile de ştiri şi fiecare din ei se va bucura să apară la te- 
levizor şi va informaţii ca un specialist. 

Bill şi Jen se duseră la lift, iar Bill îi arătă legitimaţia tânărului 
poliţist care păzea liftul şi îi spuse: 

-Trebuie să ajung sus. 

Tânărul se uită la Bill şi arătă spre Jen. 

— Da, domnule, dar cu ea ce e? 

-Trebuie să vină şi ea cu mine, nu pot să o las aici, e fiica mea 
şi vine cu mine. 

Tânărul poliţist apăsă pe butonul liftului. După puţin timp, 
Bill şi Jen coborâră în holul de la etaj, chiar la 7 metri de uşa ca- 
merei 242. Bill trecu în revistă mulţimea de ofițeri în uniformă şi 
în civil şi ajunse la concluzia că-i cunoştea pe mulţi dintre ei. Era 
sigur că Jen va fi în siguranţă cu aşa multă lume în jurul ei. Bill se 
întoarse spre Jen, o luă de umeri şi îi zise încet: 

— Draga mea, stai aici! Nu ştiu ce o să găsesc, dar e posibil să 
nu-mi doresc să vezi şi tu, aşa că te rog să stai aici. În regulă? 

Jen dădu din cap că da, iar Bill văzu frica din ochii ei. O 
îmbrăţişă şi îi spuse: 

— Vin imediat. 

Bill se opri în faţa benzii galbene din faţa camerei de hotel şi 
îl văzu pe detectivul Adam Radcliffe pe vine lângă un cadavru 
acoperit. Bill se uită la Adam, îi făcu semn să vină la el şi îl în- 
trebă: 

- Ce s-a întâmplat? 

Detectivul Radcliffe începu să spună povestea oficială: 

- Acum o oră, clientul nu a răspuns la uşă când a sunat chel- 
nerul să-i aducă cina. Recepţionerul din tura de noapte a venit să 
vadă ce e şi l-a găsit mort în mijlocul patului. 

Radcliffe s-a apropiat şi a tras încet cearşaful de pe capul mor- 
tului. Bill s-a uitat la faţa lui albă şi a oftat. I-a făcut semn detec- 
tivului să acopere cadavrul, s-a întors spre Jen şi i-a şoptit 

- Nu eel. 

Bill şi Jen se îndreptau spre lift. Bill şi-a scos mobilul şi a sunat 
la centrala hotelului, cerându-l pe dr. Smithfield. 

- Doctore, îmi pare rău că vă deranjez, dar s-a întâmplat ceva 
în hotel. Jen şi cu mine suntem aici. Putem să urcăm la dumnea- 
voastră şi să discutăm? 

- Sigur, stau la camera 224. 

- Venim imediat. 

Bill se gândi ce aproape era de camera 224, unde stătea dr. 
Smithfield. Se întoarse şi se uită la uşa camerei în care murise ci- 
neva şi văzu numărul 242. Parcă îi dăduse cineva un pumn în 
burtă. 

Doctor Smithfield îi întâmpină în uşă pe Bill şi pe Jen şi îi pofti 
înăuntru. Bill descrise doctorului ce se întâmplase în camera 242 
Şi trase concluzia: 

- Dr. Smithfield, ticăloşii ăia ştiu că sunteţi aici şi ar mai putea 
încerca să vă omoare. Ar fi mai bine să veniţi la noi astă-seară. 

-N-o să păţesc nimic. Azi deja au încercat. Nu cred că o să re- 
vină diseară. 

— Veţi fi mai în siguranţă la noi acasă. Cu toţii vom fi. 

— Ei ştiu cine eşti şi unde stai. Ce te face să crezi că n-o să vină 
şi acolo? 

— S-ar putea, cu atât mai mult trebuie să veniţi cu noi. Puteţi 
să mă ajutaţi să-mi apăr fata. 

-Nu trebuia să o implici în treaba asta, se uită doctorul chio- 
râş la Bill. Chiar ar putea să vină după tine. 

Bin, Jen şi Dr. Smithfield au parcat în fața casei şi, în timp ce 
ieşeau din maşină, BiH şi-a scos pistolul din tocul de piele de pe 
umăr şi l-a pus lângă el. Dr. Smithfield s-a uitat la pistol şi şi-a 
dat seama că poate va fi cazul să o apere pe Jen. Nu se simţea în 
largul său, ba chiar era cam speriat, dar se simţea plin de energie; 
simţurile i se ascuţiseră. Nu se mai sirnţise aşa de peste 30 de ani, 
când fusese în Asia de Sud-Est; parcă se întâmplase în altă viaţă. 

Cei trei începură să caute cu grijă prin casă, chiar şi în subsol, 
dar nu se uitau după articole de menaj, ci după acei ticăloşi. Când 
au terminat de căutat, Bill l-a rugat pe Dr. Smithfield să vină în 
birou. Bill deschise debaraua şi luă două pistoale din seif. unul 
era un mic Berretta, iar celălalt un pistol semiautomat de calibrul 
45. 

— Doctore, întrebă Bill, te-ar deranja să ai la tine unul din astea 
diseară? 

- Deloc. Având în vedere împrejurările, cred că ar fi chiar ne- 
cesar. L-aş prefera pe cel de 45. 

- Aţi mai folosit vreodată un pistol din ăsta? îl întrebă Bill, 
dându-i-l. 

Îi păru rău că-l întrebase, căci îl văzu cum mânuia pistolul, 
cum scotea siguranţa, arma, inspecta ţeava, siguranţa şi punea 
din nou piedica, cu un mic zgomot metalic. 

- Da, mă pricep destul de bine la armele astea. Le ştiu din altă 
viaţă, dar cred că o să-mi amintesc totul. Dr. Smithfield ridică pi- 
stolul şi ţinti spre biblioteca lui Bill. Nu are o acuratețe excepţio- 
nală, însă face o impresie grozavă de la 5 m. În spaţii închise, doar 
o mitralieră îl poate întrece. 

— V-au învăţat aşa ceva la Facultatea de Medicină? 

— Nu, am învăţat toate astea în marina militară. Am făcut 
parte dintr-o unitate de patrulă care opera pe fluviu. 

— Pe Mekong? 

- Pe Mekong şi pe miile sale de afluenţi. 

-— Da? O treabă grea şi uneori chiar împuţită. Am citit despre 
asta, dar nu am cunoscut niciodată pe cineva din patrulele de pe 
fluviu. 

-O să-ţi povestesc altădată. Acum o să fac un duş şi apoi mă 
duc la culcare. 

- Să sperăm că o să putem dormi. Jen, tu ia Berretta. 

Bill îl conduse pe Dr. Smithfield în camera de oaspeţi, unde 
îi arătă baia şi prosoapele. Îi mai arătă doctorului şi camera lui 
Jen şi pe a sa şi îi spuse care erau locurile mai periculoase. Toţi 
promiseră să nu se împuşte unul pe altul şi să zbiere înainte să 
tragă. Bill o să stea de pază noaptea. Toţi şi-au spus noapte bună 
şi s-au retras în camerele lor. Era aproape 2 dimineaţa când s-a 
stins ultima lumină din casa McNamara. 

Peste câteva minute, la 5 metri sub dormitoare, s-a deschis 
robinetul metalic de 5 cm cu un zgomot surd, iar gazul a început 
să se răspândească în subsolul din Aberdeen Court, 1259. 

Era aproape trei dimineaţă şi Bill stătea în pat, uitându-se fix 
la tavan. Era istovit, dar mintea îi era trează. Bill întorcea pe toate 
feţele informaţiile de care dispunea. Ştia că era aproape de ade- 
văr, dar nu ştia în ce constă acesta. Trebuia să se gândească în 
continuare şi trebuia să-l convingă pe Henry că are un caz solid. 
Bill avea nevoie de o confirmare. A încercat să-şi limpezească 
gândurile şi să nu se mai frământe până a doua zi. 

Într-un sfârşit, Bill se relaxă şi adormi. Era mulțumit că reuşea 
să se odihnească. Mintea îi era învăluită în ceaţă, ca atunci când 
începi să visezi. Era aproape inconştient, când un sunet abia per- 
ceptibil îl făcu să se agite un pic. Ceva încerca să-l trezească, dar 
voia să adoarmă din nou. După puţin timp, auzi acelaşi sunet şi 
se agită din nou. Începu să se enerveze, întrebându-se ce se în- 
tâmpla. Bill se întoarse pe partea cealaltă şi trase aer adânc în 
piept. „E gaz”. 

Se ridică din pat şi când deschise uşa, încept să urle: 

- Jen, Dr. Smithfield, treziţi-vă, e gaz în casă. Începu să bată 
la uşile închise şi să zbiere: 

- Treziţi-vă, trebuie să ieşim din casă. 

Ambele uşi s-au deschis în acelaşi timp, iar Jen şi Dr. Smit- 
hfield ieşiră din camere, la început confuzi, apoi panicaţi când 
simţiră mirosul inconfundabil de gaz. 

Era fix trei dimineaţă când aprinzătorul automat se închise şi 
flacăruia albastră se transformă imediat într-o pălălaie portocalie 
care se ridica din subsol şi pătrundea pe scară. Uşa din capul scă- 
rilor a rezistat o secundă, până a fost scoasă din ţâţâni. Flăcările 
se extinseră până la tavanul bucătăriei, aprinzând stratul de gaz 

de circa un metru cub, aflat între pereți fiecărei camere de la pri- 
mul etaj. Apoi limbile de foc au luat-o în sus pe scări ca o loco- 
motivă. Râul de foc a trecut prin fața celor trei care se înghesuiseră 
unul în altul şi ajunse la uşile dormitoarelor, unde pârjoli totul. 

Bill, Jen şi Dr. Smithfield îşi acoperiră feţele şi se puseră pe 
podea. Simţeau căldura cum le pârleşte părul. Simţeau acumula- 
rea de gaze care mărea presiunea în cameră şi care apoi a ieşit 
prin ferestrele ce au explodat. Incendiul izbucnise de zece se- 
cunde, iar gazul era în tavanul din fiecare cameră, alimentând 
focul, pe când tot ce era inflamabil în casă lua foc. Structura casei 
era acum în flăcări şi focul domnea pretutindeni. Forţa focului 
avea să crească într-un minut. 

Temperatura aerului la nivelul podelei era de nesuportat. 
Dacă nu se mişcau, aveau să moară în mai puţin de un minut. 

— Hai în camera lui Billy! ţipă Bill, târându-se spre singura 
uşă nedeschisă. Bill se rostogoli pe spate, în aşa fel încât capul să 
nu fie lângă uşă şi o lovi cu toată puterea. Uşa cedă şi se dădu cu 
putere de perete. Bill, Jen şi Smithfield se târâră şi ei în cameră şi 
trântiră uşa. În camera lui Billy era cu 30 de grade mai puţin decât 
pe hol, dar totuşi foarte cald. Bill ştia că uşa n-avea să mai reziste 
mult. 

Podeaua era fierbinte şi camera lui Billy se umplea repede de 
fum. Pe când se duceau la fereastră, flăcările năvăliră prin feres- 
trele sufrageriei de dedesubt. Într-o fracțiune de secundă, flăcările 
ţâşniră în sus, învăluind totul. O perdea de foc ce emana de la 
primul etaj bloca singura fereastră din camera lui Billy. 

Erau din nou prinşi în capcană. Bill se uita la uşa cuprinsă de 
flăcări dinspre hol. De sub ea ieşeau mici limbi de foc, iar contu- 
rul uşii era acum galben aprins. Bill mai fusese până acum în si- 
tuaţii fără ieşire, dar în niciuna ca asta. Ştia că avea să moară. 
Totul părea să se întâmple cu încetinitorul, pe când uşa ce dădea 
înspre hol cedă. Explozia o făcu să iasă din ţâţâni, iar focul avea 
să-i mistuie foarte repede, cu forţa şi ferocitatea sa. Avea să-i de- 
voreze. 

Bill se uită în sus şi începu să se roage. Se ruga pentru el, pen- 
tru fiica sa şi pentru dr. Smithfield. Bill ştia că avea să-l revadă pe 
Billy în curând şi era mulţumit. Îngenunche şi îşi strânse fiica ce 
tremura în braţe. 

— Te iubesc, Jen. O strânse în braţe şi se rugă din nou: „Izbă- 
veşte-mi fiica de cel rău”. Se uită în sus şi strigă: Te rog, doamne! 

Bill clipi de câteva ori şi se uită prin fum şi văzu un panou de 
1lpel. 

- Podul, sunt ferestre în pod. 

Sări în picioare, luă scaunul de la birou şi se urcă pe el. Simţea 
căldura din tavan, dar ştia că în orice moment gazele care nu ar- 
seseră aveau să ia foc şi să închidă această ieşire. Dădu deoparte 
panou! şi simţi un curent de aer fierbinte trecând pe lângă el şi 
spre pod. În cameră se simţi puţină răcoare, dar nu dură mult. 

- Luaţi-o înainte, Dr. Smithfield. Bill abia putea să vorbească, 
gâtul îi era uscat şi se forţa să spună: Haideţi, apoi o ajutaţi pe Jen 
să urce. Doctorul înţelese şi urcă repede pe scaun şi-şi puse pi- 
ciorul în căuşul palmei lui Bill şi ajunse imediat în întunecimea 
din pod. 

Bill ţipă: 

-= Jen, hai să mergem. 

Tânăra făcu la fel şi, cu ajutorul doctorului, în trei secunde 
ajunse în pod. Bill ştia că era prea bătrân şi prea greu ca să poată 
căţăra de unul singur în pod, iar nici Smithfield sau Jen nu aveau 
forța necesară ca să-l tragă în sus. Ştia că nu avea cum să supra- 
vieţuiască, dar măcar reuşise să-i urce în pod pe cei doi. Bill slăbi 
strânsoarea, apoi uşa ce dădea spre hol explodă şi focul năvăli în 
cameră. Aflându-se în această situaţie limită, lui Bill îi crescu ni- 
velul de adrenalină şi găsi forţa de a se balansa până reuşi să se 
salte prin deschizătura din pod. Jen şi Smithfield îl apucară apoi 
de braţe și de picioare şi îl traseră în cele din urmă în acest refu- 
giu temporar. Au pus repede panoul peste deschizătură, în timp 
ce camera de jos era mistuită de flăcări. 

— Acum ce dracu’ ne facem? întrebă Dr. Smithfield cu o voce 
Tăguşită. 

- Două secunde, spuse Bill, în timp ce se uita în jur, aştep- 
tându-se să se obişnuiască cu întunericul. Lucarnele! 

Vechea casă victoriană avea două lucarne pe acoperişul în- 
clinat. O lucarnă era în partea din spate al casei, lângă vechea an- 
tena TV. 

- Urmaţi-mă, spuse Bill cu vocea răguşită. În pod era încă în- 
tuneric, dar se făcea din ce în ce mai cald şi încăperea se umplea 
de fum. În scurt timp avea să fie cuprins de flăcări. Se cățărară la 
fereastră şi ajunseră cu toţii pe acoperiş. Aerul răcoros al nopţii 
era binevenit, pentru că o pală de vânt purtase căldura şi fumul 
de pe cornişă. Prima gură de aer pe care au inspirat-o i-a făcut pe 

toţi să tuşească, ca şi cum plămânii lor respingeau aerul bogat în 
oxigen. 

-În regulă, Jen, îi spuse hotărât Bill şi se cățără pe stâlpul an- 
tenei cu trei elemenţi: mă duc eu întâi, aşa că o să fiu sub tine, iar 
Dr. Smithfield deasupra ta. Urmează-mă şi nu te uita în jos. Nu 
avem timp de pierdut. 

Cei trei coborâră de pe antenă, ca un miriapod gigant. Ţipau 
unii la alții ca să se încurajeze. Bill ajunse primul jos şi se dădu la 
o parte să-i facă loc lui Jen, se uită în sus şi văzu partea din spate 
a casei fumegând. Rotocoale de fum şi limbi de foc ieşeau prin- 
tre şindrile. Curând, toată casa avea să ia foc. 

Dr. Smithfield ajunse jos şi ţipă: 

-Să plecăm dracu’ de aici! 

O luară toţi trei pe strada părăsită, ascultând sirenele şi zgo- 
motul maşinilor de pompieri. Bill se uita la casa lui, care în cu- 
rând avea să nu mai existe, şi nicio brigadă de pompieri nu mai 
avea cum să o salveze. Până să racordeze pompierii furtunurile, 
zidurile aveau să cedeze. Toată casa avea să se prăbuşească şi să 
arate ca un uriaş foc de tabără. Casa lui avea să nu mai existe. 

Casa lui, bunurile lui, amintirile, totul avea să fie transformat 
în energie termică, cenuşă şi vapori de apă. Îi luase 20 de ani să 
pună totul pe picioare, iar focul avea să mistuie tot în 20 de mi- 
nute. Casa lui era ca o navă ce se scufunda în ocean. 

Bill se gândi la fiul său. Billy crescuse în acea casă, iar acum 
toate lucrurile ce-i aminteau de el se vor face scrum. O mare parte 
din prezenţa lui Billy pe acest pământ nu va mai exista. Copleşit, 
Bill începu să plângă. Apoi se gândi că, doar cu câteva minute în- 
ainte, credea că el şi cu Jen aveau să-l vadă pe Billy în ceruri. Îşi 
aminti cum se consolase cu acel gând, dar şi cum luptaseră să su- 
pravieţuiască şi ce norocoşi fuseseră, dar nu a fost doar vorba de 
noroc. Bill o ţinu pe fiica sa mai strâns de umeri şi spuse o rugă- 
ciune de mulțumire. Fuseseră izbăviţi de cel rău. 

Scurtele clipe de singurătate şi reflecţie au fost spulberate 
când maşinile de pompieri au tras în faţa casei. Două maşini de 
poliţie şi o ambulanţă le urmară. Într-un minut, curtea se um- 
pluse cu 14 maşini. Poliţiştii şi paramedicii se apropiară de cei trei 
şi începură să-i consulte, să vadă dacă nu sunt răniţi şi să le pună 
întrebări. I-au dat lui Jen o pătură să şi-o pună peste pijamaua 
arsă, iar celor doi bărbaţi le-au dat nişte costume galbene, pentru 
că erau doar în chiloţi. Bill zâmbi fără să vrea când îl văzu pe doc- 

torul Smithfield. Era în picioarele goale într-un costum din hâr- 
tie galbenă, iar la mână avea Rolexul ce reflecta lumina focului. 

Un pompier i-a întrebat dacă mai rămăsese cineva în casă, iar 
Bill scutură din cap şi adăugă: 

- Abia am scăpat. Mă bucur că nu am avut niciodată cablu. 

Bill ştia că aveau să urmeze multe întrebări şi că avea să fie o 
noapte lungă. Se uită la cei doi poliţişti şi nu-i recunoscu pe ni- 
ciunul, și ştia cine lucra în tura de noapte. Bill se prezentă şi-i rugă 
să ia legătura cu sergentul Mann şi să-i spună ce se întâmplase. 
Unul din ei îi dădu lui Bill mobilul. 

Pe când vorbea cu sergentul, Bill se uita cum un grup de 
pompieri se apropia de casă cu furtunul. Se opri din vorbit şi 
zbieră la şeful pompierilor: 

- De ce îi trimiteţi înăuntru? O să se prăbușească casa peste ei. 

Şeful îi răspunse: 

— Ştiu, dar trebuie să ia ceva. 

Şeful arătă înspre un grup de pompieri care scoteau grătarul 
din incendiu. 

- Buteliile cu propan supraîncălzite sunt un pericol pentru 
pompieri şi pentru cei ce se se află prin preajmă. Sunt prevăzute 
cu ventile prin care se eliberează presiunea în exces, dar, dacă o 
casă în flăcări cade peste ele, se supraîncălzesc şi explodează. Li- 
chidul se transformă în vapori şi explodează. De aceea urăsc bu- 
teliile cu propan. 

Bill ştia prea bine ce înseamnă genul ăsta de explozie. Pe când 
era tânăr poliţist, trebuise să participe la evacuarea unui tren de- 
raiat. Trenul arsese câteva ore înainte să explodeze vagonul cu 
propan. Explozia aruncase vagonul de 80 de tone la patru kilo- 
metri distanţă. În ciuda acestei experienţe, Bill uitase de grătar şi 
de buteliile de propan. Încă nu scăpaseră. 

Bill termină de vorbit cu sergentul Mann şi îl văzu pe şeful di- 
viziei de pompieri venind cu maşina sa Crown Victoria roşie. Bill 
ştia că trebuia să petreacă ceva timp cu el, dar era îngrijorat în pri- 
vinţa lui Jen. Paramedicii o consultaseră, era în regulă, dar voiau 
să-i ducă pe toţi la spital, ca să fie siguri. Bill şi cu Dr. Smithfield 
erau de acord, însă Bill voia să vorbească întâi cu şeful diviziei de 
pompieri, aşa că trebuia să amâne cu câteva minute plecarea la 
spital. 

Jen, Dr. Smithfield şi Bill s-au urcat în ambulanţă ca să ajungă 
la spital. Din fericire, era pentru prima dată când Jen era într-o 

ambulanţă şi părea fascinată de asta şi de tânărul paramedic 
care-i însoțea. Şi el părea fascinat de Jen, de pătura ei şi de faţa 
murdară. Bill s-a uitat urât la el, ca un tată furios, iar doctorul a 
făcut la fel, dar apoi i-a făcut cu ochiul lui Jen, ca un unchi înţele- 
gător. Bill a văzut asta şi a zâmbit. 

— Ştii, Bill, când eram la hotel, ziceai că aş mai în siguranţă la 
tine acasă. Ce voiai să spui mai exact? Sunt curios ce înţelegi prin 
„mai în siguranţă”. 

- Ei, dr. Smithfield, nu am zis că veţi fi mai în siguranţă, 
zâmbi Bill. Am zis că vom fi mai în siguranţă la noi acasă. Şi eram 
mai în siguranţă cu tine acolo. Nu puteam să ne suim în pod dacă 
nu erai cu noi. Vă mulţumesc. 

- Am fost norocoşi. 

Bill scutură din cap. 

— Nu, mă tem că norocul ne-a părăsit în hol, dumneavoastră 
ne-aţi ajutat. 

Bin şi Dr. Smithfield stăteau într-un colț al camerei de gardă. 
Aveau pe ei halatele verzi de chirurgi şi papucii care acopereau 
încălțămintea, dar nu păreau a face parte din peisaj. Bill se gân- 
dea că acel halat îl făcea să arate ca un soț care aştepta să-i nască 
soţia, iar pe Smithfield îl făcea să arate ca un poliţist. 

— Acum ce facem? întrebă doctorul. 

- Trebuie să vorbim cu Henry. E clar că incendiul a fost pus 
de cineva, pentru că s-a răspândit prea repede. Nu ai o scurgere 
de gaze aşa de mare şi o explozie la trei dimineaţa. 

-Ce te face să spui că era aşa de mare? 

- Ne-am dus la culcare pe la două şi totul era bine, dar într-o 
oră toată casa era plină de gaz, trebuia să fie o scurgere mare. În 
plus, nici nu a izbucnit incendiul, până nu s-a umplut toată casa 
de gaz. Nu ştiu de ce lumina de la boiler nu s-a aprins când a în- 
ceput să se umple subsolul cu gaz. Aţi avut apă caldă la duş? 

- Apa era călâie, nu caldă. 

- L-am rugat pe şeful pompierilor să verifice boilerul, dar 
sunt convins că cineva a declanşat incendiul. 

— Oare o să ne creadă Henry? întrebă Dr. Smithfield. 

- Oare o să ne creadă Henry? întrebă Henry Melon. 

— Henry, îl salută Bill, iar el şi cu Smithfield îi strânseră mâna. 

- V-am adus nişte haine ţie şi lui Jen. Îmi pare rău, doctore, nu 
credeam că o să fiţi şi dumneavoastră. Aici. 

- Majoritatea lucrurilor mele sunt la hotel. O să le iau când 
termină medicii s-o consulte pe Jen. 

- Jen, ce a păţit Jen? 

- Nimic, cred că are ceva la gleznă, explică Bill. 

-În regulă. Hai să bem o cafea şi voi doi puteți să-mi spuneți 
ce să cred şi ce nu. 

În următoarea oră, Bill şi Smithfield trecură în revistă ce mai 
aflaseră de la ultima lor întâlnire şi ajunseră la nişte concluzii. Din 
păcate, majoritatea probelor, foilor printate, tabelelor, înregistră- 
rilor, tot ce putea să vină în sprijinul argumentaţiei lor, fusese mis- 
tuit de flăcări. 

Până să zică Henry ceva, veni Jen, însoţită de unul din medi- 
cii de la urgente. 

-E bine, are glezna luxată, are nevoie de repaos câteva zile. 
Cei trei vorbeau despre iadul prin care trecuse Jen, iar apoi doc- 
torul s-a scuzat şi s-a întors la treaba lui. 

Bill s-a uitat la Henry şi l-a întrebat: 

- Arătăm la fel de extenuaţi ca puştiul ăla? 

- Arătaţi ca naiba. Uite, Jen, Karen ţi-a trimis astea. Sper să-ţi 
vină. 

- Mulţumesc, Căpitane Melon, sunt convins că arată mult 
mai bine decât halatele astea. Verdele nu prea mă avantajează. 
Jen se uită apoi la tatăl ei şi remarcă: Cred că o să primesc acele 
haine pentru şcoală mai repede decât credeai. 

- Da, dar noua ta garderobă va fi din partea Companiei de 
asigurări State Farm, nu de la bătrânul tău tată. 

- Voi doi arătaţi la fel de groaznic. Vă duc la un alt hotel, ca 
să faceţi un duş şi să dormiţi puţin. O să revin mâine la prânz cu 
nişte mandate de percheziţie pentru North American Carbon şi 
apartamentul lui Samuel Johnston. 

— Nu cred că ar trebui să aşteptăm atâta, răspunse Bill. Deja 
ştiu că omul lor a sfeclit-o şi s-ar putea să dea bir cu fugiţii sau să 
distrugă probele. 

Henry se uită la ceas. 

- E 6:05, iar până conving eu un judecător să-mi dea un man- 
dat sau două se face nouă pe puţin. Nu pot să facă mare lucru. 
Avem un om acolo care a stat toată noaptea. Hai să mergem. 

Cei patru au mers până la maşina lui Henry, care era parcată 
la intrarea în spital, întrucât aparţinea poliţiei. Jen s-a aşezat în 
faţă cu Henry, în timp ce Bill şi Smithfield stăteau pe bancheta 
spațioasă din spate. Doctorul îi şopti lui Bill: 

— Cred că trebuie să o duci pe Jen departe de aici. Poate să se 
ducă undeva? Poate să stea la o rudă câteva zile? 

Bill se gândi să o trimită departe pe Jen, iar singurul loc care 
îi veni în minte era Chicago. Când ajungea la hotel, avea să-l sune 
pe fostul său socru, Robert Fitzgerald Ryan, „Leul” Ryan de la 
Departamentul de Poliţie din Chicago (se pensionase). El era unul 
din cele două motive temeinice pentru care Dorothy şi cu el ple- 
caseră din Chicago. Cel de-al doilea motiv era tatăl său, Richard 
„Macker”' McNamara, care făcuse parte şi el din acelaşi departa- 
ment (se pensionase şi murise). Robert şi Margaret Ryan o iubeau 
pe Jen din toată inima şi aveau să aibă grijă de ea. Robert avea să 
o pună sub protecţia poliţiei din Chicago, iar ticăloşii ăia nu aveau 

cum să-i facă vreun rău. Robert şi Margaret ţineau şi la Bill, iar 
sentimentul era reciproc. Nu-l învinovăţiseră pentru faptul că nu 
mersese căsătoria lui cu Dorothy. Ei puneau asta pe seama morţii 
lui Billy şi credeau că şi băutura avusese o oarecare contribuţie. 
Ştiau că Bill o mai iubea pe Dorothy, dar ea avea nevoie de timp 
şi putere ca să-şi învingă dependenţa. 

Era 8:30 şi Bill făcuse un duş, dormise, mai făcuse un duş şi 
se îmbrăcase. Stătea într-un fotoliu, simțindu-se foarte obosit, 
aşteptând să vină micul-dejun, când se decise să-l sune pe Ryan. 
Luă telefonul şi formă numărul cunoscut, pe care fusese forțat 
să-l memoreze. Acesta era un număr la care sunase de prea multe 
ori în toiul nopţii, când Dorothy era beată, sau ca să dea veşti 
proaste. 

- Bună, Robert, zise Bill. 

— Ce mai faci, Bill? E totul în regulă? 

- Robert, am nevoie de ajutorul tău... Am de rezolvat o 
crimă, ne apropiem de făptaşi, numai că aceştia ripostează. Sunt 
îngrijorat pentru Jen. 

— Cum adică ripostează? 

— E o poveste lungă, o să-ţi spună Jen totul, dar noaptea tre- 
cută ne-au dat foc la casă. 

- Doamne sfinte, Bill, sunteți bine? 

Bill încerca din răsputeri să nu cedeze, dar simţea cum îi tre- 
mură vocea. Era obosit, nervos, supărat că nu mai avea casă, iar 
acum îi cerea lui Ryan ajutorul. Acest coşmar începuse să-l afec- 
teze. 

-Suntem bine. Jen s-a accidentat la gleznă, dar suntem bine. 
Am nevoie de ajutorul tău. Poate să stea Jen cu tine? 

— Normal. Când vine? 

— Aş vrea să o trimit cu avionul la Chicago azi. În vreo trei 
ore îi găsesc un zbor direct spre Chicago. E un zbor cu Delta şi ar 
ajunge acolo la 16:45. Poţi să o iei de la aeroport? 

-0O iau cu Maggie. Poate să stea cât e nevoie. Are nevoie de 
ceva? 

- Nu mai are deloc haine şi nu pot să mă duc la bancă până 
pleacă. Portofelul meu, cărţile de credit, banii, cecurile, carnetul 
de conducere, totul e scrum. O să-ţi plătesc când rezolvăm cu 
compania de asigurări. 

- Nu-ţi face griji, tu rezervă-i bilet lui Jen şi ne ocupăm noi de 
restul. Tu prinde-i pe ticăloşii ăia. Bill, eşti cel mai bun, le vii tu de 
hac. Doar ai grijă, da, fiule? 

Bill era pe punctul să izbucnească în plâns, dar s-a abținut, 
măcar pentru câteva secunde. 

— Mulţumesc, Robert. Te sun eu diseară. 

Bill oftă şi puse telefonul în furcă. Le-a fost foarte greu în ul- 
timii ani. Mai bine rămâneau la Chicago şi poate ar fi fost totul alt- 
fel, sau poate nu. 

Lui Bill i-a venit micul-dejun pe care l-a mâncat cu poftă în 
timp ce vorbea cu agentul de asigurări. Când a terminat de vor- 
bit, a bătut cineva la uşă, iar Dr. Smithfield a intrat în cameră cu 
o ceaşcă de cafea în mână. Amândoi sporovăiau, uitându-se pe fe- 
reastră la străzile aglomerate din Salt Lake City. 

A mai bătut cineva la uşă. 

-Sper că e Melon, spuse Bill, uitându-se pe vizor. Era Henry, 
dar cu doi ofiţeri de armată după el. Când deschise uşa, Bill reluă: 
Doctore Smithfield, a venit cavaleria. 

Henry îi prezentă pe colonelul Kimball şi pe căpitanul De- 
iters, iar cei cinci au făcut schimb de amabilităţi. Bill era şocat de 
cât de diferit arătau toţi. El purta hainele vechi ale lui Henry, pen- 
tru care era recunoscător, dar îl făceau să arate ca un pat nefăcut. 
Henry, în schimb, arăta tot timpul ca un pat nefăcut și nici azi nu 
făcea excepţie. 

Pe de altă parte Smithfield, ale cărui haine rămăseseră la 
hotel, era îmbrăcat cu o pereche scumpă de pantaloni kaki, un 
tricou de golf la fel de scump, şosete asortate şi era încălţat cu o 
pereche de mocasini. Colonelul Kimball şi căpitanul Deiters ară- 
tau ca doi profesionişti în uniformele lor verde oliv, având pe 
haine tot felul de medalii, iar fiecare din e mai avea şi o serie de 
aripi de argint. Colonelul Kimball semăna din cap până în pi- 
cioare ca un vechi acționar al unei corporaţii. 

Căpitanul Melon rupse tăcerea: 

— Bill, aş vrea ca tu şi cu Dr. Smithfield să-i puneţi la curent pe 
aceşti doi domni cu ce aţi aflat de ieri dimineaţă. 

Detectivul McNamara. Dr. Smithfield, Căpitanul Deiters şi 
Colonelul Kimball s-au aşezat la micuța masă din hotel, care avea 
doar patru scaune. Căpitanul Melon s-a aşezat pe patul nefăcut al 
lui Bill. Se uită la la Henry şi se gândi că acesta crease o nouă linie 

vestimentară de camuflaj. Căpitanul Deiters scoase un reportofon 
din buzunarul de la piept al jachetei. 

- Vă deranjează dacă înregistrăm conversaţia? 

Bill dădu din umeri: 

- Nu, nu mă deranjează. Vă mulţumesc că aţi întrebat. Sunt 
sigur că aţi fi putut să ne înregistraţi fără să ştim. 

Colonelul Kimball nu schiţă niciun gest. Căpitanul Deiters 
zâmbi şi zise, punând reportofonul pe masă: 

— Da, dar acum armata se ghidează după alte reguli. 

Bill dădu din cap şi începu să povestească de când s-au dus 
la Adler. Bill şi Dr. Smithfield i-au explicat ce se întâmplase până 
în ultima zi. Cei doi i-au ascultat cu atenţie până au ajuns la fur- 
tul de gaz paralizant. Dr. Smithfield povesti despre asta, iar Bill 
s-a uitat să vadă o reacţie din partea lor. Căpitanul Melon era 
uimit; Deiters se uita la ceilalţi, apoi l-a privit puţin pe Kimball- 
apoi nimic. Deiters s-a aplecat în scaun, de parcă asculta o po- 
veste cu fantome, dar Colonelul Kimball nu scotea o vorbă. 

Bill termină de povestit, se lăsă în fotoliu şi-şi puse mâinile la 
cap. Dr. Smithfield se aplecă în faţă şi puse mâinile cu palmele în 
jos pe masă. 

— Asta-i tot, spuseră amândoi simultan. 

Căpitanul Deiters îşi drese vocea, dar Colonelul Kimball i-o 
luă înainte, pe un ton autoritar: 

- Domnilor, e o poveste interesantă, dar nu mai aveţi dovezi. 
Mai ştiu şi că Armata Statelor Unite conduce acea unitate, iar sce- 
nariul dumneavoastră nu stă în picioare. Greşiţi când spuneţi că 
acel carbon activ se poate regenera. E imposibil. 

— Dar, domnule, interveni Deiters, cred că ar fi bine să inves- 
tigăm acest caz. Cred că ar trebui... 

- Nu cred că ar trebui să facem nimic, căpitane, îl mustră 
Kimball cu severitate. Ceea ce s-a întâmplat la hotel nu are nicio 
legătură cu armata, e de competenţa poliţiei. 

— Dar, domnule... 

- Căpitane, e de competenţa poliţiei şi gata. Este clar? 

Deiters împietri şi fu de acord. 

- Detectiv McNamara, îmi pare rău de casa dumitale, conti- 
nuă Kimball, dar nu are nicio legătură cu armata. S-ar putea ca 
North American Carbon să fie implicată în ceva dubios şi dum- 
neavoatră sunteţi mult prea aproape de adevăr. E posibil să fi luat 

măsuri împotriva dumneavoastră, dar nu are legătură cu armata. 
Speculaţiile cu privire la gazul paralizant sunt nişte bazaconii. 

Apoi Kimball se adresă lui Smithfield: 

— Doctore, îmi pare rău de moartea fiului dvs, e posibil să fi 
dat peste ceva la North American Carbon şi ei să-l fi omorât, la fel 
cum au încercat şi cu dvs. S-ar putea să aibă legătură şi vă doresc 
să aveţi succes cu investigația, dar nu are nicio legătură cu ar- 
mata. E de competenţa poliţiei. 

Colonelul Kimball se uită cu răceală la căpitanul Deiters, ceea 
ce l-a făcut pe acesta să nu mai spună o vorbă. Intensitatea aces- 
tui mesaj a fost aproape sonoră. Kimball s-a ridicat în picioare iar 
Deiters a făcut la fel: 

- Domnilor, vă mulţumesc pentru timpul acordat. O zi bună. 

Cei doi plecară fără să mai zică nimic şi, când uşa se închise 
în urma lor, Bill replică: 

- Nenorodiţii dracului. Ăştia nu cred că e o problemă aici. Nu 
vor să recunoască că e ceva în neregulă cu sistemul lor. Neno- 
rociţii! 

Smithfield se uită la Henry şi întrebă: 

— Căpitane, ce facem acum? Generalu lu’ peşte a spus că e de 
„competenţa poliţiei”, aşa că ce facem? Am nevoie de niște răs- 
punsuri, sau am să-mi sun un prieten. 

— Pe cine? Pe primar sau pe guvernator? întrebă Bill. 

- Ei bine, interveni Henry, s-a complicat cu hârţogăraia. O să 
facem rost de mandate pe la unu, iar apoi le facem o vizită celor 
de la North American Carbon. Avem oameni care cercetează ho- 
telul Imperial şi inspectorul care analizează incendiul este acasă 
la Bill. Poate obţinem răspunsuri până după-amiază. Până atunci 
Ma sugerez să vă odihniţi, iar Bill, ai face bine să-ţi cumperi nişte 

aine. 

(Casa McNamara arsese din temelii, rămănând din ea doar o 
grămadă de cenuşă şi moloz. Prin jur erau doar resturile de lemn 
ars ale buturugitor și tufișurilor; un peisaj făcut de un pictor ne- 
talentat. Nimic nu mai era întreg, iar Bill nu putea să-și închipuie 
cum inspectorul care se ocupa cu incendiul ar fi în stare să gă- 
sească indicii sau să tragă concluzii. Erau într-un punct mort. 

Jeepul care strălucea şi garajul intact făceau notă discordantă, 
dar vechiul Volvo, care fusese parcat aproape de casă, se asorta 
cu molozul. Mormanul incinerat încă emana un miros oribil de 
plastic ars, care era mai puternic decât mirosul de lemn ars care 
încă mai persista în cartier. Bill scutură din cap şi se uită la Jen. 

- Tată, e doar o casă. 

— Nu de casă e vorba. Era doar o adunătură de lemne. La 
amintiri mă gândeam. Se uită la faţa ei: era să mori noaptea tre- 
cută. Jen şi-a îngropat faţa în umărul tatălui său, îl strânse cu pu- 
tere şi începu să plângă. 

Henry Melon era în spate, se uita la Bill cum îşi ţinea fiica în 
braţe şi încercă să nu-i zorească. Se uită la ceas şi spuse în cele din 
urmă: 

— La ce oră e zborul lui Jen? 

Bill se uită la ceas şi răspunse: 

- Trebuie să plecăm. Nu mai e nimic aici. 

La aeroport, Bill arătă insigna şi legitimaţia de poliţist ca să 
demonstreze cine e, dar a trebuit să explice cum carnetul de con- 
ducere al lui Jen fusese ars şi distrus. La vreo șase metri de con- 
trolul de securitate, Bill se opri şi îşi sărută fiica pe frunte. 

- Te iubesc, Jen. 

-Şi eu, tată. 

- Dr. Smithfield şi cu mine o să-i prindem pe ticăloşii ăia. 

- Ştiu. Sună-mă diseară şi spune-mi cum stă treaba. Poate vin 
acasă mâine. 

-Şi eu vreau să vii acasă cât mai repede, dar e prea devreme 
mâine, chiar şi pentru un optimist incurabil. Pe deasupra, mai 
trebuie să petreci ceva timp cu bunicii. Bill se opri şi înghiţi în sec, 
pregătindu-se pentru următoarea întrebare: 

-O să-ţi vizitezi mama? Să ştii că ar trebui. 

- Probabil. Bunicul o să insiste şi vreau şi eu asta. Eşti de 
acord? 

- Sigur. Bill simţi un ghem în stomac. Sper că e bine şi că vei 
petrece câteva ore cu ea. 

-Şi eu la fel. Vin acasă când îmi spui că e-n regulă. 

— Te iubesc şi ne vedem în curând. Acuma urcă-te în avion. 

- Te iubesc, tată. 

Jen îşi îmbrăţişă tatăl, trecu prin controlul de securitate şi se 
pierdu în mulţime. Bill aşteptă în spaţiul rezervat însoţitorilor 
până când avionul lui Jen se îndepărtă de poarta de îmbarcare şi 
începu să ruleze pe pistă. Apoi avionul luă viteză şi se ridică în 
văzduh. Bill McNamara văzu cum singurul lui copil dispărea 
printre nori. Urmări cu privirea punctul micuţ care se zărea încă 
pe cer. 

În timp ce îl aştepta în holul hotelului pe Smithfield, Bill se 
gândea ce zi minunată o să fie pentru ei. Azi îl vor găsi pe Dec- 
ker, carbonul va fi confiscat şi toată treaba avea să cadă pe capul 
colonelului Kimball. Da, va fi o zi minunată. 

Bill schiţă un zâmbet trecător. Era poliţist de peste 20 de ani 
şi ştia el mai bine. Lucrurile nu mergeau niciodată conform pla- 
nului, pentru că ticăloşii nu ţin cont de planurile tale şi nu fac ni- 
ciodată ce te aştepţi. În ciuda acestor lucruri, avea mari speranţe. 
La urma urmei, trebuia să aibă şi el ziua lui de glorie în carieră, 
era rândul lui. Ce grozav e să fii eroul zilei după 20 de ani de ser- 
vicii aduse poliţiei. „Servicii aduse poliţiei” şi „depăşeşte toate 
aşteptările” erau chiar expresiile folosite în fişa lui recentă de eva- 
luare, însă erau mereu scrise cu creionul. 

„Depăşeşte toate aşteptările”, repetă Bill în sinea lui. Oare 
aveau aşteptări atât de puţine încât el putea să fie astfel evaluat în 
fiecare an? Depăşişe toate aşteptările chiar şi în anul în care mu- 
rise Billy, când venea tot timpul beat la serviciu. Orice ratat putea 
primi o astfel de evaluare. „Depăşeşte toate aşteptările” însemna 
în jargonul poliţiei că nu eşti complet idiot sau că ai reuşit să nu 
fii omorât în misiune. 

Bill cunoscuse doi ofiţeri care fuseseră omorâţi în misiune. 
Nu erau deloc idioţi, erau băieţi deştepţi, dar fuseseră prinşi într- 
o ambuscadă de către un profesionist al crimei. Fuseseră trădaţi, 
prinşi în capcană şi omorâţi. Nu erau deloc idioţi, dar au lăsat în 
urma lor neveste, copii şi prieteni. Făcuseră o greşeală, îşi subes- 
timaseră inamicul şi plătiseră scump. Bill se gândea la ei înainte 
de fiecare descindere şi îi aduceau aminte din mormânt că o des- 
cindere niciodată nu merge conform planului. 

-Pari îngândurat, îi zise Smithfield, venind dinspre lift. 

— Da, îngândurat... mă gândesc la tinereţea mea pierdută. 

-Înainte de bătălie, toţi soldaţii cad pe gânduri. Aşa eşti şi 
tu? O bătălie de dat? 

-Mă gândesc la multe lucruri pentru că sunt obosit, nu pen- 
tru că mergem pe câmpul de luptă. Asta nu-i mare lucru, băieţii 
buni apar pe neaşteptate, înarmaţi până-n dinţi, iar băieţii răi se 

predau. Asta-i formula simplă a succesului, însă n-ar ieşi un film 
bun din ea. Până să venim noi, poate i-au şi înhăţat. 

Cei doi făcură în tăcere drumul spre parcarea unei vechi ti- 
pografii şi îşi traseră maşina lângă cele câteva dube albastru şi 
verde-închis. Bill şi Dr. Smithfield se duseră la prima dubă al- 
bastră şi intrară în ea. Henry îi salută: 

- Bine aţi venit la bord, domnilor! lată-vă şi accesoriile. Henry 
le dădu veste antiglonţ. Steve, ajută-l pe doctorul Smithfield să-şi 
pună vesta! 

Dr. Smithfield se uită la vesta Kevlar. Era albastru-închis iar 
pe spate scria POLIŢIA cu litere galbene de-o şchioapă. Era mult 
mai uşoară decât costumul de protecţie pe care îl purtase în Viet- 
nam, tehnica avansase în ultimii 30 de ani. Pe când îşi punea 
vesta, spera din tot sufletul că progresul în privinţa echipamen- 
tului de protecţie fusese mai mare decât în domeniul armelor de 
foc. 

- Ţine, Bill, zise Henry, şi îi dădu lui Bill un pistol de 9 mm şi 
un toc de pistol pentru centură. 

-Dar lui nu-i dai armă? întrebă Bill şi arătă cu capul spre Doc- 
torul Smithfield. 

- Ştii doar că n-am cum să dau o armă unui civil, răspunse 
Henry. Doctorul Smithfield va sta în dubă; n-are voie să intre în 
clădire până când locul nu e perfect sigur. De fapt, nici n-ar tre- 
bui să fie aici. Aş putea să am necazuri pentru asta. Ar fi bine să 
nu fie rănit, pentru că tu şi cu mine ne-am putea lua adio de la 
pensie. 

— Dacă nu mă duc înăuntru, atunci de ce am nevoie de vestă? 
întrebă Smithfield. 

- Dacă tipii ăştia încep să tragă, metalul subţire din care e fă- 
cută duba nu te poate proteja de gloanţe şi cu atât mai puţin tri- 
coul tău de golf. 

Cele patru dube au intrat cu zgomot în parcarea de la North 
American Carbon. Cele două dube verzi s-au dus în spatele clă- 
dirii, iar cele două albastre au parcat la intrarea din faţă. Henry şi 
Bill îi urmară pe cei patru ofiţeri cu veste antiglonţ din prima 
dubă. A doua dubă albastră a parcat tot în faţă şi din ea au ieşit 
şase oameni înarmaţi până în dinţi. S-au răspândit în faţa clădirii, 
în timp ce prima echipă a deschis uşa de la intrare, care nu era în- 
cuiată. Oamenii au intrat în hol şi au găsit uşa de lemn masiv care 
separa holul tot neîncuiată. Au strigat: Poliţia! şi au deschis uşa. 

În clădire era liniște. Poliţiştii au năvălit pe holul gol din faţă. 
Cei din a doua echipă s-au desfăşurat pe holul principal. Au tre- 
cut de prima echipă şi au intrat în toate birourile ce se făceau din 
hol. Toate erau goale, nu era nimeni în ele şi niciun fel de mobi- 
lier. Întreaga clădire fusese evacuată. Henry le ordonă oamenilor 
săi să se retragă şi împreună cu ei şi cu Bill se duse să inspecteze 
cele trei remorci. 

Cât timp poliţiştii tăiau lacătele, Bill se uita lung la numărul 
de Colorado de pe remorci. Lacătele căzură cu un pocnet la pă- 
mânt. Încuietorile şi balamalele scârţâiră când s-au deschis uşile 
remorcilor. Erau goale ca şi clădirea. Henry începu să urle şi să 
dea cu pumnul în portiere; se învineţise la faţă şi Bill îi percepea 
bătăile rapide ale inimii. Bill oftă. 

- Nu merge niciodată conform planului. Niciodată. 

Bill se întoarse în clădirea pustie, unde se întâlni cu un doc- 
tor Smithfield demoralizat. Amândoi ştiau că ăsta era al doilea 
lor mare pas înapoi. leri seară pierduseră înregistrările lui David, 
iar acum Decker şi întreaga companie dispăruseră fără urmă. Bill 
se uită în jos şi mormăi: 

- Nu putem dovedi nimic. 

— De ce a durat aşa mult să scoată mandatele de arestare? în- 
trebă Dr. Smithfield, dând din cap. 

— Nu ştiu. 

— Dar de Johnston ce ştii? 

- Cred că şi-a luat tălpăşiţa, dar trebuie să verificăm. Uite-l 
pe Henry. 

Henry tocmai se apropiase de detectivul Murdock, care era 
cam uimit: 

- Cum naiba au putut să ne scape de sub nas? îi ceru Henry 
o explicaţie. 

-Sunt aici de la 7 dimineaţa şi am văzut un tir plecând la 7:30 
şi altul la cam o oră după aceea. Sunteţi sigur că fata nu v-a indus 
în eroare? 

Bill auzi fără să vrea schimbul de cuvinte şi simţi că i se urcă 
sângele la cap, însă se gândi la ce trebuia să facă de acum înainte. 

— Henry, trebuie să mergem să vorbim cu Samuel Johnston. 
Şi trebuie să trimitem pe cineva la Tooele să aibă grijă de doamna 
Deloitte. 

— Dar de ce doamna Deloitte? 

—Ea cunoaște însemnările lui David şi ar putea eventual să le 
refacă. 

— Bine, îl trimit pe Cunningham, a reuşit să doarmă vreo 
patru ore. 

-E-n regulă, zise Bill. Poate să se ţină după ea de când iese de 
la depozit şi până ajunge acasă şi apoi să stea pe acolo. Doctorul 
Smithfield şi cu mine o să-l schimbăm după ce trecem pe la dom- 
nul Samuel Johnston. 

- Vin şi eu cu voi la domnul Johnston. 

- N-ai nimic de făcut ca şi căpitan? întrebă Bill. 

- Da, dar nu prea am posibilitatea să ies aşa mult. În plus, nu 
mă grăbesc să mă întorc la hârţoagele mele. Crede-mă că voi găsi 
o tonă de hârtii când mă întorc. Hai să mergem! 

După câteva minute, cei trei bărbaţi cu veste antiglont se aflau 
în fața apartamëntului lui Johnston. Eit bătu la uşă, îşi drese gla- 
sul şi zise: 

-Domnule Johnston, suntem de la aw şi vrem să mai vor- 
bim cu dumneavoastră, 

Bill şi Henry se dăduseră de-o parte din faţa uşii din EnG, 
dar Smithfield rămăsese chiar în fața ei. Bill se uită la el îngrozit, 
apoi îl trase deoparte şi îl duse mai departe de uşă. Doctorului 
Smithfield nu-i plăcea să fie tratat astfel, dar Henry îl lăsase cel 
puţin să vină cu ei. 

Bill bătu din nou. 

- Domnule Johnston! 

Bill îşi scoase pistolul şi dădu cu piciorul în uşă cu toată pu- 
terea. Au auzit-o pocnind, dar nu cedă, pentru că pe dinăuntru 
fusese blocată cu un panou din lemn de 2 cm grosime. Bill dădu 
din nou cu piciorul, dar uşa rezistă. Bill îi făcu semn lui Henry şi 
împinseră cu umărul. Uşa şi o porţiune mare din toc aterizară la 
pământ. 

Priveliştea care se aşternu în faţa ochilor celor trei era îngro- 
zitoare. Domnul Samuel Johnston se holba la nou-veniţi din fo- 
toliul său. Stătea cu picioarele răşchirate şi cu braţele întinse pe 
cotiere. Pe peretele din spatele lui era o pată roşie de mărimea 
unei roți de maşină. Pata avea aceeaşi culoare ca şi gaura din mij- 
locul frunţii lui. Domnul Samuel Johnston se holba ia intruși la fel 


cum se holbase la cei dinainte şi la fel cum se va holba pentru tot- 
deauna. 

Bill şi Henry cercetară în grabă apartamentul, dar nu găsiră 
nimic deosebit. Domnul Johnston, directorul de la North Ameri- 
can Carbon, era singur în cameră şi nimic nu părea nelalocul lui. 
Asasinul nu încercase să însceneze un jaf sau o crimă făcută de 
traficanţii de droguri. Henry îşi scoase staţia şi tocmai se pregă- 
tea să vorbească, când îl întrerupse Bili: 

- Henry, vorbeşte la mobil. Nu trebuie să afle multă lume. 

- Cum să nu afle prea multă lume? Trebuie să aduc echipa de 
legişti şi de poliţişti, răspunse Henry, frecându-se la ceafă şi gân- 
dindu-se la posibilitatea de a rămâne fără destui oameni. Acum 
am pe teren toate cele trei echipe de legişti, plus echipele din du- 
bele albastre şi verzi, precum şi pe ofiţerii de la faţa locului. Sunt 
peste 40 de oameni care lucrează la cazul ăsta. Nu pot să trec sub 
tăcere ce s-a întâmplat aici. Ce dracu, deja se ştie, o să fie un ne- 
norocit de coşmar. 

— Henry, trebuie să limităm pagubele, interveni Bill. 

- E prea târziu, zise Henry, uitându-se la Bill. Am dezgropat 
un rahat prea mare. 

După eşecul cu Johnston, Bill şi Smithfield s-au întors la 
hotel să se odihnească şi să-şi pună ordine în gânduri. Prin ur- 
mare, era aproape seară când doctorul i se adresă prin uşă lui Bill. 

— Ai adormit, Bill? 

- Nu, dar sunt teribil de obosit, însă nu pot dormi. Mă tot gân- 
desc la anumite chestii. Încerc să fac conexiuni. 

-Şi reuşeşti? 

- Parţial. Nu pot să-mi închipui cum de a reuşit asasinul să 
afle numărul camerei, sau, mă rog, ceva pe aproape. Majoritatea 
hotelurilor nu divulgă informaţii despre clienţii lor. 

— Vreun hacker? 

- M-am gândit la asta, dar majoritatea computerelor din ho- 
teluri au protecție. 

~ Dar ţie ţi-au dat numărul camerei mele. 

— Da, dar eu sunt poliţist. Sunt unul din băieții buni. 

— Cum de şi-au dat seama? 

— M-am legitimat, le-am arătat insigna şi legitimaţia. 

— Nu, cum de au ştiut că faci parte din băieţii buni? Ştiau că 
eşti poliţist, dar cum de şi-au dat seama că eşti băiat bun? 

— Nu cred să se fi infiltrat unul din ai noşti printre ticăloşi, 
oftă Bill. Nu, nu cred. 

-Ce altceva nu se leagă? 

-Nu se leagă chestia cu tirurile, de fapt cu remorcile. Jen le- 
a urmărit şi nu cred că le-a scăpat nicio clipă din vedere. Şi noi am 
stat cu ochii pe ele toată noaptea şi nu s-au mişcat de acolo, dar 
acum sunt goale. Nu ştiu, poate a reușit David Copperfield să as- 
cundă conținutul. 

— Dar dacă nu a stat nimeni cu ochii pe ele toată noaptea? 
Dacă unul din băieţii tăi a adormit sau a plecat să şi-o tragă? 
cazul ăsta ar fi putut să ducă remorcile la rampă şi să le golească. 

-Clădirea nu-i destul de mare ca să încapă în ea containerele 
din trei remorci. 

— Containere Gaylord. 

-Nu contează, răspunse frustrat Bill. Ştia că dezlegarea enig- 
mei nu era așa de grea, dar era prea obosit ca să-şi dea seama. 
Trebuie să aibă alt loc unde să descarce. În clădirea asta n-am 

văzut niciun semn că echipamentul a fost vreodată acolo. Dacă au 
şters-o, cum cred că au făcut-o, n-ar fi avut timp să mute aşa mult 
echipament. 

— Câte tiruri zicea handicapatul ăla că au? întrebă Smithfield. 

-Swayze îl cheamă. Nu mi-amintesc. Poate am notat pe un- 
deva, mormăi Bill pe când se scula din pat, se freca la ochi şi se în- 
drepta spre măsuţă. Se aşeză şi începu să se uite prin singura 
mapă care supravieţuise incendiului, pentru că o lăsase ieri seară 
din întâmplare pe scaunul din faţă al maşinii. Această mapă era 
singura piesă de la dosar care nu arsese. O deschise şi se uită la 
însemnări. 

— North American Carbon închiriază patru tiruri şi zece re- 
morci. 

Doctorul Smithfield intră la Bill în cameră, se aşeză la masă, 
se aplecă şi ridică trei degete. 

-Trei din remorci sunt la Oklahoma, iar trei sunt încă în par- 
care. 

-Murdock a văzut una din ele plecând azi dimineaţă, iar alta 
a plecat peste o oră, mormăi Bill, aplecându-se în faţă şi luându- 
şi capul în mâini. 

— Trebuie să-l întrebăm pe Cunningham dacă a văzut două 
remorci plecând noaptea. 

— Aşteaptă puţin! exclamă Bill, îndreptându-se din spate şi 
punându-și mâinile pe masă cu palmele în jos. M-am uitat eu în 
spatele acelor remorci, aveau plăcuțe. 

— Plăcuţele? 

— Jen a zis că, imediat ce a ajuns ea acolo, au schimbat 
plăcuţele de pe remorci. Azi dimineaţă am observat că au numere 
de Colorado. 

— Asta se leagă foarte bine. Au trei remorci, fiecare din ele 
purtând numerele 803, 804 şi 805 şi le-au schimbat între ele în par- 
care ca să se ducă la incinerator. Deci, ieri noapte, când s-a dus 
Cunningham să facă pipi sau a aţipit, au venit în parcare cu re- 
morcile pline 803, 804 şi 805 şi le-au înlocuit cu remorcile goale 
803, 804 şi 805. 

— Atunci, continuă Bill, înseamnă că au folosit tirul rămas ca 
să mute remorcile pline în alt loc, aflat la cam jumătate de oră dis- 
tanţă. Au încărcat totul într-a patra remorcă şi au plecat cu ea. 

- Asta înseamnă că mai au un loc de descărcare la 30 de mi- 
nute de aici. Dacă aflăm unde e, atunci găsim şi echipamentul şi 
remorcile pline. Întrebarea e cum dăm de locul ăla. 

— Înseamnă că în cealaltă parte, repetă Bill încet ce spusese 
Dr. Smithfield, se află echipamentul lor şi remorcile pline, şi acolo 
vor pleca şi cele trei tiruri care s-au întors. 

- Cele care s-au întors de la Oklahoma. Putem să le urmărim 
să vedem unde se duc. 

-Chiar aşa. Trebuie să aflăm când au plecat tirurile alea de la 
incinerator şi apoi le putem intercepta, aproape că urlă Bill, căci 
îi revenise puterea. 

Găsiseră în sfârşit un mijloc să le-o ia înainte ticăloşilor ălora 
şi lui Bill îi trecuse depresia. Se uită la Smithfield şi zâmbi. 

- Doctore, suntem o echipă grozavă! 

Îi întoarse zâmbetul, căci şi el simţea că întinereşte. 

- i acu’ ce facem? 

sunăm pe Henry şi îi povestim. 

Apoi îi îngheţă sângele în vine când se uită la copertă. Bill se 
simţea copleşit, pentru că tocmai descoperise că unul din propriii 
lui oameni colaborase cu forţele răului. Bill continuă să se uite fix 
la coperta pe care era tipărită dovada trădării. 

- Ce s-a întâmplat? întrebă Smithfield. 

Bill îi aruncă o privire doctorului şi îi arătă coperta mapei. Bill 
îi indică numărul de telefon pe care îl tăiase şi îl rescrisese, pen- 
tru că două din numere erau inversate. 

- E Cunningham, şopti Bill. 

- Cunningham? întrebă Dr. Smithfield, uitându-se la mapă 
şi la numerele inversate. 

Doctorului îi trecură prin cap o groază de idei după ce făcu le- 
gătura dintre numerele de telefon inversate şi numărul camerei 
de hotel. Cunningham era detectivul care venise cu ideea greşită 
că David fusese implicat în traficul de droguri şi, ocupându-se de 
acest caz, putea să obţină foarte uşor numărul camerei. El fusese 
acela care supraveghease remorcile ieri seară şi tot el era de vină 
că întârziaseră mandatele. Cunningham îl întrebase mereu pe Bill 
ce progrese făcea în acest caz. Tot ce fusese învăluit în ceaţă de- 
venise clar acum. Foarte clar. 

- Cunningham! Trebuia să o păzească pe Kim! exclamă Bill, 
sărind de pe jocul său şi începând să-şi scoată pijamaua. 

-Ce faci? 

-Îmi pun asta, răspunse Bill, punându-și pe el vesta anti- 
glont. Puneţi-o şi tu pe sub cămaşă şi ia-l şi pe ăsta, îi ordonă Bill, 
dându-i doctorului un pistol cu tot cu toc. 

- E al poliţiei? întrebă Dr. Smithfield. 

- Nu, e înregistrat pe numele meu; îl țin în dulap de rezervă. 
Mi l-a adus Henry azi dimineaţă, împreună cu un nou mobil. Eu 
o să iau pistolul poliţiei, amândouă sunt exact la fel. 

- Aşa că, dacă are loc un schimb de focuri, putem împărţi 
muniţia. 

- Chiar aşa, al meu are un încărcător puţin diferit, dar tot 
putem schimba muniţia dacă are loc un schimb de focuri. De 
unde ţi-a venit ideea asta cu „schimb de focuri”? 

- E o amintire din perioada petrecută în Asia de Sud-Est. 

-Ştiu că te pricepi la arme, dar nu ştiu dacă ai împuşcat vreo- 
dată pe cineva. 

Doctorul dădu din cap că da şi îşi scoase cămaşa ca să-şi pună 
vesta. Bill nu putu să nu observe cicatricea rotundă şi neagră de 
pe pieptul cafeniu. Avea cam 2 cm diametru şi se afla la cam 15 
cm de sânul lui drept, chiar sub claviculă. Atunci când se întoarse 
cu spatele la Bill şi îşi luă vesta de pe pat, Bill observă o altă cica- 
trice neagră lângă omoplat, dar asta arăta ca o pânză de păianjen, 
cu zeci de semne de la suturi în fiecare colţ al pânzei. Bill îşi dădu 
seama ce fel de cicatrici erau. Avea şi el din astea, dar căpătate în 
încăierările de pe stradă sau în ciocnirile cu traficanţii de droguri. 
Doctorul îşi puse vesta şi cămaşa. 

- Da, am împuşcat, răspunse Smithfield, băgându-şi cămaşa 
în pantaloni. 

- Da? Chiar ai omorât pe cineva? 

- Da, zise doctorul, luând pistolul, îl verifică, îi băgă un glonț 
pe ţeavă şi îi puse piedica. 

Bill şi Smithfield o luară la fugă pe coridor, îndesându-şi pis- 
toalele şi încărcătoarele de rezervă sub haine. Bill îi aruncă o pri- 
vire omului care alerga lângă el şi-l întrebă: 

— Câţi au fost? 

— Câţi ce? 

— Câţi oameni? 

- Nu ştiu. Nu i-am numărat niciodată, dar cred că trebuie să 
fie mai mult de 20 şi mai puţin de 30... Aşa cred. f 

Bill era un pic surprins. El nu omorâse niciodată pe nimeni. 
De fapt, în peste 20 de ani de serviciu în poliție, nu împuşcase pe 

nimeni, nici măcar nu îndreptase pistolul spre cineva. Nu ştia 
dacă trebuia să-i spună asta şi doctorului. Nu voia să-l sperie. 

Bill se gândi un pic că Smithfield avea să-i fie partener şi avea 
dreptul să ştie totul despre el. 

— N-am împușcat niciodată pe nimeni. Dar am mult antrena- 
ment, zise Bill în apărarea lui. Sunt un ţintaş foarte bun, deşi n-am 
împuşcat pe nimeni. 

- Dacă va fi necesar, ai să-l dobori pe Cunningham? 

— Da, fără cea mai mică ezitare. Lucrez de 20 de ani în poliţie 
şi suntem, poliţişti în familie de trei generaţii. Am o mulțime de 
rude care au fost omorâte şi nu o să-mi tremure mâna. 

Porniră spre casa lui Kim. 

— Oare trebuie să îi spunem şi lui Henry ce avem de gând să 
facem? întrebă Smithfield. 

- Nu. Cunningham are şi el o staţie şi s-ar putea să-l pună în 
gardă. Vrem să-l luăm prin surprindere. Ştie că o să venim, dar 
crede că mai târziu, 

-So sunăm pe Kim? 

- Da, dă-i un telefon. Dacă răspunde, întreab-o dacă l-a văzut 
pe Cunningham. Dacă el e acolo, spune-i lui Kim că venim în câ- 
teva minute şi cere-i să vorbească cu el şi să-mi dea pe urmă un 
telefon. 

-Şi dacă Cunningham nu e acolo? 

- Spune-i să plece naibii de acolo, să se ducă la vreun maga- 
zin alimentar sau în alt loc unde putem să ne întâlnim. 

- E-n regulă, zise Smithfield, şi-şi luă mobilul. Dacă e să fiu 
sincer, Bill, cred că am omorât mai mulţi oameni nevinovaţi decât 
tine în meseria mea. Totuşi, cred că am salvat mai multe vieţi 
decât am luat acolo. 

— Te deranjează asta? Adică ce s-a întâmplat acolo? 

— La început da, dar acum nu prea mă gândesc. A fost demult 
şi eram cu totul altfel decât acum. 

— Aş vrea să-mi spui mai multe despre asta, dar nu mai avem 
timp, acum trebuie să o sunăm pe Kim. 

A lăsat telefonul să sune de mai multe ori, până a spus: 

— Nu răspunde. 

~ Închide. Nu lăsa să sune de mai mult de şase sau şapte ori. 

Cei doi stăteau de o parte şi de cealaltă a uşii care dădea pe 
mica verandă din spatele casei. Bill deschise încet uşa, iar dr. 
Smithfield şopti: 

— Ce părere ai? 

-Nu ştiu. Văd că oamenii de pe aici nu-şi prea încuie uşile. 

-Stau aici femei nemăritate? 

Bill îşi vârî mâna sub geacă şi îşi scoase pistolul. Şi Smithfield 
făcu la fel şi intrară amândoi tiptil în bucătărie, de unde aruncară 
o privire în living. Le trebui un timp să-şi obişnuiască ochii cu lu- 
mina slabă din încăperea cu toate draperiile trase. 

- Kim! 

Corpul gol al lui Kim Deloitte zăcea fără viaţă. Era rezemată 
de spătarul fotoliului, picioarele îi erau larg desfăcute şi braţele îi 
atârnau de pe cotiere. Se afla în aceeaşi poziţie ca şi Samuel Joh- 
nston, însă era goală şi nici n-avea un punct roşu în mijlocul 
frunţii. Experienţa sa îndelungată de medic îl mână pe Smithfield 
să-i sară în ajutor. Se apropie de ea, îşi puse pistolul pe braţul fo- 
toliului şi îi verifică semnele vitale: respiraţia şi pulsul. 

— Trăieşte! 

Bill venise şi el îr. cameră să vadă ce făcea doctorul, dar nu 
prea se simțea în largul său. Deja încălcaseră multe din regulile lui 
care îi dictau „să rămână în viaţă”, iar acum partenerul său dis- 
trat şi lipsit de experienţă dădea primul ajutor într-un loc nici pe 
departe sigur. Dr. Smithfield se ocupa de pacienta lui, în timp ce 
Bill cerceta camera cu pistolul în mână. Bill se uita peste tot şi era 
atent la cel mai mic zgomot, dar întrebă în şoaptă: 

— Putem s-o luă de aici? 

— Nu, a primit o lovitură puternică la cap şi este inconștientă. 
Poate că are şi leziuni minore la coloană. N-aş lua-o de aici decât 
dacă ar izbucni un incendiu. 

-Nu-mi place asta. Trebuie să plecăm de aid. 

— N-am de gând s-o mişc pe Kim de aici, aşa că sună după 
ajutor. Ai o lanternă? 

— Pentru ce? 

— Vreau să îi verific pupilele. 

Bill se mai uită prin cameră, cu spatele la Smithfield, când îi 
răspunse: 

— Am una mică pe la chei. 

-E bună. Dă-mi-o, te rog! 

Bill îşi vâră mâna în buzunarul de la spate şi scoase un lanţ, 
pe care erau 15 chei şi o lanternă micuță. Se întoarse spre doctor, 
când auzi un declic. 

— Sunteţi desigur Dr. Smithfield şi detectivul McNamara, le 
spuse Peter Irwin, pe când îşi făcea apariţia, împreună cu Cun- 
ningham de pe holul întunecat. 

Bill se întoarse încet spre ei, cu mâinile pe lângă corp. În mâna 
dreaptă ținea pistolul, iar în stânga lanţul cu chei. Dr. Smithfield 
se ridică încet să-i înfrunte pe atacatori, dar pistolul său rămăsese 
pe braţul fotoliului. 

Irwin se ţinea drept şi avea în mâna dreaptă un pistol cu 
amortizor. Îl mişca mereu ţintindu-şi pe rând victimele. Cunnin- 
għam îşi exprima indiferența ţinând pistolul pe lângă corp. Bill 
evaluă situaţia şi ce şanse de reuşită avea să înfrunte cei doi ad- 
versari înarmaţi. 

Un criminal cu experienţă care-i ţintea inima cu un pistol. Ce- 
lălalt era un ofiţer de poliţie experimentat şi bine antrenat. Bill 
avea în mână pistolul cu piedica trasă. Ştia că nu putea trage pri- 
mul foc. Mai ştia şi că putea trage câteva gloanţe înainte să-l 
omoare Irwin sau Cunningham. Nu prea avea sorţi de izbândă. 
Poate că Dr. Smithfield reuşea să tragă măcar o dată. Şansele erau 
minime, dar nu avea altă opţiune. 

Irwin se uită lung la Dr. Smithfield şi îi spuse: 

- Regret că mi-aţi scăpat ieri seară, dar e o premieră pentru 
mine. N-am omorât niciodată până acum două generaţii din 
aceeaşi familie, Şi, detectiv McNamara, o s-o mai fac o dată, când 
voi avea plăcerea să vă ucid fiica, la Chicago. 

Bill ştia că Irwin sejuca cu ei, încercând să-i determine să facă 
prima mişcare ca să pară că au avut şanse egale. Bill îşi strânse 
pumnii şi strecură pistolul în dreapta şi cheile în stânga. Bill 
aştepta şi se uita la Irwin cum îşi mișca pistolul între cele două 
ţinte. Bill aşteptă să-l ţintească pe Dr. Smithfield, apoi se folosi de 
tot ce învățase în cei 20 de ani de serviciu, precum şi de instinc- 
tele moştenite de la trei generaţii de poliţişti. 

Bill îşi ridică deodată ambele mâini, cu dreapta îl ținti pe 
Irwin, iar cu stânga îi aruncă în faţă maldărul de chei. Dar Irwin 

era profesionist şi reacţionă imediat; apăsă pe trăgaci, se feri la 
dreapta ca să evite cheile şi ochi a doua țintă. ÎI împușcă pe Dr. 
Smithfield în piept, la câţiva centimetri deasupra inimii. Impac- 
tul împuşcăturii îl dărâmă pe doctor peste Kim, iar apoi căzu pe 
jos, lângă fotoliu. 

Irwin era pe cale să mai tragă o dată, când primul glonţ tras 
de Bill îl atinse chiar în zona inimii. l-ar fi fost fatal, dacă nu ar fi 
purtat vestă antiglonţ. Forţa impactului ăl făcu pe Irwin să se dea 
înapoi, dar fu atins de al doilea glonţ tras de Bill. Polițistul tră- 
sese o rafală de două gloanțe cam în aceeaşi zonă. Al doilea glonţ 
îl nimeri pe Irwin în dreapta, chiar în sfârc, dar, spre deosebire de 
primul, acesta era un glonţ exploziv, care pătrunsese prin vesta 
lui Irwin. Glonţul îi sfărâmă coasta a şaptea, îi sfârtecă plămânul 
drept și îi zdrobi a opta coastă, înainte să-i iasă prin spate. 

Bill îşi îndreptă pistolul spre Cunningham, dar acesta îl îm- 
puşcă deasupra diafragmei. Lui Bill i se tăie respiraţia şi căzu 
peste măsuţa de cafea şi canapea. Cunningham zâmbi, se duse la 
Bill şi-i sfâşie cămaşa sub care purta vesta. Cunningham îşi puse 
pistolul în toc şi se duse să ia pistolul lui Irwin cu mâna pe care 
purta mănuşă. Ţinti cu pistolul asasinului în fruntea lui Bill. 

Sângele şi fragmentele de creier împroşcară peretele atunci 
când îi explodă lui Cunningham jumătatea stângă a capului. Bill 
îl văzu pe Cunningham prăbuşindu-se. Căzu din picioare ca o 
clădire demolată prin implozie. Bill era încă uluit, îi vâjâiau ure- 
chile, dar mintea începea să i se limpezească. 

Bill se uită înspre Kim, iar nici ea, nici Dr. Smithfield nu 
mişcau. Apoi se întoarse la stânga şi văzu o siluetă în soarele 
după-amiezii. Avea un pistol în mâna întinsă. Nu ţinea arma cu 
ambele mâini, aşa cum fac poliţiştii. Ținea pistolul ca un trăgător 
de elită sau ca un cowboy. Bill îşi miji ochii, încercând să vadă 
cine îl salvase, însă faţa îi rămăsese în umbră. Bill observă doar că 
omul avea o insignă pe piept, dar era pătrată. Bill îşi concentră 
atenţia asupra insignei şi constată că nu era o insignă; era un rând 
de pătrate multicolore. 

Căpitanul Deiters făcu o inspecţie rapidă a casei, să vadă dacă 
mai era cineva acolo, apoi se întoarse la Bill, care se străduia să se 
ridice în picioare. 

— Eşti rănit? îl întrebă Deiters. 

- Nu, dar mă simt ca şi cum m-ar fi lovit un cal cu copita în 
piept. Dar în rest sunt teafăr. Vedeţi de doctor! 

Deiters se duse la Dr. Smithfield, care gemu când se ridică de 
pe jos. 

— Doctore, sunteți teafăr? 

- Da, cred că da... Ticălosu' naibii! Mă doare îngrozitor. 
De-abia pot să respir. Dr. Smithfield icni şi se inu de piept. Ce 
dracu' s-a întâmplat aici? 

Şi Deiters se ridicase acum. Îşi scoase mobilul şi formă 911. Îi 
spuse dispecerului că suntnvictime, printre care și polițiști. De- 
iters îşi îndreptă apoi atenţia spre Kim, care era tot inconştientă. 

— Ce-i cu Kim? întrebă el. 

— Cred că are o comoţie. Tocmai o consultam, când au apărut 
tipii ăia, şuieră Dr. Smithfield când se ridică, se ţinu de piept şi se 
duse la Kim. 

Deiters se opri în faţa a ce mai rămăsese din Cunnigham, apoi 
se duse la Irwin şi-i luă pulsul: 

— Ăsta mai e încă în viaţă, dar are o rană urâtă la piept. 

— Lasă-l să moară, mormăi Smithfield. 

-Nu trebuie să moară. Mai are să ne răspundă la câteva în- 
trebări, răspunse Deiters, deschizându-i lui Irwin cămaşa. Dar eu 
nu pot să fac nimic. Dacă nu ajunge repede la spital se duce! 

Bill stătea în picioare lângă Dr. Smithfield, care încerca s-o 
readucă la viaţă pe Kim. Îi înfăşurase cu blândeţe trupul gol în 
husa de la canapea. Îi verifică pupilele cu lanterna lui Bill; erau 
egale şi reacţionau la lumină. Îi tot vorbea, o bătea uşure! pe obraji 
şi-i masa sternul. Ea nu reacţiona, dar doctorul îi lua pulsul şi-i 
controla respiraţia. Deja auzeau din ce în ce mai tare sirenele am- 

bulanţelor. Tot ţinându-se de piept, Bill se îndreptă spre uşă şi 
zise: 
- Mă duc afară să le spun că locul e sigur şi că n-au de ce să 
se teamă de noi. 

Bill aproape că ajunsese la uşa din faţă, când se întoarse spre 
ceilalţi şi le zise pe un ton imperativ: 

— Nu spuneţi nimănui nimic. Dacă vă întreabă cineva ce s-a 
întâmplat, spuneţi-le doar că suntem în mijlocul unei anchete şi 
nu putem divulga nimic. Aţi priceput? 

-Şi ce facem cu Kim? Paramedicii o să pună întrebări. 

-Puteți să le spuneţi ce a păţit, dar nu şi în ce împrejurări. Mă 
ocup eu de detalii, faceţi cum v-am spus. Şi încercaţi să nu păreţi 
răniţi, s-a-nţeles? 

Bill ieşi din casă, îşi strânse pe corp cămaşa ruptă şi şi-o vâri 
în pantaloni. Deschise cutia cu insigna şi o puse în buzunarul de 
la piept pentru ca „scutul de aur” primit de detectiv să se vadă 
bine. Se duse la prima maşină de poliţie şi se legitimă. Nu-i cu- 
noştea pe ofiţerii care veniseră, aşa că le dădu ordin să suprave- 
gheze zona. În cealaltă maşină se afla şeful schimbului doi, 
sergentul Wayne Pennick. Bill îl cunoştea pe Wayne de ani buni 
şi lucraseră împreună la multe cazuri. Bill se bucura că întâlneşte 
pe cineva cunoscut şi se simţea mai bine acum că veniseră întă- 
riri. Bill îi explică pe scurt lui Wayne ce se întâmplase, dar omise 
multe din amănunte, inclusiv implicarea armatei, furtul de gaz 
paralizant şi trădarea lui Cunningham. 

Wayne îl cunoştea pe Cunningham şi a fost copleșit când a 
auzit că murise. Şi el şi alţi poliţişti voiau să afle ce se întâmplase. 
Dar Bil! ştia că trebuie să păstreze totul în secret, cel puţin un 
timp. 

- Wayne, trebuie să discutăm cu Henry Melon chiar acum. 
Dă-mi telefonul tău! 

Bill tastă numărul direct al lui Henry, ca să împuşte doi ie- 
puri dintr-o lovitură. 

— Henry, Bill la telefon. Mă tem că am nişte veşti proaste. De- 
tectivul Cunningham a fost omorât. 

Bill inventă o întreagă poveste ca să audă şi Wayne şi să-l 
liniştească şi pe Henry. Avea să-i spună lui Henry tot adevărul, 
dar mai târziu. După ce îşi termină povestea, Bill sugeră ce ar tre- 
bui să facă Wayne, iar Henry fu de acord. Bill îi dădu telefonul lui 
Wayne. Acesta ascultă şi răspunse: 

- Da, domnule, voi securiza zona şi voi aştepta ordinele dum- 
nevoastră. 

Bill zâmbi, strategia lui de limitare a pagubelor funcţiona, dar 
îşi dădea seama că nu pentru mult timp, deoarece erau prea mulți 
implicaţi în treaba asta. Inventase povestea doar ca să mai amâne 
aflarea adevărului. Bill ştia că, în momentul când se va afla, toţi 
aveau să creadă că minţise ca să nu pună poliţia într-o lumină 
proastă sau ca să apere memoria unui camarad mort. | 

După ce Bill îl lăsase pe Wayne să dirijeze traficul, veni a doua 
maşină a poliţiei şi Bill văzu încă un cunoscut. Era tânărul ofiţer 
care flirtase cu Jen cu o seară înainte. Acesta veni la Bill şi-l în- 
trebă: 

-Nu v-am dus cu maşina ieri seară? 

Bill aprobă şi spuse: 

— Credeam că voi, băieți, lucraţi o dată la trei zile. 

— Aşa e, dar azi ţin locul unui prieten. 

— Dacă am fi ştiut, te-am fi cerut în mod special, zbieră Bill, în 
timp ce paramedicii intrau în casă. 

Prima echipă de paramedici l-a scos pe Irwin. Bill se uită lung 
la adversarul său şi constată că nu arăta deloc bine. Văzuse mulţi 
oameni pe moarte în cei 20 de ani de profesie şi Irwin părea foarte 
aproape de moarte, deşi avea încă puls. Masca transparentă de 
oxigen îi acoperea cea mai mare parte a feţei, însă tot i se vedea 
pielea pământie. Această culoare cenuşie îl făcea să semene mai 
mult cu statuia lui Lincoln decât cu o fiinţă umană. Pielea părea 
să-i fie la fel de rece ca şi ochii. 

Bill nu credea că Irwin va trăi şi începu să se gândească la fap- 
tul că omorâse un om, un om rău, un asasin dovedit, dar totuşi un 
om ca toţi alţii. Bill îi urmări cu privirea pe paramedicii care urcau 
targa cu Irwin în ambulanţă şi se îndepărtau cu el. Atunci 
conştientiză că îl omorâse. Lui Bill îi veni minte în planul lui Irwin 
de a se duce la Chicago s-o omoare pe Jen şi încetă imediat să-şi 
mai facă griji pentru el. Bill se uită cum o scoteau pe Kim din casă, 
întinsă pe targă. Dr. Smithfield era lângă ea şi, după ce au suit-o 
pe Kim în a doua ambulanţă, veni la Bill şi îi spuse: 

— Cred c-o să se facă bine. Tu cum te mai simţi? 

— Bine. Mă doare ca naiba pieptul, dar sunt în viață. Dar tu? 

— Se pare că vestele astea chiar sunt făcute să-ţi salveze viaţa, 
dar numai atât. Mi-am pierdut cunoştinţa după prima împușcă- 
tură. Ce s-a mai întâmplat? 

Bill îi spuse cu de-amănuntul tot ce se întâmplase şi cum le 
salvase Deiters viaţa. 

— Da' ce căuta aici? întrebă Dr. Smithfield. 

— Nu ştiu. N-am reuşit să vorbesc cu el. Nu ştiu cu ce treabă 
a venit aici. 

— Cu ce treabă? întrebă căpitanul Deiters, şi se apropie de cei 
doi. Treaba mea era să vă urmăresc şi să vă scap din belea. 

- Ai făcut-o de capul tău sau ai avut ordin? îl întrebă Bill. 

-Colonelul Kimball mi-a dat ordin. 

— Colonelul? exclamă Dr. Smithfield. Aveam senzaţia că n-a 
crezut ce i-am spus, De ce ne urmăreai? Care-i adevărul? 

- Domnilor, colonelul... începu Deiters să le explice, dar fu în- 
trerupt de un tânăr paramedic. 

— Oameni buni, trebuie să vă ducem pe amândoi la spital. 
Hai, sus! 

— Bine, venim, încuviinţă Smithfield. Dar mai întâi vreau să 
aflu de ce ne-ai urmărit. 

— Vă spun la spital. Mai întâi să vă consulte medicii şi apoi 
discutăm. 

- Căpitane, continuă doctorul, mă bucur că ne-aţi urmărit. 
Ne-aţi salvat viaţa şi vă sunt recunoscător, Aş vrea doar să ştiu de 
unde e şeful tău. 

-Ne vedem la spital, răspunse Deiters, dând din cap. 


143 


Capitolul 26 


Biu şi Dr. Smithfield stăteau în aceeaşi sală de aşteptare în 
care fuseseră şi cu 14 ore înainte, iar domnului între două vârste, 
care era mort de oboseală, i se păru că trecuseră ani de zile. 
Amândoi respirau cu greutate şi aveau dureri; sorbeau din bău- 
turi răcoritoare, aşezaţi în scaunele de vinilin din sala de aştep- 
tare. Doctorul care îi consultase ieri seară stabilise că au câteva 
coaste rupte şi leziuni musculare. Le spusese că o să aibă un timp 
probleme cu respiraţia şi dormitul, dar că în câteva săptămâni o 
să se facă bine. Medicul de gardă le prescrisese acetaminofen cu 
codeină, dar ei au hotărât să nu-l ia până nu vorbesc cu Deiters şi 
Melon. 

Kim Deloitte îşi recăpătase cunoştinţa, dar încă vedea ca prin 
ceaţă şi nu se putea ţine bine pe picioare. Medicul de gardă în- 
cercase să-i ascundă lui Smithfield adevărul despre starea ei, din 
motive de confidenţialitate. Însă Dr. Smithfield îi aminti că el fu- 
sese primul doctor care avusese grijă de doamna Deloitte, aşadar 
era pacienta lui. Din solidaritate de breaslă, medicul de la spital 
îi dezvălui doctorului toate detaliile privitoare la starea pacientei. 
Smithfield nu s-a putut abţine să nu-i spună şi lui Bill. 

Î ascultă cu atenţie şi simţi un gol în stomac. Apoi înghiţi în 
sec, îşi drese glasul şi îl întrebă: 

— Doctore, a fost... Știi ce vreau să zic... violată? 

- Nu, poate că n-au avut timp, dar n-au făcut-o... 

— Mulţumescu-ţi ţie, Doamne! oftă Bill şi se cufundă în foto- 
liu. Smithfield încuviinţă şi se dădu pe spate ca să studieze tava- 
nul. Bill se uită la ceas. Era trecut de 7 dimineaţă şi nu mai 
dormise de când îl trezise mirosul de gaze la 3 dimineaţă. Bill făcu 
socoteala şi concluzionă că dormise doar două ore în ultimele 37 
de ore. Era obosit, dar i se mai întâmplase să doarmă atât de 
puţin. Îşi aminti că în timpul punerii sub supraveghere stătuse 
treaz 48 de ore. Se gândi ce puţin dormise când erau copiii mici, 
mai ales Jen. Îşi aminti că el lucra în schimbul de zi, iar Dorothy 
făcea obositorul schimb de noapte de la Spitalul Latter Day Saints. 
Jen trebuia hrănită din două în două ore şi el dormea puţin şi pe 
apucate. El şi cu Dorothy reuşeau să doarmă între 15 şi 20 de ore 
pe săptămână. Ajunseseră ca nişte zombi. 

După şase luni de chin, au venit părinţii lui să aibă grijă de 
copii, iar ei doi şi-au luat o săptămână de concediu. S-au dus la 
San Diego şi au stat la hotelul Coronado, de pe insula cu acelaşi 
nume. S-au plimbat pe plajă, au băut cocktailuri din pahare de- 
corate cu umbreluţe şi au dormit 16 ore pe zi. Nu se oboseau 
decât să facă dragoste şi a fost o vacanţă minunată. Bill se gândi 
la începutul căsniciei lor, când copiii mai crescuseră şi Dorothy 
era sufletul lui pereche, apoi murise Billy. Bill oftă şi se uită la Dr. 
Smithfield; părea epuizat, dar ochii tot îi scânteiau. 

Şi Dr. Smithfield îşi făcu acelaşi gen de calcule, din care re- 
zulta că rezistase şi mai mult timp fără să doarmă. În Vietnam, 
stătuse şi câteva zile treaz, însă lua şi nişte doctorii ca să reziste 
atâta. La facultate şi în timpul rezidenţiatului nu dormea zile în- 
tregi; dar lua droguri uşoare sau doze masive de cofeină. Dr. 
Smithfield se mai gândi şi de ce puţin somn avusese parte în pri- 
mii ani de viaţă ai fiului său. Se gândea cum se trezea din somn 
să-l ia în braţe pe David ca să-l ţină la pieptul lui protector şi să-l 
legene. Erau amintiri frumoase, dar îi veni în minte şi că-i pro- 
misese lui David că o să-l protejeze toată viaţa. Dar îl dezamă- 
gise. „Îmi pare rău, David!”, şopti el. 

Lipsa de somn poate să-ţi inhibe instinctul de auto-apărare și 
să-ţi scoată la suprafaţă sentimentele reprimate; într-un cuvânt, te 
face vulnerabil. Totodată, te desprinde de realitate, te poartă în 
altă lume, în care tot ce gândeşti este aproape la fel de important 
ca şi somnul. Fiind în acea lume, e foarte posibil să te superi dacă 
cineva îţi rupe șirul gândurilor, sau pătrunde în cel mai tainic 
colţişor al minţii tale. Bill şi Smithfield stăteau unul lângă celălalt, 
însă gândurile le zburau în trecut, la mii de ani lumină. Apariţia 
lui Melon, Deiters şi Kimball îi readuse în prezent. 

— Domnilor, ce mai faceţi? îi întrebă colonelul Kimball cu 
vocea sa puternică de general. 

Bill şi Dr. Smithfield se treziră imediat la realitate şi săriră de 
pe scaune. Bill se uită chiorâş la Kimball, dar Smithfield îi răs- 
punse ironic: 

— Foarte bine, amirale! Suntem într-o formă remarcabilă pen- 
tru nişte troglodiţi de vârstă mijlocie. Au încercat să ne dea foc şi 
să ne împuşte. Pe de altă parte, ne-aţi spus că nu suntem buni de 
nimic. Cum vă simţiţi? 

Kimball se uită prin încăpere şi şopti: 

— Vă rog să-mi iertaţi purtarea de azi-dimineaţă. Atunci nu 
puteam... şi nici nu pot încă, dar... eu... să zicem, vă înţeleg. 

Bill îl privi pe colonel, apoi pe Henry şi iar pe colonel şi în- 
trebă: 

- Scuzaţi-mă, dar nu puteţi fi mai clar? 

- Ba da, dar nu aici, încuviinţă Kimball. 

-Să facem o plimbare! ordonă Henry, uitându-se la Bill, care 
purta cămaşa numai bună de aruncat. Ei, continuă Henry, mi-ai 
rupt nasturii de la cămaşă. 

- Nu-i aşa. Cunningham ți i-a rupt şi a mai făcut şi o buto- 
nieră pe piept, zise Bill, vârându-şi degetul prin gaura făcută de 
glonţ în cămaşă. 

Henry se crispă şi-şi stăpâni emoția care-l cuprinsese când îi 
arătase Bill gaura din cămaşă. Kimball îi grăbi: 

- Haideţi! 

Cei cinci părăsiră micuța sală de aşteptare, ieșiră din spital şi 
se duseră la jeepul făţos de culoare bleumarin, o maşină mult mai 
bună decât cele ale poliţiei. 

-Ce maşină frumoasă ai, amirale! De ce o ascunzi de noi? în- 
trebă Bill, în timp ce se uita la roţile de curse, vopseaua metalizată, 
la cele patru fotolii confortabile din piele şi la ultima bancheta, 
tot din piele. 

- Da, e o maşină ca lumea! exclamă el. 

Melon şi Deiters intrară primii şi se aşezară pe bancheta din 
spate, iar Bill şi Dr. Smithfield, ajutaţi de omniprezentul Sergent 
Hennessey, se instalară pe locurile din mijloc. Hennessey se aşeză 
la volan, iar Kimball lângă el. Bill se uită în jurul lui şi Dr. Smit- 
hfield îi șopti: 

- Ştii, doctore, ar trebui să-i lăsăm doar pe căpitani să se urce 
în maşina asta grozavă. 

- Chiar aşa! răspunse dr. Smithfield. Vrei să coborâm? 

— Putem s-o facem. Ce bine ar fi chiar să putem! Hai s-o luăm 
din loc! 

Deiters zâmbi, iar Henry doar scutură din cap. După ce colo- 
nelul închise uşa, Hennessey porni aerul condiţionat şi intră în 
traficul lejer de după-amiază târzie. Bill şi Smithfield dădură din 
umeri şi se instalară mai comod. După ceva timp, Bill întrebă: 

— Unde ne ducem, colonele? 

— Am închiriat un apartament la Marriott, în University Park. 
Ne-am cazat deja, aşa că mergem direct în cameră. O să coman- 
dăm la room service. 

- Mă uimiţi, ce sărbătorim? întrebă Bill. 

-E noaptea balului de absolvire? completă Smithfield. 

Kimball se întoarse cu faţa la invitaţii săi: 

— Doctore, sergentul Hennessey v-a luat deja lucrurile de la 
hotel. Bill, spune-i ce măsură porţi şi va ieşi să-ţi ia alte haine. 

Tonul familiar l-a prins pe Bill cu garda jos, dar replică: 

— Ce-i cu primirea asta călduroasă? 

- Trebuie să mâncaţi bine, băieţi, şi să vă întremaţi. Apoi o să 
ne spuneţi ce s-a întâmplat, cum stau lucrurile acum şi ce trebuie 
să facem mai departe. Nu e prea greu. 

-Şi acum ne credeţi? interveni Smithfield. 

Colonelul se aplecă spre pasagerii din spate: 

- Din păcate, vă cred. Şi v-am crezut tot timpul. De asta l-am 
pus pe Deiters să vă urmărească azi. 

- Vă mulțumesc că aţi făcut-o, îi spuse Bill cu sinceritate în 
glas. Ne-a salvat pielea. Dar, dacă ne-aţi crezut tot timpul, de ce 
a trebuit să trecem prin porcăria de azi-dimineaţă? 

- Îmi pare rău, a trebuit să vorbesc cu cei din Washington, să 
mă asigur că ce-mi spuneai era posibil. Era evident că nu puteam 
să discut cu cei din Tooele, aşa că m-am dus la Washington. 

Dr. Smithfield se uită la Bill şi întrebă: 

- V-aţi dus la Washington şi v-aţi întors în aceeaşi zi? | 

- Da, dacă ai vulturi pe rever, mergi de obicei cu un avion de 
linie, dar am vorbit cu şeful meu, care, cu steaua lui de general, 
mi-a făcut rost de un avion militar. 

— Un avion de luptă? se miră Bill. 

-Cam aşa ceva, nu sunt aşa comode şi silențioase ca un Lear, 
dar au viteză mult mai mare. Din păcate, nu eşti servit cu coc- 
ktailuri şi nici nu ţi dau bonusuri la numărul de kilometri zburaţi. 

Dr. Smithfield se aplecă în faţă: 4 

- Din păcate, colonele Kimball, îmi dau seama că ne credeţi 
aducători de veşti proaste. Înseamnă că cele mai mari temeri ale 
mele pot avea o bază reală. 

-Din păcate, doctore, cele mai mari temeri ale dumneavoas- 
tră nu sunt nimic în comparaţie cu cele ale Washingtonului. 

Decker se rezemă de spătarul scaunului din imitație de 
răchită, din camera închiriată la dărăpănatui han Deluxe şi mai 
luă o sticlă de Budweiser din mica pungă frigorifică. O deschise 
şi aruncă dopul spre coşul de gunoi, dar se lovi de televizor, apoi 
căzu pe jos. Decker dădu din umeri şi îl lăsă acolo, pentru că se 
potrivea cu decorul camerei cu mobilier din imitație de lemn 
masiv, cu un covor grosolan şi cu paturile acoperite de cuverturi 
neasortate. Dar, se gândi Decker, capacele de bere o să rupă mo- 
notonia creată de arsurile de ţigară din toată camera. Erau pe co- 
modă, pe televizor, pe noptieră, pe măsuţa de toaletă şi chiar pe 
colacul de la WC. Decker mormăi: „De ce să-şi lase cineva ţigara 
aprinsă pe colacul de la WC, într-un hotel ieftin?” Se întreba ce al- 
tceva ar mai fi putut să lase cei de dinaintea lui pe colacul de la 
toaletă. 

Era chiar un hotel ieftin. Camerele costau 29,95 de dotari pe 
noapte, iar în preţ erau incluse şi taxele şi avansul pentru rezer- 
vare. El plătise cu bani gheaţă pentru cele şase camere în care avea 
să-şi cazeze mica echipă. Pe opt dintre oamenii lui îi înghesuise în 
patru camere duble, iar el şi asociatul lui luaseră câte o cameră. 
Mimau o echipă de zidari în așteptarea materialelor. Nu prea 
aveau ce face. Decker trase o duşcă sănătoasă de bere şi se uită 
afară la oamenii adunaţi pe holul deschis de la etajul doi, unde îşi 
aveau şi camerele. Băieții lui făceau exact ce fac drumarii după o 
zi de muncă, într-o noapte de vară. Beau câteva beri şi profitau de 
răcoarea serii. 

Decker se uită peste capetele oamenilor la imensa parcare 
Great American Truck Stop. Undeva, în marea de tiruri şi re- 
morci, avea şi el un tir, trei remorci pline cu carbon sărăcit şi una 
plină cu dosare, mobilă de birou, computere, faxuri, barul său şi 
imensa cutie de țigări. În timp ce-şi termina berea şi îşi mânca ul- 
tima bucată de pui, Decker se gândi la ce făcea în fiecare seară. 
După muncă, se retrăgea în micul său apartament din spatele bi- 
roului şi îşi pregătea cina. Se considera un bucătar destul de bun 
şi de obicei pregătea o masă acceptabilă. După cină, se relaxa d- 
tind în fotoliul său de piele, savura un pahar de coniac sau porto 
şi fuma un trabuc fin. 

În seara asta, din cauza lui Bill McNamara şi a lui dr. Smit- 
hfield, nu avea parte decât de bucăţi de pui prăjit prea tare, bere 
Budweiser şi ţigările de foi din cutia alb cu roşu. Decker îl trimi- 
sese pe unul din şoferi în parcare să-i ia nişte trabucuri şi el se în- 
torsese cu „minunăţiile” astea. Puiul şi berea americană erau cum 
erau, dar cu ţigările de foi era altă poveste. Decker bănuia că 
amestecul fin de tutun din ele era făcut din frunze de stejar, fibre 
de nylon şi păr de câine. Încercase una, dar nu putuse să tragă 
mai mult de un fum. 

Decker se uită la ceas şi se gândi unde erau celelalte trei ti- 
ruri care aveau să ajungă aici mâine dimineaţă la şapte, ca să 
schimbe remorcile. Până la opt, cele patru tiruri cu remorci, pre- 
cum şi cele două maşini de escortă vor fi în drum spre unitatea de 
procesare, cu ultima lor încărcătură. 

Decker se întoarse cu gândul la ultimele patru luni. Cu acest 
transport, totalul de carbon sărăcit livrat se va ridica la peste 240 
de tone, care prin procesare, va produce 30 de tone de gaz. 
Această cantitate le va fi mai mult decât suficientă. De aceea, fap- 
tul că această afacere căzuse cu o lună înainte de termenul stabi- 
lit nu avea mare importanţă. Reuşiseră să evite o anchetă, 
distruseseră probele, omorâseră pe eventualii martori şi scăpa- 
seră cu întreaga marfă. Câştigaseră prima bătălie, şi în curând 
aveau să câştige şi războiul. 

Singura îngrijorare a lui Decker era starea în care se aflau 
eventualii martori. Aflase de la ultimele ştiri că Johnston murise, 
însă la cele de seară se pomeni numai că poliţia fusese implicată 
într-un schimb de focuri. Spuseseră că au murit doi oameni, din 
care unul era ofiţer de poliţie, iar alţi trei erau la spital, în stare 
gravă. 

Prezentatorul ştirilor nu divulgase numele celor implicați, aşa 
că Decker nu ştia dacă poliţiştul mort era Cunningham ori McNa- 
mara. Irwin era un trăgător de elită, iar cei pe i-ar fi luat în vizor 
erau victime sigure. Decker bănuia că cei doi morți erau McNa- 
mara şi Smithfield, dar lua în calcul şi faptul că ar fi putut riposta, 
ránindu-i grav pe Irwin sau Cunningham. Decker nu-şi făcea griji 
în privința lui Irwin, pentru că era devotat cauzei și nu i-ar fi tur- 
nat. 

În schimb, Cunningham era tânăr şi fusese recent recrutat. 
Decker n-avea deplină încredere în el şi nici nu-l credea în stare 
să păstreze un secret aşa important. Cu cât se gândea mai mult la 

situaţie, cu atât spera din tot sufletul că mortul era Cunningham. 
Dacă murise Cunningham, ar fi scăpat dintr-o încurcătură, însă 
asta însemna că McNamara era în viaţă. Decker se gândea cu 
groază la faptul că McNamara ar mai putea fi în viaţă, dar trase 
concluzia că, în acest caz, trebuia să fie în stare gravă, deci nu mai 
reprezenta nicio ameninţare pentru ei. Decker se gândi şi să-şi tri- 
mită un om la spital ca să afle cine supravieţuise şi, dacă era cazul, 
să termine cu ei, dar hotărî să mai aştepte. Acum se mulțumea să 
spere că el şi băieții săi scăpaseră deocamdată. 

Decker se uită la uşa deschisă şi-şi mai luă o bere din frigi- 
der. Când ducea sticla la gură, văzu un taxi care trăgea în par- 
care. Decker sări în picioare, se duse la balustradă şi îl văzu pe 
Dr. Adler ieşind din taxi. Decker zâmbi şi dădu din mână, pen- 
tru că situaţia era acum aproape rezolvată. 

Adler urcă scările cu o valiză mare în mână, se duse la Dec- 
ker după ce deschise uşa camerei alăturate. Decker mormăi: 

-Bine ai venit la mica noastră petrecere! Mă bucur că în sfârşit 
s-a terminat. Mă bucur că nu mai trebuie să mă întorc la Tooele 
în amărâtul ăla de apartament. Nu ştii că mi-am petrecut peste 
patru ani în gaura aia de şobolani? 

— Ce mai sacrificiu! N-ai dat niciun ban ca să stai acolo şi să-ți 
iei salariu de la guvernul SUA, plus ce-ţi dădeam noi. Cred că ai 
strâns o groază de bani şi i-ai pus într-un cont din străinătate, aşa 
că mai scuteşte-mă! 

— Curt, eşti o mare pacoste. Şi mă bucur că mi-am încheiat so- 
cotelile cu tine. 

- Ai fost toată viaţa marele şi puternicul Dr. Adler. De ce te 
grăbeşti să laşi totul în urmă? 

— N-am fost Dr. Adler decât cinci ani, doar ştii. Acum e tim- 
pul să fac următoarea mişcare. Am lucruri mai importante de 
făcut. Când plecăm? 

— Mâine dimineaţă, după ce vin tirurile de la Tulsa, zise Dec- 
ker şi arătă cu sticla de bere spre parcarea imensă şi aglomerată. 
- Bine, am să aştept. Am auzit că au fost nişte probleme. 

— Ce-ai auzit? 

— Am auzit la ştiri, Nu prea sunt schimburi de focuri în Salt 
Lake City, aşa că atunci când sunt şase victime, ia foc o casă şi are 
loc o crimă într-o cameră de hotel, e sărbătoare pentru cei de la 
ştiri. A venit careva înapoi? 

Decker scutură din cap şi începu să explice, mai adăugând şi 
de la el, ce s-ar fi putut întâmpla între Irwin, Cunningham, De- 
loitte, Smithfield şi McNamara. Adler se uită la Decker şi îi spuse 
cu răceală: 

— Bine, sper că Deloitte, Smithfield și McNamara sunt morţi 
cu toţii. Ne-au dat mult de furcă şi ne-au forţat să închidem cu o 
lună mai devreme. 

— Avem destulă marfă. Nu-ţi face griji în privinţa plăţii! 

— Sper că nu e cazul, pentru că mi-am pus fundul la bătaie 
pentru voi, băieţi. Mi-am asumat toate riscurile şi acum, când e 
timpul să-mi iau răsplata, apare puştiul ăsta deştept. Apoi baba- 
cul lui şi amicul său poliţist mai că strică toată treaba. Chiar sper 
că-s morţi. 

-Şi eu, dar nu contează. Am reuşit să scăpăm cu gazul. Cer- 
cul s-a închis. 

- Da, bunică-tu ar fi mândru de tine, 

Deiters se uită pe vizor, deschise uşa şi îşi duse mâna 
dreaptă la spate ca să-şi acopere pistolul. Chelnerul trase căru- 
ciorul în cameră, iar colonelul calculă repede bacşişul şi semnă 
nota de plată. În timpul mesei, Bill şi Smithfield au povestit pe 
rând ce se întâmplase în ultimele zile şi au venit cu idei noi. 
Melon, Deiters şi Kimball ascultau şi le puneau din când în când 
întrebări, când nu le era ceva clar, iar Bill conducea discuţia, luând 
câte o înghiţitură de senviş club. 

Doctorul își termină plăcinta cu rubarbă şi căpşuni, sorbi din 
cafea şi preluă rolul de povestitor. Continuă relatarea, făcu ul- 
tima observaţie şi concluzionă: 

-Şi cu asta, gata! 

Toţi şi-au întors privirea spre colonelul Kimball, care îşi mai 
turna o ceaşcă de cafea, lua o înghiţitură şi se ştergea la gură cu 
un şerveţel. Apoi îşi drese glasul şi îşi începu reprezentaţia lui 
din acea seară: 

- Domnilor, tot ce o să vă spun este strict secret. Înţelegeţi? 

Bill se uită la Kimball şi-l întrebă ironic: 

— Trebuie să jurăm că vom păstra secretul? 

-Nu chiar, dar nu trebuie să vorbiţi niciodată cu nimeni des- 
pre ce vă vom spune. Nu trebuie să afle nimeni... şi cu asta, basta. 
Este o problemă de stat delicată. 

Toţi dădură din cap că au înţeles. Kimball era obişnuit să dea 
ordine. Bill se aplecă în faţă şi întrebă: 

- Credeţi că tipii ăia sunt în stare de asta? Pot ei să extragă 
gazul paralizant din carbonul sărăcit? Pot să facă din carbon să- 
răcit carbon nou-nouţ? 

Kimball trase adânc aer în piept, se aplecă şi răspunse: 

- Au şi făcut-o. 

Toţi se îndreptară din spate şi Kimball reluă: 

- Pe 23 martie, USS Nebraska, un submarin de luptă din clasa 
Ohio, dotat cu rachete balistice, se întorcea dintr-o misiune 
obişnuită de patrulare și a emis un semnal SOS dintr-un EPIRB. 
E o baliză radio, care se lansează automat atunci când se scufundă 
un vas. Sonarul de pe submarin a înregistrat zgomotul pe care îl 
face un vas când se sfărâmă. A transmis ultima poziţie cunoscută 

a lui Abbey G, un vas de pescuit din largul Portului Salt din Maine. 
Submarinul s-a dus în punctul în care fusese localizată baliza şi a 
ieşit la suprafaţă. Vasul dispăruse. Tot ce-au găsit au fost nişte 
resturi de navă care pluteau, zeci de pescăruşi morţi şi un om 
mort. 

Căpitanul submarinului nu ştia ce să facă în astfel de situaţie, 
aşa că s-a apropiat cu prudenţă. La început a crezut că moartea 
păsărilor şi a omului fusese provocată de vreo armă biologică. 
Deci, a luat toate măsurile necesare pentru a-şi proteja echipajul 
ŞI nava de contaminare. Au scos din apă cadavrul şi câteva păsări 
moarte, le-au înghesuit într-un costum contra radiaţiilor, le-au în- 
cuiat într-o ieşire de urgenţă şi s-au întors la baza lor din King's 
Bay, Georgia. 

Marina SUA şi-a luat toate măsurile de precauţie pentru a 
face autopsia şi a stabilit cauza decesului. Constatarea prelimi- 
nară a fost că moartea fusese cauzată de o armă chimică, nu bio- 
logică. Au stabilit că omul murise prin asfixie, indusă de paralizia 
muşchilor respiratori. 

- Şi ce a provocat-o? întrebă Dr. Smithfield. 

— Aceticolina în exces. Au fost găsite concentraţii mari în sân- 
gele pescarului, iar Marina militară a trimis mostre de țesut la 
Centrul de depistare a bolilor şi la USAMRIID!. 

— Dar ai zis că nu era vorba de o armă biologică! exclamă 
Henry. De ce s-a implicat USAMRIID-ul? 

-A fost iniţial un laborator în care se produceau arme biolo- 
gice, dar, în 1969, Nixon a semnat o ordonanţă de guvern prin 
care s-a scos în afara legii producerea de arme biologice. USAM- 
RIID este acum un „câine de pază”. Treaba lor e să urmărească 
traseul tuturor acestor virusuri care produc moline şi să se asi- 
gure că nu intră în SUA. Supraveghează şi cazurile în care dece- 
sul a sute de oameni ar putea fi pus pe seama unor arme chimice 
sau biologice. Ca urmare a acestor investigaţii, au strâns o im- 
presionantă colecţie de amprente ale armelor biologice şi chimice. 
In 1995, USAMRIID i-a ajutat pe japonezi să identifice sarinul ca 
gazul folosit de organizaţia Aum Shinrikyo în atacul din metroul 
din Tokyo. 


1! United States Army Medical Research Institute of Infectious Dis- 
eases = Institutul de cercetare a bolilor infecțioase din cadrul Armatei 
americane. (n.tr.) 

— Ce-i sarinul? întrebă Henry. 

- Sarinul, somanul şi tabunul sunt toate gaze paralizante pro- 
duse sau descoperite de o companie chimică germană, la sfârşitul 
anilor 1930. Chimiştii germani încercau să producă un insecticid 
mai eficient, dar au descoperit şi produs câteva gaze paralizante 
puternice. În timpul războiului, naziştii produceau aceste gaze 
pe scară largă într-o uzină chimică din Breslau. 

-În 1945, continuă Kimball, sovieticii au pătruns în uzină, au 
dezasamblat-o şi au mutat-o în Maica Rusie. Ei au pus mâna pe 
uzina chimică, însă SUA au pus mâna pe chimişti şi pe formulele 
lor. În plin Război Rece, noi am descoperit alt gaz paralizant, 
numit VX. Era mult mai puternic şi se evapora încet, aşa că ră- 
mânea mai mult timp pe câmpul de luptă. 

- Să-i urăm bun venit gazului paralizant 101, exclamă Bill. E 
dintr-un curs pentru începători, explică el. Colonele, totul e foarte 
interesant, dar ce legătură are cu cazul nostru? 

-E o lecţie de istorie, suntem tari. Tocmai voiam să te pun la 
curent şi cu situaţia în care ne aflăm. 

Bill înghiţi în sec şi puse şovăielnic următoarea întrebare: 

- Gazul care l-a ucis pe pescar era al nostru? 

Colonelul Kimball se uită la ceilalţi şi oftă: 

- Da... Noi... Eu... .am dat greş, gazul nostru a ieşit cumva 
din depozit, şi nişte tipi, poţi să-i numeşti ticăloşi, au pus mâna pe 
această armă. 

-Nu putea vreun cercetător nebun să prepare un pic de VĂ 
în laborator? 

-Ba da. Orice profesor de chimie, cu laborator la facultate, ar 
putea prepara o cantitate mică de gaz paralizant. Profesorul ar 
putea omori câţiva studenţi, dar cuvântul cheie este „o cantitate 
mică“. Dacă vrei să produci în cantităţi mari, îţi trebuie o uzină 
chimică de 100 de milioane de dolari. Numai asta îi împiedică pe 
toți nebunii să fabrice gaz paralizant. Statele îşi permit s-o facă. 
Chiar şi cele mai sărace, însă nu şi oamenii fără mijloace atât de 
mari. Din păcate, în lumina celor aflate de voi, chiar şi un mic 
grup de oameni ar putea produce o mare cantitate de gaz parali- 
zant, fără investiţii majore. 

— La ce sumă te referi? întrebă Dr. Smithfield. 

-Trei sau patru milioane de dolari. Ai nevoie de oameni, de 
mijloace de transport şi de o uzină cu tancuri de reacţie, boilere, 
condensatoare, compresoare şi rezervoare de depozitare. Poţi să 

transformi o fabrică de lapte într-una de bere. Nu e chiar aşa 
scump. 

- Depinde, răspunse Bill, pentru fonduri de trei sau patru mi- 
lioane e nevoie de un fel de organizaţie. Şi de ce ar fi vrut tipii ăia 
să omoare o mână de pescari? 

-A fost un test, zise Kimball, ridicându-se și ducându-se la fe- 
reastră. Pe 19 martie, a fost găsit cadavrul lui Jimmy Foote, un 
tehnician frigotehnist din marină, care lucra pentru Smith & Yar- 
dney; fusese găsit strangulat în spatele dubei sale, în Wiscassett, 
Maine. Legistul a stabilit că Jimmy Foote murise înainte să vină 
cineva din Salt Harbor să-i repare maşina. Poliţia a vorbit cu do- 
cherii şi a stabilit că tehnicianul de la Smith & Yardney fusese 
acolo în acea dimineaţă. Lucrase câteva ceasuri pe Abbey G. FBI- 
ul a preluat investigația de îndată ce s-a aflat că întreaga tragedie 
fusese provocată de gazul paralizant şi putea fi considerată un 
act terorist. Au păsit o instalaţie de ascultare foarte sofisticată în 
birourile lui Smith & Yardney şi au pus cap la cap toate infor- 
maţiile. 

Kimball se uită la ei pe rând şi continuă: 

- Acum suntem convinşi că asasinul era mai puternic decât 
Foote şi se deghizase în mecanicul care trebuia să vină de la Salt 
Harbor. Apoi, a pus gazul paralizant pe Abbey G ca să facă testul 
pe subiecţi umani, într-o zonă cât mai îndepărtată. Urmele aces- 
tui experiment trebuiau să fie înghiţite de apele Atlanticului de 
Nord, însă el nu s-a gândit că era posibil ca un submarin nuclear 
să recepționeze semnalele emise de vasul care se scufunda şi să 
recolteze ce mai rămăsese din probe. 

- Aşa că, îşi drese Bill glasul, acum ştiţi că e vorba de gazul 
nostru, nu-i aşa? 

Kimball încuviinţă. 

- Amintiţi-vă ce v-am zis: VX rămâne mult timp în aer! Ei 
bine, mai erau încă urme de gaz şi pe cadavrul pescarului, iar ex- 
perţii de la USAMRIID susţin că e al nostru. 

- Bine, e gazul nostru, continuă Bill, şi mai ştiţi că această ope- 
rațiune e derulată de o anumită organizaţie, care are cel puţin câ- 
teva milioane de dolari de investit, nu-i aşa? i 

-Datorită vouă, acum ştim cum scot gazul paralizant din uni- 
tate şi cum poate fi acesta reconstituit. Totuşi, ca să faci aşa ceva 
trebuie să ai o structură organizaţională şi capital. 

Bill se întoarse la întrebarea care-l frământa. 

— Cine sunt ticăloşii? 

—Ei sunt œ a rămas din cea mai mare bandă de ticăloşi din se- 
colul trecut. Colonelul se opri din vorbit şi se uită la cei patru băr- 
baţi între două vârste, care făceau front comun împotriva răului, 
încercând să-i salveze pe oamenii nevinovaţi. Fac parte din cel 
de-Al Patrulea Reich. Sunt nazişti. 

- Doamne Dumnezeule, şopti Bill. 

„Se Kimball rămase în picioare, se întinse şi-şi conti- 
nuă povestea: 

- La începutul Războiului Rece, ruşii au infiltrat servicile de 
spionaj şi contraspionaj în toate guvernele ţărilor satelite. 
Agenţiile erau la fel cu Komitet Godudarstvennoi Bezopasnosti şi cu 
Glavnoe Razvedyyvatel'uve Upravlenie. Kimball pronunţa perfect nu- 
mele complet al KGB-ului şi GRU-ului, ceea ce indica faptul că 
ştia foarte bine limba rusă. 

Kimball îşi mai puse o ceaşcă de cafea şi continuă: 

— KGB-ul, ca şi FBI-ul, au avut ca obiectiv iniţial contraspio- 
najul în Uniunea Sovietică şi în celelalte ţări din Pactul de la 
Varşovia. GRU, ca şi CIA, se ocupa cu strângerea de informaţii 
din toată lumea. Uniunea Sovietică tolera şi încuraja serviciile de 
spionaj din ţările satelite să strângă informaţii din ţările NATO, 
dar şi să facă curăţenie în propriile lor ogrăzi. Totuşi, Statele Unite 
erau ţinta principală a atacurilor GRU. 

La sfârşitul anilor 1950, Markus Wolf a ajuns la conducerea 
Hauptverwaltung Aufklarung, sau HVA, principala filială a Servi- 
ciilor Secrete din Germania de Est, STASI. După cum ştiţi, STASI 
avea legături cu numeroase organizaţii teroriste, printre care şi 
Abu Nidal, Brigăzile Roşii, Bader-Meinhof şi altele. În anii 1970, 
antrenau mulţi terorişti arabi într-o tabară militară de lângă Ber- 
lin, numită Feldherrnhugel. La început, Wolf nu s-a implicat în 
activităţi teroriste, căci principala lui misiune era să formeze 
spioni care să se infiltreze în armata şi industria Germaniei de 
Vest. E de la sine înțeles că est-germanii erau cei mai potriviţi pen- 
tru treaba asta. 

La jumătatea anilor 1960, sovieticii au ajuns la concluzia că 
cel mai bine era să-şi trimită agenţii în Statele Unite prin filiera 
din Germania de Vest. Atunci au început să lucreze cu Wolf, care 
avea spioni sub acoperire ca oameni de afaceri respectabili în Ger- 
mania de Vest şi pe care îi infiltra în companiile respective din 
Statele Unite. Wolf a fost creierul acestui plan, devenind astfel 
unul din cei mai mari spioni ai secolului XX. 

Timp de 20 de ani, Wolf a recrutat spioni est-germani pe care 
i-a pus să lucreze sub acoperire în Germania de Vest pentru ca 
apoi să-i introducă în centrele de putere din Statele Unite. Agenţii 
lui vorbeau o engleză impecabilă, erau deja cunoscuți ca repre- 
zentanți ai companiilor vest-germane şi deci uşor de introdus în 
filialele acestor companii din Statele Unite. Spionii erau plătiţi cu 
multă generozitate de către americani şi mai câştigau şi de la 
STASI. Duceau o viaţă pe picior mare. Apoi a căzut Zidul Berli- 
nului. Atunci au luat legătura cu cealaltă echipă. 

- Naziştii, afirmă Bill. 

Kimball încuviinţă: 

- Doctor Kurt Schnedecker, adică Curt Decker, era, ca şi mulţi 
dintre compatrioţii săi, un fost comunist; cu toţii erau cârtițe sau 
agenţi bine acoperiţi, trimişi de guvernul est-german cu peste 20 
de ani în urmă. Decker şi-a terminat studiile aici şi are chiar şi un 
doctorat în chimie. Avea o carieră frumoasă ca director la o com- 
panie din industria chimică; pe urmă, când a căzut Zidul Berli- 
nului, s-a făcut nevăzut. 

— Dacă era comunist, ce legătură avea cu naziștii? întrebă din 
nou Bill. 

- Kurt Schnedecker şi alţii ca el erau mai întâi nemți şi apoi 
comunişti. După unirea celor două Germanii, guvernul demo- 
cratic a încercat să obţină dosarele tuturor cetăţenilor din fosta 
Germanie de Est. Din păcate, membri unui partid în ilegalitate i- 
au dejucat planurile, ceea ce a oprit vânătoarea de vrăjitoare a 
agenţilor comunişti. Aceşti spioni recunoscători s-au dat la fund 
şi au fost primiţi cu braţele deschise în acel partid în ilegalitate. 

- Credeam că neo-naziştii care au preluat ideile naziste, 
afirmă Bill, dar nu sunt decât o bandă dezorganizată. 

- Aşa e, nu sunt decât o bandă. Însă adevărații nazişti au su- 
pravieţuit ca şi Ku Klux Klanul în prima jumătate a secolului XX. 
Opinia publică îi condamnă, dar sunt finanţaţi de mari oameni 
de afaceri. Naziştii mai cred şi că o mulţime de americani le îm- 
părtăşesc idealurile. Nu uita că Partidul Nazist American există 
încă şi o duce foarte bine. Sunt ca un aisberg din care vezi doar 
vârful. Şi-au asasinat chiar pe unii din cei mai vocali lideri, cum 
a fost George Lincoln Rockwell, pentru ca marea masă a parti- 
dului să rămână în umbră. 

Bill se uită la Kimball şi scutură din cap. 

-Nu e logic. Dacă săvârgesc acte teroriste împotriva ameri- 
canilor, cum le-ar susţine cineva cauza? 

- Nu credem că îşi vor revendica actele teroriste pe care le 
comit. De fapt, credem că vor lăsa alte organizaţii teroriste să le 
revendice. 

Bill continuă să-l fixeze cu privirea pe Kimball. 

-Ce tot spui acolo? Majoritatea organizaţiilor comit acte de 
terorism cu un anumit scop sau din răzbunare şi nu vor îngădui 
altora să-şi revendice succesele lor. 

-= Noi credem că organizaţia asta e altfel. Credem că sunt mer- 
cenari. Sunt cunoscuţi sub numele de Consortium şi se laudă că 
au capacitatea să comită cel mai mare atac terorist care a avut 
vreodată loc pe pământul american. Mai mult decât atât, au 
anunţat că după runda întâi va fi un atac şi mai groaznic, urmat 
de o serie de alte atacuri. Cei care s-au folosit de ei n-au decât să 
revendice oricare dintre atacuri. 

- Nu înţeleg, scutură Bill din cap. 

- Consortium are nevoie de finanţare, aşa că se pun la dis- 
poziţia oricui care vrea să omoare cât mai mulţi americani, câşti- 
gând astfel milioane de dolari. Banii sunt folosiţi la finanţarea 
altor operaţiuni şi cu fiecare atac reuşit câştigă şi mai mulţi bani. 
Ei mizează că, în scurt timp, poporul american se va sătura de 
atacuri teroriste şi nu va mai agrea forma noastră de guvernă- 
mânt. Şi atunci va răsări un partid extrem de conservator, care va 
prelua conducerea, pretinzând că e salvatorul naţiunii. Planul e 
destul de simplu şi l-au aplicat cu succes şi înainte. 

— Cum aţi aflat de planul lor? întrebă Dr. Smithfield, 

— Nu ştim toate detaliile, dar ştim cu ce se laudă. CIA a con- 
firmat că ar putea să fie în posesia unei arme de distrugere în 
masă. Restul e doar speculație. 

Bill se uită la colonel şi dădu din umeri. 

- Îşi fac reclamă! Ăştia dau anunţuri la ziar care sună aşa: 
„Oferim terorişti cu experienţă”. 

Kimball scutură din cap. i 

- Nu dau anunţuri în ziare, dar folosesc alte mijloace ca să-şi 
facă mesajele cunoscute celor interesaţi. STASI a colaborat cu o 
serie de organizaţii teroriste înainte de căderea Zidului, iar su- 
pravieţuitorii au păstrat legăturile. Naziştii au legături cu orga- 
nizaţii teroriste din toată lumea, încă de la sfârşitul celui de-Al 

Doilea Război Mondial. Au trimis şi trupe de asalt în sprijinul Ira- 
kului în primul Război din Golf. Nu uita că guvernul cheltuie 
mult timp şi bani ca să distrugă acest tip de legături. E misiunea 
lor să împiedice eventualele atacuri teroriste împotriva cetățeni- 
lor americani de acasă și din străinătate, 

- Bine, colonele! exclamă Bill, ştiu că pentru fiecare atac de 
care auzim la ştirile de seară, CIA şi FBI au dejucat peste zece, dar 
acum ce facem? 

-Trebuie să găsim fabrica în care se face conversia. Parcul in- 
dustrial era probabil doar un depozit. Potrivit deştepţilor de la 
USAMRIID, ca să scoţi gazul din carbon ai nevoie de un solvent 
puternic, care va umple locul din care a fost adsorbit gazul. Acest 
solvent concentrat şi amestecul de gaze trebuie încălzite în aşa fel 
încât solventul să se evapore, lăsând în urma sa gazul lichid VX. 
Ca să faci toate acestea, ai nevoie de tancuri uriașe de sinteză, boi- 
lere, schimbătoare de căldură, condensoare şi compresoare. 

S-a auzit o bătaie la uşă şi Deiters s-a ridicat cu pistolul în 
mână. Apoi Deiters a deschis uşa şi sergentul Hennessey şi-a 
făcut apariţia, încărcat cu provizii şi cu o nouă garderobă pentru 
Bill. A dat lucrurile clienţilor săi nerăbdători. 

- După cum ai zis mai înainte, continuă Kimball, ar trebui să 
aibă o fabrică de conversie la jumătate de oră distanţă. 

-Să ne întoarcem la camioane, zise Bill şi se ridică. 

— Care camioane? întrebă Deiters. 

— Tirurile care se întorc de la incineratorul din Oklahoma, pre- 
ciză Bill. Le putem urmări până la fabrica de conversie. E singura 
noastră pistă. 

Colonelul se uită la Deiters şi întrebă: 

- Poţi să afli când sunt programate transporturile la incine- 
rator? 

— Mă ocup chiar acum și sun, se oferi Hennessey şi ridică re- 
ceptorul telefonului din cameră. 

— Are cineva vreo hartă? întrebă Kimball. 

Deiters scoase una din servietă şi o întinse pe masă. 

—De la Tulsa, camioanele pot ajunge la Salt Lake City doar pe 
două şosele interstatale. Probabil că o vor lua din Tulsa spre nord, 
pe I-70 şi apoi la vest spre Denver. De acolo, au două posibilităţi: 
sau se duc la nord, pe I-70, către Salt Lake City, şi apoi pe I-15, sau 

de la Denver o iau pe 1-25 spre nord ca să ajungă pe 1-80. Cred că 
ăsta e traseul pe care o să-l facă. 

- Nu ştiu, căpitane, zise Bill şi se uită pe hartă. Nu cunosc 
şoseaua Î-80 către est, dar am mers pe 1-70. Cred că aş merge tot 
pe aceasta. 

Hennessey puse receptorul în furcă şi exclamă: 

- Tirurile au plecat la 13:00 ora locală. 

- Sunt aproape 2.000 de kilometri de la Tulsa până la Salt 
Lake City, asta înseamnă cam 24 de ore de condus, preciză Henry. 
În condiţii normale, şi fără să încalce regulile de circulaţie, cred că 
şoferii au plecat de la incinerator, au condus timp de zece ore şi 
au făcut o pauză de opt ore. 

-Să respecte regulile de circulaţie? întrebă Dr. Smithfield. La 
urma urmei, sunt teroriști, de ce le-ar păsa de cum conduc? 

— Nu trebuie să iasă cu nimic în evidenţă. Nu cred că şi-ar 
dori să fie opriţi de poliţie pentru vreo infracţiune. 

—E miezul nopții şi trebuie să fi ajuns la jumătatea drumului, 
continuă Bill. Dacă Decker intra în panică, le-ar fi spus să uite de 
foile de parcurs şi să se întoarcă naibii la Salt Lake City. Chiar 
dacă s-ar opri să-şi pună benzină sau să mănânce, tot ar putea 
ajunge aici pe la 11, mâine dimineaţă. 

Kimball se mai uită pe hartă şi ordonă: 

- Trebuie să supraveghem ambele şosele. Detectiv McNa- 
mara, ia-l pe Dr. Smithfield şi mergeţi pe 1-70, din Autostrada 6, 
iar căpitanul Melon şi cu Deiters să se ducă pe 1-80. 

Henry se aplecă pe hartă şi întrebă: 

- Dar întăriri nu primim? A 

— Nu avem oameni disponibili chiar acum, zise colonelul, ri- 
dicând ochii de pe hartă. 

Doctor Smithfield se ridică şi aproape zbieră: 

-Ce vrei să spui? Ne-ai făcut capul calendar că toți de la Was- 
hington ți-au aprobat planul, susținând că situaţia e foarte gravă. 
Şi acum ne spui să ne descurcăm singuri! 

- Doctore, vor veni întăriri, dar nu chiar acum. Sunt pe drum, 
însă nu vor ajunge aici până mâine dimineaţă. | 

Doctorul Smithfield îl fixă cu privirea pe clonelul Kimball, iar 
acesta îi întoarse privirea, apoi zise: 

— Uite ce e, cineva de la depozit e implicat în treaba asta, aşa 
că nu putem avea încredere în tipii din Tooele. Deja am găsit un 

poliţist corupt, aşa că nu putem avea încredere în nimeni din 
poliţie. Doar în noi putem avea încredere. Trebuie să urmăriţi ca- 
mioanele până la fabrică, fără să fiţi observați. Pe urmă, când o să 
ajungă aici tipii ăia de la Fort Bragg, o să ne năpustim asupra lor 
şi o să-i doborâm. Sper că totul se va termina până la prânz. 

Doctorul Smithfield oftă, căci mai auzise de astfel de termene. 
De când fusese în Vietnam, nu prea avea încredere în ofiţerii de 
armată şi, în ciuda profesionalismului şi competenţei lui Kimball 
şi Deiters, nu putea să aibă deplină încredere în ei, din cauza tre- 
cutului. Doctorul Smithfield îl întrerupse pe Kimball: 

- Tipul care l-a împuşcat pe Bill la Kim acasă s-a lăudat că 
mi-a omorât băiatul. Ce-o să se întâmple cu ticălosul ăla nenoro- 
at? 

— Avem noi grijă de el. E o problemă de securitate, răspunse 
Kimball. 

-Ce vrei să zici cu... „avem noi grijă de el”? Doar ştii ce-o să 
se întâmple. Ştii ce are să facă. O să-şi ia un avocat celebru şi o să 
facă o învoială cu procurorul. Povestea lui e destul de solidă şi ar 
putea să iasă mai repede din puşcărie, sau să amenințe că o să 
spună totul presei, ca să pună guvernul într-o lumină proastă şi 
să producă panică în rândul populaţiei. Apoi o să-l mituiţi să tacă. 

Kimball şi-a pus mâinile pe masă cu palmele în sus în sus, în- 
cercând să-l liniştească pe Smithfield, şi i-a zis pe tonul autoritar 
al unui comandant de armată: 

- „Ticălosul ăsta nenorocit” face parte dintr-un complot care 
vrea să dea pe mâna teroriştilor din America arme de distrugere 
în masă. Este agentul unei puteri străine inamice. Va fi scos din 
țară şi apoi interogat de specialişti. Odată ce au scos de la el şi ce 
lapte a supt de la mă-sa, va fi judecat de un tribunal militar şi exe- 
cutat. Pot să te asigur că specialiștii ştiu cum să scoată de la el ab- 
solut tot. Acum îţi dai seama, Doctore Smithfield, ce vreau să 
spun prin „avem noi grijă de el”. L-am cunoscut pe David şi te 
asigur că ticălosul ăla nenorocit o să-şi primească pedeapsa. 

— Mâine vom avea o zi grea, afirmă Bill, după o tăcere stânje- 
nitoare. Hai să mergem la culcare. 


1 The Waltons — serial american despre viaţa unei familii în tim- 
pul Marii crize economie din 1929 şi celui de-Al Doilea Război Mon- 
dial (n. tr.). 

Şi-au pus ceasul la 6, ca să plece la 9, cu două ore înainte de 
sosirea tirurilor. Au încuiat uşile, au stins lumina, iar cei şase băr- 
baţi înarmaţi şi-au spus noapte bună şi s-au retras în camerele lor. 
Nu erau chiar în situaţia familiei Walton’. Lui Bill i se părea că 
plecase într-o excursie cu colegii de liceu. Nu mai stătuse în 
aceeaşi cameră cu atâţia bărbaţi de când făcuse excursia din 
vacanţa de primăvară, dar mâine nu avea să fie aşa de distractiv; 
va fi una din cele mai importante zile din cariera lui. 

Era în jur de cinci dimineaţa când îşi aşteptau toţi micul- 
dejun. Kimball veni din colţul unde se retrăsese să dea un telefon 
şi-i anunţă: 

-Ştim cine l-a omorât pe David. 

— Cine? întrebară toţi, în afară de Bill. 

- Cum ai aflat? întrebă Bill. 

Kimball hotărî să răspundă mai întâi la întrebarea lui Bill. 

- Ne-a spus FBI-ul. Oamenii lor de aici le-au dat toate infor- 
maţiile care conduceau spre Karl Schmidt. Aşa îl chema când stă- 
tea în Germania de Est, dar de câteva zeci de ani se ocupa de 
afaceri în Statele Unite, sub numele de Peter Irwin. Este fiul lui 
Klaus Schmidt şi unul din lupii lui Skorzeny şi membru fondator 
al ODESSA. 

Henry se uită uimit la Kimball şi apoi îl întrebă: 

-Ce tot spui despre lupi şi ODESSA? 

-leri seară m-ai întrebat ce legături erau între STASI şi nazişti. 
Uite, asta era una dintre multele lor legături; Otto „Scarface” 
Skorzeny era unul din comandanții preferaţi ai lui Hitler. Era pu- 
temic, curajos şi credincios Reichului. În 1945, când germanii s-au 
retras din faţa aliaţilor, Skorzeny a organizat detaşamente de re- 
zistenţă care continuau să lupte în teritoriile ocupate. Aceste gru- 
pări se numeau Lupii. În timpul zilei erau oameni de afaceri 
obişnuiţi, iar noaptea, la adăpostul întunericului, se transformau 
în vârcolaci care atacau cu violenţă forţele de ocupaţie. Îţi sună cu- 
noscut, nu? 

— Deci, tatăl lui Irwin era unul din aceşti lupi? A supravieţuit 
războiului? întrebă Henry. 

- Da. După război, a devenit membru al Organizaţiei Ehe- 
maligen SS-Angehorigen sau ODESSA, din care făceau parte foşti 
ofiţeri SS care continau după război lupta de rezistenţă. Die 
Spinne, sau Păianjenul, şi-a mărit numărul de membri, păstrând 
vii idealurile naziştilor. Tânărul Karl a crescut în acest mediu, însă 
după moartea tatălui său, a ajuns în STASI ca să-şi atingă anu- 
mite scopuri. 

După ce l-a ascultat pe Kimball, Bill s-a dus la fereastră şi s-a 
uitat la străzile din Salt Lake City care începeau să se trezească la 
viaţă. 

- Deci aceasta este una din legăturile dintre nazişti şi foşti 
membri STASI. 

Kimball încuviinţă: 

-Şi din fiecare legătură între STASI şi nazişti au luat naştere 
o sută de legături între Der Spinne şi Partidul Nazist American. 
Aştia-s tipii cu care ne luptăm. 

Bill nu apucă să răspundă, pentru că se auzi o bătaie la uşă. 

— V-am adus micul-dejun. 

Deiters a dechis uşa şi chelnerul a intrat în cameră, împin- 
gând căruciorul atât de cunoscut. Acesta s-a uitat la cei din ca- 
meră şi s-a întunecat la faţă când i-a văzut aşa de preocupaţi. Se 
simţea de parcă ar fi intrat în cartierul general al lui Eisenhower, 
în ajunul Invaziei din Normandia. Deşi făcea această comparaţie, 
chelnerul părea mai interesant de temperatura ouălor şi de 
bacşişul ce avea să-l primească decât de politică sau de arme de 
distrugere în masă, Chelnerul își făcea doar treaba; aducea micul- 
dejun. 

În timpul micului-dejun, mai studiară harta, puseră la punct 
orarul şi stabiliră punctele de intercepţie. Melon şi Deiters şi-au 
ales un loc pe 1-80, de lângă ieşirea spre Emory, care era la cam la 
17 km N-E de intersecţia lui 1-80 cu I-84. Emory, Utah este un 
cătun situat la aproximativ 80 kilometri de Salt Lake City şi la 
cam 30 de kilometri de graniţa cu statul Wyoming. 

Bill şi Dr. Smithfield aveau să meargă pe Autostrada 6 înspre 
sud, către 1-70. Vor merge până după derivaţia Price şi vor găsi un 
loc lângă ieşirea spre Wellington. Dacă o luai pe Autostrada 6, 
din 1-70 scurtai drumul spre Salt Lake City cu 320 de kilometri. 
Toţi camionagiii ştiau asta. De acolo, vor putea să supravegheze 
tot traficul, 

După ce primiră ultimele instrucţiuni şi îşi dădură numerele 
de mobil, cei şase se pregătiră să plece. Sergentul Hennessey 
dădu ambelor echipe o cutie cu nişte snacksuri şi un termos cu 
cafea, apoi îi şopti lui Bill. 

- Domnule, aveţi cumva nevoie de bani pentru benzină? 

După o pauză stânjenitoare, Hennessey continuă: 

- Nu vreau să vă jignesc, dar ştiu că vi s-au distrus toate bu- 
nurile în incendiu şi nu ştiam dacă aveţi ceva bani gheaţă. 

- Ai dreptate, zise Bill, uitându-se la sergent. Nici nu m-am 
gândit la asta, dar e adevărat că n-am niciun ban la mine. N-am 
nici măcar portmoneu. Tot ce am e o insignă nouă şi legitimația 
pe care mi-a dat-o ieri Henry. Îţi mulţumesc, sergent. 

- Nicio problemă, uitaţi aici, îi zâmbi Hennessey, înmâ- 
nându-i un teanc de bancnote de 20 de dolari. 

- Mulţumesc. Ţi-i dau înapoi de îndată ce reuşesc să mă duc 
la bancă. 

Deiters se uită la ei şi dădu din palme: 

- Bine, hai să mergem! 

În drum spre lift, Bill îi spuse Doctorului Smithfield: 

- Mă bucur că mi-a adus Hennessey aminte de bani. Sunt 
falit. 

— Şi eu. 

— Are să fie un drum lung. 

-Bine că ai zis. Trebuie să ne oprim la hotelul meu înainte să 
plecăm la drum. 

- Bine, dar nu putem sta prea mult. 

— Doar cinci minute, fu de acord Dr. Smithfield. 

— Ce ai nevoie de acolo? 

- De un colet trimis prin FedEx. 

Decker se uită pe fereastră, luând o gură din gogoaşa glazu- 
rată, pe care o cumpărase de la bufetul din hol. Gogoaşa era cam 
veche şi mirosea cam ca în hol, adică a fum de ţigară şi a muce- 
gai. Ca să-și poată termina gogoaşa, a luat o gură de cafea neagră 
şi tare. Cafeaua era mai bună decât gogoaşa, dar nu grozavă. Se 
uită la ceas şi apoi în parcarea de la Great American Truck Stop. 

-De abia aştept să plec de aici. Unde-ţi sunt băieţii? îl întrebă 
Adler, intrând în camera lui Decker. Îşi aprinse o ţigară şi luă ghi- 
dul HBO de pe televizor. 

— N-am putut să dorm ieri seară şi nu era nimic la televizor. 
Am murit de plictiseală. De ce nu ne-am luat o cameră în care să 
fie un televizor cu canale preplătite? 

Decker se uită urât la Adler. 

— Nu vrei să stai tu pe locul din dreapta şoferului într-unul 
din tirurile alea? Într-unul fără suspensii. Scaunele alea sunt 
groaznice, pentru că există doar 50 de milimetri de spumă între 
fundul tău şi orice hârtoapă de pe drum. Să stai tu aşa 10-12 ore 
şi n-o să te mai plângi atât de condiţiile din cameră. 

Adler pufni şi Decker se uită din nou în parcare. 

- Au ajuns, zbieră Decker, începând să bată la toate uşile. 
Peste o clipă, toată echipa se strânsese în parcare, iar în următoa- 
rele 30 de minute descărcau remorcile, schimbau plăcuţele de în- 
matriculare, alimentau tirurile şi cumpărau cafea. 

La 7:30 fix, într-o frumoasă dimineaţă senină din mijlocul 
deşertului, convoiul lui Decker, format din patru tiruri cu remorci 
şi două jeepuri, ieşea din parcarea Great American Truck Stop, în- 
dreptându-se spre sud, pe Şoseaua 1-15. 

Scurta oprire la hotelul Imperial i-a întârziat un pic pe Bill şi 
pe Doctorul Smithfield, însă acum se îndreptau spre sud, pe I-15. 
Bill se uită la ceas şi se îngrijoră puţin, căci erau cu aproape 20 de 
minute în întârziere. Oftă şi se uită la bordul maşinii, unde erau 
cele două pachete pe care le luase Dr. Smithfield de la hotel. De- 
tectivul încercă să-şi satisfacă curiozitatea şi citi adresa expedito- 
rului, în timp ce conducea. 

Doctorul Smithfield stătea tăcut pe locul lui de lângă Bill şi 
nu se dezlipea de binoclul pe care i-l dăduse colonelul Kimball. 
Se uita cu atenţie la vehiculele care veneau în sens invers pe I-15, 
încercând să depisteze trei tiruri Kenworth de culoare bleuma- 
rin, cu remorci albe. 

-E un mobil şi o nouă carte de credit American Express. Am 
plecat de la tine fără ele. 

Bill nu înţelese: 

~ Ce anume? Pachetele? Nu observasem. 

- Am dat telefon că mi s-a pierdut cartea de credit şi mi-au tri- 
mis una nouă. Nu-mi place să n-am bani la mine, răspunse Smit- 
hfield, scoţându-şi telefonul din ambalaj şi punând- la încărcat în 
locul unde era bricheta. Apoi Dr. Smithfield examină cardul. 

Bill se gândi la cărţile lui de credit. Ce bine că fuseseră dis- 
truse, dar ar fi fost şi mai bine să dispară şi situaţia conturilor. Se 
gândea la cardul lui Smithfield şi la creditul lui nelimitat. Pe de 
altă parte, Bill se gândea că mai are 1.500 de dolari pe cardul Visa. 
Din păcate, pe Master Card depăşise limita cu 200 de dolari, din 
cauza excursiei cu pluta. Aceasta era situaţia financiară a unui 
bugetar cu o fată care trebuia să meargă la facultate. Bill era pe 
punctul de a cădea în depresie din cauza situaţiei lui financiare, 
când îşi aminti de uriaşa sumă pe care trebuia să i-o dea compa- 
nia de asigurare pentru casa din Aberdeen Court care se făcuse 

scrum. Avea să încaseze cecul de la asigurări, să-şi ia un mic apar- 
tament şi să investească restul de bani. Bill se mai însenină. 

-În regulă, doctore Card de aur, hai să-i găsim pe ticăloşii ăia 
şi să sunăm cavaleria. Mai târziu poţi să-ţi foloseşti noul card ca 
să plăteşti cina. 

Şi-au continuat drumul pe 1-15 la sud de Provo, până la 
ieşirea spre Autostrada 6. Era trecut 8, traficul se înteţise şi ei nu 
erau în graficul stabilit, aşa că Bill decise să aleagă alt punct de 
interceptare, mai aproape de oraşul Price. În consecinţă, cei doi au 
vorbit de una şi de alta timp de o oră. Dr. Smithfield urmărea tra- 
ficul din sensul invers, în caz că tirurile îşi făceau apariţia mai de- 
vreme, iar Bill conducea şi încerca să-şi amintească unde erau 
ieșirile de la nord de derivaţia spre Price. 

Dr. Smithfield se uita cu binoclul la pasajul superior şi-l în- 
trebă pe Bill: 

— Aici ne oprim? 

- Nu ştiu... Cred că e bine, dar nu-mi amintesc precis. E un 
loc bun. Nu putem să o luăm la sud de derivație, căci ne pot ocoli 
luând-o prin oraş. 

Bill ieşi de pe autostradă, traversă drumul perpendicular şi 
parcă pe sensul de intrare înapoi pe Autostrada 6. Această poziţie 
le îngăduia să supravegheze maşinile care veneau dinspre nord, 
în timp ce ei păreau că se duc înspre sud. În plus, locurile din faţă 
vor fi în umbră, nu vor suferi de căldură şi vor sta departe de pri- 
vire indiscrete. 

Bill alesese acest loc din motive întemeiate, dar omisese fap- 
tul că cei care veneau spre sud nu-i puteau vedea, dar îşi va da 
seama curând de avantajele acestei opţiuni. Neștind ce noroc dă- 
duse peste el, a deschis ferestrele, a oprit motorul şi a luat termo- 
sul de pe bancheta din spate şi i l-a oferit doctorului: 

— Vrei puţină cafea? 

— Nu, mulţumesc, nu e nicio toaletă pe-aici. 

Bill se uită pe geam în zare: 

- E una nu departe. 

- Ai nişte hârtie igienică în coşul tău de pic... nic, Yogi? 

— Nu, Boo Boo, nu am. Vrei un fursec? 

— Nu, mulţumesc. 

Bill îşi turnă o ceaşcă de cafea şi-şi puse două fursecuri în 
poală. Smithfield continuă să se uite la traficul lejer de pe Autos- 
trada 6. Bill termină al doilea fursec şi mai luă o gură de cafea: 

— Vrei să mă mai uit şi eu cu binoclul, doctore? 

Era cât pe ce să-i răspundă, când șase vehicule au trecut ra- 
zant pe lângă ei, îndreptându-se spre sud pe Autostrada 6. Con- 
voiul era format dintr-un jeep negru, după care urmau patru 
semiremorci, fiecare având partea din faţă albastră şi câte o re- 
morcă albă, iar un alt jeep negru încheia coloana. Doctorul Smit- 
hfield se uită o clipă la tiruri, apoi îşi focaliză binoclul pe uşa din 
spate a ultimei remorci, mai precis pe colţul din dreapta sus al 
uşii. Acolo observă numărul 805. 

- Ei sunt, exclamă Smithfield. 

Bill tresări şi se uită la sensul dinspre nord, pe care nu era ni- 
ciun vehicul. 

- Unde sunt? 

— Acolo! îi arătă Doctorul Smithfield. Se îndreaptă spre sud. 

- Cum spre sud? Trebuiau să meargă spre nord. Nu sunt ei. 

-Suntem în pustiu şi tocmai au trecut pe lângă noi două jee- 
puri negre şi patru tiruri bleumarin cu remorci albe, iar ultima 
avea numărul 805. 

- Eşti sigur? 

- Da. 

- Cum de ne-au depăşit, de ce se duc spre sud şi de unde au 
luat al patrulea tir? 

- Nu ştiu, dar ştiu că sunt ei. Hai să o luăm din loc! 

Bill porni motorul, deblocă frâna de mână şi acceleră. 

— Dacă te-ai înşelat, am putea să-i ratăm pe nenorociţii ăia. 

— Urmăreşte-i şi eu mă voi uita cu atenţie la sensul dinspre 
nord, să văd dacă nu vine cineva. Ajunge-i din urmă şi ai să vezi 
că am dreptate! 

- Nu mă pot apropia prea mult de ei, ar putea să ne recu- 
noască şi să înceapă să tragă în noi. Suntem depăşiţi numeric. 

— Ai dreptate, ţine-te mai departe de ei, dar urmăreşte-i. 

- E prea devreme, nu pot fi ei. 

- Poate că au găsit un mod să ajungă înaintea noastră. Nu 
putem risca să-i pierdem. 

Urmărind convoiul câţiva kilometri, timpul se scurgea încet 
şi Bill se uita cu atenţie la fiecare vehicul de pe sensul spre nord. 
Cu fiecare kilometru făcut, îşi dădea seama că direcţia era greşită. 
Convoiul o luă pe derivație şi Dr. Smithfield se uită la vehiculele 
care făceau o curbă lungă spre dreapta, apoi spuse: 

- Văd numerele de pe spatele remorcilor: 804, 805, 804 şi 806. 
Ei sunt. Deşi sunt destul de departe, îi văd foarte clar. 

-Suntem în avantaj, pentru că nouă ne e mai uşor să ne uităm 
cu binoclul la remorcile albe decât le e lor să ne vadă prin oglin- 
zile retrovizoare. 

-— Doar dacă nu ne urmăresc prin oglinda retrovizoare a ulti- 
mului jeep, mormăi Bill, pe când încetinea ca să mărească dis- 
tanţa dintre ei. Spune-mi când zăreşti remorcile albe cu binoclui. 

Până să ajungă la ieşirea spre Wellington, Bill şi Smithfield 
măriseră distanţa dintre ei şi convoi la peste un kilometru şi ju- 
mătate. Dr. Smithfield se străduia să nu piardă convoiul din ve- 
dere, dar amândoi se simțeau mai în siguranţă la o distanţă 
apreciabilă de ei. 

- Aici trebuia să vedem convoiul de patru tiruri, zise Bill, ară- 
tând spre ieşirea de pe autostradă. 

— Ce bine că am întârziat! 

leşirea spre Wellington era pustie, cu excepţia unei dubiţe 
roşu-închis, parcată pe pasajul superior în sensul către nord. 
Acolo stătea asasinul cu o veche carabină Winchester în poală, 
aşteptându-şi prada, dar Federal Express nu-şi respectase „abso- 


lut deloc” orarul. Prin urmare, Bill şi Dr. Smithfield au ratat în- 
tâlnirea. 

Căpitanul Joseph Deiters din Armata Statelor Unite şi Căpi- 
tanul Henry Melon de la Departamentul Poliţiei din Salt Lake 
City stăteau tăcuţi pe locurile din faţă ale maşinii lui Melon, o 
Crown Victoria. Maşina de serviciu a lui Henry era parcată pe un 
drum de acces, paralel cu 1-80, de lângă ieşirea spre Emory, aflat 
chiar la 29 de km de frontiera statului Wyoming. Drumul de acces 
se afla la peste 90 de metri la sud de autostrada interstatală, într- 
un loc mai înalt, aşa că Deiters şi Melon puteau să vadă bine au- 
tostrada pe o distanţă de circa trei kilometri. Henry îşi parcase 
maşina pe contrasens ca să vadă mai bine, aşa că portiera de pe 
stânga ajungea până la parapet. 

- Vrei nişte cafea? îl întrebă Henry pe Deiters, întinzându-i 
termosul. 

Deiters se uita cu binoclul la şoseaua care se întindea în faţa 
lui. 

- Da, răspunse el, fără să-şi scoată binoclul de la ochi. 

- Nu vrei şi un fursec? 

- Nu, mersi. 

-Ce drăguţ din partea lui Hennessey să ne pună şi nişte snac- 
ksuri, constată Henry. 

-Nu-i stă deloc în obicei, poate i-a dat cineva cu ceva în cap... 
sau poate cineva i-a luat locul lui Hennessey, care a fost răpit de 
extratereştri. 

- Fii serios, pare un tip de treabă. Un tip normal. 

- Aparenţele înşală. 

— Mersi de cafea, sper că nu e otrăvită. 

-Nu cred că e. Nu a făcut-o Hennessey, ci Kimball. A făcut-o 
în cameră, cât timp vă pregăteaţi voi de plecare. E termosul lui, 
uită-te la iniţiale. Deiters îşi dădu jos binoclul şi-ai arătă inițialele 
AJK gravate pe fundul termosului. 

— Kimbail nu pare un tip de treabă. 

- Colonelul Kimball e un om dintr-o bucată; e un adevărat 
domn şi un comandant extraordinar. Am învăţat multe de la el şi 
am un deosebit respect pentru el. 

~ Glumeşti. Nu zici aşa doar pentru că e şeful tău? 

- Nu, e un comandant grozav şi are grijă de oamenii lui. Este 
sever şi aşteaptă mult de la ei. Kimball nu ne ascunde nimic şi e 
foarte direct. E un şef pe cinste. 

— Ai dreptate, căpitane, aparențele înșală. Cred că e un ticălos 
de primă mână. 

- Hei, nu mă înţelege greşit, uneori e mai al dracului. Nu 
ajungi colonel dacă eşti un moiâu. Dar e un comandant bun, unul 
din cei mai buni pe care i-am avut. 

Deiters îşi întoarse privirea la şosea în timp ce Henry turna ca- 
feaua şi mai lua un fursec din pungă. Norii de dimineaţă se îm- 
prăştiseră şi se anunţa o zi senină de vară. Priveliştea munţilor 
Wasatch era superbă, aşa că Henry se uita la munţi şi Deiters era 
atent la drum. 

La peste 160 km depărtare, două avioane de transport Loc- 
kheed C-5B Galaxy de la Comandamentul Aviației Militare zbu- 
rau deasupra Great Salt Lake Desert, la est de pista Bonneville. 
Avioanele părăsiseră cu cinci ore în urmă Fort Bragg şi tocmai 
trecuseră de renumitele câmpuri de sare, unde se stabiliseră şi se 
depăşiseră multe recorduri de viteză la sol. Transportoarele îşi 
continuară zborul spre sud pe deasupra spaţiului aerian res- 
tricţionat din zona pistelor de încercare Dugway, unde se stabi- 
liseră şi se depăşiseră alte recorduri, dar trecute la secret şi 
îndosariate la secţiunea de cercetare. Avioanele masive s-au rotit 
în aer, apoi au coborât spre pista rareori folosită. 

După aterizare, transportoarele greoaie au tras la hangherele 
vechi din mijlocul deşertului. După ce s-au oprit motoarele, botul 
rabatabil al fiecărui avion s-a deschis, lansând o rampă de des- 
cărcare. La trei secunde după ce rampa a atins asfaltul, a apărut 
din avion un taxi galben. I-a urmat o camionetă verde-închis care 
avea un abţibild cu o minge de fotbal lipit pe geamul din spate. 
Aceste vehicule au fost urmate de o dubă de instalatori cu Royal 
Flush pictat pe o latură şi un autocamion pe care scria Claypole 
Painting. Din primul avion au mai ieşit o mulţime de vehicule, 
printre care un Volvo Break, un camion Wonder Bread şi un Jeep 
Cherokee. 

Al doilea a descărcat la marginea pistei o serie întreagă de au- 
toturisme, dar şi un camion poştal şi o rulotă. S-a format o gră- 
madă de maşini şi camioane, pe care le vedeai de obicei la orice 
semafor din America. Ultimele cinci camionete descărcate erau 

sigur militare, pentru că erau vopsite în culori de camuflaj, dar 
locul lor nu era în acest deşert. 

Aceste cinci camioane erau destinate planului de rezervă. 
Dacă oamenii din prima serie de vehicule dădeau greş, le luau 
locul cei din aceste camioane. Patru din ele erau pline cu materiale 
sanitare şi tehnicieni care ştiau ce să facă în cazul unui atac cu gaz 
paralizant. Al cincilea camion era plin cu saci pentru cadavre. 

Locotenent-colonelul Jonathan Cahners coborî iute rampa de 
descărcare a primului avion Galaxy şi-l salută pe căpitanul Paul 
Stebbins. Cahners era înalt de 1m85, cu pieptul vânjos şi umerii 
laţi. Cahners arăta mai mult ca un tăietor de lemne decât ca un pa- 
raşutist. Stebbins era mult mai scund decât Cahners şi atunci când 
se uita în sus la colonel era aproape orbit de lumina soarelui care 
venea din spatele lui Cahner. Deşi purta ochelari, căpitanul îşi 
mijea ochii, iar acest gest îl făcea să semene cu o cârtiţă care toc- 
mai ieşise din tunel. Cârtiţa îl salută pe tăietorul de lemne. 

Stebbins, ofiţerul de legătură între Armata Statelor Unite şi 
Garda Naţională din Utah, avea sarcina de a comanda această 
operaţiune. Căpitanul Stebbins era mai puţin soldat decât agent 
de asigurări. Dar astăzi era la comanda unei forţe antiteroriste de 
elită. Pentru a se conforma legii federale, mai bine zis decretului 
Posse Comitatus, această forţă de elită a fost trecută temporar în 
cadrul Gărzii Naţionale din Utah. 

Stebbins era un om al cifrelor şi o ştia foarte bine, dar mai ştia 
şi că se implicase într-o operaţiune extrem de importantă şi era 
nerăbdător să-şi facă datoria. Spera să le spună copiilor şi ne- 
poţilor săi ce rol măreț jucase. Totuşi, locotent-colonelul Cahners 
şi colonelul Kimball aveau să preia comanda operaţiunii. Steb- 
bins ştia că avea să joace un rol minor, dar era totuşi mulţumit. 

- Locotenent-colonel Jonathan Cahners, raportez. 

Stebbins îl salută emoţionat şi îi întinse mâna: 

— Bine ați venit în Utah! 

Cei doi îşi strânseră mâinile şi Cahners întrebă: 

- Unde e colonelul Kimball? 

-Ei bine, nu mai ştim nimic de colonel de la șapte dimineaţa. 

- Dar de căpitanul Deiters? E la curent cu operațiunea asta, 
nu-i aşa? i 

- O fi căpitanul Deiters la curent, dar eu nu sunt. Nu am nici 
cea mai vagă idee despre ce se întâmplă aici. Am fost sunat azi di- 
mineaţă de la biroul guvernatorului şi mi s-a spus să vin aici. Nu 

cunosc persoanele implicate. Ştiu doar că formal sunt la comandă, 
iar voi faceţi parte din Garda Naţională din Utah. Cahners s-a 
uitat urât la căpitanul Stebbins, iar acesta din urmă a continuat 
Trebuie doar să vă urez bun venit în Utah şi apoi să nu mă ames- 
tec în treburile voastre. Îmi pare rău, domnule, dar asta e tot ce mi 
s-a transmis. 

Colonelul Cahners îşi duse mâna la capul ras şi scoase din 
buzunar un carneţel şi un telefon mobil. Formă o serie de numere 
şi aşteptă cu nerăbdare să i se răspundă. 

— Alo, căpitanul Deiters la telefon. 

- Bună, căpitane, sunt locotenent-colonelul Jonathan Cahner, 
tocmai am venit cu oamenii mei din Fort Bragg şi-l căutăm pe co- 
lonelul Kimball. Ştii cumva unde e? 

- Nu, domnule. Când ne-am despărţit azi-dimineaţă, plănuia 
să se întâlnească cu dumneavoastră şi aştepta un telefon de la 
dumneavoastră sau de la cealalată echipă. 

- De la cealaltă echipă? 

— Da, domnule. Colonelul are o echipă de doi oameni care ţin 
sub observaţie 1-80, să vadă dacă nu se apropie convoiul de Salt 
Lake City, şi o altă echipă care face acelaşi lucru pe 1-70. Le-aţi 
contactat? 

- Nu. Kimball mi-a dat doar numărul tău de telefon. 

Deiters îi dădu binoclul lui Henry şi îşi luă carnetul. 

- Domnule, poftiţi numărul detectivului McNamara... Ui- 
taţi-l pe colonel, vi-l aduc acum. 

Deiters îşi puse mobilul în mâna stângă, iar cu dreapta des- 
chise portiera, în timp ce o maşină blindată HumVee venea pe 
şosea şi se opri în faţa maşinii lui Henry. Căpitanii Melon şi De- 
iters au stat nemişcaţi, aşteptând să iasă cineva din vehiculul de 
camuflaj. Henry credea că văzuse pe cineva mişcându-se în Hum- 
Vee, dar nu ieşi nimeni de acolo. Henry se uită la Deiters şi spuse: 

-E ciudat. De ce nu... Henry Melon nu şi-a mai terminat ni- 
ciodată propoziţia. 

Pe când vorbeau cei doi, uşa din spate a HumVee-ului se des- 
chise şi prin ea apăru ţeava armei M-16 a sergentului Hennessey, 
care trase o rafală. Parbrizul maşinii de serviciu a lui Henry era 
blindat, dar construit să reziste doar la câteva împuşcături de 
armă ușoară, dar nu unei rafale de gloanţe de mare viteză, trase 
de o armă automată de la foarte mică distanţă. Hennessey trăgea 

de la stânga la dreapta, iar parbrizul rezistă la primele două pro- 
iectile, apoi se sparse. Al treilea a zdrenţuit tapiţeria, iar al patru- 
lea îl lovi pe Deiters în şoldul drept, aruncându-l înapoi în scaun. 
Următorul glonţ îi zdrobi lui Deiters clavicula, înainte să-i intre în 
umăr. 

Al şaselea şi al şaptelea au lovit scaunul dintre Deiters şi 
Melon. Următoarele şapte l-au nimerit pe Henry Melon, după 
care lui Hennessey i s-a terminat primul încărcător şi se întoarse 
în direcţia opusă. Deiters se băgase sub bord, ca să scape de ulti- 
mele gloanţe din primul încărcător. Nu s-a mai auzit nimic, dar 
Deiters ştia că Hennessey îşi încarcă din nou arma. Avea să-i ia 
două secunde. Deiters nu putea să-şi mişte braţul drept, aşa că 
porni motorul cu mâna stângă şi băgă în marşarier. Apoi se în- 
toarse şi apăsă pe acceleraţie cu stânga. Maşina răspunse la co- 
menzi şi o luă cu viteză înapoi, îndepărtându-se de a doua ploaie 
de gloanţe trasă de Hennessey. 

Deiters simţi impactul gloanţelor asupra maşinii pe când in- 
trau în botul maşinii, capotă, radiator, sistemul de ventilaţie, 
pompa de apă, compresorul de aer condiţionat, servodirecţie şi în 
motor. Deiters ştia că maşina n-o să mai reziste mult şi că nu avea 
să supravieţuiască în ea, aşa că porni la atac. 

Când s-a întors, l-a străfulgerat o durere îngrozitoare în umă- 
rul drept. De fiecare dată când făcea o mişcare, simțea că i se 
smulgea braţul din încheietură, dar se întoarse din nou şi puse 
schimbătorul de viteze în poziţie intermediară. Căută ceva cu care 
să apese pe acceleraţie şi atunci îl văzu pe Henry, sau ce mai ră- 
măsese din el. Arma automată a lui Hennessey făcuse din el o 
grămadă de carne sângerândă. Deiters ştia că Henry murise după 
primul glonţ care-l nimerise, dar se blocă atunci când îl văzu în 
halul ăsta. Se opri o clipă, apoi începu să caute din nou şi dădu de 
termos. 

Deiters apăsă pedala de acceleraţie cu ajutorul termosului. 
Motorul s-a pornit şi întreaga maşină a început să vibreze, în timp 
ce tahometrul se apropia de linia roşie. Deiters se ridică un pic şi 
trase încet de volan spre dreapta şi puse schimbătorul de viteze 
în poziţie de mers. Cauciucurile scârţâiră şi ieşi din ele un fum 
albăstrui, atunci când motorul de 300 de cai putere a transmis 
prin arbore șocul la roți. 

Maşina Crown Victoria a pornit înainte cu viteză, trecând ra- 
zant cu partea dreaptă pe parapet. În timp ce maşina accelera, 

Deiters s-a ridicat, a tras de mânierul portierei cu mâna stângă şi 
a deschis-o, trântindu-se în ea. S-a rostogolit din maşină, iar uşa 
s-a trântit după el. Deiters s-a izbit de asfalt, pentru că nu se putea 
sprijini în mâna dreaptă ca să-şi atenueze căderea. S-a lovit tare 
la umărul stâng şi braţul stătea să-i cadă din umărul zdrobit de al 
treilea glonţ al lui Hennessey. Durerea sfâşietoare provocată de 
distrugerea țesutului cartilaginos a fost chiar mai puternică decât 
cea provocată de împușcătură. Durerea s-a intensificat când a 
făcut o mişcare în faţă şi s-a rostogolit, agitându-şi braţul nefolo- 
sitor ca pe o măciucă. 

Deiters se gândi să rămână un pic pe jos ca să-şi recapete 
forţele, dar ştia că Hennessey o să vină după el, aşa că se rostogoli 
la stânga, punând maşina între el şi atacator. În timp ce-şi încărca 
arma, Hennessey văzu portiera deschisă şi pe Deiters sărind din 
maşină, însă nu putea să tragă. Acum Hennessey lua în vizor 
maşina în mişcare care venea drept spre el şi lua viteză. A deschis 
focul. 

Crown Victoria de două tone lovi spatele HumVee-ului cu o 
viteză de aproape 50 de kilometri pe oră. Impactul ridică spatele 
maşinii la peste un metru în aer şi aproape că-l aruncă pe Hen- 
nessey afară. Înaintarea maşinii de poliţie a antrenat mişcarea 
concomitentă a ambelor vehicule. Deşi HumVee-ul era parcat, 
impactul împingerii maşinii de 300 de cai putere îl propulsă în- 
apoi cu 25 de km/h. 

Hennessey reveni în poziţia în genunchi. Goli un cartuş întreg 
în compartimentul motorului, iar acesta se opri. Peste o clipă, ben- 
zina s-a aprins, iar maşina de serviciu a lui Henry Melon a luat 
foc. 

Hennessey se târî înapoi pe locul şoferului, băgă în viteză 
HumVee-ul şi începu să târască după el maşina în flăcări. Coli- 
ziunea lipse mașinile. 

Pe când Hennessey era preocupat să se detaşeze de Crown 
Victoria, Deiters se ridică în picioare, traversă şchiopătând 
şoseaua şi urcă clătinându-se pe un dâmb. Găsi o ascunzătoare 
între stâncă şi nişte tufişuri, îşi scoase pistolul din toc şi evaluă si- 
tuaţia în care se afla. Hennessey avea o armă de precizie cu o rază 
de acţiune mai mare şi cu posibilitatea de a trage mai multe 
gloanţe. În schimb, Deiters avea avantajul că stătea ascuns şi era 
aproape imposibil să îl vadă cineva. Deiters era trăgător de elită 

şi, în condiţii normale, i-ar fi plăcut provocarea, căci era sigur că 
putea să-l impuşte pe Hennessey între ochi. 

Dar, din păcate, acestea nu erau condiţii normale. Deiters era 
într-adevăr un trăgător de elită, dar trăgea cu mâna dreaptă, iar 
acum braţul drept îi atârna pe lângă corp şi nici stângul nu era 
prea bun. Se uită la mâna stângă care îi tremura, pe când încerca 
să ţină pistolul şi ajunse la concluzia că n-avea nicio şansă. 

Hennessey a întors maşina şi a luat-o încet pe urmele de cau- 
ciucuri, până a trecut peste o grămadă de cioburi şi de cartuşe 
goale. S-a uitat la parapet să vadă dacă nu era pătat cu vopsea ne- 
agră. Concomitent, se uita şi la asfalt. Hennessey opri Humvee- 
ul, ieşi din maşină, se aplecă şi puse mâna pe asfalt. Analiza 
lichidul roşu şi vâscos de pe degete şi zâmbi când simţi în nări 
mirosul minunat de sânge. Hennessey se ridică în picioare, îşi 
puse arma M-16 pe umăr şi cercetă terenul. Căuta să vadă unde 
erau călcate în picioare tufişurile, unde erau crengi rupte sau 
iarbă pătată de sânge. Hennessey era pe urmele lui Deiters. 

şi concentră privirea asupra stâncii de pe înălţimea de la 100 
de metri. Urmări cu privirea umbra de la poalele dâmbului, până 
când aceasta ajunse pe şosea. Îşi puse arma în poziţie de tragere. 
Era gata să tragă la orice mişcare, căci nu voia să-i dea nicio şansă 
adversarului său. Se apropie cu prudenţă de locul unde se ter- 
mina poteca şi începea şoseaua. Se așeză în genunchi şi găsi din 
nou sânge. Hennessey se uită la urma pe care o lăsase Deiters 
când se târâse pe dâmb. Deodată, îşi mută privirea la dreapta şi 
văzu locul unde se ascundea Deiters. 

Deiters îngheţă de spaimă. Avea impresia că Hennessey se 
uita chiar la el; îi vedea bine ochii. Hennessey nu-l putea vedea 
încă pe Deiters, dar ştia unde este şi trebuia să se apropie până îl 
vedea clar. Totul se va termina pentru el cu o singură rafală. Hen- 
nessey urca dâmbul, intind cu arma M-16 în direcţia unde tre- 
buia să fie Deiters. 

Deiters stătea complet nemişcat, căci ştia că Hennessey va 
trage imediat ce o să-şi găsească ţinta. Deiters se gândea ce şanse 
mai avea. Ca să rămână în viaţă, trebuia să-l omoare pe Hennes- 
sey sau măcar să-l împuşte, ca să nu mai poată trage; asta e sin- 
gura lui şansă. Trebuia să-l omoare cu primul glonţ. 

Hennessey urcă încet pe dâmb, ajunse cam la 50 de metri de 
Deiters, se opri şi îl luă în vizor, gata să tragă. Totuşi, nu trase, 
pentru că observă că în tufişul din faţa lui nu se afla Deiters. Îşi 

continuă urcuşul încă vreo 5 metri şi se opri din nou. Se uită fix 
la Deiters. 

Lui Deiters îi bubuia inima în piept. Era sigur că Hennessey 
îl observase. Îi putea auzi respiraţia şi chiar să-l simtă. Deiters era 
în pericol, dar Hennessey se afla încă destul de departe, însă tre- 
buia să se mişte înainte să poată trage. Hennessey o să-l vadă 
mişcându-se şi l-ar putea omori înainte ca el să tragă primul foc. 
Deiters îşi tinu respiraţia şi aşteptă. 

- Hei, ce-i aici? E asta maşina ta? ţipă un om de pe şoseaua din 
spatele lui Hennessey. Era un comis-voiajor care se oprise să vadă 
ce era cu maşina care ardea şi-l văzuse pe Hennessey urcând 
dâmbul. Hennessey se întoarse fără să vrea ca să vadă ce se în- 
tâmpla. Dar chiar în acea clipă îşi dădu seama că făcuse o greşeală 
fatală. 

Deiters îşi ridică cu greutate braţul stâng şi trase un glonţ în 
spinarea lui Hennessey. Îl nimeri între omoplaţi, îi secţionă şira 
spinării şi se opri în spatele sternului. Corpul fără viaţă al lui Hen- 
nessey se prăbuşi şi se rotogoli în jos pe pantă, înspre trecătorul 
curios. 

În timp ce Deiters făcea eforturi să se ridice, îl văzu pe comis- 
voiajor alergând la maşina lui şi demarând. Deiters se uită la 
umărul său stâng. Îl durea ca naiba, dar sângerarea se oprise. Nici 
umărul drept nu arăta prea bine, era acolo o gaură şi curgea puţin 
sânge, dar nu simţea nimic, doar că nu-şi putea mişca deloc 
braţul. Coborând cu greu dealul, se înecă de la praful lăsat de 
maşina comis-voiajorului. Se bucura că apăruse acel tip, dar ar fi 
vrut să stea mai mult pe acolo. 

Deiters se duse la maşină şi deschise portiera de pe partea 
şoferului, sperând să găsească cheile de contact şi poate un tele- 
fon mobil, dar îl găsi doar pe colonelul Kimball. Deiters se dădu 
inapoi. 

- Colonele! 

Deiters se holba la colonel, dar colonelul rămânea nemișcat. 

— Colonele! 

Corpul colonelului Andrew Kimball se afla pe locul de lângă 
şofer şi stătea drept datorită centurii de siguranţă. Deiters se urcă 
cu greu pe locul şoferului şi atinse gâtul colonelului cu mâna; era 
rece şi rigid. Kimball murise de câteva ore. 

Şocat de ce se întâmplase, Deiters se lăsă pe scaun. Nu ştia ce 
să facă în continuare. Trebuia să-şi limpezească gândurile şi să 

raţioneze. Sirena unei ambulanţe se auzea din ce în ce mai 
aproape, aşa că nu avea prea mult timp la dispoziţie. Se gândea 
că aveau să vină paramedicii şi poliţia şi nu ştia ce putea să le 
spună. 

Revăzu scena în minte. Erau trei morţi, un rănit grav şi o 
maşină în flăcări pe o rază de o sută de metri. Se afla aici ca să-i 
împiedice pe nazişti să fure gaz paralizant, când subordonatul 
său, care tocmai îl omorâse pe comandant, îl încolţise pe el şi pe 
polițistul care îi era partener. „Apropo, se gândi el, nu sunaţi la 
bază, pentru că nimeni de acolo nu ştie ce facem aici.” Deiters 
scutură din cap şi se gândi la o explicaţie mai plauzibilă. Putea să 
spună că au fost atacați de extratereștri şi tot suna mai bine. 

Deiters se aplecă în faţă, îşi puse capul pe volan şi-l cuprinse 
frigul din cauza șocului. Ca prin ceaţă auzi un ţârâit şi se strădui 
să-şi vină în fire, pe când bâjbâia cu mâna stângă care îl durea la 
fiecare mişcare, după obiectul enervant care imita sunetul. În 
sfârşit găsi mobilul, iar ţârâitul încetase. Deiters se uită lung la te- 
lefon şi recunoscu inițialele AJK. 

Deiters se lăsă pe spate în scaun, fiind din ce în ce mai şocat. 
Sunetul sirenelor se auzea mai tare, iar el ştia că paramedicii vor 
veni în curând, aşa că îşi vârî mobilul în buzunarul de la panta- 
loni. Va încerca să explice poliţiei ce se întâmplase fără să intre în 
amănunte. Avea să-i roage să-l sune pe McNamara, dar mai întâi 
o să aţipească puţin, pentru că era epuizat. 

ski 

- Ticălosul naibii! înjură locotenent-colonelul Cahners printre 
dinţi, în timp ce închidea mobilul şi se întorcea spre cârtiţă. Steb- 
bins, ai idee ce dracu! se întâmplă aici? 

Stebbins se holba la Cahners. Colonelul începea să-şi piardă 
controlul; se înroşise la faţă, iar Stebbins aproape că îi simţea bă- 
tăile accelerate ale pulsului şi îi vedea îngroşându-se venele de 
pe gât şi frunte. ÎI întrebă cu prudenţă pe Cahners: 

-Cu tot respectul, domnule, nu particip la această operaţiune 
decât de vreo cinci ore. Cum v-am zis şi înainte, n-am nici cea mai 
vagă idee despre ce naiba se întâmplă aici şi cred că am fost ales 
chiar din această cauză. Tot ce ştiu e că nu trebuie să folosim apa- 
ratele de emisie-recepţie. Îmi pare rău, domnule. 

- Stebbins, şopti Cahners, apropiindu-se de micul căpitan, o 
să-ţi spun un secret. 

Cahners se aplecă până ajunse la câţiva centimetri de capul 
lui Stebbins. Erau acum aşa de aproape, încât Stebbins simțea căl- 
dura din faţa roşie ca sfecla a lui Cahners. Cahners continuă pe un 
ton grav. 

— Dacă sufli un cuvânt despre ce-o să-ţi spun, o să am grijă 
să-ţi faci din plin datoria şi am să te iau cu mine la Fort Bragg. 
Acolo o să-ţi fac viaţa un chin. Pricepi, nu-i aşa? 

Stebbins dădu din cap că da, iar Cahners reluă: 

— Suntem aici într-o misiune foarte importantă şi trebuie să 
avem grijă de o echipă de prestigiu care poate salva mii de vieţi. 
Căpitane, înţelegi că e vorba de vieţile a mii de americani? Din 
păcate, tipul care conduce echipa asta nu poate fi găsit şi n-a lăsat 
niciun bilet sau vreo nenorocită de urmă. 

- Înţeleg, domnule. Şi ce trebuie să fac eu? 

Cahners se dădu înapoi. 

- Trebuie să-i găsim pe colonelul Andrew Kimball şi pe că- 
pitanul Joseph Deiters. Sunt în misiune la Depozitul de Arme 
Chimice Deseret, mai exact la Unitatea de distrugere a armelor 
chimice din Tooele. Vreau ca tu să dai telefon la depozit ca să vezi 
unde sunt aceşti doi domni. Să întrebi în aşa fel încât să nu dai loc 
la bănuieli. Să nu pomeneşti de vreo misiune oficială a Armatei. 
Spune-le că eşti căpitanul Stebbins şi apoi inventează ceva credi- 
bil ca să afli unde sunt Kimball şi Deiters. Poţi să le spui că au 
probleme de sănătate sau vreo întâlnire cu foştii colegi de armată. 
Nu-mi pasă ce le spui, numai nu le spune că e ceva oficial. S-a 
înţeles? 

- Da, domnule. 

— O iau pe 1-70 către est, spuse Smithfield. 

- Unde se duc ăştia? întrebă Bill, fără să aştepte un răspuns. 

— Ai semnal? i 

— Nu, deloc. Nu o să avem semnal până nu ajungem la inter- 
secţie. 

- Kimball nu poate să sune cavaleria dacă nu ştie unde sun- 
tem. 

-Ştiu asta, dar nu putem suna de la o cabină telefonică. Dacă 
ies de pe şosea, îi pierdem. Noi ştim unde suntem, dar nu ştim 
unde se duc ei. 

— Benzină avem? 

— Am făcut plinul de dimineaţă. Conduc acelaşi tip de vehi- 
cul, aşa că ar trebui să rămânem toţi fără benzină cam în același 
timp. 

-Dar tirurile? 

~ Nu ştiu ce rezervoare de benzină au sau cât consumă. Tre- 
buie să ne descurcăm. i 

- Sunt nemți şi le plac motoarele Diesel. Dacă au jeepurile lor 
motoare Diesel? 

-Nu m-am gândit la asta, oftă Bill. Dacă au motoare Diesel, 
au un avantaj de 160 de km faţă de noi. Dacă facem în jur de 960 
de km, trebuie să ne oprim. Nu putem risca să rămânem fără 
combustibil şi trebuie să ne alegem un loc unde să staţionăm. O 
să accelerez ca să-i prindem din urmă. 

- Ne trebuie semnal la telefon şi acoperire. 

Bill luă telefonul şi scutură din cap. 

— N-are semnal. 

- Da’ staţia? 

-Nu. 

- Folosesc toate departamentele aceeaşi frecvență? 

— Nu, s-ar intercala, aşa că departamentele care sunt aproape 
unele de altele folosesc frecvenţe diferite, 

— Ai prins vreodată frecvenţa unui alt departament? | 

— Nu în oraş, dar mai prind câte ceva, când călătoresc. De obi- 
cei e de la poliţia portuară sau de la vreo patrulă de poliţie 
dintr-un orăşel. 

Dr. Smithfield lăsă jos binoclul, se frecă la ochi şi își dezmorţi 
gâtul. Încercă să se mişte dintr-o parte în alta pentru că îi amorţise 
umărul, dar tresări de durere căci făcuse prea mult efort în acea 
zi, având în vedere coastele lui rupte. 

-Te dor ochii? întrebă Bill. 

- Nu, însă nu pot spune acelaşi lucru despre umeri şi gât. 

-Să schimbăm locurile, va fi un drum lung şi trebuie să şofăm 
pe rând. Trebuie să fac pipi. Trebuie să ne mişcăm repede, ca 
pompierii chinezi. 

- E o idee bună, dar trebuie s-o facem organizat. 

- Trebuie să faci şi tu pipi? întrebă Bill. 

- Nu, da mi-am amintit de un citat din Wellington. 

- Cine e Wellington? 

- Spre sfârşitul carierei sale militare de succes, un tânăr sol- 
dat i-a cerut lui Wellingtons sfaturi tactice. Wellington i-a spus 
că un bun soldat nu trebuie să piardă nici o ocazie să urineze. 

- După această referinţă istorică, o să opresc înainte să urcăm 
din nou pe autostradă. 

Totul a mers strună, iar în două minute erau din nou pe 
drum. Dr. Smithfield acceleră ca să îi ajungă din urmă şi apoi în- 
cetini la 110 km/h ca să aibă aceeași viteză ca ei. Dr. Smithfield se 
concentra asupra șofatului şi Bili se uita cu binoclul la convoi. Au 
pierdut peisajul spectaculos de la marginea Podişului Tavaputs, 
de unde se vedea valea râului Colorado din amonte. 

- Ştii, exclamă Dr. Smithfoeld, că ne îndepărtăm de întăriri. 

Bill răspunse fără să-şi dea jos binoclu! de la ochi: 

-Sunt la aproape 16 km de frontiera statului Colorado şi ar 
trebui să am semnal când ajungem la marea intersecţie. O să 
putem vorbi cu Kimball în 40 de minute. 

Dr. Smithfield oftă: 

- Avem un avans de 400 de kilometri. Kimball o să ne ajungă 
din urmă până seara şi va trebui să-i urmărim pe ăştia toată noap- 
tea. 

- O să se oprească la ieşirea asta! strigă Bill, cu binoclul încă 
la ochi şi arătând în direcţia panoului de bord. 

- A ce vrei să fac? 
ncetineşte. Nu vrem să fim fix în spatele lor când se opresc. 
Smithfield reduse la 80 km /h şi Bill se uita cu teamă cum se 
micşora distanța dintre ei şi convoi. Bill nu mai avea nevoie de bi- 
noclu. 

— Crezi că marea intersecţie este destinaţia lor finală? întrebă 
Smithfield. 

- Sper, dar în caz că fabrica de procesare nu arată ca un popas 
pentru tiruri, cred că se opresc să mănânce. 

Dr. Smithfield oftă. 

— Asta înseamnă că vor să facă un drum mai lung. 

— Cred că ai dreptate. Opreşte-te la benzinăria aia. Deschid 
eu rezervorul. Cât timp plăteşti pentru mâncare şi benzină cu car- 
dul, o să stau cu ochii pe ei. 

— Dar cu telefonul ce facem? 

~ Am semnal. O să sun în timp ce alimentez. 

Dr. Smithfield trase la o pompă, ieşi şi se duse la magazin. 
Bill începu să alimenteze şi-i strigă lui Smithfield: 

— Doctore, cumpără o cană sau un termos. 

Dr. Smithfield se uită mirat la el. 

- Pentru ce? replică el. 

— Aminteşte-ţi ce ai spus de Wellington, răspunse Bill. i 

Doctorul Smithfield se opri o clipă, dădu din cap, zâmbi, îi 
făcu semn cu mâna lui Bill şi intră în magazin. Bill formă numă- 
rul lui Kimball. După ce sună a şaptea oară, Bill auzi vocea între- 
gistrată a lui Kimball: „Bună, sunt colonelul Andrew Kimball, nu 
sunt momentan disponibil, aşa că lăsaţi-vă numele şi numărul şi 
vă voi contacta cât de repede pot.” La 

Bill nu ştia exact cât trebuia să vorbească şi nu ştia cine avea 
acces la căsuţa vocală a lui Kimball, aşa că decise să fie formal: 
„Colonele, sunt Bill , Am... Am găsit o ofertă bună la nişte ca- 
mioane. Mă duc să văd dacă putem obţine o ofertă mai bună în 
Colorado. Sunaţi-mă!” 

Când Bill termină de alimentat, Dr. Smithfield venea de la 
magazin cu o pungă de gheaţă şi cu o geantă frigorifică. Când 
ajunse la pompe, puse jos ce cumpărase. 

Bill îl întrebă: 

- Ce fac prietenii noştri? 

- Cred că alimentează şi mănâncă friptură şi ouă. 

-Avem senvişuri, zise Dr. Smithfield, deschizând geanta fri- 
gorifică, şi iauturi, mere, fulgi de porumb, suc de portocale şi 
mere, cola dietetică, chipsuri şi şerveţele umede. 

— Ai cumpărat toate astea la benzinărie? Trebuie să fi costat 
vreo 50 de dolari. 

— Cam aşa, dar am păstrat bonul, poate mi-l decontează 
poliția. 

- Nu-ţi face speranţe. 

- Ce a zis Kimball? 

— Am dat de căsuţa lui vocală. 

- Glumeşti. Credeam că această operaţiune e de mare im- 
portanță pentru el. 

- Da, şi eu, dar putea să vorbească la telefon în acel moment. 

-S-ar putea, dădu din umeri Dr. Smithfield. Dar cu Deiters ce 
e? 

— Am dat tot de căsuţa vocală, scutură Bill din cap şi mur- 
mură: Urăsc căsuţele vocale. Bill se uită în jur şi continuă: Trage 
maşina mai încolo la umbră, iar eu o să mă duc la toaletă. Pe urmă 
putem să luăm cina în aer liber şi să-i aşteptăm să facă prima 
mişcare. Stai cu ochii pe ei. Mă întorc imediat. Bill se întoarse la 
maşină peste câteva minute şi îl găsi pe Dr. Smithfield mâncând 
un senviş şi o pungă de Frito's. Bill se urcă în maşină, mai formă 
o dată numărul lui Deiters şi auzi vocea robotului: „Numărul la 
care aţi sunat este închis sau nu e în zona de acoperire. Sunaţi din 
nou.” 

Bill închise: 

- Ce-o fi cu băieţii ăştia? S-or fi dus să joace golf? 

— Dar cu Henry ce-i? 

- Am încercat să-l sun, dar mi-a răspuns tot căsuţa vocală. 
Cred că trebuie să aşteptăm. 

-Ia un senviş, fac eu cinste. 

Cei doi mâncară senvişurile, urmărind mişcarea din parcare. 
Bill încercă să-i sune pe Kimball, Deiters şi Henry, dar fără succes. 
Amândoi se plimbară în jurul maşinii ca să se mai dezmorţească 
şi să uite de frustrare şi de durerea din umeri şi coaste. Dar nu le- 
a fost de mare ajutor. 

După œ mâncară, camionașiii ieşiră din restaurant şi se în- 
vârteau pe lângă tiruri. Bill şi Smithfield intrară în maşină, iar Bill 
se uită cu binoclul la şoferi şi la pasagerii lor. Bill a numărat 16 
tipi. 

- Au cel puţin doi şoferi pe camion, aşa că pot conduce toată 
noaptea. 

— Câţi? 

— Şaisprezece... ticălosu' dracu'! Bill se aplecă în faţă şi foca- 
liză binoclul. 

-Ce e? întrebă Smithfield. 

-Nu e ceva, e cineva... e Adler. Stă lângă Decker. 

-la să văd şi eu, îi ceru Smithfield binoclul, ca să-i vadă şi el. 
Nenorocitu]! L-a omorât pe David. El şi cu Decker au ordonat să 
fie omorât. 

— Demarează! Trebuie să plecăm şi noi. 

Convoiul plecă din parcare şi se întoarse pe 1-70, luând-o pe 
sensul spre est. Bill şi Dr. Smithfield îi urmăreau la o distanţă de 
trei kilometri. Se îndepărtau de întăriri cu 1,5 km / minut. 

Bill oftă: 

-Totul e logic acum. Adler e omul lor din interior, pentru că 
ştia programul computerului. La naiba, doar el îl făcuse, şi mai 
Ştia şi cum să manipuleze datele şi să le ascundă. 

— A mai jucat şi rolul câinelui de pază. El ştia primul când se 
apropia cineva prea mult de adevăr. I-o fi spus David ce-a des- 
coperit. Nenorocitul dracului! bd 

-Îl aveau pe Adler la depozit şi pe Cunningham în poliție ca 
să fie siguri că o să primească un pont dacă apărea un civil care 
să le facă probleme. 

-Cunningham avea misiunea să facă o perdea de fum în caz 
Că trebuiau să elimine pe cineva care îşi băga nasul, cum a fost 
fiul meu. 

~ Sunt 16 în maşini, iar la unitatea de procesare probabil că 
sunt şi mai mulţi. Avem un adversar redutabil. 

-~ Da, răspunse Bill, dar trebuie să dăm doar un telefon ca să 
ne vină întăriri. Asta numai dacă vor răspunde vreodată la ne- 
norocitele lor de telefoane. 

— Crezi că mai au oameni la depozit sau în poliţie? 

Bill se opri şi îşi dădu jos binodlul: ea 

— Sper că nu. Dacă mai au, probabil că ştiu de cavalerie şi de 
punerea sub supraveghere. r 

— Acum e posibil să fim cei vânați, nu vânătorii. 

Decker stătea pe locul de lângă şofer din primul jeep, iar 
şoferii din tura de noapte dormeau în spate. Decker îl pusese pe 
Adler în Jeepul din urma coloanei, scăpând astfel de chinul de a- 
l auzi pe marele Adler vorbind tot timpul despre el însuşi. 

Decker îşi luă mobilul şi formă un număr cunoscut. După ce 
sună de câteva ori, auzi vocea robotului spunându-i că telefonul 
e închis sau în afara zonei de acoperire. Se uită la ceas şi se gândi 
că Hennessey trebuia să fi dat raportul cu o oră în urmă. 

Decker luă harta şi stabili unde erau, la est de marea inter- 
secţie. Denver era la aproximativ 270 km de drum de munte. 
Avea să le ia patru ore să traverseze Munţii Stâncoşi şi nu prea o 
să mai aibă semnal. Decker formă repede alt număr: 

— Ce se întâmplă? întrebă el. 

— Mai nimic. Am aşteptat până la prânz, dar McNamara n-a 
apărut. 

— Puteau să treacă pe lângă tine fără să-i vezi? 

- N-aveau cum. Poate au luat-o pe un alt drum, caz în care nu 
aveam cum să-i văd deloc. Aşa că din punctul meu de vedere nu 
te urmăreşte nimeni. 

- Nu-mi pasă mie de părerea ta. Te-a sunat sergentul? 

- Nu. Nici pe mine, nici pe băieţii din centru. 

— Sună-mă când afli ceva! 

Decker nu se simţea în largul lui după ce închise telefonul. 
Voia să ştie unde e inamicul. Decker se uită din nou la ceas şi îşi 
dădu seama că mai aveau 28 de ore, iar asta nu-l făcea să se simtă 
mai puţin frustrat. Oftă când se uită la mobilul care nu-i era de ni- 
ciun folos şi se împăcă cu situaţia. Se adânci în scaun şi-şi luă car- 
tea din buzunarul lateral al portierei. În următoarele patru ore, 
se va uita la peisaj sau va citi din roman. Acest interludiu avea să 
fie cel mai plăcut aspect al călătoriei. 

Robert Hastings, şeful Poliţiei din Salt Lake City, răspunse de 
pe linia sa privată, după al doilea țârâit. 

- Aici căpitanul Hastings. 

- Bob, Ted Kowalski la telefon. 

- Ted. Cum mai merg lucrurile la Poliţia rutieră din Utah? 

- Bob, am nişte veşti proaste... acum câteva ore am găsit ca- 
davrul carbonizat al lui Henry Melon în maşina sa. 

- Henry? întrebă Hastings, simțind un nod în gât. ÎI ştiu pe 
Henry de aproape 30 de ani... Doamne... eşti sigur? 

- Da, victima avea insigna lui Henry, nu a ars în incendiu, iar 
plăcuţele de înmatriculare se potrivesc. Nu e nimic oficial până nu 
dă îl vede legistul, dar cred că el e. Am mai găsit un HumVee al 
Armatei SUA cu un mort şi cu unul aproape mort înăuntru şi un 
sergent mort în tufişurile de lângă HumVee. Cred că totul se 
leagă. Poţi să ne ajuţi? 

- Sigur, răspunse Hastings, încă şocat de veştile primite. Nu 
ştiu la ce lucra Henry, trebuie să verific, te sun eu. 

Hasting puse uşor telefonul în furcă. Ştia că Henry lucrase cu 
Bill McNamara la cazul Smithfield şi mai ştia şi că guvernatorul 
era implicat, dar nu ştia detaliile. Hastings se duse la computer şi 
luă agenda ca să găsească numărul lui Bill McNamara. Formă nu- 
mărul lui Bill şi auzi mesajul zilei. A 

Hastings se aplecă şi apăsă pe butonul interfonului de pe te- 
lefon: 

- Stephanie, trebuie să ajung, la Emory. Reprogramează-mi 
toate acțiunile din această după-amiază. 

Locotenent-colonel Cahners vorbea la mobil, pe când trecea 
pe sub aripa avionului Galaxy, şi îi ruga pe cei de la Washington 
să găsească un al treilea plan de acţiune. Era cât pe ce să-şi iasă din 
nou din fire, când a văzut pe cineva traversând drumul în fugă. 
Stebbins strigă: | Di 

— Colonele, tocmai am vorbit cu depozitul şi mi-au zis că au 
primit un telefon de la poliţie. Kimball, Deiters şi Sergentul Hen- 
nessey au avut un accident de maşină. 

- Ce accident? Am auzit împuşcături în timp ce vorbeam cu 
Deiters. N-a fost un accident. a 

- Poliţia rutieră din statul Utah a securizat zona, dar n-a zis 
prea multe. 

- Când avut loc acest „accident“? 

-În Emory, Utah. E cam la 300 de kilometri de aici. 

- Kilometri de autostradă sau de zbor? 

— De autostradă. 

— Şi cu elicopterul ce distanţă e? 

— 210 sau 220. Pot verifica. 

— Era o întrebare retorică, căpitane. Fă-mi rost de un elicopter! 
Chiar acum. 

— Asta pot să fac, domnule, răspune Stebbins şi alergă înapoi 
la vechiul hangar. Peste două minute, Stebbins raportă relaxat: 
Va veni aici un elicopter să vă ia. Se opri să-şi tragă sufletul şi să 
se gândească. Un elicoper va veni să vă ia în aproximativ 15 mi- 
nute. Putem ajunge la Emory într-o oră. 

— Minunat. Şi cine e de serviciu acolo? 

- Maiorul Koslawski de la Poliţia rutieră din Utah. Poftiţi nu- 
mărul lui, îi zise Stebbins şi îi înmână o hârtiuţă. 

- Foarte bine, afirmă Cahners, îşi aruncă ochii pe hârtiuţă şi 
îşi scoase mobilul din uniforma de militar. 

Îi răspunse o voce profundă de bărbat: 

- Bună ziua, Poliţia rutieră din Utah, postul din Emery. Cu ce 
vă putem ajuta? 

- Bună ziua, sunt locotenent-colonel Jonathan Cahners din 
Armata Statelor Unite şi aş vrea să vorbesc cu maiorul Koslawski. 

-O clipă, domnule. 

- Alo, aici e maiorul Theodore Koslawski. 

- Bună ziua, maior Koslawski. Sunt locotent-colonel Jonat- 
han Cahners din Armata Statelor Unite şi sunt la comanda unei 
misiuni dificile, în care sunt implicaţi colonelul Kimball şi căpi- 
tanul Deiters. Îmi puteţi spune ce s-a întâmplat? 

-Cu tot respectul, domnule colonel, dar nu putem să vă dăm 
informaţii. Nu vă cunosc şi nu pot să vă identific prin telefon. 

- Înţeleg şi vă apreciez conduita. Sunt în drum spre voi. Vă 
rog să nu spuneţi nimănui de accident. O să fiu la post într-o oră, 
atunci veţi putea să mă identificaţi. Voi fi într-un elicopter verde 
închis pe care scrie US Army. 

ktt 

Bill şi Smithfield îşi petrecuseră toată după-amiaza ju- 
cându-se de-a şoarecele şi pisica, pe când urmăreau convoiul care 
o luase pe serpentinele dintre munţi. Era pe înserate, iar ei sperau 
că şoferii coloanei aveau să ia o pauză lungă pentru a alimenta şi 
a-şi lua cina undeva lângă Denver. Lui Bill şi doctorului le era 
foame şi nu se simțeau bine. Coastele rupte, umerii încordaţi şi 
ochii obosiţi le dădeau de furcă, dar erau recunoscători că aveau 
termosul la ei. 

— Ce facem diseară? întrebă Dr. Smithfield. 

— O să ne apropiem de ei, aşa că ne va fi mai uşor să-i urmă- 
rim. Astfel, unul din noi va putea să doarmă puţin. Putem să ne 
schimbăm la trei ore. 

— Avem nevoie de cafea. Nu pot să stau treaz toată noaptea 
fără cafea. 

— Să sperăm că se opresc să ia ceva. 

— Ai semnal? 

Simbolul de semnal avea două liniuţe, iar Bill răspunse: 

— Merită să încerc. ÎI sună mai întâi pe Deiters, dar îl întâm- 
pină mesajul arhicunoscut. Ce s-a întâmplat cu tipii ăştia? 

— Vrei să încerci să suni la secţie? 

- Nu, nu ştiu dacă pot să am încredere în cei din schimbul 
doi. O să-l sun pe Swayze de dimineaţă. Mai încerc să-l sun pe 
Kimball. 

Mobilul lui Kimball sună de patru ori, până l-a scos asistenta 
din sertar şi l-a închis, punându-l la loc cu celelalte lucruri ale lui 
Deiters. S-a dus la capul patului, i-a potrivit canula de la perfuzie, 
a notat ceva pe fişa lui şi a plecat din salon. Când se întorcea în ca- 
binetul asistentelor, a trecut pe lângă maiorul Koslawski, co- 
mandantul Hastings, căpitanul Stebbins, locotenent-colonelul 
Cahners şi dr. Pak Mumbaric. / 

Dr. Mumbaric le-a zis că Deiters avea noroc că e în viaţă. 
După cinci ore în sala de operaţie, nu putea să le mai zică nimic 
acum, trebuiau să aştepte până a doua zi dimineaţă. Cei patru 
i-au mulţumit doctorului şi s-au dus pe hol la automat. 

Cahners nu ştia ce să facă, până când Hastings îi sugeră nu- 
mele lui Bill McNamara şi îi confirmă că detectivul lucrase cu 
Henry la cazul crimei comise asupra lui David Smithfield. Has- 
tings îi mai spuse lui Cahners şi că Bill, împreună cu un alt de- 
tectiv şi un ofiţer de armată, fuseseră implicați ieri într-un schimb 
de focuri. 

Hastings îi spuse toată povestea: 

- Detectivul Cunningham se ocupa la început de cazul Smit- 
hfield. Se pare că Deiters, Cunningham, McNamara şi Dr. Smit- 
hfield, tatăl victimei, îi puneau întrebări unei colege a victimei, 
când au fost atacați de un tip înarmat. Tipul l-a omorât pe Cun- 
ningham, i-a rănit pe McNamara şi Dr. Smithfield, înainte să fie 
rănit grav de către Deiters. 


189 


Dan Scroggins _ 


———— 


-Ei bine, exclamă Cahners, înainte de schimbul de focuri, De- 
iters mi-a spus de o altă echipă care supraveghea maşinile de pe 
I-70. Ar fi putut Smithfield şi McNamara să fie a doua echipă? 

Hastings dădu din umeri: 

— Se prea poate. 

- Ai încercat să dai de McNarmnara? îl întrebă Cahners pe Has- 
tings. 

- Da, de mai multe ori, dar mi se tot spune că are telefonul în- 
chis sau e în afara zonei de acoperire. Nu a răspuns nici la staţie. 

Cahners medită: 

- Dacă-i urmăresc pe cei răi, e posibil să n-aibă semnal. 

- Sau, îi termină gândul Koslawski, poate că au avut parte de 
aceeaşi soartă ca Henry Melon şi încă nu i-am găsit. 

- Dacă i-au prins ticăloşii ăia, atunci nenorociţii sunt liberi şi 
am dat-o în bară. Încearcă să-l suni din nou pe McNamara. 

Comandantul Hastings își scoase telefonul, formă numărul 
lui McNamara şi auzi acelaşi mesaj. Scutură din cap și zise: 

— N-avem noroc. 

Cahners îşi frecă pumnul drept în palma stângă: 

- Trebuie să aşteptăm să-şi revină Deiters sau să-l ajutăm noi 
să-şi recapete cunoştinţa. Mă duc să-l caut pe doctor şi să-l oblig 
să-l readucă în simţiri pe Deiters, chiar dacă moare din cauza asta. 
Pierdem timp preţios. 

- Ar putea şti Lipinski ceva, sugeră Hastings. 

- Cine? 

- Lipinski. Era partenerul lui Cunningham şi lucra cu el la 
cazul Smithfield. McNamara e şeful lui şi s-ar putea să-l găsească. 

Cahners încuviinţă. 

— Merită să încercă. Sună-l! 

Hastings zâmbi în timp ce forma numărul lui Lipinski. 

- Lipinski, Hastings la telefon. Ai lucrat la cazul Smithfield, 
nu-i aşa? 

- Da, de ce? întrebă Lipinski precaut. 

-Ei bine, s-a întâmplat ceva şi nişte... străini vor să vorbească 
cu McNamara. Ştii cumva pe unde e? 

- Nu. Ceea ce ştiu e că participa la o misiune de supraveghere 
cu nişte tipi din armată. 

- Nu-l putem găsi, iar ceilalţi membri din echipă au dat de 
necaz. 

- Serios? Ce necaz? 

— Câţiva dintre ei au fost împuşcaţi. 

Cahners dădu din mâini şi şopti: 

— Nu-i spune ce s-a întâmplat acolo şi cine a fost rănit. 

Lipinski auzi ordinul în surdină şi încercă un şiretlic: 

— Domnule, mai sunteţi acolo? Nu vă mai aud. Unde sunteţi? 

-În Emory. 

Cahners dădu cu pumnul în masă şi şopti: 

— Pune doar întrebări. Nu-i oferi nicio informaţie, Se uită urât 
la Hastings şi apoi îi şopti lui Koslawski: Cum de a ajuns ăsta şef 
la poliţie? 

— Dacă mai afli ceva de McNamara, sună-mă imediat! La re- 
vedere. 

Lipinski trebuia să mai sune pe cineva, dar avea nevoie de 
celălat telefon, aşa că a tras autoduba roşu-închis pe dreapta şi l-a 
luat de pe bancheta din spate. Formă un număr cunoscut şi auzi 
acelaşi mesaj enervant. 

kko 

Pe când apunea soarele în prerie, iar convoiul se apropia de 
Braniţa statului Kansas, Bill şi Dr. Smithfield observară că 
maşinile semnalizau că o iau spre ieşirea de pe autostradă. 
Într-adevăr, după 640 de kilometri, convoiul părăsea în sfârşit au- 
tostrada şi se ducea la un popas cu toate facilităţile. 

— Sunt sigur că au nevoie de benzină şi mâncare. Parchează 
aici, porunci Bill şi îi arătă unde să oprească maşina. Mai întâi să-i 
vedem că se duc la pompe şi pe urmă alimentăm şi noi 

Bill şi Dr. Smithfield se uitau la tirurile parcate în linie şi la 
mulțimea de pasageri care coborau din Jeepuri şi tiruri şi se în- 
dreptau spre restaurant. mid | 

— E timpul să ne mişcăm, remarcă Dr. Smithfield, şi trase 
maşina la benzinărie. Tu umpli rezervorul şi stai cu ochii pe ei 
cât timp plătesc eu benzina şi cumpăr de mâncare. 

Pe pompă era un bilet scris de mână: „După şase seara, vă 
rugăm să plătiţi mai întâi”. 

— Doctore! ţipă Bill. Trebuie să plătim înainte! boi 

Smithfield îi făcu semn cu mâna şi intră în magazin. Bill ră- 
mase în picioare lângă pompă şi aşteptă să se deschidă, dar nu se 
întâmplă nimic. = 

- Bill, şopti Dr. Smithfield. Bill făcu ochii roată şi fu mirat să-l 
vadă pe doctor lângă el. Bill, nu acceptă American Express. 

- Sunt două benzinării în zonă, dar nu putem să mergem la 
alta. 

- Ştiu, dar n-am numerar. Tu ai? 

- Nu, am cheltuit pe benzină toţi banii pe care mi i-a dat Hen- 
nessey azi dimineaţă. 

- Şi ce facem acum? 

Bill căută în torpedou, scoase un carneţel cu colţurile îndoite, 
i-l arătă doctorului Smithfield şi spuse: 

- O să-i arăt vânzătorului insigna şi o să-i zic că sunt pe ur- 
mele unor bandiți. Apoi o să-l rog să-mi facă plinul. Sper că o să 
mă creadă. Stai aici. 

Bill intră în magazin şi spuse cu o voce de poliţist în misiune: 

- Bună seara, sunt detectivul Bill McNamara. Partenerul meu 
şi cu mine urmărim nişte hoţi şi ne-a luat mai mult timp decât 
am crezut. Trebuie să punem benzină şi am înţeles că nu accep- 
taţi American Express, aşa că o să vă scriu un cec. 

Casierul arătă spre un afiş pe care scria: „Nu se acceptă ce- 
curi”. Bill dădu din cap afirmativ. 

- Înţeleg. Dar vezi, sunt în misiune şi o să-ţi scriu un cec care 
să-ţi acopere costurile benzinei. 

- Domnule, zise casierul pe când scria Bill cecul, aud aici tot 
felul de poveşti despre oameni care şi-au pierdut portmoneul, au 
fost jefuiţi, au rămas fără bani şi altele de genul ăsta. Am auzit 
chiar că un aşa-zis poliţist urmărea un evadat... îmi pare rău, dar 
nu vă cred. În plus, regulile magazinului sunt clare. Nu accep- 
tăm cecuri. 

- Înţeleg, dar eu chiar sunt poliţist şi cecul e valabil. 

- Uite ce e, zise casierul cu hotărâre, în timp ce se uita la 
polițistul ponosit şi împinse cecul înapoi spre Bill. Aş vrea să te 
ajut, dar poate că n-ai observat, dar nu prea vine lume pe aici. Nu 
vreau să-mi pierd slujba... îmi pare rău. 

Bill se simţea din ce în ce mai frustrat la gândul că şoferii mân- 
cau fripturi, piure, fasole verde şi plăcintă cu mere, în timp ce el 
se târguia cu un casier de 25 de ani care făcea pe şeful. Bill se uită 
în jur şi îl văzu pe Smithfield stând lângă pompă şi dând din 
umeri. Când văzu marcajele de înălţime de pe tocul uşii şi came- 
rele de supraveghere, Bill deschise din nou conversaţia: 

— Ei bine, ai zis că a venit aici un tip care s-a dat drept poliţist 
şi ţi-a zis o poveste cam ca a mea. 

-Chiar aşa. 

— Ţi-a arătat insigna? întrebă Bill şi-şi scoase insigna. 

- Da. 

— Bine, puştiule, hai să rezolvăm treaba. Ţi-a arătat şi pistolul? 
Bill îşi scoase pistolul şi îl îndreptă spre casier. Deschide pompa 
trei chiar în clipa asta! Eşti în raza camerei de supraveghere, iar 
şeful tău o să-şi dea seama că n-ai avut încotro. N-ai să-ţi pierzi 
slujba. 

Casierul deschise pompa, iar Bill se uită la Dr. Smithfield, care 
îi făcea semn cu mâna şi începuse să umple rezervorul. 

-Cât timp pune el benzină, hai să facem o plimbare! Ia punga 
asta. 

Bill a luat-o după casier, cu pistolul proptit în spatele lui, şi i-a 
arătat băuturile răcoritoare, snacksurile şi senvişurile de care avea 
nevoie. Casierul a pus toate lucrurile indicate în pungă şi apoi Bill 
l-a închis în toaletă. Bill s-a dus la casa de marcat, a trecut un pa- 
chet de gumă prin cititorul de preţuri, a apăsat pe buton şi casa 
s-a deschis. Bill a scos de acolo toţi banii, a smuls telefonul din 
perete şi a ieşit din magazin ca şi cum nu s-ar fi întâmplat nimic. 

Când ieşeau din parcare, Dr. Smithfield l-a luat la întrebări 
pe Bill: 

- Nu-mi vine să cred! L-ai jefuit pe amărâtul ăla. 

- A trebuit s-o facem şi ştii foarte bine că-i aşa. Nu-i putem 
lăsa pe ticăloşii ăia să ne scape. 

— Adică de ce noi? j J 

— Păi, suntem împreună. Tu ai scos maşina din parcare, în- 
seamnă că eşti complice. ; p 

-Şi de ce i-ai mai îndrugat povestea cu „ajută-mă, te rog, sunt 
poliţist”? | i 

- Am încercat să-l conving, dar nu m-a crezut. A zis că a mai 
auzit poveşti de genul ăsta. 

- Cum a mai auzit? Câţi alții în afară de noi urmăresc patru 
tiruri cu naziști şi remorci pline cu gaz paralizant prin Burlington, 
Colorado? a] 

- Nu i-am zis toată povestea. Oricum, suntem acum nişte in- 
fractori care fug de poliţie şi trebuie să ieşim din Colorado cât de 
repede putem. $ 

-Şi unde să mă duc? Cei din convoi își iau încă cina şi cred 
că în curând o să apară şi poliția. 

- Întoarce-te pe 1-70 şi ia-o la est spre următoarea ieşire. Fă 
stânga împrejur, întoarce-te şi parchează pe partea cealaltă a po- 

pasuli. Poliţia din zonă n-o să se uite acolo, pentru că n-o să le 
vină să creadă că bandiții s-ar apropia aşa mult de locul crimei. 

— Eşti sigur? 

- Sunt poliţist. Ne scapă adesea ceea ce altora le sare în ochi. 

Doctorul făcu un ocol de trei kilometri şi se întoarse pe banda 
dinspre vest a parcării. Stăteau acum într-o poziţie avantajoasă, 
de unde puteau să supravegheze convoiul şi să vadă cu binoclul 
ce se întâmpla la staţia de benzină. Bill avusese dreptate. După 
vreo 20 minute, Bill îl anunţă pe Smithfield: 

- Pleacă! Vrei să stai tu primul cu ochii pe ei? 

- Da. Voi fi cu ochii-n patru, după ce jaful pe care l-am comis 
la benzinărie. 

-În regulă, poţi să te apropii mai mult de ei. Noaptea n-o să 
fie în stare să-ţi vadă farurile aşa de bine. Deci, apropie-te, apoi în- 
depărtează-te cu câţiva kilometri! Dacă te ia somnul, trezeşte-mă! 
Și dacă nu, doar peste trei ore, îl rugă Bill şi lăsă în jos scaunul 
din spate. Dădu într-o parte al treilea scaun, făcându-şi astfel un 
loc de 80 cm pe 3,5 metri. Îşi făcu pernă dintr-un vechi prosop de 
plajă şi se întinse ca să doarmă vreo trei ore. Adormi repede. 

Bin şi cu Dorothy mergeau cu trenul Flying Higlander de la 
Londra la Edinburgh, când Bill îl auzi pe Dr. Smithfield stri- 
gându-l de la câțiva kilometri depărtare. 

- Bill, e ora unu şi mi s-a făcut somn. 

Bill mormăi ceva şi încercă să se întoarcă, pentru că îl auzea 
mai aproape pe Dr. Smithfield. 

- Bill, au trecut câteva ore. Adorm la volan. 

- Doctore, cât e ceasul? 

- E unu dimineaţa. 

— Unde suntem acum? 

— La cam 100 de kilometri de Salina Kansas. 

- Unde-i Dorothy? 

— Care Dorothy? Fosta ta nevastă sau fetiţa cu cățelul? 

- Fosta mea nevastă, zise Bill, ridicându-se de pe locul lui. N- 
am mai visat-o de ani de zile. Eram în Anglia în luna de miere şi 
mergeam cu trenul spre Scoţia. 

- Înţeleg. Dat fiind că suntem în Kansas, mă gândeam că o 
căutai pe stăpâna lui Toto. 

— Doamne, Dorothy în trenul de Scoţia! 

— Nu vreau să aud de asta. Ba chiar cred că visul tău se dato- 
rează mai degrabă senvişului ăluia infect pe care l-ai mâncat în- 
ainte să aţipeşti, decât gândului la fosta ta soție. b. 

— Ce romantic eşti! Nu înțeleg de ce ai divorțat, mormăi Bili, 
pe când se întindea pe scaun. Opreşte aici ca să schimbăm luctu- 
rile şi să fac pipi în prerie. ' 

Dr. Smithfield trase pe dreapta, Bill îi luă locul la volan şi doc- 
torul se întinse pe bancheta din spate. l a. 

- Trezeşte-mă la patru, spuse el, pe când închidea ochii şi 
cădea într-un somn adânc. 

Bill închise farurile, se uită la luminile de poziţie ale convo- 
iului care se stingeau şi apăsă pe butonul de sub bord. Numai 
farul din stânga rămăsese aprins. Aşa că, într-o oră, cei din con- 
voi aveau să vadă în oglinzile retrovizoare că maşina care-i ur- 
mărea avea un singur far aprins. Apoi o să apese din nou butonul 
şi o să aprindă şi celălalt far, iar ei vor crede că-i urmăreşte o 
maşină cu ambele faruri aprinse. 

Începea să se lumineze în prerie, iar Bill simţea oboseala din 
plin şi se concentra asupra luminilor de poziţie ale convoiului 
care apăreau din întuneric. Era aproape patru dimineaţă când Bill 
auzi un clic şi începu să-i funcţioneze aparatul de emisie-recepţie. 
Se aplecă şi apăsă pe butonul care activa microfonul. Pentru 
prima oară, în acea dimineaţă va putea vorbi şi cu altcineva decât 
Dr. Smithfield. Bili scoase din suport microfonul Motorola gri din 
şi-şi drese glasul : „Echipajul Salt Lake City 32 către toate forţele 
disponibile.” Nu i-a răspuns nimeni. Mai încercă încă o dată, dar 
tot nimic. Mai aşteptă câteva minute şi încercă din nou. 

— Echipajul Salt Lake City 32... Aici Dispeceratul Municipal 
Lawrence. Spuneţi! 

- Sunt detectivul Bill McNamara. Eu şi partenerul meu sun- 
tem pe urmele unui convoi suspect de ieri dimineaţă. Puteţi să 
transmiteţi un mesaj la Poliţia din Salt Lake City? 

— Nu ştiu, dar o să încerc. 

Bill îi spuse numărul şi continuă: 

— Cereţi-l vă rog pe Henry Melon. E căpitanul meu şi trebuie 
să-i spun ce se întâmplă. 

— Nu aveţi mobile? 

- Avem, dar e o poveste lungă. Ăsta e numărul lui de acasă. 

— Aşteptaţi! 

Bill aşteptă cu speranţă. 

După o tăcere îndelungată, dispecerul spuse cu o voce gravă: 

- Dispeceratul Municipal către Echipajul Salt Lake City 32. 

— Spune, Lawrence! 

— Când aţi vorbit ultima oară cu căpitanul? 

-În dimineața asta, de ce? Lui Bill nu-i plăcea tonul dispece- 
rului. 

— Domnule, se pare că Henry Melon a fost găsit împuşcat azi- 
dimineaţă. Nevasta lui nu ştie prea multe şi ar vrea.să o sunaţi 
cât mai repede. 

Zgomotul de fond crescu în intensitate, iar calitatea transmi- 
siei începu să scadă. 

— Spune-i că ajung în Kansas City în 20 de minute şi o s-o sun 
atunci, ţipă Bill în microfon. 

— Bine, are să aştepte telefonul dvs. 

Bill era şocat şi abia putu să răspundă: 

— Mulţumesc, Lawrence. 

— Cu plăcere. Vă urez noroc. Lawrence întrerupse convorbi- 
rea. 

Bill puse microfonul în suport, dar nu auzi zgomotul specific, 
pentru că ieşise din raza de acoperire. 

— La naiba! 

— La cine ţipi aşa? întrebă Dr. Smithfield, ridicându-se în 
şezut. 

— Henry a murit. 

— Ce naiba spui acolo? 

Bill îi relată convorbirea cu dispecerul. Dr. Smithfield păstră 
tăcerea câteva clipe, apoi se aplecă peste scaunul lui Bill şi se uită 
fix la prietenul său. Bill se uita din când în când la mobil şi aştepta 
să-i vină semnalul. Când se apropiară de Kansas City, își luă mo- 
bilul. Încercă mai întâi să-l sune pe Deiters, dar nu auzi decât me- 
sajul arhicunoscut, apoi tastă numărul unei vechi prietene. 

— Alo! 

— Karen, Bill la telefon. Îmi pare rău că te deranjez, dar de- 
abia am auzit de Henry. 

— O, Bill... Henry a murit... A fost împuşcat azi-dimineaţă. 

Vocea îi părea calmă. Era destul de coerentă, nu cum îşi în- 
chipuia Bill că avea să fie la patru dimineaţa. Bănuia că nu ieşise 
încă din şoc, din starea de negare a realităţii, şi era posibil să fie 
sub influenţa calmantelor. Bill tăcu o clipă, căutându-şi cuvintele. 

i cunoştea pe Henry şi pe Karen de zeci de ani. Bill îşi amintea cât 
de bucuros fusese atunci când Henry a fost promovat, la fel de 
bucuros ca şi Henry, dar nimeni nu era mai fericit ca soţia lui. 
Pentru Karen, promovarea lui Henry la gradul de căpitan în- 
semna că o să lucreze într-un birou, să cerceteze cazurile, nu să 
stea pe stradă, deci să fie în siguranţă şi să apuce pensia. 

— Ce s-a întâmplat, Karen? 8 

- Eu... nu ştiu... nu sunt prea sigură. N-au vrut să-mi spună 
mai nimic. 

— Ai vorbit cu şeful poliției sau cu preotul nostru? > 

- Nu e vorba de poliție, ci de armată. Ţin totul în secret şi ni- 
meni nu ştie ce s-a întâmplat. Nu poți să mă ajuţi, Bill? 

Bill vorbea la telefon cu o prietenă dragă, dar avea să se con- 
frunte cu ceva malefic, şi nu ştia dacă să-i spună ceva lui Karen. 

— Karen, acum sunt în afara oraşului, dar o să sun la poliţie şi 
o să mă interesez. Am să-ţi spun ce aflu. 

— Mulţumesc, Bill, când te întorci în oraş? 

-Într-o zi sau două. Eşti în regulă? 

- Nu, nu sunt deloc. Asta e ziua de care mi-a fost mereu 
groază. Ştiam în adâncul sufletului că o să se termine aşa. Încer- 
cam să mă pregătesc sufleteşte pentru asta, dar nu poţi fi nicio- 
dată suficient de pregătit. Cred că ştii şi tu asta. 

— Da, din păcate. Le-ai spus copiilor? 

- Vor fi aici mâine, sau poate chiar diseară. 

- Bine. O să-ţi dea putere. Henry a fost un om de treabă, un 
poliţist bun şi un prieten adevărat. O să ne lipsească. Bill simţi că 
i se pune un nod în gât, auzind-o pe Karen plângând. Karen, ai 
grijă de tine. Cheamă-l pe preot şi stai de vorbă cu copiii. Te sun 
după-masă şi ne vedem în câteva zile. 

- La revedere, Bill. Mulţumesc. 

Bill închise mobilul şi începu să plângă. Şopti cu voce tremu- 
rată: 

- Ticăloșii au câştigat, bunul meu prieten a murit, iar întări- 
rile întârzie. Tu şi cu mine suntem singuri pe urmele celui de-Al 
Patrulea Reich. N-avem destui oameni şi suntem depăşiţi nume- 
ric. Bill izbi în volan cu mâinile şi ţipă: Tot timpul câştigă ticăloşii 
ăștia! Ne omoară prietenii şi câştigă mereu. 

Putem să-i învingem. 

— Nu ştiu. 

- Trebuie să punem mâna pe ei. Pentru David şi Henry şi 
pentru mii de alți David sau Henry, pe care i-ar putea omori dacă- 
i lăsăm să scape. 

Bill încuviinţă şi conduse mai departe în tăcere. 

Era 6:30 ora locală şi soarele răsărise de aproximativ 20 de mi- 
nute. Smithfield a alimentat Jeepul, iar Bill a cumpărat cafea, suc 
şi senvişuri cu ouă şi cârnaţi de la relativ aglomeratul Waffle 
House. i lua micul dejun stând cu ochii pe convoiul de maşini 
parcate la Sweet Springs. Şoferii au decis să se oprească pentru 
micul dejun la jumătatea drumului între Kansas şi Columbia, 
pentru că nu voiau să conducă cu lumina orbitoare a răsăritului 
venindu-le în ochi. 

Bill se întoarse şi zise: 

- Avem mâncare caldă! 

-Să ne aşteptăm la o vizită a poliţiei, sau ai procedat acum pe 
căi legale? 

— N-am comis nicio ilegalitate. Încerc să nu comit delicte 
măcar într-un stat. 

Doctorul a plătit benzina cu American Express şi cei doi şi-au 
început drumul prin Midwest. Dr. Smithfield şi-a ocupat locul la 
volan când se înălța soarele pe cer. Tăcerea de ore în şir se instală 
din nou între ei, căci Bill se gândea la Henry şi se uita pe fereas- 
tră. Călătoria aceasta era la fel ca cea spre Tooele, cu deosebirea 
că acum conducea Dr. Smithfield, iar Bill tăcea. Dr. Smithfield era 
nerăbdător să rupă tăcerea, aşa că întrebă: 

— Cât de departe crezi c-o să mergem? 

- Cine ştie.. răspunse Bill. Nu avea chef de conversaţie. 

— Păi, eu cred doar că trebuie să-i urmărim şi să vedem unde 
ne duc. 

— Aşa e. 

Bill îşi dădu seama că Smithfield voia să-i abată gândurile de 
la bunul său prieten şi că se străduia să înfiripe o conversaţie. Îi 
aprecia efortul, dar nu avea dispoziţia necesară pentru asta. To- 
tuşi, se gândi Bill, se simţea în stare să asculte. Poate că o să-l ajute 
să nu se mai gândească la Henry. 

— Doctore, acum câteva zile mi-ai zis că o să-mi povesteşti de 
Vietnam când o să ai timp. Cred că acum avem destul timp. 

Dr. Smithfield acceptă provocarea: 

-Şi ţi-am mai zis că o să-ţi explic de ce am pile la primar. 

— Aga, zi-mi! 

- Există o legătură între perioada petrecută în Vietnam şi re- 
laţiile mele din politică. Ai auzit de Dennis Huggins? 

- Reprezintă în Congres Arizona sau New Mexico? 

- Nevada. Reprezintă Nevada, din partea Partidului demo- 
crat. Este unul din vechii democrați care conduc partidul. Nu vrea 
alte demnități, dar îi controlează pe unii politicieni de frunte, cum 
ar fi guvernatorul statului Utah. 

-Şi ce legătură are asta cu Vietnamul şi primarul? 

- Dennis Huggins crede că-mi datorează un serviciu. Aşa că 
l-am sunat ca să mă ajute să redeschid cazul lui David. EI l-a sunat 
pe guvernator, care l-a sunat pe primar, care l-a sunat pe coman- 
dantul poliţiei, care l-a sunat pe Henry, iar Henry te-a desemnat 
pe tine. 

-Şi de ce ţi-ar datora conpressmanul un serviciu? 

— E vorba de Vietnam. El crede că i-am salvat viaţa în Viet- 
nam. 

- Cum? El era pilot, iar tu mi-ai spus că erai în marină. 

- Aşa e. Am fost repartizat pe River Patrol Boat Mark I, pe 
scurt PRB, în Escadronul de Asalt 92, din cadrul Forţei fluviale 
mobile de pe Mekong. PRB era un vas PT rapid, uşor şi destul de 
obişnuit. Poziţia mea era la turelele din faţă ale acestei ţinte de 
zece metri lungime, care avea carena din oţel şi prindea 50 de ki- 
lometri pe oră. Acolo trebuia să stea bietul Davie Smithfield, cu 
fundul lui negru, la prora unui nenorocit de vas de pe împuţitul 
ăla de fluviu. 

- Cum era Mekongul? 

— Frumos, dar era o căldură teribilă. O căldură dată dracului, 
în limbaj milităresc. Primul lucru de care te izbeşti în Vietnam, 
imediat ce cobori din avion, e căldura sufocantă. Sunt uni. cretini 
care zic: „nu-i atât căldura, cât umiditatea”, dar îţi zic eu că-i la fel 
de cald ca în iad, îţi pierzi minţile de căldură. Apoi umiditatea te 
pune la pământ. 

- Mi-e e greu să-mi închipui. Am crescut în Chicago şi nu cu- 
nosc decât frigul, vremea nu se încălzea decât vreo câteva săptă- 
mâni. 
-Ca să-ţi dai seama ce cald e în Vietnam, trebuie să pui patru- 
cinci prosoape umede în uscătorul de rufe, să-l laşi să meargă 20 
de minute, sau doar până se usucă prosoapele pe jumătate, apoi 
să te strecori înăuntru şi să închizi uşa. Stai acolo în uscător o lună 
de zile, apoi vine cineva să-l pomească şi să tragă în el. Aşa era 
viaţa pe amărâtul ăla de vas. 

- Dar fluviul? 

- Delta e o întindere imensă de canale întortocheate şi râuri, 
dintre care Mekongul e cel mai mare. Mekongul era frumos şi în- 
spăimântător în avelaşi timp. E la fel de mare ca Mississippi, iar 
în sezonul ploios se umflă şi mai tare şi se umple de mâl. La 
sfârşitul sezonului secetos se limpezeşte, devine gri-deschis pen- 
tru o zi sau două, iar apoi încep din nou ploile. 

Când mergi în sus pe vreun afluent sau canal, apele devin 
liniştite şi nu mai este circulaţie. Atmosfera se schimbă cu cât te 
afunzi mai mult în deltă. Culoarea cafenie a apei face loc maluri- 
lor de ocru, când încetează ploile. Apele maronii sunt mărginite 
de verdele intens al junglei. Nuanţele blânde ale culorilor merg de 
la verde-deschis la aproape negru şi parcă te trag în adâncurile lo- 
cuite de monştri. 

Monştrii din iunglă sunt în stare să te mutileze fizic şi psihic 
pentru toată viaţa. Aceşti monştri îţi pătrund în vise, te urmăresc 
şi acasă şi nu-i uiţi nici în zeci de ani. Continuă să te omoare în fie- 
care Zi, ani întregi, și după ce s-a tras fermoarul de la sacii cu morți 
şi s-au strâns drapelele. De câte ori simt mirosul de apă caldă și 
mâloasă într-o zi frumoasă de vară, închid ochii şi revăd întinde- 
rea verde și întunecată a fluviului şi ştiu că monştri sunt tot acolo 
şi că aşteaptă să mă întorc. 

Bill se uită la prietenul lui şi oftă: 

- Nu ştiam prin ce ai trecut! 

Dr. Smithfield se întoarse în prezent şi continuă: 

— Am stat trei luni pe vasul ăla mic. Eram cinci cu toţii, trei 
negri şi doi albi. Ne împăcam destul de bine. Mergeam tot timpul 
în susul şi în josul fluviului, dar n-am tras niciun glonţ în inamic, 
Pentru că n-a apărut niciunul. Am tras multe cartuşe. Dar fără 
vreo țintă precisă. Trăgeam ca să ne potolim teama, sau într-un 
inamic închipuit, ca să ne dovedim superioritatea. Am mers de 
peste 20 de ori în amonte ca să aducem trupe ale Forţelor Spe- 
ciale ale ARVNI! în zonă, pentru a lupta împotriva gherilelor. Am 
transportat şi forţele speciale de elită şi lunetişti în diverse locuri. 
Lăsam o trupă a forţelor speciale de elită undeva pentru o noapte 
Şi îi luam în noaptea următoare. Se întorceau mereu tot atâţia câţi 
plecaseră, parcă erau invincibili, nu cădeau pradă monstrului, 
Sau poate că erau și ei un fel de monştri, de care se temeau şi viet- 
namezii. Uneori, trupele de elită aduceau prizonieri, dar lunetiştii 
se întorceau mereu singuri. | 

Timp de trei luni am transportat tupe speciale de elită noap- 
tea, iar ziua controlam traficul de pe fluviu. Opream bărcile ca să 
verificăm conţinutul diferitelor bagaje. N-am găsit niciodată 
nimic. Aveam doar bănuieli şi făceam rapoarte ca să arătăm ce 
vigilenţi suntem. Apoi totul s-a schimbat. 

ziua când l-am întâlnit pe Huggins, ni se ordonase să mer- 
gem pe un mic afluent într-o misiune de recunoaştere în forţă, o 
misiune de căutare şi distrugere. Mergeam în sus pe râu, îm- 
preună cu alte cinci vase din escadronul nostru. Trebuia să cola- 
borăm după ce ajungeam la un mic sat de pe mal; puşcaşii marini 
din elicoptere l-a“ învăluit pe partea dinspre uscat. Pe când ne 
apropiam de sat, o escadrilă de avioane Douglas A-4 Skyhawk 

au bombardat centrul satului. Se presupunea că fusese ocupat de 
Viet Cong. 

- Şi aţi folosit aşa o forţă zdrobitoare împotriva femeilor şi co- 
piilor? 

- Nu, serviciile noastre de informaţii au avut dreptate sau 
aproape. Satul era ocupat de un contingent destul de mare al Viet 
Congului şi mai erau şi nişte soldaţi din armata nord-vietnameză. 
Ne aştepta o adevărată bătălie, dar planul a funcționat perfect. 
Am ocupat satul, iar vietnamezii au suferit multe pierderi. Ope- 
raţiunea a fost considerată un succes. Apoi s-au întors elicopterele 
şi i-au luat pe puşcaşii marini şi pe prizonierii lor şi s-au dus la 
bază. Când am schimbat sensul şi am luat-o pe râu în jos, a apă- 
rut altă escadrilă de A-4 Skyhawk, care a bombardat ce mai ră- 
măsese din sat. Am văzut cum se răspândea norul uriaş şi roşu de 
napalm prin junglă şi pe cer. 

La urma urmei, fusese o zi reuşită; ne îndeplinisem misiunea, 
niciunul din ai noştri nu fusese rănit, iar la întors ne aştepta ha- 
leala şi berea caldă. Apoi s-a întâmplat nenorocirea. Tipii de la 
informaţii nu ştiuseră de trupele destul de numeroase de soldaţi 
nord-vietnamezi şi de avioanele lor. Eram pe ultimul vas din con- 
voi şi ne îndreptam spre casă, când au lovit unul dintre avioanele 
A-4 care mai bombarda ce rămăsese din sat. Locotenentul se pa- 
raşutase pe un teren plan de pe malul râului, iar peste câteva mi- 
nute l-am văzut urmărit de o sută de soldaţi nord-vietnamezi. 
Avioanele A4 au tras în ei, dar e mult mai ușor să nimereşti o 
ţintă mare, ca un tanc sau un camion, decât nişte soldaţi, de la 13 
metri înălţime şi la o viteză de 480 km/h. Avioanele A-4 puteau 
să-i încetinească, dar nu-i puteau opri. Huggins fugea cât putea 
de repede, dar jumătate din armata nord-vietnameză venea după 
el şi se îndrepta chiar spre micul nostru vas. 

Avioanele AA nu puteau să stea prea mult, căci nu mai aveau 
napalm şi li se termina combustibilul şi muniţia. Elicopterul de 
urgenţă era prea departe ca să-l ia pe Huggins înainte să fie prins 
de nord-vietnamezi. Prin urmare, noi eram singurii care îl pu- 
team salva pe Dennis Huggins de la moarte sau de la un sejur 
prelungit la Hilton, în Hanoi. 

M-am ridicat în picioare, am gesticulat cu braţele şi am urlat 
la Huggins prin megafon. M-a văzut şi şi-a schimbat direcţia, dar 
nu a fost singurul care ne-a observat. Eram la peste 100 de metri 
de mal când căpitanul a fost nimerit de un glonţ şi eu am fost 

obligat să trec la cârmă. Peste o clipă, îndreptam micul nostru vas 
de oţel spre țărm, cu circa 40 de kilometri pe oră. Prora a intrat în 
mal cu vreun metru, apoi s-a blocat. În 30 de secunde, dădeam 
primul meu ordin pe uscat. 

I-am zis lui Dwayne Johnson să preia comanda şi m-am dus 
în fugă la prora vasului ca să văd mai bine ce se întâmplă. Viet- 
namezii încă îl urmăreau pe Huggins, iar el era din ce în ce mai 
încolţit. Mai aveam megafonul la mine, aşa că am zbierat: „Hai 
sus pe punte!” Apoi am coborât în turela din faţă, iar Huggins a 
înţeles ce trebuia să facă. Cele două mitraliere antiaeriene erau 
înălțate la 30 de centimetri de ţărmul inundat, pe care fugea Hug- 
gins. Am îndreptat ţevile în sus şi am apăsat pe trăgaci. Am tras 
o ploaie de gloanţe în toate direcţiile. Efectul a fost devastator. 
Când am încetat să mai trag, Huggins a străbătut în fugă cei 20 de 
metri care îl mai despărţeau de vas. Atunci m-a nimerit un glonţ 
în umăr, dar am continuat să trag, în timp ce Dwayne manevra 
vasul în jos pe râu. > 

Dennis Huggins şi alți câţiva oameni au crezut că eu îi salva- 
sem viața. Mi-au dat o medalie, iar Dennis a ținut legătura cu 
mine tot timpul de atunci. Îmi făceam doar datoria. Nu laşi un 
camarad să fie doborât. Marinarii nu luptă pentru Dumnezeu Şi 
Patrie. Luptă pentru camarazii lor. Soldaţii luptă pentru cei ce le 
Stau alături în tranșee. Piloții cu educaţie de pe A-4 luptau pen- 
tru fratele lor aflat în pericol şi pentru băieţii de pe vasul cel mic. 
Un puşti negru fără educaţie din Pennsylvania lupta pentru pi- 
lotul alb şi educat, care avea să devină în curând membru al Con- 
gresului. Războiul din Vietnam a dezbinat această țară, dar ne-a 
făcut mai puternici în multe privinţe. Am fost înfrânți, dar ne-am 
întors invincibili. PE st 

Dr. Smithfield se uita lung la câmpurile din Missouri, iar Bill 
îl urmărea cu privirea. Dr. Smithfield era cu gândul la ce se în- 
tâmplase acum 40 de ani, la 20.000 de kilometri distanţă. 

= Tine-mă la curent, spuse Decker, închizându-şi telefonul. 

— Ai probleme? întrebă Dr. Adler. 

Decker nu putuse să evite compania Doctorului Adler în a 
doua parte a călătoriei, dar măcar reuşise să-l aşeze pe bancheta 
din spate. 

- Da, am reuşit să aflu detalii, dar am veşti proaste, răspunse 
Decker pe când se uita pe fereastră, refuzând să se întoarcă. 

- Ce s-a întâmplat? 

-Hennessey i-a omorât pe Kimball şi pe căpitanul de poliţie, 
dar a fost şi el omorât de Deiters. 

-Trebuia să-l fi omorât mai întâi pe Deiters. 

- Ştiu, L-am subestimat. 

- Noi? L-ai subestimat, aşa cum i-ai subestimat pe Smithfield 
şi McNamara. 

Decker se întoarse şi îi spuse înfuriat: 

-Încă suntem în avantaj. O să ajungem la Ilinois în 30 de mi- 
nute, iar la uzină în această după-amiază. 

- Ce ştii de poliţai şi de doctor? îl întrebă Adler. 

- Lipinski i-a aşteptat, dar nu au mai venit. Nu ştie unde sunt 
şi nici măcar şeful lor nu ştie. 

- Oare ne urmăresc? îl întrebă Adler pe tonul său arogant. | 

— 2000 de kilometri? 

- Nu-i subestima! 

— Nu au trecut de Lipinski. Poate s-au rătăcit sau au avut O 
pană. Nu ne urmăresc. În plus, băieţii din spate au avut ordin să 
se uite dacă nu ne urmăreşte cineva. 

— Sună-i! îi ceru Adler, arătând înspre mobilul lui Decker. 

Decker se uită urât la el pentru o clipă, apoi îl sună pe şoferul 
din ultimul Jeep şi află ultimele noutăţi. 

Decker tocmai închisese, când Adler îl întrebă: 

~ Suntem urmăriţi? 

— Nu, timp de câteva ore a fost în spatele nostru o maşină cu 
un singur far aprins, dar nu cred că am fost urmăriţi. 

-Trebuie să-l pui pe Lipinski la treabă, Trebuie să-i găsească 
pe McNamara şi Smithfield. 

— Aşa va face şi apoi o să-i omoare. Nu-ţi face griji! îi zise calm 
Decker, luându-şi cartea şi prefăcându-se că citeşte. Faptul că nu 
ştia unde sunt cei doi şi acea maşină cu un far aprins îl neliniştea. 

Cahners se uita pe fereastră şi văzu în geam pe cineva 
mişcându-se. Se întoarse şi-l văzu pe dr. Pak. 

— Bună dimineaţa, domnilor! 

— Bună dimineaţa, doctore! Cum se mai simte Deiters? 

— A dormit bine. O să încercăm să-l trezim. Veniţi cu mine, 
vă rog! 

Cahners şi Stebbins îl urmară pe Dr. Pak în salonul lui De- 
iters. Spre mirarea lor, Deiters era deja treaz. Lui Stebbins i se 
părea că e pe moarte. Lui Cahners, care văzuse mulți oameni mu- 
Tind, i se părea că Deiters plesneşte de sănătate. 

— Căpitane Deiters, sunt locotent-colonel Cahners. Cum te 
simți? 

Deiters îşi drese glasul. 

— Mi-e... mi-e... 

Simţind ce vrea pacientul, asistenta îi apropie de buze cana cu 
Paiul. 

— Încet, nu bea mult. Ai stomacul gol după ce ţi s-au dat som- 
nifere. Nu vrei să te faci de râs şi nici eu nu vreau să curăţ după 
tine. 

Deiters sorbi un pic de apă şi continuă: 

— Mi-e bine, domnule. O să mă întorc la treabă în câteva zile. 

Cahners se uită la tânărul ofiţer şi zâmbi. Era mândru să aibă 
ca subordonat un tânăr ca el. 

— Fiule, mi-e teamă că trebuie să te întorci la treabă chiar 
acum. 

- Glumiti, colonele! Nu o să vă las! exclamă dr. Pak. 

— Nu vă ambalaţi, doctore! spuse Cahners, făcându-i semn să 
se potolească. Căpitane, avem nevoie de tine. Tu şi cu Kimball 
eraţi la curent cu toată treaba. Am fost pus la curent în linii mari, 
dar tu trebuie să-mi dai detaliile. 

Deiters îşi drese din nou glasul: 

— Da, domnule. 

Deiters se uită la Dr. Pak şi la asistentă: 

— Dar trebuie să vorbesc cu dvs. între patru ochi. 

- Bineînţeles, dădu din cap Cahners înspre medic şi asistentă. 
Stebbins trebuie să rămână aici. E de la Garda naţională şi-mi va 
servi drept ghid. Puteţi avea încredere în el. 

Deiters se uită la Stebbins şi încercă să zâmbească. Stebbins 
dădu din cap şi luă poziţia de drepţi. Stebbins se simţea de parcă 
locotenent-colonelui l-ar fi avansat în grad după o victorie pe 
câmpul de luptă. Cuvintele „Puteţi avea încredere în el” îi rămă- 
seseră întipănite în minte pentru totdeauna. 

Deiters dădu din cap şi întrebă: 

— Şi de unde aţi vrea să încep treaba? 

— Dacă te simți în stare, aş vrea să începi chiar cu începutul. 

Deiters încuviinţă din nou şi le povesti celor doi cu lux de 
amănunte ce se întâmplase până în dimineaţa precedentă. Îi luă 
cam jumătate de oră. În tot acest timp, Cahners şi Stebbins l-au as- 
cultat cu interes şi şi-au luat notițe. Deiters tocmai îşi termina re- 
latarea despre cum fusese atacat de Hennessey, când se auzi un 
ciocănit la uşă. Micuţul doctor Pak îşi adună tot curajul, îşi umflă 
pieptul lat de 80 de centimetri şi se apropie de Cahners. 

- Colonele, vă rog, eu... eu trebuie să insist... să vă cer să pu- 
neţi punct acestor întrebări. Trebuie să încetaţi chiar acum. Pa- 
cientul are nevoie de odihnă. 

Cahners îi privi pe doctorul Pak şi zâmbi: 

— Am terminat, doctore, zise încet Deiters, pe când Cahners îi 
dădea cana cu apă. 

Plictisită de atâtea discuţii, asistenta se băgă în vorbă: 

- Domnilor, mă scuzaţi, dar trebuie să am grijă de pacient. 

- Bună treabă, căpitane! încuviinţă Cahners. 

Cahners şi Stebbins tocmai plecau, când Deiters şopti răguşit: 

-Nu plecaţi... unde e mobilul meu? 

-E aici, zise asistenta după ce se uită prin jur. 

— Dă-i-l colonelului. Poate te sună McNamara. Cred că pre- 
feră să te sune el decât să-l suni tu. E mobilul lui Kimball, dar cred 
că vrei să ştii ce-i cu el sau cu partenerul lui. Aşa o să afle că eşti 
bine. 

Cahners se opri o clipă. 

-Nu avem nevoie de alte informaţii despre el. Toţi din poliţie 
ştiu câte ceva despre McNamara. S-a descoperit deja o cârtiță şi 
s-ar putea să fie mai multe. 

Deiters stătu pe gânduri un timp şi răspunse: 

- Dr. Smithfield este partenerul lui McNamara. Kimball l-a 
verificat. A fost în Poliţia fluvială din Vietnam. L-a salvat viața 
congresmanului Huggins. A fost decorat cu Purple Heart! şi Sil- 
ver Star. E un erou. 

- Mulţumesc, căpitane, zise Cahners, întorcându-se în ca- 
meră. Stătu lângă Deiters un timp şi îi puse uşor mâna pe umă- 
rul rănit. Ţi-ai făcut datoria. Fă-te bine acum şi roagă-te! Face 

Pentru prima dată în 24 de ore, Bill şi Smithfield nu au rămas 
fără semnal. Bill a vorbit cu Karen Melon, dar nu a aflat prea 
multe despre împrejurările morţii lui Henry. Doctorul s-a intere- 
sat de starea unei anumite Kim Deloitte şi i s-a spus că urma să 
fie externată în curând. Vorbi şi cu Kim şi îi spuse să părăsească 
imediat oraşul, să se ducă la vreo rudă sau la un prieten din altă 
localitate. I-a mai zis să nu spună poliţiei unde pleacă şi nimănui 
altcuiva. A rugat-o să-l sune de îndată ce se afla undeva în sigu- 
ranţă, departe de Salt Lake City. A 

Amândoi erau nerăbdători se afle veşti despre Henry şi De- 
iters, dar nu voiau să le spună celor din departament unde erau 
şi ce făceau. În cele din urmă, Bill se decise să-l sune pe Swayze. 
Formă numărul lui de la serviciu, imită prost accentul din sud şi 
ceru cu Swayze. 

- Alo, Swayze la telefon. 

- Swayze, nu-mi rosti numele! 

- Care-i treaba, Phil? 

- E careva pe acolo? PRI 

- Nu, e 11 şi ceilalţi s-au dus să mănânce. Mulţi din noi venim 
la serviciu la şase, aşa că la ora asta ni se face o foame de lup. Îmi 
iau prânzul la pachet şi mănânc în birou. Delicte au loc tot timpul, 
dar lor nu li se face foame. s 

Bill zâmbi. Swayze era unul din preferații săi. În ciudaa tot ce 
i se întâmplase, îşi păstrase optimismul şi simţul umorului. Făcea 
cinste departamentului. preeria 

- Swayze, doctorul şi cu mine îi urmărim pe ticăloşii ăştia, 
dar nu mai avem veşti nici de la armată, nici de la poliţie. Poţi să 
ne pui la curent? 


! Inima purpurie — (n. tr.) 

-Totul e strict secret. Şefu' nu ne-a spus prea multe, dar e așa 
distrat că nu ştii când spune adevărul sau când încurcă lucrurile, 
Oricum, ni s-a spus că Henry Melon şi Cunningham au murit la 
datorie. Dat fiind că au fost omoriţi în timpul unei anchete, nu ni 
se spune mare lucru. Cam asta-i tot. Tu unde eşti? 

— Suntem în Illinois, dar nu mai spune nimănui. 

-Aha, sunteţi în drum spre Ohio. 

- Ohio! De ce spui asta? 

- Camioanele lor au licenţă de transport în mai multe state, iar 
Ohio este statul cel mai estic. 

- Swayze, au vreun alt sediu sau terminal în Ohio? 

— Aşteaptă să verific. Dacă tot fac asta, mai ai nevoie de ceva? 

— Despre soldaţi ce poţi să-mi spui? 

- Doi au fost omorâţi şi unul rănit. Acela e în stare gravă, asta- 
i tot ce ştiu. 

— Vezi ce poţi să afli despre tipul rănit, dar fără să tulburi 
apele. 

-O să fac tot ce pot. 

— A întrebat cineva de noi, nu doar în treacăt? 

- Lipinski a venit pe la mine ieri după-amiază. Ştii, doar să 
vadă ce mai fac. Nu mai poate de grija mea. A întrebat şi de tine. 

- Da? Nu ştiam că sunteţi aşa apropiaţi. 

— l-am zis să plece naibii din beciul meu. Nici nu m-a băgat în 
seamă până acum. Ne cere informaţii şi pe urmă se poartă cu noi 
de parcă i-am fi inferiori. 

— Untermenschen. 

— Ce-ai zis? 

— Untermenschen. Înseamnă oameni inferiori. Era la modă în 
anii, 40, în timpul naziştilor. 

-Şİ ce legătură are cu Lipinski? 

— Mai strânsă decât îţi închipui. Ascultă-mă. Vrem ca tipi ca 
Lipinski să știe că umblăm după cai verzi pe pereţi. Să zicem, prin 
Nevada. 

-Şi ce-ai vrea să fac eu? După ce ne-am întâlnit ieri, o să-i dea 
de bănuit dacă mă duc sus la el şi-i spun: „Hei, minte în colţuri! 
Tocmai am vorbit cu McNamara. 

- Foloseşte-te de şef. Roagă-l pe unul din colegii tăi să-i zică 
şefului că te-a auzit vorbind cu mine la telefon şi că supraveghem 
o parcare din Carson City. 

_E-n regulă. Hei, am aflat câte ceva şi despre ticăloşii ăia. Nu 
au niciun sediu in Ohio, doar în Salt Lake City, dar au o căsuţă 
poştală în Chicago. 

- Mulţumesc. Mi-ai fost de mare ajutor. Ne mai auzim! 

-Baftă, Phil! 

- Aşteaptă, mai vreau să faci ceva pentru mine. Aş vrea să 
afli mai multe despre extragerea substanţelor cu ajutorul sol- 
venţilor. Sună-i pe tipii de la Union Carbide şi întreabă-i cum re- 
generază carbonul activat deja folosit. Cred că trebuie să 
folosească un anume tip de solvent. 

- Are puştiul tău de făcut vreun proiect la chimie sau te gân- 
deşti să faci băutură de contrabandă? 

- Da, vreau să fac băutură. M-am apucat din nou de băut şi 
vreau să fac rost de ceva bani pentru când am să ies la pensie. 

- Te sun eu când aflu ceva. 

Bill închise mobilul şi îi explică doctorului despre ce vorbise 
în ultima parte a conversaţiei. 

Smithfield îl ascultă şi spuse: 

— Din păcate, acum e clar de ce n-ai mai avut veşti de la ofițerii 
de armată. Şi acum ce facem? 

— Nu ştiu, bolborosi Bill, uitându-se prin parbriz după convoi. 
N-am idee ce o să facem în continuare, ci doar ştiu că trebuie să 
continuăm urmărirea. 

Bill se cufundă în scaun, uitându-se la celălalt. Arăta groaznic, 
dar Bill credea că el arăta şi mai rău. Conduseseră de 28 de ore şi 
trebuiau să se bărbierească, să facă un duş, să ia o masă caldă şi 
să doarmă vreo zece ore. În această călătorie nu prea aveau şanse 
să se refacă. În loc să se recupereze, trebuiau să-şi continue dru- 
mul, să stea treji şi să mănânce numai porcării, iar la sfârşitul aces- 
tei călătorii vor trebui să se confrunte de unii singuri cu un 
adversar redutabil. Bill oftă, îşi puse binoclul şi se uită după con- 
voi. Era tot în faţa lor și mergea cu aceeaşi viteză printre lanurile 
de porumb din „Land of Lincoln”!. 

Bill simţea că îl doboară oboseala. Ar fi vrut să se oprească la 
una din fermele din drum şi să-i întrebe pe proprietari dacă putea 
să se culce sub un copac. Se gândea la verile petrecute în Chicago 
şi la vizitele pe care i le făcea unchiului său la ferma de lângă De- 
catur, când era mic. Unchiul lui avea o fermă mare şi veche, cu ar- 


1 Țara lui Lincon, partea de nord a Americii. (n. tr.) 

bori bătrâni şi înalţi, între care se afla un hamac vech; Bill îşi 
aminti cum obişnuia să bea root beer! rece ca gheaţa în după-amie- 
zile fierbinţi de vară. Îşi aminti cum stătea cu tatăl lui în hamac, 
la umbra copacilor bătrâni, legănaţi de briză, ascultând la radio 
un meci al echipei White Sox. Se gândea la hamacul vechi şi la 
acele după-amiezi de vară de câte ori bea un root beer. Vara nu 
era vară fără un root beer. 

Erau pe I-70, la jumătatea drumului dintre Vandalia şi Effin- 
gham. Erau doar la 100 km sud de Decatur şi de ferma unchiului 
său. Bill se gândea la ce se întâmplase cu ferma după ce murise 
unchiul său. Se întreba dacă verii săi n-au vândut-o, dacă ferma 
mai era acolo. Se întreba cât de înalţi şi de bătrâni erau copacii 
acum. Se întreba dacă proprietarul actual l-ar lăsa să doarmă la 
umbra acelor copaci înalţi şi bătrâni. 

Bill era obosit şi presimţea că aceasta ar putea fi ultima sa cá- 
lătorie prin ţinutul natal. Îşi punea mai multe întrebări asupra vii- 
torului decât atunci când se legăna în hamac, mângâiat de briză, 
cu mulţi ani în urmă. Gândurile îi zburau aşa cum li se întâmplă 
adesea celor obosiţi peste măsură. Căuta în minte o informaţie 
cât de mică, care să-i sugereze o idee sau un plan. Apoi sună te- 
lefonul. 


1 Băutură nealcoolică, adesea carbogazoasă, aromată cu sirop din 
extract de rădăcini, ramuri şi scoarță de copac a mai multor plante, care 
au fost fermentate cu zahăr şi drojdie. În compoziţia sa se 
găseşte vanilie, scoarță de vişin, rădăcină de lemn dulce, rădăcină de 
sarsaparilla, scoarță de rădăcină de sassafras (dafin american), 
nucşoară, anason, melasă şi alte ingrediente. (n. tr.) 

Când telefonul sună a doua oară, Dr. Smithfield îi atrase 
atenţia lui Bill: 

— Ai grijă ce spui! Nu vrem să sfârşim ca Deiters şi Kimball. 

Bill compară numărul de pe ecran cu cele din dosarul de 
lângă el, atunci când telefonul sună a treia oară. Numărul era al 
lui Kimball. 

Bill răspunse: 

- Alo? 

— Slavă cerului! Eşti cumva Bill McNamara? 

— Da. Cine e la telefon? 

~- Unde dracu’ sunteţi? 


— Depinde cine sună. 
-Îmi cer scuze, sunt locotenent-colonelul Jonathan Cahners 


din Armata SUA şi vă sun de pe telefonul căpitanului Deiters. 
Nu, de fapt e telefonul lui Kimball. 

-Cum aţi intrat în posesia acestui telefon? 

-Mi l-a dat căpitanul Deiters. A fost rănit, iar prietenul dum- 
neavoastră, căpitanul Melon, a fost ucis. L-am pierdut şi pe colo- 
nelul Kimball. 

- Cine i-a omorât? 

- Sergentul Hennessey. L-a omorât întâi pe Kimball, apoi i-a 
prins în capcană pe Deiters şi Melon. 

Bill avea încă îndoieli. Hennessey nu-i păruse a fi unul din 
cei răi. 

-Îmi pare rău, colonele, dar nu știu cine sunteți. 

-Îmi dau seama. Deiters mi-a spus că ați putea să fiţi bănui- 
tor. 

— Spuneţi că sunteţi de la Forţele speciale. 

-~ Da, şi dumneavoastră sunteţi detectivul Bill McNamara. 
Partenerul dumneavoastră e Dr. Smithfield, un veteran din Viet- 
nam care a făcut parte din Poliţia fluvială. A fost decorat cu Pur- 
ple Heart şi Silver Star. Deiters mi-a spus că Andrew Kimball v-a 
verificat pe amândoi când a fost la Washington acum câteva zile. 

- Corect, dar avem de-a face cu o gașcă de ticăloşi veritabile 
care ar putea să afle toate astea foarte uşor. Puteţi să mi-l daţi pe 
Deiters? 

—Nu ştiu, cred că l-am cam obosit azi-dimineaţă. l-am pus o 
oază de întrebări despre ce se petrece, pentru că el era singurul 

de la care ne puteam informa. O să mă duc în salon să încerc. 

Bill riscă: 

— E-n regulă, vă cred... Cred... dar de fapt nu avem altă al- 
temativă. Suntem în Illinois. 

— Ce? se înfurie Cahners. Ce dracu' faceţi în... apoi se opri și- 
şi recăpătă calmul. Ce faceţi acolo? întrebă el cu mai mult calm. 

— Urmărim tirurile încă de ieri dimineaţă şi credem că se duc 
la Ohio, dar nu suntem siguri. 

- Sunteţi siguri că aţi urmărit tirurile care trebuiau? 

- Da, i-am identificat cu precizie pe Decker şi Adler. l-am 
văzut la fiecare oprire. 

- Sunaţi-mă de îndată ce ajung la fabrica de procesare şi vom 
veni imediat. 

— Vă sun imediat ce aflu ceva. 

— Foarte bine. Vă doresc noroc. 

Bill închise mobilul şi îi povesti doctorului Smithfield ce vor- 
bise cu ofiţerul. Amândoi se bucurară de vestea că nu mai erau 
singuri. Ştiau că lucrurile puteau să iasă prost, dar aveau în sfârşit 
întăriri. 

- Cahners mi-a zis că ai fost decorat cu Silver Star. Nu mi-ai 
zis toată povestea, spuse Bill. 

— Ba ţi-am spus-o. Am fost rănit de un glonţ, de aceea mi-au 
dat Purple Heart. Am preluat comanda după ce a fost rănit co- 
mandantul şi am dus vasul la mal. I-am zis lui Huggins să vină 
la noi şi l-am acoperit. Asta a fost totul. 

— Cum aţi scăpat de infernul în care eraţi? 

— Când ne-am îndepărtat de mal, am observat patru puncte 
la orizont care s-au transformat în patru A-6 Intruders. Avioa- 
nele A-4 s-au dat din drumul lor şi le-au direcționat. Au zburat ra- 
zant şi au aruncat bombe cu napalm. Efectul a fost devastator, 
întrucât benzina lichidă s-a transformat în limbi de foc. Hectare 
întregi de junglă verde păreau un infern. Napalmul era o armă 
groaznică. Te distrugea atât fizic, cât şi psihic. Ştiai că nu mai e în 
arsenalul nostru de luptă? 

— Eşti sigur? 

- Da. Nu e o armă pe care să o foloseşti împotriva oamenilor. 
Nu o mai folosim din cauza lui Kim Phuc. 

- Cine? 

— Fata din poza aceea, cu hainele şi porțiuni mari din piele 
arse de napalm. 

— Asta a fost una din cele mai emoţionante fotografii de răz- 
boi, dădu Bill din cap. 

— Reportajele de război au pus capăt folosirii napaimului. Gu- 
vernul cheltuie o mulțime de bani ca să scape de el fără să dău- 
neze mediului înconjurător. 

— Ar trebui să ducă napalmul la Tooele şi să-l folosească ca să 
ardă gazul paralizant, exclamă Bill. Am putea să folosim o armă 
chimică pentru a distruge alta. 

— Nu ar merge, pentru că e prea logic. 

— lartă-mă că te-am întrerupt. Hai să ne întoarcem la Vietnam. 

Dr. Smithfield dădu din cap şi-şi continuă povestea: 

— Oricum, avioanele A-4 şi A-6 plecau în alăt parte, când a 
apărut „Puff. 

— Bombardierul-dragon? 

— A, da, Puff, the Magic Dragon’, medită Dr. Smithfield. 

- — Nu erau avioane C-47 Cargo cu mitraliere Gatling? 

Oftă. 

~- E o ironie că personajul din cântecul pacifist interpretat de 
Peter, Paul and Mary a ajuns numele unei maşinării criminale. 
Dar dragonii din acea zi nu erau vechile avioane bimotoare C-47, 
care au fost folosite la începutul războiului din Vietnam. După 
modelul lor, s-au construit avioane şi mai distructive. Acestea au 
fost bombardierele AC-130 Spectre. Erau dihănii cu patru mo- 
toare, echipate cu două mitraliere Vulcan Gatling de 20 de mm. 
Două mini-mitraliere Vulcan Gatling de 8 mm, două tunuri Bo- 
fors de 40 de mm şi cu tone de muniţie. Armele erau toate mon- 
tate pe aceeaşi parte a avionului, aşa că, atunci când se rotea 
deasupra țintei, o avea mereu în cătare şi o bombarda continuu. 
Avioanele zburau încet şi la mică distanţă. Apoi am auzit răpăi- 
tul mitralierelor Vulcan Gatling care trăgeau de 6000 de mii de 
ori pe minut. Ne uitam cum uriaşa secerătoare omora orice îi 
ieşea în cale. 

— Probabil că vietnamezilor le era mai teamă de aceste bom- 
bardiere decât de napalm. 

Dr. Smithfield se uită pe fereastră şi continuă: 


! Este un bombardier Douglas AC-47 Spooky (poreclit Puff, the 
Magic Dragon, după un cântec de succes din anii 60). 

— Pentru amărâţii ăia care se aflau pe câmp în acea zi, nimic 
n-a mai contat. Au fost fie arşi de napalm, fie seceraţi de „dra- 
goni”. 

Decker răspunse la telefon şi ascultă cu atenție: „Bine. Am 
nişte însărcinări să-ţi mai dau şi trebuie să mai rezolvi nişte pro- 
bleme. Cu cât scapi mai repede de tembelii ăia doi, cu atât mai cu- 
rând ne putem vedea. Sună-mă când sunt morţi. La revedere.” 
Decker se întoarse, se uită în spate la Dr. Adler, zâmbi şi spuse: 

- McNamara şi Smithfield sunt în Nevada. Au urmărit alte 
camioane. 

Camioanele au trecut frontiera statului Indiana şi apoi râul 
Wabash, în dreptul lui Terre Haute. Şi-au continuat drumul pe I- 
70, printre nesfârşitele lanuri de porumb. Drumul era uşor, pen- 
tru că era aproape la fel de plat ca şi centrul statului Illinois, dar 
peisajul era monoton; peste tot era numai porumb. 

kkk 

Peste câteva ore, convoiul se apropia de St. Leon, un orăşel 
din Indiana de Sud-Est, apoi o luă la stânga şi depăşi două ca- 
mioane supraîncărcate. Pe când depășea cele două camioane, Bill 
înțelese de ce mergeau cu doar 80 km pe oră. Fiecare camion tră- 
gea după el un tanc vechi şi verde cu o stea albă şi mare pe fiecare 
turelă. 

- Ce fel de tancuri sunt astea? îl întrebă Bill pe expertul în răz- 
boi. 

- Astea sunt M-48. Au fost folosite în Vietnam. Am şi expor- 
tat în Europa o mulțime de drăcovenii din astea. Acum nu mai 
sunt decât piese de muzeu din metal bun de aruncat. Pe aceste 
două maşinării de luptă din fața unui tribunal sau al unui sediu 
al veteranilor de război au ajuns să se cace porumbeii sau poate 
că vor merge la topit. 

Când au depăşit al doilea tir, şi-au dat seama că cineva pusese 
în glumă un abţibild cu un fund de pisică pe suprafaţa de rulare 
a pneului. Bill se uită la Dr. Smithfield şi spuse: 

-Ce trist e! 

- Ce, pisica? Mie mi se pare amuzant. 

- Nu, nu pisica. Nu-mi plac pisicile. Mă refer la soarta aces- 
tor tancuri. 

- Mă îndoiesc că au fost vreodată în luptă, dar poate că o să 
sfârşească ca exponate în Muzeul Patton din Fort Knox. 

După ce au depăşit remorcile, Bill a văzut în oglinda retro- 
vizoare Că ieşeau de pe autostradă, înspre St. Leon. Jumătate de 
oră mai târziu, când convoiul trecea frontiera statului Ohio, tele- 
fonul sună şi Bill răspunse: 

— Alo. 

— Phil, Swayze la telefon. Am aflat cum se distilează carbo- 
nul. 

— Minunat. O să-i dau telefonul lui Smithfield ca să ia notițe. 
Ele omul de ştiinţă. Eu sunt doar şoferul, 

Dr. Smithfield asculta la telefon, iar Bill conducea mai de- 
parte. Au trecut râul Ohio pe 1-275, chiar în locul unde se inter- 
secta râul Great Miami cu frontierele a trei state. De pe pod, 
vedeau o mare termocentrală în statul Ohio, iar în Indiana im- 
aginea minunată a unui cazinou plutitor, cu toate luminile 
aprinse. Pe malul celălalt al râului se vedeau dealurile împădurite 
din statul Kentucky. Imaginile erau atât de diferite. 

Dealurile abrupte din Kentucky fuseseră cu milenii în urmă 
capătul sudic al ghețarilor. Retragerea acestora dăduse naştere 
râului Ohio, iar dealurile, văile şi munţii din Kentucky şi Ten- 
nessee rămăseseră neschimbate. Bill spera ca această frontieră 
străveche va însemna şi sfârșitul lungii sale călătorii. 

Ajuns în Kentucky, convoiul încetini, urcând pe o pantă 
abruptă. Bill încetini şi el şi reveni pe dreapta. După ce trecură de 
vârful dealului, tirurile accelerară şi Bill presimţi că urmărirea nu 
se terminase. 

— Păi, Swayze n-a avut dreptate, pentru că nu cred că o să ne 
oprim în Ohio, mormăi Bill. 

— Şi eu cred tot aşa. Când o să... Hei, uită-te! zise Smithfield, 
arătându-i înspre cele două tiruri pe care tocmai le depășeau. 
Sunt mai multe tancuri. Cred că e o conferinţă de tancuri pe un- 
deva prin Kentucky. A 

— Cred că şi tipul care a pus abţibildul ăla cu pisica s-a gândit 
la aşa ceva, răspunse Bill pe când depăşeau tirul. 

— Nu se poate, e acelaşi tir. Or ştii ei vreo scurtătură, replică 
Dr. Smithfield, luând harta. 

Bill se gândi ce mult se schimbaseră gesturile afectate ale doc- 
torului în timpul călătoriei. Poate că se simțea bine cu el sau poate 
că era doar din cauza oboselii. 

— Dacă tot ai harta, spune-mi de ce Aeroportul din Cincinnati 
se află în Kentucky. 

La intersecţia lui 1-275 cu I-75, convoiul o luă pe neaşteptate 
spre nord şi se îndreptă către Cincinnati. Urmăriră convoiul cum 
se apropia din nou de râul Ohio, dar de data asta din sud. Con- 
voiul încetini pe serpentinele din vârful dealului. După ce au tre- 
cut de ultima curbă, au fost răsplătiți cu superba panoramă a 
vârfurilor muntoase din Cincinnati. 

Tirurile au coborât dealul, dar când s-au apropiat de râul 
Ohio, au ieşit spre Covington, Kentucky. 

- Ne apropiem prea mult, zise Dr. Smithfield. Fii atent! Un 
jeep cu număr de Utah va ieşi în evidenţă aici. 

Convoiul a mers paralel cu râul, spre vest, ocolind Cincin- 
nati. Pe marginea şoselei erau o mulţime de orăşele, unul după 
celălalt. Apoi, lângă Bromley, tirurile au tras în parcarea unei ciu- 
date hale industriale. Era o clădire veche de 50 de ani, din cără- 
midă roşie, cu ferestre metalice. Părea să fie înconjurată de o 
mulţime de tancuri învechite, fiecare din ele înconjurat de un găr- 
duleţ metalic ruginit. 

Bi şi Dr. Smithfield au trecut prin faţa clădirii şi au văzut 
primele tiruri dând cu spatele spre rampa de încărcare de pe la- 
tura estică. Celelalte tiruri parcaseră în spatele clădirii, într-un loc 
cu pietriş în pantă care cobora spre râu. Îşi continuară drumul şi 
observară că mai erau nişte tancuri terestre pe partea de vest. Mai 
merseră 800 de metri, înainte să se oprească în parcarea unui ter- 
minal de alimentare. 

Bill se uită la Dr. Smithfield şi spuse: 

— Trebuie să mai aruncăm o privire acelei clădiri, dar nu 
putem să trecem pe acolo în plină zi. 

— Ştiu, şi nici nu ne putem plimba pe acolo ca un cuplu, pen- 
tru că am ieşi în evidenţă. 

— Da, dar putem să mergem fiecare din noi pe acolo. O să mă 
duc înapoi la şcoala aceea şi voi ieşi din maşină. Apoi tu urci la 
volan şi treci pe acolo şi te opreşti la magazinul de lângă semafor. 
Intră şi umple o pungă cu tot felul de chestii şi întoarce-te la dă- 
dire. Poți să-ți ascunzi fața după pungă. Între timp, o să mă plimb 
pe lângă clădire din această direcție, o să iau jeepul şi o să ajung 
la tine să te iau. Apoi o să facem schimb de informații. 

— Şi dacă ne recunosc pe unul din noi? 

— Atunci am băgat-o pe mânecă. 

— Ar trebui să întrebăm mâneca întâi. 

— Bună idee! recunoscu Bill, tastând numărul lui Cahners. 

— Cahners la telefon. „Ce 

— Colonele, Bill McNamara la telefon. Convoiul s-a oprit şi 
descarcă marfa. Cred că am găsit fabrica de procesare. 

— Unde sunteţi? 3. "pe 

— În Bromley, Kentucky. Suntem la câţiva km de Cincinnati, 
în josul râului. Fabrica de procesare e pe Şoseaua 8. Se află într-o 
clădire de cărămidă cu două etaje de pe malul râului Ohio. Nu 
poate să vă scape. 

— Şi de ce să-mi scape? Voi o să-mi arătaţi exact unde e. Ne-am 
înțeles? 

— Mda, spuse Bill. 

— Ne-am făcut plinul şi vom decola în zece minute. Ne va lua 
patru ore să ajungem la Dayton şi încă o oră până la Cincinnati. 

-La Dayton? De ce la Dayton? Aeroportul din Cincinnati este 
la 8 km de aici. 

— Ne putem să aterizăm şi să ne descărcăm echipamentul pe 
un aeroport civil. Baza Militară Wright Patterson e cea mai 
aproape şi are o pistă suficient de lată pe care să intre tot ce adu- 
cem cu noi. 

— Ce Dumnezeu aduceţi cu voi? 

- Destule chestii ca să terminăm odată treaba. 

— Şi ce vreţi să facem noi? 

- Supravegheaţi locul până venim noi şi încercaţi să nu fiţi 
descoperiţi. Aţi priceput? 

— Da, domnule, dar dacă pleacă de acolo sau fac vreo tîmpe- 
nie? 

— Scrie numărul ăsta de telefon. E de la turnul de control al 
Wright-Pat. Sună-i şi-ţi vor face legătura cu mine. Telefonul meu 
mobil nu funcţionează în timpul zborului. 

Bill repetă numărul de telefon şi apoi spuse: 

— Vă sun dacă apare ceva nou. 

Bill închise telefonul şi-i spuse lui Smithfield: 

- Bine, hai să mergem. Eu cobor aici. 

— Se pare că şi colonelul e de acord cu planul nostru. 

— Da, aşa se pare. Cahners ne-a spus să fim cu ochii pe ei. 

Dr. Smithfield încuviinţă şi se rezemă în scaun, iar Bill a tras 
în parcarea unei şcoli primare. Bill ieşi din maşină şi se îndreptă 
înspre uzina de procesare, iar Dr. Smithfield se duse cu maşina la 
magazinul alimentar. Pe când se apropia de clădire dinspre vest, 
Bill se gândi că semăna cu o instalaţie de tratare a apei; părea să 
aparţină municipalităţii. Se plimbă pe lângă ea şi numără 
maşinile din parcare. Bill aprecie că Decker avea în subordine mai 
bine de 24 de oameni. Dacă erau toți înarmaţi, ar fi fost nişte ad- 
versari redutabili, chiar şi pentru trupele de asalt ale lui Cahners. 

Bill se uită prin jur şi-şi dădu seama că nu era un loc uşor de 
atacat. Întreaga zonă era înconjurată de case modeste, cu leagăne 
şi coşuri de basket în curte. Ticăloșii ăia procesau gazul parali- 
zant într-o zonă locuită, la mai puţin de 3 km de o aglomeraţie ur- 
bană, cu o populaţie de un milion de locuitori. Nu, nu era un loc 
în care să dai o bătălie, nici chiar una de mici proporţii. j 

Pe când Bill se învârtea pe lângă fabrica de procesare, Smit- 
hfieid făcea cumpărături la magazinul alimentar. Era un magazin 
mic, iar deasupra era un apartament unde locuia proprietarul. 

Acest gen de familii care deţineau un magazin aveau să fie înlo- 
cuite de marile lanţuri de magazine care începuseră să apară în 
anii 70. Acesta era o relicvă în acest orăşel adormit şi anacronic. 

Îşi plăti la casă cumpărăturile şi-o întrebă pe casieră, imitând 
cât putea de bine accentul din Chicago: 

— Care-i treaba cu clădirea aia mare de cărămidă de mai în- 
colo? 

Femeia între două vârste îl întrebă: 

— Vă referiţi la vechea staţie de epurare a apei din Bromley? 

— Cred că da. Clădirea aia de două etaje din cărămidă de la 
două străzi în jos pe dreapta. 

— Da, era pe timpuri o staţie de epurare a apei, până când mu- 
nicipalitatea a tranformat-o într-o mare staţie de pompare a apei, 
iar apoi a închis-o. Câţiva ani a stat goală, apoi municipalitatea a 
închiriat-o unui tip care a transformat-o într-o fermă piscicolă, 
unde era şi un restaurant elegant. 

— Glumiţi. Au făcut un restaurant într-o fostă staţie de pom- 
pare? 

— Avea succes. Se mânca acolo un somn tare bun. Am fost şi 
eu acolo de câteva ori. Dar a avut probleme, aşa că au trebuit să-l 
închidă. Apoi un alt tip a deschis un restaurant japonez, dar şi 
ăsta s-a închis după câţiva ani. 

— Acum ce-i acolo? 

— Nu ştiu. Cred că e un fel de depozit. Din când în când vin 
acolo camioane, dar nu ştiu ce fac. 

— Deci a fost o staţie de pompare. Vă mulţumesc, spuse Dr. 
Smithfield, ieşind din magazin. 

— Vă pot ajuta cu ceva? îl întrebă casiera pe bărbatul care se 
uita frigiderul cu bere. 

Dale Van Hom se uită la casieră şi răspunse: 

— Încerc să-mi dau seama ce bere le-ar plăcea prietenilor mei. 

— Dacă sunt ca prietenii lui bărbatu-meu, o să le placă orice, 
doar să fie rece. 

— Ştiu ce vreţi să spuneţi, spuse Van Horn şi începu din nou 
să studieze frigiderul cu bere. 

Bill trecu pe lângă Dr. Smithfield fără să-i spună nimic şi intră 
în magazin. Luă un pachet de gumă şi se duse la casă. Pe când 
plătea, o întrebă: 

— Scuzaţi-mă, dar ştiţi ceva despre clădirea de cărămidă cu 
două etaje de mai jos? 

Dale îngheţă când auzi alt bărbat care punea aceleaşi între- 
bări ca şi negrul de dinainte. Dale se întoarse încet, ca să-l vadă pe 
cel ce întreba şi să-i surprindă reacţia atunci când primea răs- 
punsul. 

- Sunteţi a doua persoană care întreabă de acea clădire în ul- 
timele cinci minute. 

Acum era rândul lui Bill să îngheţe de spaimă. Îşi dădu seama 
într-o clipă că făcuse o greşeală de neiertat. 

Bill încercă să-şi revină, se uită prin magazin şi spuse: 

- Da? 

Casiera îi zâmbi şi-i spuse din nou povestea staţiei de epu- 
rare transformate în restaurant. Bill dădu din cap, îi plăti guma şi 
ieşi. 

Bill văzu de afară cum Van Horn îşi lua un bax de 12 beri şi 
se ducea repede la casă. Bill intră din nou în magazin şi zise: 

-Ştiu că mai trebuia să cumpăr ceva, dar nu mai îmi amintesc 
ce. 

Bill se uită la Van Horn, arăta răvăşit, de parcă purtase ace- 
leaşi haine mai multe zile şi trebuia să se radă, ca şi Bill. Van Horn 
purta un tricou albastru-deschis care avea o pată în dreptul burţii, 
blugi şi cizme uzate de lucru. Arăta ca un şofer de tir sau ca ori- 
care alt muncitor din zonă. Bill încercă să-şi amintească dacă unul 
din oamenii lui Decker purta astfel de haine. Bill se uita fix la Van 
Horn şi-şi dădu seama că avea o mutră vinovată de care poliţiştii 
îşi dau seama imediat. Van Hom era concentrat asupra berii. 

Bill îşi drese glasul: 

— Dar matale? Ai mâncat vreodată peşte din ăla? 

Van Horn îşi ridică privirea. Părea mirat, se opri o clipă, apoi 
scutură din cap. 

— Dar mâncare japoneză ai mâncat? 

Van Horn a scuturat din nou din cap. Bill se apropie şi puse 
mâna pe banda de la casă. Van Horn se îndreptă din spate şi se 
uită urât la insigna pe care i-o arăta Bill. 

- Doamnă, i-ați vândut alcool acestui om fără să-i cereţi actele. 

- Ce? întrebă casiera. Sigur are peste 21 de ani. 

— Domnule, îi porunci Bill, arătaţi-mi actele. 

Spre mirarea lui Bill, Van Horn se execută ca şi cum nu avea 
nimic de ascuns; totuşi, avea peste 30 de ani. Van Horn îi arătă lui 
Bill portmoneul, în care era şi carnetul lui de conducere din Utah. 

Bill se uită la carnet pentru o clipă, ca şi cum ar fi calculat vârsta 
şi declară: 

— E exact cum am crezut. Eşti minor. 

Bill închise prima cătuşă pe mâna dreaptă a lui Van Horn şi 
îi răsuci braţul cu o viteză care l-a Surprins pe Van Horn, dar nu 
şi pe Bill. După ce îi puse mâna la spate, Bill îi prinse lui Van Hom 
de mâna stângă cealaltă brățară de oţel şi trase de ea cât putu cu 
mâna sa dreaptă. Bill îl luă de păr pe Van Horn cu mâna stângă 
şi îi dădu capul pe spate. 

— Vii cu mine. Nu vă necăjiţi, doamnă, nu e vina dumnea- 
voastră. 

Van Horn vru să protesteze, dar nu scoase decât un geamăt, 
caci Bill îl trăgea de cătuse în sus şi de păr în jos. Gemu şi Bill 
atunci când i se rupseră coastele fisurate, din cauza efortului 
făcut. Bill simţi cum furia îi dădea putere omului mai scund decât 
el şi îşi dădu seama că-i va veni greu să-l domine cînd vor ieşi din 
magazin. 

Bill îl împinse pe Van Horn spre ieşire şi apoi înspre Jeep. Bill 
luă mâna de pe cătuşe, îşi înşfăcă pistolul şi îl izbi pe Van Horn 
în tâmplă. ÎI târî pe omul inconştient la maşină, deschise portba- 
&ajul şi îl aruncă acolo. Bill se dădu înapoi şi se îndoi din mijloc, 
deoarece coastele rupte îi intrau în carne și durerea sfâşietoare îi 
iradia în tot pieptul. A A 

Bill se opri să-şi tragă sufletul şi aruncă o privire în jur să se 
asigure că nu-l vedea nimeni. Nu era nimeni pe acolo, aşa că luă 
din torpedou două perechi de cătuşe si cu prima îi legă picioarele 
lui Van Horn. Luă brăţările de la a doua ca să lege cătuşele de la 
mâini de cele de la picioare. Legă capătul celei de-a doua perechi 
de cătuşe de belciugul solid fixat de podeaua portbagajului. Bill 
i-a înfăşurat capul lui Van Horn cu trei rânduri de izolirband ca 
să nu poată vorbi. Terminând treaba cu ostaticul, Bill se duse să-l 
ia pe Dr. Smithfield. Ă 1 

Bill trase în parcarea cu pietriş din fața terminalului de ali- 
mentare. 

— Unde ai fost? întrebă Dr. Smithfield urcând în maşină. 

— Ţi-a fost dor de mine? 

— Nu, am stat destul cu tine în ultimul timp. Mă bucuram de 
linişte, dar începeam să-mi fac griji. < 

— Am avut o conversație plăcută cu casiera despre fascinanta 
istorie a stației de epurare din oraș. 

- Şi eu am discutat cu ea despre asta. 

— Ştiu. Atunci mi-am dat seama ce greşeală făcusem. Mi-am 
dat seama şi că singurul cumpărător din magazin, un camiona- 
giu din Utah, auzise ce-am vorbit noi. 

- Ce-ai făcut? 

— L-am poftit să vină cu noi. Acum trage un pui de somn în 
spate. 

i — Ce? exclamă doctorul trecând peste scaune ca să se uite în 
spatele maşinii, la noul lor pasager. Cât timp îl studia cu privirea 
pe Van Horn, Bill îi povesti ce se îmtâmplase. Reveni apoi la locul 
său şi schimbă cu Bill impresii despre fabrica de procesare și des- 
pre împrejurimi. Încercau să-şi închipuie ce se va întâmpla dacă 
lucrurile nu mergeau conform planului lui Cahners. S-au gândit 
să-l sune,dar credeau că se va înfuria când va auzi că luaseră un 
ostatic. Pe lângă asta, era deja în avion. 

Au hotărât să nu-l sune pe Cahners până nu strâng nişte in- 
formaţii despre fabrica de procesare şi până să afle dacă ticăloşii 
ăia aveau să înceapă să-l caute pe Dale Van Horn. Pe când dis- 
cutau ce să facă, au trecut pe la un indicator către Anderson Ferry 
şi au tras într-o mică parcare să pună la punct un plan. Se uitau 
cum ieşeau de pe vechiul feribot 12 maşini pe malul din Kentucky 
şi cum intrau altele care trebuiau să ajungă în Ohio. Pe indicator 
scria că feribotul opera din 1817. 

Dr. Smithfield se uită la râu şi văzu o familie de patru per- 
soane într-o şalupă alb cu roşu care o lua în jos pe râu, făcând 
mult zgomot. Se întoarse spre Bill şi spuse: 

— Avem nevoie de o ambarcaţiune. 

Bill nu spuse nimic, iar Dr. Smithfield ieşi din maşină şi se 
duse la unul din marinarii de punte. Bill se uită la Dr. Smithfield, 
care se întorcea cu o expresie de satisfacție pe faţă. 

- Mergem să facem o plimbare. Intră pe feribot. 

— Se pregătesc de plecare. 

- Nu, nu-i aşa. Trebuie să aştepte barja aia cât o zi de post care 
vine din susul râului. 

Bill trase jeepul pe feribot şi îl urmări pe taxator care trecea pe 
la fiecare maşină. 

Dr. Smithfield îi şopti lui Bill: 

— Cât de întunecat e geamul din spate? 

— E aproape opac. Sper să stea liniştit. 

— Dacă face o tâmpenie în mijlocul râului? 

— O să-l forţez să mai tragă un pui de somn. De ce traversăm 
râul? E clar că nu putem vedea fabrica de procesare de pe malul 
celălalt. 

— Vezi mulţimea aia de case şi docuri? îl întrebă Dr. Smit- 
hfield, arătându-i cu degetul malul celălalt. 

— Da, răspunse Bill, simțindu-se stânjenit. 

— E un loc de unde poţi închiria o ambarcaţiune. Putem să în- 
chiriem şi noi una, să ne plimbăm pe râu şi să ţinem sub obser- 
vaţie fabrica de la o distanţă la care să fim în siguranţă. 

Bill dădu din cap, se lăsă în scaun şi se uită la barja uriaşă care 
venea încet pe râu. De fapt, era formată din 12 barje, legate între 
ele pe trei rânduri, cu un puternic împingător la pupa, care îm- 
pingea din spate toate şlepurile cu o viteză de 16 km/h. Nava era 
lungă de 300 de metri şi lat de 30. În timp ce aluneca pe lângă ei, 
Bill auzi bubuitul puternicelor îmotoare. Bill se uita la marinarii 
de pe punte şi se întreba ce fel de viaţă duceau ei pe o asemenea 
ambarcaţiune. 

Când împingătorul trecu de ei, feribotul ambală motoarele, se 
îndepărtă de mal şi începu să traverseze marele râu. 

Căpitanul Mark Stevenson, un bărbat înalt şi uscăţiv, cu 
părul rar, plin de fire albe, stătea nemişcat la manetele din cabina 
pilotului de pe vasul Paul G. Blazer. Mai luă o gură de cafea şi 
văzu deschizându-se încet uşile imense de la cabina căpitanului 
Anthony Meldahl Dam. Cele 20 de minute în care stătuse în pi- 
cioare aveau să ia sfârşit. 

Stevenson activă sirena și trase de cele două manete.Câteva 
clipe mai târziu, motorul de 5000 de cai putere se trezi din som- 
nul său profund, iar vasul începu să avanseze încet, împingând 
convoiul în barajul Markland de pe râul Ohio. Motoarele se 
forţau ca să facă faţă sucţiunii ecluzei şi împinseră nava şi cele 12 
barje în josul râului. Paul G. Blazer transporta peste 150.000 de ba- 
rili de produse petroliere şi trebuia să ajungă la un mare terminal 
din josul râului, lângă Cincinnati. 

Paul G. Blazer se afla la 800 kilometri de izvoarele râului din 
Pittsburgh şi la 55 de kilometri de Cincinnati. Din cauza acestei 
poziţii şi a orei târzii, Căpitanul Stevenson avea să treacă noaptea 
pe sub podurile din centrul oraşului. Nu-i plăcea partea asta di- 
ficilă a drumului, pentru că râul se îngusta foarte mult când tre- 
cea prin Cincinnati, iar luminile oraşului se reflectau în apele 
râului şi ascundeau micile şalupe care treceau pe lângă restau- 
rantele plutitoare. 

Pe când Bill şi Dr. Smithfield parcau în faţa biroului portului, 
auziră un geamăt slab din portbagajul jeepului. Dr. Smithfield se 
uită la Bill şi întrebă: 

— Ce facem cu el? 

-Îl ţinem un timp, apoi o să-l predăm armatei când va ajunge 
aici. O să-l ia şi pe Peter Irwin la întrebări, până vor spune amân- 
doi tot ce ştiu despre gazul paralizant şi despre amicii lor nazişti. 

— Mie-mi convine. Crezi că ne va face probleme pe termen 
scurt? 

- Nu, l-am lovit destul de tare. Ar trebui să rămână in- 
conştient un timp. 

- Bine, hai să mergem să închiriem o ambarcaţiune. Încearcă 
să pari că te pricepi la navigaţie. 

Van Horn le-a auzit întreaga conversaţie, Î ştia pe Irwin şi se 
mira că Supraveţuise, dar şi mai mult îl mira implicarea armatei 
şi faptul că ştiau că sunt nazişti. Ştia că trebuia să scape cumva şi 
să se întoarcă la Decker. 

Bill şi cu Dr. Smithfield intrară în biroul de navigaţie şi se in- 
teresară de o şalupă pentru o plimbare de seară. O femeie între 
două vârste fi studie o clipă şi le spuse pe un ton superior: 

— Cea mai mică ambarcaţiune se închiriază cu 250 de dolari pe 
oră. 

Lui Dr. Smithfield îi era cunoscut acest ton, pentru că se izbise 
adesea de el în restaurante, în cluburile cu terenuri la ţară şi la re- 
prezentanţele auto. Şi aici i se vorbea pe acelaşi ton, dar Dr. Smit- 
hfield îşi dădu seama că el şi cu Bill arătau destul de ponosiţi şi 
că aveau nevoie urgentă de un duş. Arătau ca nişte vagabonzi, 
aşa că Dr. Smithfield porni la atac: i 

— Nu vrem o ambarcaţiune mică, ci una de peste șase metri, 
cu motor de cel puţin 250 de cai şi care atinge o viteză de 80 kilo- 
metri la oră. 

Funcţionara schiţă un zâmbet şi îi răspunse: 

— O clipă, vă rog. T 

Se duse în spatele biroului, iar o clipă mai târziu apăru un 
bărbat între două vârste. Avea pe el o uniformă de antreprenor şi 
Proprietar de vase. Purta o pereche de pantaloni kaki cu dungă, 
pantofi de piele, o curea scumpă şi un tricou verde cu emblema 
marinei pe el. La mână avea un ceas Rolex Submariner. Zâmbi şi 
îi întinse mâna lui Smithfield: . 

— Bună seara, sunt Drew Marchant. Cu ce vă pot ajuta? 

Dr. Smithfield îi strânse mâna, iar Rolexuzile lor păreau să se 
atingă. Drew observă ceasul lui Smithfield şi expresia fejei i se 
schimbă, când a observat că omul îmbrăcat în haine ponosite avea 
un ceas mai scump ca al lui. Dr. Smithfield îi vorbi pe un ton pro- 
fesionist de medic: ; 

— Bună seara, sunt Dr. David Smithfield. Asociatul meu, Bill 
McNamara, şi cu mine am dori să închiriem o șalupă rapidă. 

— Cât de rapidă? 

— Peste 80 km/h. ae 

— Avem una cu jet de apă care s-ar putea să vă placă. Ştiţi câte 
ceva despre aceste bărci? 

Dr. Smithfield îi zâmbi şi răspunse: 

— Da, am o Sea-Doo Utopia de şase metri. 


Dan Se DE — 

— Mişto. E una bună. Eu am una nouă, o Yamaha KX2000. O 
să vă dea mai multe senzaţii tari. Turbine gemene de 135 CP iar 
limita superioară de viteză e la 100. Merge ceas. 

— Sunt foarte tari astea cu motoare cu reacţie. 

— Costă 580 de dolari pe zi, plus garanţia. 

— Da, e-n regulă, acceptă Dr. Smithfield, întinzându-i cardul 
American Express. 

— Ne mai trebuie şi două perechi de ochelari de vedere noc- 
turnă, spuse Bill cu sfială, adăugând încă o sută de dolari la fac- 
tura doctorului. 

Drew zâmbi, îi trecu cardul doctorului prin cititor şi le luă 
1000 de dolari pentru ambarcaţiune, ochelari şi avans. Zâmbetul 
lui Drew se lăţi când aparatul acceptă tranzacţia. 

— Urmaţi-mă, vă rog, să vă arăt barca. 

Drew îşi petrecu câteva minute explicându-le toate detaliile 
bărcii, de parcă încerca să le-o vândă. Dr. Smithfield îl întrebă câte 
ceva, dar Bill doar i-a ascultat şi a dat din cap, de parcă avea cu- 
noştinţe asupra acestui subiect. Odată ce s-a terminat instructaju], 
Dr. Smithfield se urcă în barcă şi Bill făcu la fel. 

Bill deschise jeepui şi se uită repede la oaspetele lor in- 
conştient. Închise portbagajul, se duse la portieră şi intră în ma- 
șină. Luă o pungă de nailon cu binocluri, arme şi muniţie. Apoi 
luă lanterna puternică de sub bancheta din spate. Mulţumit de ce 
strânsese, Bill se întoarse la doc. Dale Van Hom aşteptă câteva 
clipe înainte să încerce din nou să-şi scoată telefonul mobil din 
buzunarul de la pantaloni. 

În timp ce Bill se suia pe barca ce se clătina, Drew îi împinse 
ușor înspre curenţii de pe râul Ohio. Dr. Smithfield porni mo- 
toarele, iar barca începu să se mişte, aproape nedespicând apa- 
Pe când părăseau docul, Dr. Smithfield porni supapa de reglaj şi 
astfel viteza bărcii crescu simţitor. Se însera şi trebuiau să gă- 
sească fabrica de procesare cât mai repede, până se întuneca în 
Ohio Valley. 

După 15 minute văzură terminalul principal. Enormele tan- 
curi albe de stocare erau luminate puternic, ceea ce le făcea să iasă 
în evidenţă, datorită contrastului cu dealurile de un verde închis 
din Kentucky. După ceva timp, au văzut lumina de proiector a 
staţiei de pompare, care scotea în evidenţă partea de est a fostei 
staţii de epurare a apei. În spatele fabricii erau trei uşi de garaj 

deschise spre rampa de încărcare. Bill şi Dr. Smithfield vedeau 


până în interiorul fabricii. 

Dr. Smithfield o luă în sus pe râu, trecu de fabrică, dădu în- 
apoi câţiva metri şi lăsă barca să plutească liniștit în josul râului. 
Lumina din fabrică se revărsa în amurg, aşa că vedeau interiorul 
clădirii mai bine decât în plină zi. Bill se uită cu binoclul la echi- 
pamentul de procesare şi încercă să-şi dea seama la ce folosea. 

Când barca trecu de fabrică, văzură totată instalaţia, ca şi cum 
ar fi fost filmată cu încetinitorul. Dr. Smithfield pomi din nou mo- 
toarele, o luă în sus pe râu, de unde veniseră, își luă binoclul şi re- 
petă ce făcuseră mai înainte. 

După ce terminară al doilea tur, Bill îl întrebă: 

— Ei bine, ce crezi? 

— Cred că tancul ăla argintiu este un reactor. Acolo pun car- 
bonul sărăcit. 

— Sunt de acord. Pompează solventul din tancul negru şi îl 
tratează cu aburi. Vaporii se ridică până la etajul al doilea, prin 
conducta aia portocalie. 

— Aşa e. Apoi aburii se duc într-o coloană de distilare, în care 
solvenții şi gazul VX sunt condensaţi la nivele diferite. Ai văzut 
coloana de distilare? 

— Da, însă gazul condensat se duce în altă parte pentru com- 
primare şi depozitare. 

- Swayze ne-a dat informaţii valoroase despre extragerea cu 
solvenţi. Toată această instalaţie pare logică. 

- Da, dar unde se duce gazul? se întrebă Bill cu voce tare. 

- Trebuie să mai trecem o dată pe acolo, hotărî doctorul por- 
nind motoarele şi îndreptându-se în sus pe râu. 

Bill şi Smithfield se uitaseră cu binoclul doar la ferestrele lu- 
minate, nu şi la cele din întuneric. Dacă ar fi făcut-o, ar fi văzut lu- 
mina palidă şi verzuie răspândită de ochelarii de vedere 
nocturnă, în care se zăreau trăsăturile colţuroase ale unui nordic. 

Decker se uită cu atenţie şi apoi bănuitor la luminile ambar- 
caţiunilor care înaintau încet pe lângă malul opus al râului. În 
condiţii normale, n-ar fi acordat atenție traficului de pe râu, dar 
tocmai aflase de capturarea lui Van Horn. Deşi nu putea să-i vadă 
clar pe cei doi bărbaţi din barcă, observase că unul din ei era 
negru. 
- Phillip, îi spuse Decker pe un ton egal. 
— Da, domnule. 

— Phillip, vreau să îi omori pe ăia doi din bărcuţa de acolo. 

— Ştim deja asta, zise Adler. Sunt aici, nu-i aşa? 

— Mi-e teamă că da. 

— Tu şi cu oamenii tăi sunteţi nişte cretini. Avem o afacere de 
miliarde, iar voi nu puteţi scăpa de măscăricii ăştia doi. Mă duc 
cu Phillip şi cu gaşca lui să mă asigur că le iese de data asta. Le 
arăt eu cum se face treaba, promise Adler printre dinţi, pe când 
ieşea cu Phillip din biroul de la etajul trei. 

Decker rămăsese singur; stătea în picioare şi se uita la râul 
Ohio. Ştia că vine cineva după ei şi că trebuiau să plece. Aveau 
gaz din belşug, aşa că nu mai trebuiau să proceseze şi cantitatea 
de azi. Luă telefonul şi sună la rampa de încărcare: „Decker la te- 
lefon. După ce descărcaţi şi ultimul camion din Salt Lake City, în- 
cepeţi să încărcaţi recipientele în remorcile goale. Aveţi grijă ca 
tirurile să fie alimentate şi să fie gata de plecare cât mai curând.” 
Decker închise mobilul înainte să audă răspunsul. Îşi întoarse pri- 
virea la apele întunecate şi lucitoare ale râului. 

Kevin Douglas făcu semn chelneriţei şi îi arătă pe prietenii 
din jurul său, indicându-i că mai vrea încă un rând. Kevin avea 48 
de ani, însă pretindea că are 25. Încercase să se vopsească ca să-şi 
acopere firele albe, însă îi ieşise o nuanţă nenaturală de castaniu, 
aşa că îşi decolorase părul, iar acum avea culoarea gălbenușului. 
Bronzul îi era la fel de fals ca şi ceasul Rolex şi arăta ridicol în că- 
maşă hawaiană, şort alb şi sandale. 

Kevin stătea la masă cu două femei în jur de 40 de ani. Amân- 
două divorţaseră de curând şi încercau să demonstreze primului 
bărbat întâlnit că nu şi-au pierdut farmecele. În comparaţie cu alţi 
bărbaţi cărora le făcuseră ochi dulci, Kevin părea o alegere per- 
fectă. Era artificial şi minţea ca să-şi atingă scopul, dar era cea mai 
bună alegere în acel moment. Singurul lucru în privinţa căruia 
Kevin nu minţea era ambarcaţiunea lui. Avea o barcă pe cinste, 
care era exact aşa cum o descria el. Era singura lui posesiune de 
valoare. 

Cu o oră înainte, venise la acest restaurant plutitor cu Baja lui 
de 11 metri. Zgomotul puternic al motoarelor atrăsese acea 
atenţie de care avea el nevoie şi care îl făcea fericit. Cele două mo- 
toare Mercruiser de 500 de cai putere puteau să facă ce se spunea 
în reclamă. Puteau să ajungă la o viteză de aproape 130 km. Era 
departe de a fi cea mai rapidă barcă din această zonă a râului, 
însă putea depăşi cu uşurinţă orice ambarcaţiune deţinută de 
capul unei familii fericite, sau de un golan tânăr şi arogant care ar 
fi ieşit la plimbare într-o seară dintr-o zi de lucru. 

După ce-şi terminară băuturile, Kevin zâmbi, se uită în di- 
recţia chelneriţei şi îi făcu semn să aducă nota. 

- Doamnelor, haideţi să facem o plimbare cu barca! 

Phillip Keenan stătea pe docul de lângă restaurantul plutitor 
şi se uita la clienţii care-şi beau minţile. Le scrută feţele luminate 
de limbile portocalii ale torţelor. Scutură din cap. Torţele cu gaz 
natural, palmierii din plastic şi stâncile de beton dădeau impre- 
sia că acea barjă transformată în restaurant era o oază de natură 
artificială, cu plante din plastic şi stânci false. Phillip îşi îndreptă 
din nou atenţia spre trofeele strălucitoare acostate la doc şi hotărî 
să aleagă Baja. Se putea trage uşor din ea şi prindea viteză mare, 

Me 
iar Phillip era gata să sară pe ea, când apăru Kevin cu cele doug 
femei. 

Phillip îi privi cum se îndreptau spre Baja. Kevin dezlegă pa- 
râma de la provă şi i-o dădu uneia dintre femei, apoi făcu la fel şi 
cu cea de la pupa, pe care i-o dădu celeilalte femei. Pe când le 
dădea fiecăreia câte o parâmă, Kevin le şopti ceva la ureche, iar ele 
începură să chicotească fals. Kevin sări în barcă, băgă cheia în con- 
tact şi porni motoarele. Le mai adresă un zâmbet femeilor şi con- 
chise că va fi o noapte de neuitat. Kevin porni motorul de la 
tribord, care începu imediat să funcţioneze. Mări uşor turaţia şi 
privi spre restaurant ca să vadă dacă îl admira cineva. Pomi şi 
motorul de la babord, iar zgomotul se amplifică. În timp ce Kevin 
pleca de la timonă ca să-şi ajute prietenele să urce în barcă, Phil- 
lip atacă. 

Din ascunzătoarea sa, din primul rând de palmieri din plas- 
tic, Phillip traversă iute docul şi făcu un salt în Baja. Ateriză în pi- 
cioare şi se izbi cu toată puterea de Kevin. Phillip îl trânti pe Kevin 
de marginea din spate a bărcii şi apoi îl aruncă peste bord. Phil- 
lip preluă comanda şi împinse cele două manete înainte, către 
limită, îndepărtându-se cu barca de doc. 

Spre mirarea clienţilor din restaurant, ambele femei au avut 
inspiraţia de a da drumul frânghiilor înainte să ajungă în râu. 
Phillip nu se uită înapoi ca să vadă ce se întâmplase cu Kevin sau 
cu femeile. Doar împinse manetele spre limitoare. Prova lucioasă 
a Bajei se ridică din valuri şi cobori, luând-o în jos pe râu. Baja 
trecu pe sub podul Brent-Spence de pe 1-75 şi se îndepărtă de lu- 
minile oraşului Cincinnati. Odată aflat în întuneric, Phillip îşi 
puse ochelarii de vedere nocturnă şi scrută ţărmul din Kentucky 
ca să-i zărească pe ceilalţi pe care trebuia să-i ia. 

Phillip trase la mal, iar Paul Minter, Donald Groesbeck şi Dr. 
Steven Adler urcară în Baja. Minter avea cu el o geantă neagră de 
plastic, în care erau două pistoale mitralieră Ruger MP-9 şi câ- 
teva încărcătoare curbate de 32, cu gloanţe explozive Parabellum 
de 9 mm. Şi-au verificat armamentul şi s-au familiarizat cu barca. 
De asemenea, şi-au revizuit planul simplu de a face din McNa- 
mara şi Smithfield nefericitele victime ale unui alt accident nau- 
tic. 

Bill şi cu Dr. Smithfield tocmai trecuseră pentru a patra oară 
prin dreptul fabricii şi observaseră tot ce era suspect. Tirurile din 

Salt Lake City plecaseră, aşa că vedeau perfect interiorul fabricii. 

Acum au obserevat mormanul de recipiente şi dr. Smithfield 
ti: 

K Doamne! Trebuie să-l sunăm pe Cahners. 

Bill îşi luă carnetul şi telefonul mobil, formând numărul de 
contact. 

— Colonele, Bill McNamara la telefon. 

— Bill, ce se întâmplă? 

— Suntem pe râu. Supraveghem fabrica de peste două ore şi 
ne-am făcut idee de ce se întâmplă acolo şi de câţi oameni sunt în- 
ăuntru. 

— Minunat, v-a văzut careva? 

— Nu, totul pare normal. 

— Aţi făcut ceva să atrageţi atenţia? 

— Ei bine, am luat un ostatic. 

— Ce? 

— Eram într-un magazin alimentar şi un tip ne-a recunoscut. 

Bill nu era pregătit să-i spună lui Cahners toată povestea, aşa 
că decise să nu spună chiar tot adevărul. 

Dr. Smithfield se uită urât la Bill şi spuse: 

— Cum naiba ne-a recunoscut? 

Bill îi făcu semn cu mâna să tacă: 

- Ne-a recunoscut şi a trebuit să punem mâna pe el. Acum 
stă bine mersi în portbagaj şi, cum spuneam, totul e în regulă la 
fabrică. Ă 

— Așa să fie, răspunse Cahners, dar nu-mi convine situaţia. 
Suntem acum deasupra statului Indiana de Est şi ar trebui să 
ajungem la bază în câteva minute. O să ajungem la voi în circa o 
oră. Dă-mi coordonatele țintei! Am o hartă a străzilor din oraş, 
pe care mi-au trimis-o băieţii de la Pentagon, aşa că spune-mi cu 
ce ne confruntăm acolo. A 

Bill începu să-i spună tot ce aflaseră el şi cu Dr. Smithfield 
despre fabrică, traficul de pe râu, împrejurimile, planul străzilor 
şi forţele de care dispuneau ei. în a 

— Colonele, trebuie să vă zic ceva despre fabrică şi recipienți. 

— Bill, ne pregătim de aterizare... Nu te mai aud... Sună-mă 
în 15 minute... Venim înspre voi. 

Bill se simţi uşurat: 

— Cahners a spus că totul se va termina în 90 de minute. 

Dr. Smithfield îi aminti răbdător: 

—Ni s-a spus acum câteva zile că totul se va termina la prânz. 

Phillip Keenan trase de manetă şi o luă în josul râului. Când 
făcu o întoarcere, văzu că se mişcă ceva în spatele lor. Strigă la 
Paul Minter: 

— Nu scăpa din ochi luminile din spate! 

Paul nu făcu nicio mişcare, obligându-l pe Phillip să-și strige 
ordinul prin zgomotul asurzitor al motoarelor with their open 
exhaust ports. In cele din urmă, Paul îl auzi şi dădu din cap. Cu 
ochelarii săi pentru vedere nocturnă, arăta ca un astronaut dintr- 
un film de categorie B. 

Paul îşi îndreptă atenţia spre pupă. 

— Phillip, ţipă el, ne ajung din urmă! 

Dr. Adler îşi îndreptă privirea spre vasul care se apropia, dar 
nu-i plăcu ce văzu. 

- E poliţia! ţipă el. 

Phillip nu se gândi deloc când exclamă; 

- Ce? 

- Poliţia. Cred că figura pe care ai făcut-o la restaurant tre- 
buie să le fi atras atenţia. Trebuie să scăpăm de ăştia. 

Phillip trase de manete, dar erau la maxim. Bucuros că reuşise 
să pornească motoarele la viteză maximă, se uită în jos 
închizătoare. Arătau 135 km/h. 

- Tot se apropie de noi! zbieră Paul, iar Phillip se uită înapoi 
să vadă cine naiba îi urmărea. 

Phillip n-avea de unde să ştie că Departamentul şerifului din 
Kenton County fixase trei motoare Mercruiser de 300 de cai pu- 
tere în spatele balenierei de aluminiu de şapte metri, iar acesta 
era motivul pentru care se apropiau de ei atât de repede. 

Baja se lăuda cu 1000 CP, dar avea patru oameni la bord şi 
cântărea peste trei tone. Barca şerifului avea 900 CP, dar cântărea 
numai o tonă, și, întrucât Baja era scufundată cu o treime de su- 
prafaţă în apă, avea mult mai puţină putere de tracţiune. Rezulta 
clar că vasul poliţiei, cu cei 900 CP ai săi, putea atinge o viteză de 
160 km. 

Baja, cu deplasamentul său greoi şi designul său deosebit, tăia 
apele, dar vasul de patrulă o urmărea acum chiar pe dâra lăsată 
la pupa. În acest fel, vasul poliţiei se deplasa mai uşor şi mai re- 
pede. Conform legilor hidrodinamicii, aveau să depăşească Baja. 

Phillip se uită înapoi la echipaj şi strigă: 

— Ne ajung din urmă! Nu pot să scap de ei, trebuie să-i omo- 

râm! Aşteptaţi până se apropie mai mult, apoi deschideţi focul! 
timp ce Phillip se uita în faţă la râu, Paul Minter, Donald 
Groesbeck şi Dr. Adler îşi pregăteau armele. 

Atunci când vasul poliţiei a ajuns la cam 30 de metri de Baja, 
s-au aprins girofarurile albastre. În acelaşi timp, cei trei bărbaţi 
înarmaţi au deschis focul asupra poliţiştilor, iar Phillip a dat în 
spate manetele şi a întors încet şalupa către sud. Gloanţele din 
pistoalele mitralieră au sfâşiat carena vasului de aluminiu care-i 
urmărea. Perdeaua de gloanţe cilindrice de 9 mm a sfărâmat gea- 
murile de pe vas şi i-a sfârtecat pe cei de pe punte. Pe când vasul 
poliţiei se îndrepta fulgerător spre pupa şalupei Baja, cei trei au 
trimis salvă după salvă spre vasul care venea cu viteză. S-au con- 
centrat asupra motoarelor, iar gloanţele şi-au atins ţintele, mo- 
toarele au încetinit şi s-au oprit. Vasul de poliţie, sau ce mai 
rămăsese din el, a pierdut viteză şi a rămas locului. 

Cei ce trăseseră se uitau la măcelul pe care-l provocaseră, pe 
când Baja se rotea în jurul ambarcaţiunii lovite. Mulţumit de dis- 
trugerea pe care o făcuse şi de fluxul de adrenalină care îl invada, 
Phillip împinse din nou manetele şi reveni la planul iniţial. Do- 
nald Groesbeck se aplecă în faţă, îşi potrivi ochelarii cu vedere 
nocturnă, indică un loc în josul râului şi ţipă: 

— Uite-i acolo! 

Dr. Adler rânji şi îşi reîncărcă arma. 

Biu şi Dr. Smithfield asistaseră la întregul atac şi acum ştiau 
cine era la comanda șalupei care se îndrepta înspre ei. Doctorul 
împinse în față maneta, încercând să-și depăşească urmăritorii. 

Iar, pe când vânătorul se transforma în vânat, Phillip Keenan 
zâmbi şi strigă: 

-E o nimica toată! 

Dr. Adler rânjea cu gura până la urechi. Aveau să scape în 
sfârşit de băgăcioşii ăia doi. Avea să se laude că el i-a omorât şi îi 
va plăcea enorm să-i dea peste nas lui Decker. Pentru Adler pro- 
mitea să fie prima călătorie plăcută cu barca. 

Viteza mai mare a şalupei Baja era în avantajul lui Phillip, 
care se apropiase la mai puţin de 50 mcând ţipă: 

— Pregătiţi-vă! 

Donald ţipă la rândul său: 

- Du-ne mai aproape! 

Datorită dimensiunii şi greutăţii sale, Baja mergea destul de 
bine, dar la 130 km/h, părea că stă pe loc. Tot ce aveau de făcut 
trăgătorii era să ţintească în direcţia bărcii cu motor şi să apese 
pe trăgaci. Restul aveau să-l facă pistoalele mitralieră cu ploaia 
lor de gloanţe. 

Situaţia de pe barcă era complet diferită, pentru că aceasta se 
transforma, cu fiecare val, într-un armăsar nărăvaş. La fiecare 
mişcare a bărcii, Bill şi Dr. Smithfield aveau impresia că o să le 
intre coastele rupte în carne. Durerea era sfâşietoare, dar trebuiau 
să o îndure. Bill ridică pistolul şi urlă: 

— Sunt la doar 15 metri distanţă! 

-Nu trage! Aşteaptă! zbieră Dr. Smithfield. 

Bill se uita cum Dr. Smithfield îşi încrucişa braţele şi trăgea de 
cârmă în sens invers. Bill se agăţă repede de parapet şi se trase 
înapoi pe locul lui. Dr. Smithfield îşi întinse imediat braţele şi în- 
vârti de cârmă. Barca răspunse pe dată la comandă şi făcu o în- 
toarcere de 180 de grade. Ambarcaţiunea lor cu motor nu avea 
viteza şalupei Baja, dar sistemul ei de propulsie îi îngăduia să în- 
toarcă repede, ceea ce şi făcu. 

Forţa centrifugă creată de întoarcerea rapidă aproape îl răs- 
turnă pe Bill, dar, din fericire, fusese în stare să se ţină de mâne- 

rul de pe parapet. Din păcate, fu trântit în babord, iar coastele 
rupte i se deplasară. Bill se simţea de parcă fusese călcat de o se- 
cerătoare. Şi doctorul suferea, dar manevra de întoarcere îi reuşi, 
deci merita să îndure acest chin. 

Într-o clipă, ambarcaţiunea cu motor îşi schimb direcţia şi 
trecu razant pe lângă Baja înainte să poată trage cineva. Acum 
cele două bărci se depărtau una de alta cu o viteză combinată de 
220 de kilometri la oră. Phillip fusese luat pe neaşteptate, dar 
reacţionă repede şi învârti cârma care se înclină în timp ce se 
rotea. Făcu întoarcerea rapid, pentru o şalupă cu elice, dar, în 
comparaţie cu intoarcerea făcută de barca cu jet, Baja părea le- 
neşă. În timp ce Baja executa manevra de întoarcere, puterea de 
la prova se transmitea lateral, iar chila şalupei se scufunda în apă 
şi carena dizloca un volum de apă de trei ori mai mare decât greu- 
tatea ei. Atunci când s-a întors şi a dizlocat apa din jurul său, 
mişcarea şalupei Baja a dat naştere unui val,. Viteza i-a scăzut şi 
nu a mai crescut până când Baja n-a executat intoarcerea, pentru 
ca apoi să o ia drept. 

In timp ce mergea în susul râului, Baja prindea viteză. În- 
toarcerea nu durase decât cinci secunde, dar în acest timp barca 
cu jet ajunsese în faţa ei cu 300 de metri. Şalupei Baja avea să-i ia 
30 de secunde ca să ajungă din urmă agila ambarcaţiune, dar de 
această dată, Phillip va fi pregătit. 

Dr. Smithfield scrută râul ca să găsească o ascunzătoare, un 
loc unde agilitatea bărcii lor va reprezenta un avantaj, dar nu 
putea găsi acel loc, Dacă ar fi ajuns la poduri, putea să meargă de 
jur împrejurul pilonilor masivi şi să se ascundă în spatele lor, 
până când veneau ajutoarele. Din păcate, podurile erau la kilo- 
me.ri distanţă, iar Baja se apropia de ei. Putea să încerce o mane- 
vră de întoarcere în viteză, dar ticăloşii ăia deja o cunoşteau. Dr. 
Smithfield căută cu disperare un cot al râului unde să se ascundă, 
dar nu văzu niciunul. Apoi observă unul şi-i strigă lui Bill: 

- Aprinde spotul de lumină şi îndreaptă-l spre ei! 

- Ce? Ai înnebunit? O să înceapă să tragă. 

- Suntem încă prea departe. Nu cred că ne pot nimeri. În- 
dreaptă spotul înspre ei. Trebuie să-i orbim. Trebuie să le blocăm 
vederea nocturnă. 

Bill înţelese ce trebuia să facă, dar se gândi că, şi fără ochelari 
de vedere nocturnă, orice idiot ar fi putut să tragă în spotul de 
lumină. 

- Toto să tragă în noi. 

- Ştiu, dar trebuie să-i lipsim de avantajul de a vedea în întu- 
neric. Ai încredere în mine! 

Bill luă de sub scaun reflectorul de 1000 de waţi şi se strădui 
să-l pună în priză acolo unde era bricheta. Când reuşi în sfârşit, 
îndreptă spotul în direcţia în care credea că se află şalupa Baja şi 
îi dădu drumul. Spotul se aprinse şi Bill îl agită disperat, încer- 
când să localizeze Baja. Deodată o găsi şi zbieră: 

- Sunt chiar lângă noi! 

Tocmai când deschideau trăgătorii focul, au fost orbiţi de lu- 
mina spotului, iar lumina verzuie a ochelarilor lor cu vedere noc- 
turnă a devenit opacă. Trăgătorii nu puteau vedea nimic şi nici 
cârmaciul. În acea clipă, Dr. Smithfield a tras de cârmă la dreapta 
şi a început să se îndepărteze de Baja într-un unghi ascuțit. 

Phillip Keenan îşi scoase ochelarii cu vedere nocturnă şi-şi în- 
dreptă privirea spre sursa de lumină. Paul Minter şi Donald Gro- 
esbeck îşi dădură şi ei seama ce se întâmplase şi-şi scoaseră 
ochelarii. Încercau să zărească ceva prin întuneric şi să-şi îndrepte 
armele spre barca cu motor. Dr. Adler era confuz, dar îşi păstră 
ochelarii pe nas şi se uită în jur. Când se uită la pupa, nu văzu 
decât o lumină verzuie şi apele stranii ale râului. Dar când se uită 
în faţă, totul se întunecă. 

Dr. Smithfield se uita fix la zona întunecată din fața lor, în 
timp ce Bill încerca să ţină spotul îndreptat spre Baja. Bill ţipă: 

- Sunt la doar 30 de metri! 

Dr. Smithfield îi spuse fără să se întoarcă: 

- Mai ţine spotul pe ei câteva clipe şi stinge-l când îţi spun. 

Când se uită în urmă la Baja, Bill văzu trecându-i peste cap o 
altă rază de lumină. Apoi, cei doi trăgători de pe Baja au deschis 
focul, trimițând două salve scurte. Primele proiectile au încetinit 
barca cu motor. Următoarele două au lovit puntea şi au spart gea- 
mul din faţă. Un glonţ cilindric l-a nimerit pe Smithfield în picior 
şi i-a pătruns în coapsă, la doi centimetri adâncime, făcându-i o 
rană de 25 centimetri în dreptul șoldului. Dr. Smithfield a ţipat de 
durere, dar n-a lăsat cârma din mână. 

Bill a deschis focul asupra şalupei cu pistolul său de 9 mili- 
metri şi a golit un încărcător. Barca cu motor nu era stabilă, aşa că 
toate gloanţele trimise de pe ea nu şi-au atins ţinta, însă focurile 
i-a făcut pe cei de pe Baja să se aplece şi să-şi caute adăpost. 

Mişcările lor defensive au adus bărcii un avantaj de câteva se- 
cunde preţioase, ce însemnau 60 de metri de râu. 

Trăgătorii de pe Baja şi-au recăpătat curajul, s-au ridicat în 
capul oaselor şi s-au pregătit să deschidă focul asupra bărcii cu 
motor, când Dr. Smithfield strigă: 

— Acum! 

Bill închise spotul şi râul se întunecă din nou. Bill, Phillip, 
Paul şi Donald îşi scoseseră ochelarii de vedere nocturnă şi ochii 
li se obişnuiseră cu lumina reflectorului. Când Bill l-a închis, s-au 
trezit într-o beznă totală. Dr. Smithfield nu-şi scosese ochelarii de 
vedere nocturnă şi-şi ţinea privirea aţintită în întunericul râului, 
din care vedea clar doar porţiunea din faţa lui. După ce Dr. Smit- 
hfield aprecie din ochi distanţa, numără încet până la cinci şi ţipă: 

— Ţine-te bine, Bill! 

Apoi Dr. Smithfield întoarse de volan la stânga la maximum. 

În timp ce toţi de pe Baja se străduiau să scruteze întunericul 
sau să-şi pună la loc ochelarii de vedere nocturnă, Dr. Adler nu 
mai vedea negru, ci verde fantomatic. Se uită în sus pe râu şi 
zbieră: 

-O iau la stânga! 

Phillip reacţionă şi întoarse imediat de volan cât de repede şi 
tare era în stare. Baja tocmai întorcea, când Dr. Adler văzu mica 
ambarcaţiune trecând repede pe lângă ei şi ţipă: 

-Sunt aproape acum! O să punem imediat mâna pe ei. 

Apoi se uită în susul râului, peste Phillip şi tribord şi ţipă: 

- O, doamne! 

Dr. Adler se uita şi nu-i venea să creadă la zidul întunecat de 
peste cinci metri care se ridica în faţa lui în ambele direcţii. Zidul 
era la doar trei metri distanţă şi părea că se mişcă înspre ei. Un val 
uriaş de apă înspumată se rostogoli spre el de la baza zidului, se 
izbi de tribord şi ridică Baja. Dr. Adler se uită în sus şi văzu o 
masă înclinată de oţel venind către ei şi ţipă: 

- Ce naiba se întâmplă? Nu-i răspunse nimeni la întrebare. 

Baja fusese lovită de prora barjei AO-322, cea mai din faţă 
dintre cele împinse în josul râului de Paul G. Blazer. Phillip încercă 
să separe Baja de barjă. Tură cât putu ca să scape din ghearele de- 
monului care venea peste el, dar era prea târziu. În timp ce ur- 
mărea barca cu jet, se întorsese şi se aşezase de-a curmezişul 
înaintării barjelor. Tribordul şalupei Baja a intrat în coliziune cu 
prova barjei, iar cele două motoare au început să tureze la maxim, 

însă nu puteau să dezlipească barca de barjă. Baja stătea 
nernişcată, lipită de prora barjei, apoi începu să se mişte pe verti- 
cală. 

Motorul de la tribord gemu atunci când elicea sa ieşi din apă 
şi barca începu să se suie pe prora barjei. Babordul a fost împins 
în jos, până când a năvălit apa în șalupă. La o clipă după ce a nă- 
vălit primul galon de apă peste parapetul tribordului, Baja s-a 
răstumat. Paul Minter, prins de şuvoiul de apă, a fost aruncat jos, 
s-a lovit şi şi-a pierdut cunoştinţa. Când s-a răsturnat Baja, a zbu- 
rat și a fost împins din barcă şi sub barja care îşi continua dru- 
mul. Corpul lui, care plutea încă datorită aerului său rămas în 
plămâni, s-a tot lovit de chila barjei, până când continua rostogo- 
lire şi ciocnire a reuşit să-i rupă suficiente coaste ca să-i perforeze 
plămânii. Plămânii i s-au umplut cu apă, iar corpul său fără viaţă 
a ajuns pe fundul mâlos al râului Ohio. 

Donald Groesbeck, care era așezat în spatele lui Phillip, a fost 
aruncat mai departe de barcă, aşa că nu a fost luat de vârtej. A 
ajuns în apă cu faţa în jos şi a primit prima lovitură atunci când 
parapetul tribordului bărcii care se răsturnase l-a izbit peste şale. 
Şalupa care cântărea trei tone s-a prăvălit peste Donald Groes- 
beck şi l-a secţionat. Forţa impactului l-a împăturit în două ca pe 
o foaie de ziar. Când Baja l-a lăsat din ghearele ei, s-a dus la fund 
lângă Paul Minter, însă el mai era încă viu. Impactul îi rupsese 
coloana în două şi îi scosese aerul din plămânii zdrobiţi, dar nu 
reuşise să-l omoare. Era încă în viaţă. Donald Groesbeck mai 
putea încă raţiona; simțea frigul şi vedea întunericul ce-l împre- 
sura. Simţea presiunea în urechi pe când se scufunda din ce în ce 
mai jos, dar nu se putea mişca. Donald Groesbeck muri în frig şi 
părăsit de toți, acoperit de apele străvechiului râu. 

Valul înspumat de la provă îl prinse pe Phillip Keenan şi-l 
duse la fund. Simţi o durere când corpul i se frecă de marginea în- 
clinată a prorei de la barjă. Apoi simți că barja îl lasă din strân- 
soare şi alunecă sub chilă. Phillip îşi păstră calmul, se ridică la 
suprafaţă şi se ţinu de chilă, apoi începu să înoate în direcţia 
opusă barjei. Phillip înotă din toate puterile către libertate şi aer. 

Phillip simţi cum îl împingea curentul la suprafaţă. Ţâşni în 
sus, pe coama unui val înspumat. Putea să respire acum, dar nu 
vedea nimic în jurul lui. Apoi simţi curentul îngheţat trăgându-l 
la fund. Încercă să ia o gură de aer, dar apa îl acoperi înainte să 
reuşească. Phillip ieşise la suprafaţă în zona îngustă dintre pupa 

rimei barje şi Prova celei de-a doua, unde apa era agitată şi cu- 
rentul foarte puternic. 

Phillip încă mai înota, dar îl lăsau puterile. Era confuz şi nu-şi 
dădea seama în ce direcţie trebuia să înoate. Îl dureau plămânii, 
i se închideau pleoapele şi vedea roşu în faţa ochilor. Când se 
agăţă de chila barjei, încercând zadarnic să se ridice deasupra ei, 
ca să respire, roşul deveni purpuriu. Phillip trebuia să respire; 
deschise gura şi respiră în apă. Corpul îi fu cuprins de convulsii 
când încercă să dea afară apa din piept. În loc de purpuriu, i se 
făcu încetul cu încetul negru în faţa ochilor, iar convulsiile înce- 
tară. Muşchii nu-l mai ascultau şi întunericul care îi cuprinse cre- 
ierul avid de oxigen era la fel de negru ca şi fundul râului. 

Dr. Adler era încă în viaţă. Reuşise să rămână în şalupa care 
se răsturna, iar apa îl împinsese în cabină. Următoarea mişcare a 
barjei provocase răsturnarea şalupei, care plutea încă sub chila 
barjei. Baja era răsturnată şi plutea, prinsă de carena barjei. Dr. 
Adler era acum blocat în cabină, dar se gândea că va fi în curând 
salvat de cineva. Uitase de gazul paralizant şi de bani, voia doar 
să trăiască. Dr. Adler mai auzea încă cum se izbea carena şalupei 
Baja în timp ce era târâtă de chila barjei. Deodată, barca fu ridicată 
cu forţă şi se ciocni de un obiect masiv. Baja fusese trasă în zona 
dintre primul şi al doilea rând de barje. Prova lui Baja se blocase 
între două barje şi părea că aşa va rămâne. Situaţia îi convenea 
lui Adler, dar râul era de altă părere. 

Deşi mare parte din Baja era blocată între barje, pupa era încă 
expusă curenților, a căror forţă lovea tot timpul chila deja slăbită. 
Jumătate din barcă era prinsă ca într-o menghină, iar râul năvă- 
lea peste partea expusă. 

Forţa de neoprit a apei i-a venit în cele din urmă de hac şalu- 
pei. Doctorul Adler auzi un zgomot puternic şi simţi cum se zgu- 
duie barca în momentul când pupa stătea să se desprindă de 
provă. Curentul împingea pupa, iar pupa împingea prova. Pen- 
tru o clipă, se părea că lupta între cele două părți ale bărcii avea 
să continue, sau pupa va ceda şi se va desprinde, dar nu se în- 
tâmplă aşa. În schimb, forţele care împingeau pupa erau mai mari 
decât forţa de adeziune care ţinea prova blocată, ceea ce a pro- 
vocat ruperea Bajei în două. 

Dr. Adler a fost aruncat din cabină în timp ce prova scăpa din 
ghearele barjelor. Prova şi pupa Bajei, care erau încă legate prin 
o porţiune de carenă, s-au mişcat către chila barjei într-un unghi 

ascuțit. Dr. Adler înotă între cele două bucăți ale şalupei şi încercă 
să-şi țină cumpătul. Ştia că va trebui să iasă înotând, și ar fi putut 
să o facă, dacă forţa apei l-ar fi lăsat. 

Chiar când Dr. Adler făcu prima mişcare de înot, pupa Bajei 
răsturnate se ciocni de prova plată a celei de-a treia barje. Baja pe 
jumătate secţionată, care cu o clipă înainte semăna cu o gură des- 
chisă, se închise acum, căci curentul împinse din nou prova către 
pupă. Dr. Adler, prins între dinţii celor două jumătăţi de barcă, fu 
străpuns de o stinghie din pupa sfărâmată. 

Dr, Adler ţipă de durere când se închise gura şi ţăruşul îi ieşi 
din piept, pe sub stern. Impactul ciocnirii dintre cele două părţi a 
rupt Baja. Pupa, care nu mai era legată de prova ce plutea, se du- 
sese la fund, trasă de greutatea motoarelor puternice. 

Dr. Adler, pasager involuntar pe pupa ce se scufunda în 
adâncuri, se străduia să se elibereze, dar îl lăsau puterile. Apa 
avea gust de mâl, iar propriul său sânge un gust metalic, iar Dr. 
Adler ştia că o să moară. Ii era frică de lumea de dincolo. Nu fu- 
sese un om bun, iar lucrurile nu-i ieşiseră aşa cum dorise. Îşi iro- 
sise viaţa. Gândul la flăcările iadului îl îngrozi. Trupul său era 
târât în adâncurile râului, dar sufletul îi era purtat spre adâncimi 
și mai întunecate. Pe când viaţa îl părăsea, Adler urlă înspăi- 
mântat. 

Ultimul țipăt, ultimul urlet, ultima suflare se ridicară la su- 
prafaţă ca o bulă de aer. Se sparse şi lăsă în urmă o mică undă, 
care dispăru repede. Această undă avea să fie tot ce lăsa Dr. Adler 
pe această lume. 

Bin ŞI Dr. Smithfield se opriseră la vreo sută de metri de Paul 
G. Blazer şi aşteptau să vadă dacă Baja ieşea la suprafaţă. Bill 
scruta zona cu binoclul, iar Dr. Smithfield îşi pusese ochelarii de 
vedere nocturnă. Bill îşi îndreptă privirea spre Paul G. Blazer, care 
nu se mai mişca. Se uită la membri echipajului care alergau pe 
punte şi măturau cu spoturi de lumină ambele părţi laterale. Bill 
îi dădu binoclul doctorului şi îi zise: 

- Le-ai venit de hac, doctore! 

- Era cât pe ce să nu reuşesc. Dacă mai făceau câţiva metri, ar 
fi pus mâna pe noi. 

- Ce-ţi face piciorul? întrebă Bill. 

- Sângerarea s-a oprit, dar mă doare ca naiba. Rana trebuie 
curățată bine şi cusută. Va trebui să mă duci la spital de îndată ce 
vine Cahners. 

~ Cahners... Trebuie să-l sunăm. E clar că ştiu că suntem aici 
şi trebuie să ştie şi el asta, zise Bill şi-şi luă mobilul. 

Dr. Smithfield îşi dădu jos binoclul şi-şi puse ochelarii cu ve- 
dere nocturnă pe. 

- Trebuie să ne întoarcem la fabrica de procesare şi să-i spu- 
nem ce se întâmplă acolo. 

Încercă să pornească motorul de la babord de mai multe ori, 
dar nu reuși. Din fericire, motorul de la tribord porni imediat şi 
se întoarseră în josul râului. Bill se aplecă spre Smithfield şi îi 
spuse: 

-Cred că motorul de la babord a fost lovit, ca şi puntea şi gea- 
mul din faţă. 

- Ca şi cardul meu American Express. Drew o să fie tare su- 
părat când o să-i ducem barca înapoi. 

- Gândeşte-te la proprietarul celei de sub barjă. Ne-ai salvat 
viaţa acolo. A fost o cursă de bărci grozavă. 

- Nu-mi mulţumi. Mulţumeşte-i marinei Statelor Unite şi 
programului de iniţiere din Asia de Sud-Est. Acolo am învăţat 
şmecheria cu spoturile de lumină şi cu ochelarii de vedere noc- 
turnă, cu excepţia faptului că am învăţat-o pe pielea mea. 

Bill luă binoclul, se uită la fabrică şi văzu imediat că era mai 
multă activitate acolo. 

- Uită-te şi tu! Încarcă tirurile! 

Dr. Smithfield luă binoclul şi se uită şi el. Trei camioane sta- 
ționau în parcare, iar mulţimea de recipiente dispăruse. 

-O să se facă nevăzuţi. Unde dracu’ e Cahners? 

Bill vorbea deja la telefon: 

- Cahners, unde dracu’ eşti? 

- Pe 1-75. La borna kilometrică 18. Ce se întâmplă? 

Cahners era la 28 de kilometri de râu şi la 40 de minute de fa- 
brică. 

— Se pregătesc să plece. 

- Trebuia să nu faceţi valuri. l-aţi speriat când le-aţi răpit 
omul la magazin. Ştiu că sunteţi acolo. 

- Ştim. Au încercat deja să ne omoare. 

- Cum naiba? 

-Eo poveste lungă, dar şi-au luat o barcă, ne-au urmărit şi au 
tras în noi până când doctorul a reuşit să-i facă să intre într-o 
barjă. 

A Faci mişto de mine. Voi doi o să stricați toată treaba şi apoi 
o să mă pun eu pe urmele voastre... Stai... Ce ziceai de barca aia? 

- Ne urmăreau într-o barcă. 

- Sunteţi pe o barcă acum? 

- Da, suntem în mijlocul râului Ohio şi supraveghem fabrica. 

-În regulă. Rămâneţi acolo. Să nu ne staţi în drum, dar să ne 
ţineţi la curent cu ce se întâmplă. Pricepi, Bill? Staţi acolo şi nu ne 
încurcaţi! Pricepi Bill, nu-i aşa? Vreau să-mi zici că ai înţeles. 

Bill se simți ca un şcolar certat de profesoara de engleză. 

— Am înţeles. 

- Dacă tipii ăştia scapă sau unul din oamenii mei e rănit din 
cauza a ce faci tu sau doctorul în următoarea jurnătate de oră, vă 
bat măr, s-a înţeles? 

- Înţeleg, dar dacă ei pleacă înainte să ajungeţi voi aici? 

- O să pun poliţia din statul Kentucky să blocheze străzile. 

- Cu tot respectul, colonele, tipii ăştia sunt bine înarmaţi şi 
au şters de pe faţa pământului un vas al poliţiei. Nu cred că, dacă 
blocaţi străzile, o să-i încetiniţi măcar. 

- Bine. O să am şi un elicopter şi o să mă așez pe urmele lor. 
Treaba ta e să-mi spui dacă sau când pleacă. Înţelegi? 

- Da, domnule. Şi dacă gazul mai e încă acolo, depozitat în 
tancuri sau conducte? 

- Majoritatea trupelor de asalt pentru interiorul clădirii vor 
folosi gloanţe cu cămaşă de plumb, care pot ucide pe cineva, dar 
se aplatizează când lovesc o suprafaţă tare. N-ar trebui să pă- 
trundă prin conducte şi tancuri. Ţine-te deoparte şi nu ne încurca! 

- Da, domnule. Bill închise telefonul mobil, se uită la Dr. Smit- 
hfield şi îi spuse: A mers bine. A fost mulțumit să audă că ne-am 
descurcat. 

— Aiurea! L-am auzit cum ne ameninţa că o să ne bată măr, 
răspunse doctorul. 

— Păi... a zis-o ca un profesionist. Ştii, am observat ceva. 

- Ce anume? 

- Tot comportamentul pe care îl afişai în primele zile petre- 
cute împreună a dispărut cu totul. 

- Conflictul dă naştere apropierii între oameni, replică Dr. 
Smithfield, încordându-se şi tresărind de durere. Pleacă. Un jeep 
şi primul tir tocmai au părăsit parcarea. 

- Am nevoie de o maşină, hotărî Bill. 

- Nu ne-a zis Cahners să stăm deoparte? Bill, doar a ţipat la 
tine. Am auzit totul şi-mi amintesc de fraza asta şi de cea în care 
ne-a ameninţat că ne bate măr. Tu chiar nu-ţi aminteşti tot ce ţi-a 
spus? 

- Du-mă în susul râului, la unul din restaurantele alea pluti- 
toare. Îmi trebuie o maşină şi n-avem timp să mergem pe râu în 
jos ca să-mi iau jeepul. Aşa că ia-o în susul râului şi lasă-mă un- 
deva. Apoi, întoarce-te aici şi fii ochii şi urechile colonelului. 

- Ce-ai de gând să faci? întrebă Dr. Smithfield. 

- Am de gând să fur o maşină şi să urmăresc tirurile alea. O 
să plece dintr-o clipă în alta, iar Cahners e încă la jumătate de oră 
distanţă. Hai să mergem. 

Dr. Smithfield îşi dădu jos binoclul, arătă spre fabrica de pro- 
cesare şi spuse: 

- Uite, acolo e jeepul tău! 

Bill înşfăcă binoclul şi se uită la maşina lui. 

- Aşa au aflat de noi. Ticălosul ăla a fugit şi mi-a furat maşina. 
Du-te acolo! 

- Cum de a pomit maşina? 

- Probabil că a găsit cheia de rezervă din scrumieră. 

- Laşi cheia de rezervă în maşină? 

243 


Dan Scroggins 


- Am două seturi şi pe unul l-am folosit după ce a ars casa. În 
definitiv, majoritatea infractorilor nu fură maşinile poliţiştilor. 
Las-o să plutească... e perfect. 

Barca atinse malul mâlos şi Dr. Smithfield îi şopti: 

- Baftă! 

Bill îi răspunse: 

- Nu te băga, şi când se termină schimbul de focuri, du-te la 
doctor să-ţi vadă piciorul. Te sun de pe drum. 

Bill cobori din barcă şi se duse în parcare, pe când Dr. Smit- 
hfeld acosta în întuneric. 

În timp ce camioneta utilitară trecea de podul din Hopple 
Street, Cahners se uita pe hubloul elicopterului militar, urmărind 
cu privirea clădirea portocalie a fabricii Ivorydale, deţinută de 
Procter & Gamble, care dispărea în urma lui. Simţi un nod în sto- 
mac când se uită la oamenii din spatele lui. Oamenii lui erau cei 
mai buni dintre cei mai buni. Erau bine antrenați şi bine echipați, 
însă aveau să se lupte cu un inamic aflat în defensivă într-o zonă 

cu mulți civili. Aveau să se confrunte cu un inamic care fusese 
avertizat şi care era înarmat până în dinţi. Aveau să se confrunte 
cu un vechi inamic, cu forţele răului care trebuiau oprite cu orice 
preţ. Cahners se consola cu gândul că strămoşii săi îi învinseseră 
întotdeauna pe strămoşii lor. Cahners şi oamenii lui nu aveau de 
gând să rupă această tradiţie. 

Bill se apropie cu prudenţă de aripa dreaptă a jeepului său. 
Scrută zona şi apoi deschise încet portiera. Într-o secundă, se şi 
afla pe locul său, cu uşile încuiate şi motorul pornit. Bill se uită la 
clădire şi fu uşurat să vadă că oamenii care mai erau acolo se ocu- 
pau cu producerea gazului paralizant. Conduse nonşalant 
maşina pe lângă noua staţie de pompare a apei şi o luă la stânga 
pe Kentucky Route 8. În timp ce accelera, îl sună pe Dr. Smit- 
hfield: 

— Pe ce drum au luat-o? 

— Spre est, înapoi spre I-75. L-am sunat pe Cahners şi i-am 
spus că au pomit. Poliția rutieră din statul Ohio va opri traficul pe 
banda spre nord. 

— Şi dacă se duc spre sud? 

- Asta e treaba ta. Cahners nu s-a adresat încă poliţiei din 
Kentucky. Are ordin să țină totul în secret. A apelat la poliţia din 
Ohio doar pentru că avea nevoie de escortă ca să economisească 
timp. Ei nu ştiu despre ce-i vorba. 

- El ştie că nu i-am urmat ordinele. 

— Aşa e. Cred că s-a obişnuit cu gândul, mai ales că ticăloşii ăia 
sunt din nou liberi să facă ce vor, dar tot mai poţi să încasezi bă- 
taie. 

-Şi ce vrea el să fac? 

- Îndreaptă-te spre sud pe [-75 şi vezi dacă poţi să-i ajungi 
din urmă. 

Bill se uită în sus la pod şi văzu luminile de semnalizare din 
capătul dinspre Ohio. Mai văzu şi o coadă imensă de maşini care 
staţionau pe sensul spre nord de pe partea joasă a podului. Spera 
că tirurile nu se aflau pe pod. Ar fi fost un loc al naibii de nepo- 
trivit pentru un schimb de focuri şi chiar mai nepotrivit ca să îm- 
prăştii gaz paralizant. Bil] se concentră la şosea, se uită cu atenţie 
la indicatoare şi o luă pe rampa care ducea la sensul spre sud al 
I-75. 

Acceleră când urcă rampa pe acelaşi deal pe care îl coborâse 
cu câteva ore în urmă, dar i se părea că trecuseră zile întregi. 
Apăsă pe acceleraţie şi începu să se strecoare prin şirurile de 
maşini şi camioane. Tirurile încetineau ca să urce panta abruptă; 
toate se duceau spre dreapta şi formau un şir continuu de vehi- 
cule ce se mişcau ca melcul. Bill depăşea câte un tir la zece se- 
cunde, dar niciunul nu avea plăcuţe de Colorado sau vreun jeep 
în faţă. 

În vârful pantei, traficul se descongestionă şi tirurile începură 
să prindă viteză, întrucât şoferii voiau să recupereze cele câteva 
secunde pierdute cu urcuşul. Bill acceleră şi se uită înainte să vadă 
dacă erau acolo trei tiruri şi un jeep, dar nu erau. Mergea pe 
şoseaua de centură 1-275, iar camioanele o puteau lua în orice di- 
recţie. Dacă o luau spre vest, puteau să o ia din nou pe 1-74 spre 
Indianapolis sau să continue drumul pe 1-75 şi să o ia spre nord, 
către Dayton, Toledo şi Detroit. Sau puteau să o ia pe [-275 până 
la I-71 şi să meargă la Columbus şi de acolo la Cleveland pe I-71 
sau la Pittsburg pe 1-70. Sau puteau rămâne pe 1-75 înspre sud şi 
să se ducă la Lexington, Knoxville sau Atlanta. Puteau să o ia în 
altă direcţie pe I-71, la sud de Florence şi să se ducă la Louisville, 

Nashville sau Birmingham, dar Bill nu putea să meargă în toate 
direcţiile. 

Cu cele trei remorci de gaz paralizant, ticăloşii ăia erau la o 
răscruce din inima Statelor Unite. Locuiau peste opt milioane de 
oameni pe o rază de 90 de minute de mers. Bill trebuia să aleagă 
şoseaua potrivită în următoarele două minute. Bill murmură în 
sinea lui: „Dumnezeu să ne ajute dacă scapă ăştia”. Bill se gândi 
la ce spusese. Chiar avea nevoie de ajutor. Şi el era la o răscruce 
şi nu ştia pe ce drum să meargă. Bill ceru ajutor. 

Bill se gândi un pic ce oraşe se aflau la 90 de minute de mers. 
Se gândi şi la cele care se aflau mai departe. În cinci ore, puteau 
să ajungă la Detroit, Toledo, Cleveland, Pittsburgh, Wheeling, 
Charleston, Knoxville, Nashville şi Chicago. „Chicago“, îşi şopti 
Bill. Se gândi la cana de cafea a lui Adler şi la compania de lea- 
sing. Se gândi că acolo erau înregistrate vehicule care puteau să 
circule până în Ohio. Trebuia să fie Chicago. Ştia că era Chicago. 
Slavă Domnului, ştia că era Chicago. 

Bill o luă pe I-275 spre vest, pe unde mai fusese şi reîncepu să 
caute tirurile. Bill calcula distanţa în minte. Avea un avans de zece 
minute şi, dacă mergeau cu 100 de kilometri la oră, însemna că 
sunt cu 18 km în faţa lui. Dacă mergeau cu 128 de kilometri pe 
oră, o să-i ia 40 de minute să-i ajungă; oricum, el nu putea să 
meargă cu 128 de kilometri pe oră timp de 40 de minute, fără să 
fie oprit de poliţia rutieră. Dar trebuia să rişte. 

Bill rula cu 130 de km/h, când văzu indicatorul pentru Law- 
renceburg şi-şi aminti de camioanele cu tancuri şi de scurtătura 
către I-74. leşi de pe I-275 la puţin timp după ce traversă râul Ohio 
şi trecu pe lângă neoanele strălucitoare ale cazinourilor. 

Dr. Smithfield îi urmărea pe oamenii care lucrau şi ajunse la 
concluzia că nu era lucru curat. Îl sună pe Cahners. 

- Unde sunteți acum? 

- Aproape am ajuns. O parte din oamenii mei tocmai au tre- 
cut pe lângă fabrică. 

- Aţi trecut cu maşini al armatei pe lângă fabrică? 

- Nu. Uită-te după nişte camionete utilitare care livrează 
pâine sau alte produse. O să ajungem la ei din ambele direcţii în 
circa un minut. Se aşteapă să venim? 

- Da. Au desfășurat câţiva oameni, poate patru sau cinci, pe 
acoperişul clădirii principale. Mai au alţi doi în vârful rezervoru- 
lui rotund, mărginit cu cărămidă, din partea de vest a fabricii. 
Mai văd şi câţiva oameni cu puşti de asalt la etajul doi. Tipii de pe 
rampa de încărcare s-ar putea să fie înarmaţi. Nu cred că aşteaptă 
vizita şerifului; par să fie gata de luptă. 

-Şi noi suntem. Mulţumesc pentru informaţii. Las telefonul 
deschis. 

Din locul de pe malul râului, doctorul Smithfield avea o ve- 
dere panoramică asupra câmpului de luptă. Văzu rulota şi 
maşinile de curierat venind şi oprind pe strada de vizavi de fa- 
brică. Mai văzu şi două furgonete oprindu-se lângă staţia de 
pompare şi o colecţie de automobile şi camionete care se îndrep- 
tau spre uzină din ambele direcţii. Pentru centrul orăşelului Lud- 
low şi în plină noapte era un trafic cu totul neobişnuit. Timp de 
zece secunde, se lăsă tăcerea, însă apoi se dezlănţui iadul. 

Rafalele trase din mitralierele de la ferestrele rulotelor erau 
direcționate spre oamenii de pe acoperişul clădirii principale şi 
de pe cel al tancurilor de cărămidă. Uşile rulante ale maşinilor de 
curierat s-au deschis şi din ele au ieşit patru fascicule laser, iar la 
etajul de sus al clădirii principale au izbucnit explozii. Fasciculul 
laser i-a întunecat vederea doctorului Smithfield, care purta oche- 
lari de vedere nocturnă, aşa că şi i-a scos şi şi-a luat binoclul. În 
acest timp, o altă serie de fascicule laser s-au lansat din camioa- 
nele UPS, iar al doilea etaj al clădirii principale a explodat, trans- 
formându-se într-o uriaşă minge de foc. 

Cele două camionete utilitare deţinute de falşi instalatori şi 
zugravi erau parcate la staţia de pompare a apei. Când s-a deschis 
focul din rulote, au ieşit şi din aceste vehicule soldaţi care au des- 
chis focul asupra poziţiilor din capătul estic al clădirii principale. 
Mai multe mașini şi camionete au pornit în viteză spre partea din 
spate a clădirii, iar din acestea au ieşit soldaţi care au deschis ime- 
diat focul asupra oamenilor de pe rampa de încărcare. Aceştia 
şi-au luat armele şi au răspuns cu foc, dar erau depăşiţi numeric 
de cei 24 de soldaţi desfăşuraţi în spatele a șase vehicule. 

Dr. Smithfield urmărea bătălia. Mai văzuse asemenea lupte şi 
înainte, pe malurile unui alt râu, care se afla la 16.000 de km de- 
părtare şi la 40 de ani distanţă în timp. Închise ochii, simți dure- 
rea din picior şi ascultă zgomotul inconfundabil al puştilor 
automate M-16. Simţea căldura şi umiditatea. Simţea şi mirosul 
apelor calde şi mâloase ale Mekongului. Monştri dormiseră câ- 
teva zeci de ani, dar acum se treziseră din nou. Uitase de ei, pen- 
tru că avusese o viaţă plină de succese şi bucurii. Dar succesele nu 
mai aveau importanţă, iar bucuriile se duseseră. Fiul său nu mai 
era şi monştrii se întorseseră. Încercase să trăiască intens fiecare 
clipă ca să uite de monştri, însă acum se întorseseră. Monştri câşti- 
gaseră şi el pierduse tot ce era important în viaţă. Ei câştigaseră. 

Pe Dr. Smithfield îl copleşeau gândurile despre trecut, cău- 
tând viaţa care trecuse pe lângă el şi căutându-şi fiul. Apoi, într-o 
clipă, se trezi scăldat într-o lumină albă şi strălucitoare. Simţi căl- 
dura răspândită de lumină şi crezu că a fost nimerit şi că-i venise 
timpul să moară. Auzi zgomotul îngrozitor care începse încet, ca 
o notă lungă emisă de un fagot, dar apoi ajunsese atât de puter- 
nic, că părea făccut de orga dintr-o catedrală. Apoi auzi un sunet 
distonant, ca cel emis de coşul unei locomotive sau al unui vapor. 
„Un vapor“, bolborosi Dr. Smithfield, pe când se întorcea în pre- 
zent. 

Căpitanul Mark Stevenson lovise deja o şalupă în acea seară 
şi nu mai voia să lovească alta. Trase din nou de sfoară şi sirena 
lui Paul G. Blazer sună lung. 

- Ţine reflectorul pe el, Ronnie, până când ne vede. Prostu' 
naibii! 

Pentru a doua oară în acea seară, căpitanul Stevenson încerca 
să evite coliziunea. Prima dată, făcuse totul ca la carte şi urmărise 
îngrozit cum dispărea punctul luminos de pe radar în umbra pro- 
rei sale. N-o să se mai întâmple încă o dată! 

Ronnie ţipă de pe cabina căpitanului: 

-Se uită la schimbul de focuri de pe malul din Kentucky. 

-Poate să se uite şi din altă parte, de oriunde, numai să nu fie 
în faţa noastră. 

Lumina puternică şi sunetul sirenei l-au trezit pe Dr. Smit- 
hfield din amintirile despre Asia de Sud-Est şi l-au făcut să se în- 
toarcă din trecut în prezentul de pe râul Ohio, Scutură din cap, îşi 
acoperi ochii de lumina orbitoare a reflectorului şi porni motorul 
de la tribord. Dr. Smithfield trase în faţă maneta, se întoarse şi 
făcu semn vasului Paul G. Blazer. 

Pe când se dădea din drumul monstrului, mai făcu o dată 
semn cu mâna vasului care îi salvase viaţa. Nu-i salvase viaţa 
numai lui, ci şi multor altor americani, dar căpitanul Stevenson 
n-avea s-o ştie niciodată. Dacă ar fi ştiut-o, s-ar fi simţit mai con- 
solat în următoarele săptămâni, când avea să răspundă la între- 
bări şi să spună de o mie de ori varianta lui asupra celor 
întâmplate. Cu remorcherul său, el le făcuse un serviciu inesti- 
mabil, dar semnul cu mâna făcut de Dr. Smithfield avea să fie sin- 
gura mulţumire de care o să aibă parte. 

Focul încetase, iar cele două etaje superioare ale fabricii erau 
în flăcări. Dr. Smithfield se uită la oamenii lui Cahners, care for- 
foteau peste tot şi luau prizonieri. Văzu patru camioane mari ca- 
muflate ca pentru deşert, care parcau în spatele fabricii, şi din ele 
ieşiră oameni în costume de protecţie de nivel A. 

Dr. Smithfield se uită la girofarurile roşii şi albastre ale poliţiei 
şi pompierilor din oraş, care venea pe şoseaua de lângă râu. Era 
sigur că locotenent-colonelul Cahners îi dezinformase pe nou- 
veniţi. Povestea pe care le-o înşirase colonelul avea să-i oblige să 
evacueze zona. Cahners o să-i sperie pe localnici cu o poveste des- 
pre o scurgere de substanţe toxice sau despre explozia unui la- 
borator clandestin şi avea să profite de serviciile echipei de 
profesionişti, care era întâmplător în zonă. Toată lumea o să 
creadă că guvernul voia să muşamalizeze ceva, dar n-o să-şi în- 
chipuie niciodată care era adevărul. 

Dr. Smithfield se uita lung la apă şi la reflexia portocalie şi 
scânteietoare a focului şi-şi aminti de incendiul în care era cât pe 
ce să-şi piardă viaţa. Nu-i prea era milă de nazişti din fabrica de 
gaz paralizant, dar se întreba ce se întâmplase cu compatrioții lor 
care scăpaseră. Dr. Smithfield îşi luă mobilul şi tocmai voia să-l 
sune pe Bill, când sună telefonul: 

- Dr. Smithfield, Cahners la telefon. Unde eşti? 
- Colonele, sunt cam la o sută de metri de ţărmul pe care e 
staţia de pompare. Spune-le oamenilor tăi să nu mai tragă, vin la 


- Bine, cred că zona e securizată şi trebuie să discutăm. Eşti 
teafăr? 

- Nu, am o rană deschisă la picior. Nu-i nimic grav, dar tre- 
buie să primesc îngrijiri. 

— Avem şi o ambulanţă cu noi. Avem chiar şi un doctor. 

— Bine. Colonele, trebuie să vorbim despre Bill şi despre gaz. 

- Hai, vino! Acostează barca în zona luminată de lângă staţia 
de pompare. 

Smithfield cârmi barca spre țărm, trase de manetă, opri mo- 
torul şi lăsă barca să plutească până la mal. Îl întâmpină Cahners 
în echipament complet de lupă, care includea şi o mască de gaz. 
Cahners îi dădu și lui Smithfield o mască de gaz şi îi porunci: 

— Puneţi-o! E doar o măsură de precauţie. Ştii cum să ţi-o pui? 

— Din păcate da, dădu din cap Dr. Smithfield. 

Îşi potrivi cureluşele, îşi trase masca pe cap şi-şi mai smulse 
câteva fire de păr. Dr. Smithfield clipi din ochi şi se uită prin vizor. 
Cahners îi dădu borseta de pânză în care erau seringile. Dr. Smit- 
hfield nu se simţea la largul său, exact ca în prima zi petrecută la 
Tooele. Masca avea acelaşi miros. Borseta de pânză era la fel şi 
şansele lui de supravieţuire erau aceleaşi, în caz că ar fi fost expus 
la gaz. Ştia mai multe acum, dar nu prea avea importanţă. 

Cahners şi cu un soldat l-au ajutat pe Dr. Smithfield să se ri- 
dice şi l-au sprijinit pe drumul spre rulotă, unde era centrul de 
comandă. Pe Dr. Smithfield îl dureau coastele, iar piciorul îi 
dădea de furcă acum, când sângele începuse din nou să curgă din 
rană. Era obosit şi se simţea groaznic, dar era bucuros că acest 
calvar avea să ia sfârşit. Se gândea la Bill şi la ce groaznic trebuia 
să se simtă și el. El şi cu Bill erau epuizați. 

Ajunşi în rulotă, îşi scoaseră măştile de gaz, iar Cahners îl pre- 
zentă pe Smithfield doctorului Resnick. După ce înclină din cap 
spre confratele său, î întrebă pe doctor: 

— Ai avut o noapte grea? 

— Nu, tu eşti primul meu pacient, zâmbi Dr. Resnick. Această 
afirmaţie era de bun augur pentru oamenii lui Cahners, dar nu şi 
pentru nazişti. 

— Bine, zâmbi şi Dr. Smithfield. 

Cahners îşi puse mâna pe umărul lui Dr. Smithfield şi îl în- 
trebă: 

- Doctore, spune-mi ceva de camioane şi canistre. Ce fel de re- 
cipiente sunt? 

-~ De suc, răspunse Dr. Smithfield. 

— Ce? 

- Gazul e pus în PET-uri de suc, de felul celor pe care le vezi 
la standurile de pe stadion sau la bâlci, la parcul de distracţii sau 
la cursele de cai, sau la orice fel de alt eveniment unde se vinde 
produsul cel mai de succes din Statele Unite. Aşa erau recipien- 
tele alea. 

Cahners se uită fix la Dr. Smithfield în timp ce-şi dădea seama 
de gravitatea acestei ultime informaţii. Îşi drese glasul şi întrebă: 

— Şi câte din astea au? 

-Trei mii. 

Bill McNamara stătea pe locul din față şi urmărea viteza cu 
care îl depăşeau vehiculele de pe sensul spre vest al şoselei 1-74. 
Bill o luase pe scurtătura Lawrenceburg / St. Leon şi aştepta acum 
în parcarea unui popas. Pe baza calculelor sale, tirurile puteau 
apărea în orice clipă, dacă o luau pe acest drum. Bill se uită a do- 
uăzecea oară la ceas, în cele cinci minute de când ajunsese aici. Îi 
era frică. Dacă se înşela, atunci ticăloşii ăia aveau un avans de o 
oră în oricare dintre cele patru direcţii de mers posibile. Ştia că 
blocajele făcute de poliţie într-o zonă atât de întinsă nu aveau ni- 
ciun efect. Trebuia să aibă dreptate. 

Se uită la ceas şi se întrebă: „Unde-or fi?” Nu-i venea să 
creadă că îi puteau scăpa de sub nas 14.000 de kilograme de gaz 
paralizant. Se uită din nou la ceas. Camioanele întârziaseră deja 
patru minute. Bill trebuia să-i sune pe Dr. Smithfield şi pe Colo- 
nelul Cahners, dar voia să aştepte ca să le dea nişte veşti bune. 
Cu cât Bill aştepta mai mult, cu atât aveau să se îndepărteze mai 
mult tirurile de orice blocaj al poliţiei, dar nu se mişcă din loc. Ti- 
rurile aveau acum cinci minute de întârziere. Întârziaseră cu cinci 
minute pe o scurtătură de 20 de minute. Nu-l deranja atât întâr- 
zierea, cât faptul că le lua atât de mult timp să facă un drum atât 
de scurt. „Nu mai vin”, şopti Bill, în timp ce lua telefonul şi forma 
un număr: 

— Doctore, eşti bine? 

- Da, sunt bine. Un doctor militar mi-a bandajat rana. Tu 
unde eşti? 

-În St. Leon, Indiana. Nu am reuşit să-i ajung din urmă. Am 
crezut că se duc spre Chicago şi am luat-o pe scurtătura pe care 
am descoperit-o noi doi azi mai devreme sau poate ieri. Dar... 
cred că m-am înşelat. Au aproape zece minute întârziere şi nu 
cred că vin pe drumul ăsta. Trebuie să vorbesc cu Cahners. L-ai 
văzut? 

-Era aici cu puţin timp înainte. O să rog pe cineva să-l aducă. 
O să ajungă repede aici. 

— Mersi. Cum a mers? 

- Totul a mers strună şi nu a avut loc nicio scurgere de gaz. 
Au folosit gloanţe cu cămaşă de plumb şi bombe incendiare. Nu 

au atins conductele sau tancurile, dar i-au ciuruit pe ticăloşii ăia. 
Nu au fost prea mulți supraviețuitori. 

- E cineva pe care-l ştim? 

— Nu ştiu. Unele cadavre sunt arse aproape complet, dar nu 
i-am identificat printre ele nici pe Adler, nici pe Decker. 

-Ce păcat! 

~ Ştiu, dar mai sperăm. Uite-l pe Cahners! 

Lui Bill i se strânse stomacul. 

- Colonele, mi-e teamă că am veşti proaste. Nu am reuşit să-i 
prind din urmă. Credeam că se duc la Chicago, aşa că am luat-o 
pe o scurtătură şi acum îi aştept să apară, dar întârzie. Nu cred că 
mai vin. Bill se pregăti pentru ce avea să-i spună. 

- La naiba! Uite, am chemat elicopterele acum o oră şi trebuie 
să apară în vreo jumătate de oră. Vin de la Fort. Campbell şi o să 
le trimit la nord şi la sud, pe 1-71, 75 şi spre vest şi pe banda spre 
vest de pe [-74. Nu pot face nimic dacă nu implic forţele locale. 

- Ce fel de elicoptere ai? 

- Şase Apache. 

- Colonele, cred că trebuie să alertezi poliţia statelor Ohio, 
Kentucky şi Indiana. 

- De acord cu tine, dar am alte ordine şi asta nu e datoria mea. 
Tu şi cu Dr. Smithfield sunteţi singurii civili implicaţi în ope- 
raţiunea asta. Deja am forţat nota când am solicitat poliţiei rutiere 
din Ohio să ne escorteze de la Wright-Pat. 

- Colonele, cred că mai trebuie să forţezi o dată nota sau să-ţi 
suni superiorul. Nu putem să-i lăsăm să scape. La o secundă 
după ce afirmă asta, lui Bill îi păru rău. 

-Să ne scape? Voi i-aţi speriat. Dacă nu v-aţi fi amestecat, am 
fi putut să-i prindem pe toţi şi să le capturăm marfa, aşa că nu-mi 
spune mie ce trebuie să fac şi ce nu. 

Bill era gata să se scuze, când văzu un jeep negru. Era urmat 
de un tir bleumarin care trăgea o remorcă albă, apoi încă două, şi 
în sfârşit, slavă domnului, încă un jeep negru. Fără să se gân- 
dească, ţipă: 

- Ticăloșii naibii! 

- Ce-ai zis? ţipă Cahners. 

- Îmi pare rău, colonele, nu Ia tine mă refeream. Trei ca- 
mioane şi două jeepuri negre tocmai au trecut pe lângă mine. 
Cred că ei sunt ei şi pornesc în urmărirea lor. 

- Sper să ai dreptate. Prinde-i din urmă şi asigură-te că sunt 
ei. 

- Plec acum. Te sun eu în cinci minute. 

Bill acceleră la 130 km/h şi se concentră pe luminile de poziție 
ale jeepului din urmă. Încetini pe măsură ce se apropie de ei. 
Avea plăcuţe de Utah şi ultima remorcă avea numărul 805 vop- 
sit pe uşa din spate. Bill îşi luă telefonul şi icni când citi afişajul: 
Fără acoperire. Bill intrase în mijlocul zonei de centru-sud a sta- 
tului Indiana. Următoarele 30 de minute aveau să-i pară o veşni- 
cie. 

Dale Van Horn cuplă pilotul automat şi se întinse. Abia ter- 
minase de povestit cum reuşise să scape din portbagajul maşinii 
lui Bill McNamara când Decker îl întrebă: 

- Cât timp erai ostatic, i-ai auzit vorbind despre ceva? 

Decker căuta să afle câte ceva despre un alt eventual atac, Pre- 
supunea că va mai fi un atac, dar nu ştia când o să aibă loc şi cine 
o să-i atace. Spera ca oamenii pe care îi lăsase în urma sa vor face 
faţă oricăror manevre ale poliţiei locale. 

Dale Van Horn relată ce auzise despre Irwin, armată şi 
nazişti. Decker se simţea de parcă i-ar fi intrat un ţăruş în inimă. 
Decker ştia că, dacă Irwin era încă în viaţă, trebuia să mai facă un 
drum la Utah. 

Decker îşi drese glasul: 

— Au zis cum de au aflat de nazişti? 

- Nu. 

Decker îşi luă mobilul, dar nu avea semnal. Mai trebuia să 
aştepte 20 de minute, înainte să sune la fabrica de procesare. 
Urma să le ordone să distrugă toate documentele şi să părăsească 
fabrica imediat ce se întorcea Adler. Nu se mai gândea la ame- 
ninţarea pe care o reprezentau McNamara şi poliţia locală, dar 
armata era cu totul altceva. 

Decker se gândea la această ameninţare şi nu se simţea prea 
bine. Încă era uimit că Smithfield şi McNamara luaseră o barcă de 
unii singuri. Se gândea că dacă făceau parte din operaţiunea ar- 
matei, nu ar fi jucat rolul de iscoade. 

Decker se uită la mobilul mort şi continuă se mediteze asupra 
acestei probleme. Nu voia să întrerupă procesarea gazului pen- 
tru că ar mai fi putut să scoată încă 30 %, în caz că procesau şi ul- 
tima încărcătură. Decker decise să nu-i lase pe cei doi băgăcioşi 

să-l sperie şi să facă un pest necugetat, asta dacă nu cumva erau 
deja morți. O să sune la fabrică ca să le spună să proceseze gazul, 
apoi să închidă unitatea şi să se ducă la Chicago. 

Decker mai hotărî să-l sune şi pe Lipinski, ca să-i spună că e 
un cretin, pentru că McNamara şi Smithfield erau pe fundul râu- 
lui Ohio, nu la Reno. Avea să-i spună lui Lipinski să se ascundă 
un timp, pentru că mai avea treabă pentru el, mai ales că Melon 
şi McNamara nu mai reprezentau o problemă. Se uită din nou la 
mobil şi avea în sfârşit semnal. Era timpul să-l sune pe Lipinski 
şi apoi la fabrică. 

În acelaşi timp, Bill îi suna pe Cahners şi pe Dr. Smithfield. 
Aşadar, printr-o coincidenţă ciudată, părţile rămase în conflict 
vorbeau la telefon în acelaşi timp şi cei care vorbeau erau la 100 
de metri distanţă. Semnalele telefoanelor erau la câteva lungimi 
de undă distanţă unele de altele. De asemenea, un lucru foarte 
neobişnuit era că se auzeau perfect. 

~- Cahners, Bill la telefon. Suntem la 50 km sud de Indiana- 
polis. 

— Ce? De ce dracu’ nu m-ai sunat mai devreme? A trebuit să 
trimit elicopterele la Wright-Pat ca să alimenteze. 

- Îmi pare rău, nu am avut semnal. 

- Puteai să foloseşti un nenorocit de telefon public. Nu mai au 
telefoane în Indiana? 

- Nu voiam să-i pierd din nou. 

— Unde eşti? 

- La 50 kilometri sud de Indy, pe 1-74. Cred că se duc la Chi- 
cago. 

— Când o să ştii precis? 

- Când ajungem la Indy. Dacă se duc la Chicago, o să-o ia pe 
I-65 înspre nord. O să ştiu sigur în 45 de minute. Bill făcu o pauză 
şi apoi întrebă: Care e planul? Urmă o tăcere îndelungată, apoi 
Bill continuă: Alo... mai eşti la telefon? 

Cahners răspunse: 

- Da, mai sunt, dar încă nu am făcut un plan. Vorbesc cu cei 
de la Washington şi trecem în revistă opţiunile. 

- Treceţi în revistă opţiune? Ce dracu’ înseamnă asta? 

Dr. Smithfield se băgă în vorbă: 

- Bill, nu putem să aruncăm o bombă în capul lor. Gazul s-ar 
pulveriza în atmosferă şi s-ar crea un nor toxic care ar acoperi 

kilometri întregi. Toată lumea doarme, aşa că nu s-ar mai trezi 
nimeni. 

- Ce altceva puteţi să faceţi? În aproximativ trei ore o să 
ajungă la Chicago cu tone de gaz paralizant. 

— Vedem, îi promise Cahners. 

Bill auzi zgomot de fond. 

— Uite ce e, ţipă el, nu vă mai aud! Vă sun din Indy. 

Bill se sprijini de volan ca să se întindă un pic. ÎI durea tot cor- 
pul. Simţea că răcise. Se simţea groaznic. Drumul lung, mâncarea 
proastă şi lipsa somnului îl secătuiseră de puteri. Se cufundă în 
scaun şi închise ochii. Bill stătu nemişcat câteva secunde, apoi 
deschise ochii şi se aplecă în faţă. Putea să adoarmă. Bill scutură 
din cap şi se frecă pe faţă cu ambele mâini. Mâinile îi miroseau a 
praf de puşcă, transpiraţie şi mâl. 

Deschise radioul, dădu mai tare aerul condiţionat şi se frecă 
din nou pe faţă. Se gândi cum să distrugă gazul paralizant fără să 
pună în pericol viaţa oamenilor nevinovaţi. Medită la această pro- 
blemă vreo zece minute, dar mintea nu-i era prea clară. Era pur 
şi simplu extenuat. Se gândi la prietenul său, Dr. Smithfield; el 
era inteligent, sigur că putut să născocească un plan, dar şi el era 
extenuat. 

Totuşi, Bill trebuia să rămână treaz. Aşa că începu să fredo- 
neze melodiile de la postul de radio „Oldies”, dar erau prea sen- 
timentale. Cântă Bridge over Troubled Water, One Tin Soldier şi Puff 
the Magic Dragon, dar fără prea mare succes. 

Bill conducea prin Indiana în zori. Nu dormise de aproape 
24 de ore, iar în ultimele 72 de ore dormise pe sărite doar opt ore 
pe bancheta din spate a maşinii sale. Se gândea la ce se întâm- 
plase în ultimele zile. În mintea obosită a lui Bill se amestecau in- 
formaţiile primite cu faptele întâmplate. Era extenuat şi trebuia să 
doarmă. 

Bill începea să adoarmă la volan. Într-o încercare disperată 
de a rămâne treaz, scutură din cap, îşi dădu două palme şi des- 
chise geamul. Creierul lui nu mai funcţiona. Capul îi cădea în 
piept, închise ochii, iar roţile din dreapta se izbiră de parapetul 
din dreapta al autostrăzii. Se trezi tresărind şi trase de volan spre 
stânga. Era complet treaz acum, dar simţi cum oboseala îi învă- 
luia creierul în ceaţă. 

Autostrada se îngusta, iar omniprezentele butoiaşe portoca- 
lii şi săgețile galbene o strâmtau din ce în ce mai mult. Bill se chi- 

nui să se concentreze asupra tirurilor din faţă; doar două maşini 
îl despărţeau de ultimul jeep, dar şoseaua era din ce în ce mai 
strâmtă şi Bill trebuia să conducă pe un drum foarte îngust, cu 
bariere pe o parte şi butoiaşe portocalii pe cealaltă. 

Oboseala câştigă bătălia cu mintea lui Bill şi adormi profund 
pentru câteva secunde. Bum! Bill se agită. Bum! Bill îşi ridicase 
capul şi încerca să deschidă ochii. Bum! Bill îşi deschise ochii toc- 
mai când intra în al patrulea butoiaş portocaliu. Bill trase din in- 
stinct volanui spre stânga, evită al cincilea butoiaş şi apăsă pe 
frână. Cele două butoiaşe se agățaseră de bara din faţă în poziţie 
verticală, însă după un timp se rostogoliră peste celelalte. Bill se 
uită la aceste mişcări lente ca de balet lente și se trezi de-a bine- 
lea. 

O bucăţică de asfalt care ieşise din șosea după coliziunea cu 
butoiaşele îi sparse un far. Aerul intrase prin spărtură în vidul 
protector. Filamentul fierbinte al becului care emitea o lumină 
strălucitoare era acum expus la oxigen şi luă foc. Pentru o clipă, 
filamentul străluci mai tare ca de obicei şi apoi se stinse. Farul din 
dreapta a maşinii lui McNamara nu mai era. 

Bill continuă să conducă pe banda îngustă, care era deviată 
înapoi spre sensul către nord, iar după aceea ieşea pe autostrada 
obişnuită. Încetini şi se uită la convoiul care părăsea autostrada, 
dar nu ştia unde se află, pentru că ratase indicatorul de ieşire. 
Căută cu disperare un indicator pentru o răscruce de drumuri. 
Se întreba cum îi va spune lui Cahners că se rătăcise. 

Convoiul trase în parcarea pentru camioane, dar tirurile nu se 
duseră la pompe. În schimb, traseră în parcarea centrală şi intrară 
cu toţii în restaurant. Bill presupuse că erau la fel de obosiţi ca şi 
el şi că voiau să bea o cafea. Bill se uită în jur după un alt restau- 
rant sau o altă benzinărie. După tot ce se întâmplase la magazi- 
nul alimentar, nu voia să rişte să intre în acelaşi restaurant cu ei. 
Văzu o benzinărie şi se duse acolo să bea o cafea. Se uită la apa- 
ratul de marcat de la pompă şi în portofel; avea doar şase dolari. 

Decise că avea nevoie de cafea mai mult decât de benzină, 
aşa că intră şi cumpără două cafele mari. Cât stătu la bar, îl în- 
trebă pe chelner pe unde să o ia. Bărbatul, care avea un nume im- 
posibil de pronunţat, îi explică într-o engleză stricată că se afla pe 
Şoseaua statală 244, la 50 de km sud de Indianapolis. 

Conduse până la parcarea pentru camioane şi-şi savură ca- 
feaua. După câteva clipe, aceasta îşi făcu efectul. Poate că era doar 
efectul psihologic, dar era treaz de-a binelea. În timp ce fredona 
Puff the Magic Dragon, ultimul cântec pe care-l auzise la radio, se 
uita la oamenii lui Decker, care se urcau în tiruri şi o luau din nou 
pe 1-74. 

Cafeina îi limpezi lui Bill gândurile şi trecu în revistă ce se în- 
tâmplase în ultimele zile: turul depozitului, incendiul de la casa 
lui şi ce-i povestise Dr. Smithfield despre Vietnam. Pe când Bill se 
gândea la cel mai bun mijloc de a distruge gazul paralizant, îi veni 
o idee legată de cei implicaţi în aceste trei evenimente. Bill fre- 
donă şi se gândi că armata găsise deja o metodă de a distruge 
gazul. Apelaseră la oameni inteligenţi ca să găsească o metodă 
sigură şi eficientă pentru a scăpa de această substanţă toxică. Ar- 
mata folosise roboţi ca să dea găuri în containere, să scurgă lichi- 
dul şi după aceea să-l incinereze. Era un procedeu foarte simplu. 

Din păcate, nu avea roboţi la dispoziţie, iar substanța pe care voia 
să o distrugă era apărată de oameni înarmați până în dinți. 

Tot fredonând, se gândi la cântec şi la povestea doctorului 
Smithfield despre avioanele militare şi de mitralierele lor Vulcan 
Phalanx. Aceşti „dragoni” scuipau şase mii de limbi de foc pe 
minut. Cântecul şi cafeina i-au mai dat o idee. Bill se gândi: „Să-i 
împuşcăm pe ticăloşii ăia în timp ce tragem în canistrele cu gaz. 
Să tragem în canistrele cu gaz, să le găurim pe toate şi să folosim 
napalm ca să incinerăm gazul lichid VX.” Lui Bill îi veni în minte 
reportajul „Autostrada morţii” făcut de CNN în timpul Războ- 
iului din Golf. Același incident se putea repeta pe 1-65, în preriile 
dintre Indianapolis şi Chicago. 

Lui Bill îi surâdea planul, dar îşi aminti că cineva îi spusese că 
armata nu mai folosea napalm. Napalmul, o armă perfectă pen- 
tru această operaţiune, a fost o altă victimă a Războiului din Viet- 
nam. Nu era o armă cu câre să lupţi cinstit. Nu avea acurateţea 
armelor moderne cu laser. Putea să rateze, cum a şi făcut-o, ră- 
nind pe cine nu trebuia. Acea fotografie a fetiţei vietnameze care 
alerga pe drumul de pământ cu hainele în flăcări a însemnat 
sfârşitul folosirii napalmului. Indiferent de ce ameninţare era 
vorba, guvernul SUA nu avea să folosească napalm pe o autos- 
tradă interstatală. 

Bill conduse prin întunericul din Indiana şi se gândi la na- 
palm şi la incendiu. Se gândi la casa lui mistuită de flăcări. Îşi 
aminti cum arsese, cum fuseseră nevoiţi să plece de acolo mai 
mult morţi decât vii. După ce scăpaseră teferi, îşi aminti aerul ră- 
coros al nopţii pe care îl inspirase pe când stătea în curtea din faţă 
şi îi mulțumea lui Dumnezeu pentru că îi salvase. Se gândi la 
pompierii care se luptaseră cu demonul care îi mistuia casa. 
Atunci ideea care îi încolţise în minte ieşi la iveală. Se contura din 
ce în ce mai clar. Apoi îşi luă mobilul şi-l sună pe Cahners. 

— Colonele, ați stabilit deja un plan de acțiune? 

— Încă mai lucrăm la amănunte, dar iată-l în linii mari: imediat 
ce ne spui unde se duc, vom alege o porţiune de şosea părăsită şi 
o să aducem poliţia locală aproape de autostradă. Elicopterele 
Apache vor lovi tirurile, iar oamenii mei, care vor ieşi din elicop- 
terele Black Hawk, vor trage în convoi cu arme convenţionale. 

- O să găuriţi canistrele şi o să iasă gazul. 

— Vom folosi gloanţe cu cămaşă. La fabrică n-am găurit nimic. 

-Şi ce fel de muniţie vor folosi elicopterele Apache la atacul 
tirurilor? întrebă Bill, 

— Păi... au muniţie anti-tanc de 30 de milimetri. 

- Atunci cu siguranţă vor găuri canistrele. 

- Ştim, dar nu avem de ales. Oamenii mei sunt antrenați pen- 
tru asemenea situaţii şi o să poarte costume de protecţie şi măşti 
de gaz. Maşinile pentru neutralizarea gazului sunt la doar 90 de 
kilometri în spatele tău. 

— Dar cu oamenii de acolo ce se va întâmpla? 

- Trebuie să alegem un loc părăsit. 

— Dar tot vor fi oameni pe acolo. 

— Vom încerca să limităm pierderile, însă n-avem de ales. 

— Dar aţi putea avea de ales, afirmă Bill cu mult calm. 

— Ce anume? 

- Folosiţi elicopterele Apache ca să distrugă tancurile şi să 
găurească toate canistrele, apoi daţi foc la tot ce a rămas. 

— Nu avem asemenea ordine. 

- Ştiu că nu mai folosiţi napalmul, dar aveţi în schimb arme 
incendiare. 

— Nu avem nevoie de asemenea arme împotriva oamenilor 
cumsecade din Indiana. Avem doar şase elicoptere Apache şi opt 
Black Hawk şi nu pot să fac rost de mai multe până ajung bandiții 
la Chicago. 

— Ştiu şi vă înţeleg, dar am o idee, răspunse Bill pe un ton mo- 
noton. 

Pe când se îndepărtau de luminile oraşului Indianapolis, Dec- 
ker se uită la ceas. Era patru dimineaţă şi vor ajunge în două ore 
la micul depozit din East Chicago. Oamenilor săi o să le ia patru 
ore de muncă susținută ca să descarce tirurile manual. 

Decker sună de opt ori la fabrică, apoi închise telefonul şi în- 
cepu să se îngrijoreze. Îl sună pe Lipinski şi la al treilea țârâit îi răs- 
punse o voce răguşită: 

— Alo! 

— Care-i treaba? întrebă Decker. 

— Nimic. Sunt acasă şi aştept noi ordine. 

— Ce s-a întâmplat la Reno? 

-~ Nimic. Nu m-am dus, era o poveste inventată. Şeful o in- 
ventase ca să scape de presă. Pe unul dintre handicapaţii ăia din 

subsol l-a luat gura pe dinainte. Aşa că am decis să-mi amân că- 
lătona la Reno. 

- Foarte bine. Putea să fie o capcană. 

____— Nu. Nimeni nu mă suspectează. Era doar o poveste care să 
îndepărteze presa, ca „băieţii noştri în uniformă albastră” să je- 
lească moartea unuia dintre ai noştri. 

- În regulă, atunci plânge-ţi partenerul, fii un poliţist de 
treabă şi încearcă să nu ieşi în evidenţă, mormăi Decker şi închise 
telefonul. 

Era 4:10 şi ajutorul de şerif Ronald Owens din Montgomery 
făcea o patrulare de rutină pe şoseaua regională 47, în zona Craw- 
fordsville, Indiana, când dispecerul l-a sunat şi i-a dat instrucţiuni 
să se deplaseze la o alarmă silenţioasă. Ronald Owens, un ajutor 
de şerif micuţ, de 28 de ani, arăta mai mult ca Barney Fife decât 
ca Dirty Harry. Ajutorul de șerif Owens dorea mult să fie detec- 
tiv la Chicago sau membru în trupele SWAT. Dar acum avea 
probabil un jaf în desfăşurare, care era prima infracţiune impor- 
tantă din ultimele două săptămâni. Owens întoarse maşina şi se 
duse în viteză spre Hoosier Propane. 

Ajutorul de şerif Owens stinse farurile şi se apropie încet de 
clădirea întunecată din beton cu un etaj. Era înconjurată de jumă- 
tate de hectar de pietriş alb, aşa cum le plăcea celor ce făceau afa- 
ceri cu propan. Owens cercetă cu prudenţă zona să vadă dacă era 
vreo mişcare, apoi se îndreptă încet spre clădire. Fiecare pas pe 
care îl făcea avea ecou din cauza zidurilor de beton ale clădirii. Pe 
când Owens îşi scotea arma, i se uscă gura, îşi linse buzele şi 
înghiţi cu greutate. 

Owens se duse în faţa clădirii, dădu colţul şi merse de-a lun- 
gul ei. Auzi un fâsâit de la un compresor şi apoi un zăngănit, de 
parcă o şenilă s-ar fi lovit de un tanc de oțel. Owens scrută cu pri- 
virea curtea de depozitare şi își miji ochii, încercând să vadă prin 
întuneric, dar în zadar. 

Owens auzi câţiva bărbaţi vorbind în şoaptă şi sunetul me- 
talic al uneltelor pe care le foloseau. I se părea că oamenii 
munceau din greu în întunericul deplin. Încercă să-şi dea seama 
ce se întâmplă când auzi deodată o bătaie surdă. 

Owens era pe punctul de a pleca să cheme întăriri când simţi 
că e cineva lângă el. Încercă să se întoarcă, nu se putea mişca. 
Simţi o strânsoare puternică pe mâna cu care ţinea pistolul şi 

apăsarea unui braţ pe pieptul său. Înainte să scoată o vorbă, i se 
trase pe cap o pungă de pânză verde şi simţi o împunsătură în 
fesa dreaptă. Împunsătura fu urmată de o durere care îl fulgeră 
din picior până în spate. Owens se prăbuşi, căci picioarele nu-l 
mai ascultau. Vedea ca prin ceaţă şi i se îngreuna capul. Se simţea 
amorţit şi greoi, de parcă fusese trântit la pământ, dar tot auzea 
bătaia din ce în ce mai puternică. Apoi auzi prin ceața indusă de 
droguri pe cineva spunând: 
-În regulă. N-o să aibă nimic. Hai să mergem. 

Se crăpa de zi, iar cerul era tot învăluit în întuneric, la est, 
dar în câteva minute avea să fie purpuriu. Ofiţerul Peter Stric- 
Kland de la Poliţia rutieră din Indiana stătea singur în maşina de 
poliţie întunecată, parcată pe pasajul superior al Şoselei 18, care 
dădea în I-65 la exact 115 km nord-vest de Indianapolis. Stric- 
kland scrută banda spre nord şi aşteptă până când apăru sub pod 
un jeep negru, urmat de trei tiruri cu remorci şi încă două jeepuri. 
Băgă în viteză maşina sa Crowne Victoria, acceleră şi întoarse 
spre intrarea pe 165. Urmări convoiul pe o distanţă de trei kilo- 
metri, se uită în oglinda retrovizoare şi încetini. 

Ofiţerul Strickland ajunse la un stop, aşteptă până dispăru 
convoiul şi dădu drumul la girofar. Se uită înspre sud şi văzu o 
altă maşină de poliţie cu girofarul aprins. Strickland văzu că cea- 
laltă maşină încetinea şi se oprea lângă el, blocând astfel auto- 
strada. Ofiţerul Ken Osborne ieşi din maşină şi-i spuse lui 
Strickland: 

- Pete, ce naiba facem aici? 

Strickland scutură din cap şi dădu din umeri. 

- Trebuia să depistăm convoiul ăla de maşini şi să blocăm au- 
tostrada după ce trece. 

— Ce e în tirurile alea? 

- Nu ştiu. Am întrebat, dar nu mi-au zis nimic, Mi-au zis 
să-mi văd de treabă şi să mă asigur că nimeni nu trece de noi. 
Blochează șoseaua! 

-În regulă... uite şi primul nostru client. Ce trebuie să le spu- 
nem? 

— Drumul e închis din cauza unei nenorocite de scurgeri to- 
xice care trebuie să fie curățată. 

- Nu-i o denumire mai ştiinţifică pentru rahatul ăsta de scur- 
gere? 
— Nu. Zi-i aşa. E trei dimineaţă şi oamenii o să te creadă. 

Ofiţerul Strickland începu să măture zona cu lanterna, când 
prima maşină se opri în spatele maşinii lui. Se duse la maşină, se 
aplecă pe geamul deschis şi îi explică şoferului că drumul e închis. 
La 50 de kilometri spre nord, ofiţerul Kevin LaBarre făcea acelaşi 
lucru pe benzile spre sud de pe 1-65. 

Decker aruncă mobilul pe panoul de bord şi bombăni: 

— Ceva e în neregulă. Nu-mi pasă cât de ocupați sunt, ar tre- 
bui totuşi să răspundă la telefon. 

— Pompele şi compresoarele astea fac un zgomot infernal. 
Poate nu aud telefonul, interveni Van Horn. 

-Se aprinde. Telefonul are o nenorocită de luminiţă, o lumină 
mare şi roşie care pâlpâie. Nu poţi să n-o vezi. Ceva nu e în re- 

ă. 

Decker luă telefonul şi formă numărul lui Adler, dar nu-i 
răspunse nimeni. Decker nu ştia că atât telefonul, cât şi posesorul 
lui se aflau acum pe fundul mâlos şi întunecat al râului Ohio. 
Decker își scoase agenda electronică şi formă numerele altor tipi 
care muriseră. Se pregătea să dea cu telefonul de pământ, când 
acesta sună: 

— Alo! 

-Stokes la telefon. Scuze de deranj, dar... 

- Cee? 

-— Ne urmăreşte o maşină cu un singur far aprins... de când 
am plecat din Indianapolis. 

— Mă ocup eu de asta, zbieră Decker, închizând telefonul şi 
trântindu-l la pământ. 

— Era Stokes. Suntem urmăriţi de cel puţin o oră sau poate de 
mai mult timp. Suntem urmăriţi de o maşină cu un singur neno- 
rocit de far. 

Van Horn se uită la Decker şi îi răspunse: 

-Cu un singur far! Am fost urmăriţi de o maşină cu un sin- 
gur far şi noaptea trecută. 

— Ştiu. Opreşte la următoarea ieşire, stinge luminile şi stațio- 
nează pe pasajul superior. 

Decker îşi luă telefonul de jos şi le spuse planul său şi celor- 
lalţi şoferi. Van Horn şi Decker au văzut amândoi indicatorul 
pentru ieşirea spre Woolcott şi Şoseaua 231, care era la doar 3 km 
depărtare. Decker hotărî să-i omoare cu mâinile lui pe tâmpiţii 
ăia doi. Va reuşi acolo unde alţii dăduseră greş şi avea să scape de 
ei pentru totdeauna. 

Pe când jeepul lui Decker părăsea autostrada, el se vâri în par- 
tea din spate a maşinii, cu pistolul mitralieră şi trei cartuşiere cu 
muniţie. Îşi repetă în gând că avea să se răzbune şi să-i omoare pe 

tâmpiţii ăia în timp ce-şi curăța arma şi se uita la convoiul care tre- 
cea pe sub pod. Apoi văzu o maşină cu un singur far. 

Jeepul intunecat s-a oprit în vârful pasajului superior, iar Van 
Horn s-a uitat în ambele direcţii şi a văzut doar girofarurile de 
jos, de pe Şoseaua 231 care ducea spre Woolcott. Luminile erau la 
cel puţin 3 kilometri depărtare, aşa că el își închipui că vreun fer- 
mier din zonă luase vreo amendă pentru viteză excesivă sau lo- 
Vise cu maşina vreo căprioară. 

Şi Decker văzu girofarurile, dar acum avea altceva în minte. 
Mintea îi era întunecată de ură, aşa că nu băgă în seamă semnalele 
de avertizare. Era hotărât să-i ucidă pe cretinii ăia. Decker zbieră: 

— Atrage-i în centru și lovește-l pe la spate! 

timp ce jeepul lui Bill McNamara trecea pe sub pod, Van 
Horn îşi punea ochelarii de vedere nocturnă şi accelera pe pasa- 
jul superior al intrării. Apăsă pe acceleraţie şi se uită cum se în- 
gusta spaţiul dintre cele două maşini. Van Hom îi strigă în spate 
lui Decker: 

-Îi prind în două minute! 

— Depăşeşte-i şi taie-le calea! Atunci o să deschid focul! zbieră 
Decker. 

Cu farurile aprinse, jeepul negru cobori cu 160 km/h, dar Bill 
McNamara nu-l vedea. A fost luat complet pe neaşteptate. Văzu 
cu colţul ochiului un jeep negru trecând în viteză pe lângă el. Bill 
ştia de drumurile închise şi credea că nimeni nu-l poate urmări. 
Se concentra pe plăcuţa de înmatriculare de Utah, când Decker 
deschise geamul din spate. Bill îşi dădu imediat seama că era 
prins în capcană şi apăsă pe frână. Devie spre dreapta, slăbi 
volanul din strânsoare şi se puse la pământ când Decker începea 
să tragă cu pistolul mitralieră. 

Prima rafală a lui Decker sparse parbrizul şi atinse grilajul 
din a al maşinii, dar nu îl nimeri pe Bill. Decker urlă: 
cetineşte... opreşte! 

Decker îşi reîncărcă imediat arma şi trase a doua rafală spre 
locul şoferului. Decker își goli pistolul în jeep. Gloanţele intrară în 
aripă, făcură praf cauciucul din stânga, pătrunseră prin portieră 
şi intrară prin piele. 

Sistemul ABS lupta să-i încetinească derapajul. Conform 
legilor fizicii, jeepul intră în șanțul nu prea adânc de pe marginea 
autostrăzii. Bill McNamara era întins pe scaunul din faţă al 
maşinii când se izbi de fundul şanţului. facă era parţial ţinut de 

centura de siguranţă, când un glonţ care îşi pierduse din viteză 
trecând prin portieră îl nimeri în coapsă. Bill ţipă de durere. 

Glonţul îi intrase cu zece centimetri în muşchiul coapsei, 
înainte să ajungă în femur. Bill simţi că parcă i s-a înfipt un vătrai 
aprins în picior. Din cauza impactului, căzu într-o rână, ceea cei- 
a salvat viaţa, deoarece coloana i-a fost ferită de următorul pro- 
iectil care i-a trecut razant pe spate. Acel glonţ, care ar fi trebuit 
să-l omoare, îi lăsă doar o rană de-a lungul spatelui de vreun cen- 
timetru adâncime şi de vreo cinci lungime. Era foarte dureroasă, 
dar nu mortală. 

Jeepul lui Bill se opri în sfârşit, iar aripa dreaptă i se propti în 
marginea cealaltă a şanţului, dar Bill nu fu trântit în faţă, întrucât 
era ținut de centura de siguranţă. Îl apăsa de parcă era un tub de 
pastă de dinţi în mâna unui copil. Apăsarea puternică pe abdo- 
men radia spre coastele sale rupte şi simţi că întregul corp era pe 
cale să i se dezmembreze. Bill era în ceaţă. I se părea că piciorul 
era cât pe ce să fie despărţit de corp, iar spatele îl ardea de parcă 
îi era în flăcări. În ciuda durerii, mintea îi era înceţoşată şi scutură 
din cap, încercând să risipească ceața. 

Când auzi cauciurile scârţâind, Bill îşi veni în fire. Îşi scoase 
centura de siguranţă, se uită prin deschizătura în care fusese par- 
brizul şi văzu la doar o sută de metri luminile albe ale maşinilor 
care îi veneau în ajutor. Bill încercă să deschidă portiera din 
dreapta, dar era ţintuită în şanţ. Aşa că apăsă pe buton şi fereastra 
cobori încet, groaznic de încet; i se păru că a durat un minut să se 
deschidă. 

Imediat ce se deschise complet fereastra, Bill se trase prin 
deschizătură şi căzu cu capul înainte pe pământul umed al sta- 
tului Indiana. Deşi impactul nu a fost prea mare, l-a năpădit un 
nou val de durere sfâşietoare în tot corpul. Stomacul, piciorul, 
coastele şi spatele urlară de durere. Fiecare porţiune de carne 
zdrobită în ultimele zile îşi cerea plângând izbăvirea de chin. 
Copleşit de durere, Bill ştia că trebuie să iasă din maşină și să se 
ascundă în întunericul din Midwest. Se căţără pe marginea şanţu- 
lui şi îşi luă avânt prin deschizătura din gardul de sârmă ghim- 
pată care despărţea autostrada de terenurile agricole alăturate. 

Bill ateriză într-un lan de porumb şi toată durerea provocată 
de impactul anterior năvăli asupra lui cu gând de răzbunare. Bill 
se târî prin lan şi-şi aminti de o zicală din tinereţe: „Porumbul e 
înalt pân’ la genunchi în jur de 4 Iulie”. Aşa era zicala, dar 

porumbul îi ajungea Până la piept, deşi 4 Iulie era încă departe. 
Bill mulțumi lui Dumnezeu pentru porumbul hibridizat. 

A Bill se strecură repede prin 20 de rânduri de porumb şi se își 
întoarse corpul ca să se miște în spaţiul dintre rânduri. Se târa 
paralel cu rândurile de porumb şi cu autostrada. Se opri să as- 
culte şi-l auzi pe Decker urlând din spatele jeepului. Era pe 
aceeaşi linie cu jeepul său distrus, care se afla la 20 de metri în 
josul pantei. Bill era la zece metri în lanul de porumb şi abia putea 
să-l vadă pe Decker stând în spatele jeepului și supraveghind 
lanul de porumb. 

Bill îşi căută pistolul, dar nu mai era la locul lui. Căzuse din 
toc cât timp se târa de la maşină în lanul de porumb şi nu putea 
să se întoarcă să-l caute. Acum era o victimă a împrejurărilor; nu 
deţinea controlul şi nu avea cum să riposteze. Decker deţinea con- 
trolul şi totul depindea de el. Bill ştia că Decker avea să-l găsească 
în mai puţin de două minute. 

Bill era fără apărare şi la mila unui criminal fără scrupule. Se 
resemnă cu gândul că mai avea puţin de trăit pe acest pământ. Se 
gândi la Jenny. Spuse o rugăciune ca să se împace cu Dumnezeu. 
Bill McNamara era o victimă a împrejurărilor, dar nu avea să fie 
o victimă neajutorată. Era pregătit să lupte dacă i se dădea ocazia. 
Se căută în buzunar şi scoase briceagul Buck cu două lame para- 
lele. Era pregătit. Dacă Decker se apropia de el, avea să-l atace şi 
să moară luptând. Bill McNamara era pregătit, calm şi împăcat cu 
sine însuşi. 

Van Horn își verifică pistolul mitralieră şi îi dădu lui Decker 
ochelarii de vedere nocturnă. Prin lumina verzuie a ochelarilor, 
Decker scrută mașina distrusă, să vadă dacă era vreo mișcare. Se 
năpusti la mașină și trase o rafală de gloanţe de 9 milimetri, apoi 
se dădu înapoi să-și încarce arma, iar Van Horn trase şi el. 

Amândoi se uitară la mașina goală, iar Decker urlă şi dădu cu 
piciorul în portiera găurită de gloanţe. Bill McNamara zâmbi 
atunci când Decker trase cu pistolul mitralieră înspre lanul de po- 
rumb și-și goli încărcătura în porumbul inofensiv. Decker dădu 
târcoale mașinii, își reîncărcă pistolul, își puse ochelarii de vedere 
nocturnă și se uită fix la porumbul care se unduia în bătaia vân- 
tului. 

- E sânge peste tot pe scaun, șopti Van Horn. 

Acum era rândul lui Decker să zâmbească. Se uita la dâra de 
sânge de pe jos și văzu pistolul de 9 milimetri al lui Bill. Decker 

vâna un om neînarmat și rănit. Vânatul era la doar zece metri 
distanță și-i putea chiar simţi mirosul. Îi va face plăcere să omoare 
așa un animal. Decker îi șopti lui Van Horn: 

-Mă ocup eu de trebușoara asta. Tu supraveghează traficul. 

Van Horn dădu din cap că da și îi răspunse: 

— Ştii, e ciudat, dar n-am văzut nicio mașină de 20 de minute. 

Decker stătu un pic și-și aminti că nici el nu văzuse nicio 
mașină. Își aminti de pasajul superior și se gândi la girofarul 
mașinii de poliție. Decker își mută gândul de la vânătoare pentru 
un timp, dar apoi auzi un zgomot slab. Se uită în sus cu ochelarii 
de vedere nocturnă și atunci le văzu. 

Decker stătea cu gura căscată, pe când urmărea cu privirea 
cele șase elicoptere Apache care zburau către el. Aceste păsări de 
pradă se apropiau de convoi și zburau deasupra șoselei ciudat 
de părăsite, chiar spre depozitul lui secret de arme, iar destinul 
Reichului era în cumpănă. Elicopterele care zburau jos, deasupra 
capului lui Decker, făceau un zgomot infernal, iar elicele lor ridi- 
cau praful în aer, dând naștere unor tornade în miniatură. Decker 
simţi vibrația motoarelor în piept, pe când era luat pe sus de una 
dintre aceste tornade, dar continua să se uite în sus, la cer. Bill îl 
văzu pe Decker aproape luat pe sus de vârtej. Atunci își aminti 
cum îl ameninţase Churchill pe Hitler în cele mai grele ore prin 
care trecea Marea Britanie. Churchill le spusese naziștilor citatul 
din Biblie: „Cine seamănă vânt, culege furtună”. Bill se uită cum 
vârtejul se împrăștia şi îl elibera pe Decker. Bill se întrebă dacă 
Decker își dădea seama că aceste tornade în miniatură doar anti- 
cipau vijelia ce va urma. 

În timp ce se uita la Decker și la Van Horn, care se retrăgeau, 
Bill apăsă pe butonul „trimite“. Când îi răspunse Cahners, Bill îi 
zise doar atât: „Totul e-n regulă. Continuaţi”. 

În timp ce jeepul accelera, Decker fixa cu privirea elicopterele 
Apache și tasta numărul tirului din faţă. Nu observase cele șase 
elicoptere Black Hawk, aflate la 400 m est de autostradă. Nu ob- 
servase nici că fiecare dintre ele avea un cilindru uriaș suspendat 
pe burtă. 

Van Horn apăsă pe acceleraţie până jos, dar nu putea să 
prindă viteza elicopterelor Apache. fh timp ce aştepta să-i vină 
conexiunea, Decker calculă că în șapte minute Jeepul său ar putea 
depăși convoiul, dar elicopterele Apache vor ajunge la el în 30 de 
secunde. Decker ascultă primul sunet al telefonului, se uită la 
ceas, scutură din cap și speră că se înșelase. 

— Hai, răspunde la nenorocitul ăsta de telefon! zbieră Dec- 
ker, pe când auzea al doilea sunet de apel. 

Se gândi la convoi și la cei opt oameni ai săi, toți înarmaţi cu 
câte un pistol mitralieră. Credea că ar putea să ia prin surprin- 
dere elicopterele, iar apoi el și cu Van Horn vor putea ataca din 
spate. Aveau o șansă, numai să fi răspuns la acel nenorocit de te- 
lefon. 

- Alo, răspunse șoferul primului tir din convoi. 

- Sunteţi atacați. Elicopterele vă ajung din urmă. Opriţi-vă și 
luptaţi! 

Pe când Decker își strigă ordinele în telefon, cele șase eli- 
coptere Apache se împărţiră în două grupuri, virară de pe au- 
tostradă și depășiră convoiul. Elicopterele au traversat râul 
Iroquois, care părea o panglică neagră în lumina difuză a zorilor. 
S-au întors și s-au răspandit. Fiecare grup de trei s-a aliniat în for- 
maţie de atac și s-au năpustit asupra convoiului. Lui Cahners, 
care se afla sus în elicopterul de comandă, această manevră i se 
păru că desenează o inimă. Elicopterele Apache și-au început ata- 
cul de la 400 m distanţă și de la 170 m deasupra terenului fertil din 
Indiana. 

- Ce tot spui acolo? îl intrebă șoferul pe Decker, în timp ce 
prima rafală de gloanțe antitanc de 30 mm lovi cabina tirului cu 
o viteză de șase ori mai mare decât a sunetului. 

În prima fază a atacului, elicopterele și-au folosit senzorii cu 
infraroșii ca să-și lumineze ţintele. Elicopterele Apache Bravo, 

Delta și Foxtrot și-au concentrat primul atac asupra celor trei ti- 
ruri, distrugându-le cabinele și transformându-le motoarele die- 
sel în grămezi de fier vechi. Primul tir s-a încovoiat și a căzut pe 
șosea pe o parte, iar în al doilea tir s-a izbit de el. Ultimul tir din 
convoi intră în partea din spate a celui de-al doilea și o comprimă 
ca pe un acordeon. 

După ce terminară cu al treilea tir din convoi, elicopterele 
Apache-Echo deschiseră atacul asupra jeepului. Rafalele intense 
au oprit mașina și au rupt-o în două. Rămășițele pasagerilor s-au 
contopit cu resturile maşinii. 

Elicopterele și-au concentrat apoi atacul asupra remorcilor. 
S-au apropiat la 500 m și au tras sute de rafale. Aluminiul și pla- 
cajul remorcilor atinse a început să se fărâmițeze, iar lichidul vâ- 
scos de VX a țâșnit prin toate găurile făcute de gloanţe. 

Elicopterele Apache au făcut roată în jurul grămezii de fiare 
rămase și au început să tragă în ele, încercând să găurească toți ci- 
lindrii. Lui Cahners totul îi părea o scenă dintr-un vechi western, 
dar în care un alt fel de „apași” înconjurau căruțele. Numai că pe 
timpuri „apașii” veneau călare. 

Ultimul atac a durat un minut, timp în care elicopterele au 
tras în rafale mii de gloanţe de 30 mm. Din convoi nu mai 
rămăsese decât o grămadă de fiare contorsionate, în jurul căreia 
se întindea o baltă mare de lichid. Cahners nu voia să riște ca ro- 
toarele să transforme lichidul în gaz, așa că le ordonă oamenilor 
săi să se retragă şi să înceapă atacul cu rachete. Jumătate dintre ra- 
chetele de 70 mm, care erau de mărimea unei bâte de baseball, 
conțineau exploziv convențional, iar cealaltă jumătate conținea 
muniţie antipersonal. Fiecare dintre ultimele avea 2.000 de săgeți, 
care erau proiectile ce puteau străpunge un strat de oțel de 2 mm. 
Explozia rachetelor convenționale a distrus restul deșeurilor, 
lăsând la vedere canistrele cu gaz, ca să fie bombardate de mu- 
niția antipersonal. 

Decker auzea bubuitul atacului cu rachete suprapunându-se 
zgomotului de motor forțat și vedea și elicopterele de pe ambele 
margini ale autostrăzii. Vedea dârele de foc ieșind din fiecare eli- 
copter și-și dădea seama că venise prea târziu. Decker se întoarse 
spre Van Horn și îi spuse: 

-Trebuie să plecăm de aici. O să vină curând și după noi. 

Van Horn încetini jeepul, trecu pe transmisie integrală și ieși 
de pe autostradă. Traversară cu ușurință micul șanț de pe mar- 

gine, trecură pe partea cealaltă a șoselei și intrară într-un lan de 
porumb. Van Horn apăsă pe accelerație, iar noroiul care intră pe 
sub roți făcea un zgomot aproape la fel de puternic ca și cel al ex- 
ploziilor îndepărtate. Van Horn se îndepărtă de autostradă la un 
unghi de 90 de grade. 

Când cerul se făcea gri deschis, Van Horn trecu pe un drum 
orășenesc cu pietriș și porniră spre răsărit. Drumul acesta se in- 
tersecta cu Șoseaua 114, la est de Rennesselear. Van Hom o luă în- 
spre est, departe de Rennesselear și intră în traficul de 
dis-de-dimineaţă al mașinilor agricole. Acolo au auzit primul 
zgomot puternic. 

Primul din cele șase elicoptere Black Hawk trecu de țintă la 
1000 de metri. Țintele fumegânde păreau inofensive, dar nu erau 
câtuși de puţin. Lichidul vâscos de VX se transforma în gaz. În 
această stare, când era pe cale să devină gaz, agentul chimic avea 
forța letală a bombei atomice lansate deasupra Hiroshimei. 

Dacă prețioasa încărcătură de VX lichid s-ar fi transformat cu 
totul în gaz, atunci s-ar fi dezlănţuit infernul pe o suprafață de 
mii de kilometri pătrați. Ar fi distrus mii de vieți, iar terenul ar fi 
fost contaminat pentru ani buni. Dacă procesul fizic nu era oprit, 
briza plăcută a dimineţii ar fi adus moarte, ca ciuma din trecut, 
orășelului Rennesselear și ar fi ucis orice formă de viață în drumul 
ei, chiar și gândacii. Gândacii ar pot să supravieţuiască unui 
război termonuclear, dar nu aveau să reziste la expunerea la 
gazul VX. Din Rennesselear, acest nor diavolesc ar fi fost luat de 
vânt și dus spre Ohio înainte să se împrăștie de la sine. 

Primul elicopter Black Hawk, care avea o încărcătură ce 
depășea greutatea admisă, cobori un pic, iar apoi câştigă altitu- 
dine. Pe când elicopterul Black Hawk trecea de țintă, la o înălțime 
de 3.300 de metri, echipajul se pregăti pentru o situație de urgenţă 
și specialistul trase de cordonul care activa lansarea. Cuplajul de 
la cârligul de tragere se rupse și cilindrul cu 800 de galoane de 
propan căzu la pământ. Pierderea în greutate propulsă elicopte- 
rul spre cer, iar pilotul se strădui să menţină controlul. După cinci 
secunde, care i s-au părut pilotului o veșnicie, a redobândit con- 
trolul și a transmis prin radio coordonatele elicopterelor Black 
Hawk din jur. 

În cădere, cilindrul de propan de 3.600 de kilograme și-a 
mărit viteza, până a atins pământul cu viteză maximă. Cilindrul 

a făcut 25 de secunde până s-a izbit de șosea, cu o viteză de 190 
km /h. S-a sfărâmat de parcă ar fi fost un bec scăpat din mână. 

Într-o fracțiune de secundă, asfaltul lichefiat s-a scurs la 100 
de metri de locul impactului, apoi a aprins lichidul volatil, dato- 
rită electriciăţii sale statice. A apărut o uriașă flacără portocalie, 
urmată de un bubuit provocat de aerul supraîncălzit care își 
mărea și își micșora volumul succesiv. Se produse primul zgo- 
mot puternic care îl anunţa pe Decker de nenorocirea care avu- 
sese loc. Ciuperca de foc care se înălța îi confirmă și cele mai negre 
presimțiri. 

La intervale de un minut, cele cinci elicoptere Black Hawk își 
lansară încărcătura cu același rezultat. Furtuna de foc dezlănțuită 
de bombele cu propan incineră majoritatea cantităţii de gaz pa- 
ralizant de la nivelul solului. Gazul care scăpase de la ardere era 
atras de flăcările flămânde, întrucât căuta oxigen ca să se alimen- 
teze. Focul ce se extindea rapid se transforma într-un uriaș furnal. 
Ramele de oțel ale remorcilor se topiră, iar produsele de combus- 
tie rezultate din acest infern se ridicară la sute de metri în atmo- 
sferă. Acest vulcan cu gaze fierbinţi reprezenta garanţia că gazul 
VX care nu arsese avea să se ridice în atmosferă și să se împrăștie 
în nori. 

Bill McNamara se târâse din lanul de porumb și se întinsese 
pe iarba umedă din spatele jeepului său distrus. Număra secun- 
dele dintre explozii și bubuituri și estimă că se afla la zece kilo- 
metri de câmpul de luptă. Bill simţi o briză răcoroasă care-i 
mângâia faţa și își dădu seama că gazul nu-l va omori, însă șocul 
putea să-l ucidă. Se uită la picior și la garoul improvizat pe care 
şi-l făcuse din ce mai rămăsese din cămașă și curea. Rana nu-l mai 
durea, dar încă mai sângera. 

Cerul se făcea din gri albastru, dar întunericul îl împresura 
pe Bill McNamara. Simţi căldura învăluindu-l, iar senzaţia de 
oboseală îl copleși. Îi scăzuse pulsul, temperatura corpului şi ten- 
siunea, iar oboseala era mai tare ca șocul. Moartea era la doi pași 
de el. Pe când își pierdea cunoștința, Bill se gândea la acele lungi 
zile de vară petrecute la ferma unchiului său, care nu aveau să se 
întoarcă niciodată. 

Pe când se legăna în hamacul unchiului său, Bill simți o briză 
plăcută adiindu-i în față. Se lăsă în voia ei, iar briza se transformă 
într-un vânt puternic. Auzea vântul suflând printre copaci și 
simțea praful și pietrișul lovindu-l peste față. Bill era în mijlocul 
unei tornade, iar vântul şuiera ca o locomotivă. 

Soarele arzător al deșertului reflecta suprafețele strălucitoare 
ale procesiunii de automobile. Limuzinele, care arătau ca un 
șarpe negru strălucitor, intrară în grădinile perfect îngrijite și şer- 
puiră pe lângă șirurile de morminte de marmură. Mașinile strălu- 
citoare contrastau cu mormintele din această grădină de piatră. 

Bill McNamara și Dr. Smithfield se chinuiră să iasă din limu- 
zină și să se ducă spre cort. Ajutându-se de cârje și având-o pe 
Jenny McNamara aproape, cei doi bărbaţi şchiopătară pe de- 
lușorul ce ducea la groapă. Când ajunseră în vârf, Bill văzu o 
mare de unfiorme albastre, căci tot departamentul venise la în- 
mormântare. 

Poliţiştii încojurară groapa și se opriră cu toții când preotul 
poliţiei începu rugăciunea. Șeful poliţiei și primarul vorbiră puţin. 
Parcă erau politicieni, vorbeau găunos despre mândrie, datorie, 
sacrificiu și pierdere. Cu toții erau mișcaţi. Mesajele se asemănau 
și amândoi au spus că lui Henry Melon i se va simți lipsa. Șeful 
și primarul citiră discursuri scrise de oameni care nu-l cunoscu- 
seră pe Henry Melon și sfârșiră vorbind despre patriotism. 

Bill McNamara făcu o grimasă când se ridică și se clătină în 
cârje. Scrâșni din dinți și se duse nesigur spre mica platformă. 
Preotul îi luă cârjele, pe când Bill se duse la podium și încercă să 
stea drept. Își îndreptă uniforma albastră și se uită la mulțime. 
Bill se uită la standul gol din faţa lui și își dori pentru o clipă să fi 
pregătit un discurs. 

Bill McNamara nu era un bun orator, așa că decise să nu vor- 
bească despre calităţile de lider ale căpitanului Henry Melon sau 
spiritul lui de sacrificiu. Vorbi în schimb despre prietenul său 
Henry. Povesti despre cum lucraseră împreună în departament și 
cum Henry nu-l dezamăgise niciodată. 

Bill se uită la marea de uniforme albastre și reluă: 

- Henry Melon nu a încasat un glonț pentru mine, nu m-a 
salvat dintr-o mașină în flăcări, dar mi-a salvat viaţa. Ani la rân- 
dul am purtat o bătălie cu propriii mei demoni, dar asaltul lor 
final a îmbrăcat forma unei tragedii, doar așa au reușit să mă în- 
vingă. Eram dărâmat și singur până când Henry mi-a întins o 

mână de ajutor. Când alții mi-au întors spatele și mă credeau un 
nenorocit, Henry m-a scos din hăul în care mă cufundasem. 

Bill înghiţi în sec, strânse din buze, își drese glasul și scoase o 
șoaptă răgușită: 

- Henry mi-a fost alături și m-a apărat de demonii din exte- 
rior, în timp ce eu mă luptam cu demonii mei din interior. Henry 
Melon m-a ajutat să mă lupt cu demonii și să-i înfrâng. N-aș fi 
reușit să-i înfrâng, dacă nu era el. Mi-a salvat viaţa. Bill își stăpâni 
lacrimile și continuă: Henry Melon nu m-a dezamăgit niciodată. 
A fost mereu lângă mine... avut grijă de mine... a fost prietenul 
meu... a fost partenerul meu... a fost un adevărat ofiţer de poliție 
şi am avut onoarea și privilegiul să lucrez cu el. Dumnezeu să-l 
binecuvânteze pe Henry Melon! 

În timp ce Bill vorbea despre Henry, mulțimea de bărbați și 
femei în albastru s-a apropiat de el. Erau cu toții împreună, 
stăteau drepți, aproape unul lângă celălalt. Bill simţea de pe po- 
dium că toți îi împărtășeau durerea, dar mai simţea și că erau 
mândri și puternici. Bill își sfârși necrologul și îi rugă pe toți să 
cinstească memoria lui Henry, străduindu-se să fie ca el. Rosti o 
rugăciune și îi ceru Atotputernicului să aibă grijă de familia lui 
Henry şi să vegheze asupra ei. Preotul încheie slujba în acordu- 
rile de flaut ale imnului Amazing Grace, care în ultimii ani le era 
cât se poate de cunoscut tuturor americanilor. Steagul Americii 
care acoperea sicriul lui Henry a fost scos, împăturit și dat lui 
Karen. Ea stătea cu copiii lângă ea și se străduia să rămână 
demnă. Rămase acolo și după ce marea de uniforme albastre 
trecu pe lângă sicriu și cu toții îl lăsară pe Henry să-și doarmă 
somnul de veci. 

Curt Decker se uită pe geamul din spate al camionetei de 
spălătorie parcate la rampa de încărcare. Peste câteva clipe, Li- 
pinski și Van Horn, îmbrăcați în salopete albe, traseră prelata de 
pânză din spatele camionetei. Decker deschise ușile duble și cei 
trei încărcară repede ceva în camionetă și închiseră ușile din 
spate. Decker șopti: 

- Lipinski, tu ai să mă ajuţi, iar Dale o să ne scoată de aici. 

Van Horn se așeză la volan și scoase camioneta din parcare, 
încadrându-se în traficul lejer de după-amiază, în timp ce Dec- 
Ker, Lipinski şi Dr. Norbert Zimmer încercau să îl mute pe pa- 
cientul inconștient din spatele camionetei pe o targă improvizată. 
Dr. Zimmer îi puse din nou canula și mări doza de lichid hrăni- 
tor. 

Decker îl bătu ușurel pe faţă pe Peter Irwin și îi spuse calm: 

-Somn ușor, prietene. Vom face un drum scurt până la ferma 
din munți, unde Dr. Zimmer o să aibă grijă de tine și o să ne în- 
cepem noul proiect. 

- ÎI fac eu bine în câteva săptămâni, aprobă Dr. Zimmer. 

Decker îi zâmbi vag doctorului, în timp ce se așeza în spate pe 
un morman de rufe. Se uită la doctor și întrebă: 

- Crezi că o să se facă bine? 

- Sigur... E într-o formă foarte bună, iar doctorii au avut 
multă grijă de el. 

- Știu, dar crezi că vom reuși să combinăm virusul variolei 
cu cel al gripei? 

- Da, deja am făcut-o cu ectromelia, virusul variolei la șoa- 
reci, care e înrudit cu virusul variolei. Mai avem puțin și ter- 
minăm secvența în care punem o genă umană în virusul variolei, 
care va da imunitate la vaccinul existent. Apoi încrucișăm sec- 
venţa cu virusul gripei şi obținem un virus mortal care se va 
răspândi ca și gripa. Problema e ce fel de virus gripal s-ar potrivi 
mai bine. 

— Ce zici de H1N1? îl întrebă Decker, luând în mână o carte. 

— Virusul care a cauzat marea pandemie mondială din 1918? 

— A omorât 20 de milioane de oameni fără să fie încrucișat cu 
vreun alt virus. 

— A făcut de patru ori înconjurul lumii și probabil că a omo- 
rât 100 de milioane de oameni. Aici, în Statele Unite, numărătoa- 
rea s-a oprit la 700.000, pentru că nu aveau destule sicrie. În China 
şi în India au murit milioane de oameni fără să li se mai țină so- 
coteala. Și încă există tulpini de virus în lume, așa că s-ar putea ca 
oamenii să fi dobândit imunitate la el. Probabil că o să folosim 
H2N2, virusul care a cauzat pandemia din 1957 și care a fost În- 
locuit complet de virusul Hong Kong din 1968, așa că majorita- 
tea oamenilor nu l-au contrctat. 

-Crezi că putem să o facem? 

- Da, va fi mai ușor și mai ieftin decât să procesăm gaz para- 
lizant, dar mult mai periculos. Gazul paralizant e un produs finit, 
nu se înmulțește, nu se extinde, nu suferă mutații într-o formă 
mai ucigătoare, și, pe lângă asta, există antidot la gazul parali- 
zant. 

— Exact. 

Notele autorului 


Capitolul 1. Locaţiile - Această carte este o lucrare de ficţiune, 
dar multe din locurile descrise există cu adevărat. Toole Chemi- 
cal Agent Disposal Facility există cu adevărat, ca de altfel şi alte 
locuri asociate cu evenimente pozitive. Locurile unde s-au în- 
tâmplat tragedii sunt fictive și orice asemănare cu locuri existente 
este pură coincidenţă. 

Capitolul 2. Sea Lion — Dr. Adler îi dă lui David parola Sea 
Lion, care este numele de cod folosit Hitler pentru planul de in- 
vazie al Marii Britanii. ; 

Capitolul 3. EPIRB — baliză de salvare care este de mărimea 
unei popice de bowling de obicei montată pe puntea unei nave, 
în apropiere de timonă. Dacă nava se scufundă, va pluti la su- 
prafață și va emite un semnal radio către un satelit, care apoi este 
transmis către Paza de coastă a SUA. Sebastian Junger descrie cu 
mare măiestrie cum funcţionează acest aparat în cartea sa, The 
Perfect Storm (Furtuna perfectă). Aceasta nu emite de fapt un sem- 
nal acustic. d 

Submarine — USS Nebraska (SSBN-739) este un submarin din 
clasa Ohio, care are 24 de rachete balistice Trident. Douglas Wal- 
ler descrie în cartea sa Big Red viaţa la bordul unui asemenea sub- 
marin. R 

Submarine și vase de pescuit — Cu ceva timp în urmă, am pe- 
trecut o parte din vară ca aspirant în cadrul ROTC (Reserve Offi- 
cers' Training Corps) pe un SSBN care opera pe Coasta de Est a 
Statelor Unite. În timpul Războiului Rece am răspuns unui sem- 
nal SOS care venea de la un vas de pescuit; am încercuit-o ca un 
rechin uriaş care așteaptă să înhațe niște supraviețuitori după ce 
o navă se scufundă. Barca a rămas pe linia de plutire până când 
o navă de suprafaţă a Flotei SUA a venit la locul incidentului ca 
să ofere ajutor. i 

Capitolul 5. Rata crimelor din Salt Lake City - Am pepr 
statisticile de pe site-ul web al Departamentului de Poliție din 


Lake City. 

Capitolul 6. Arme - Armele folosite de personaje sunt 
adevărate. Pentru a afla cât mai multe despre calibre, costuri și 
tipuri de muniţie, am folosit o ediție a Shooter's Bible, scrisă de 
Paul G. Emberley și editată de William S. Jarrett. 

Capitolul 7. Chemical Agent Disposal Facility din Tooele, 
Utah — Mi-am petrecut cea mai mare parte a ultimilor 30 de ani 
făcând planuri și construind instalații pentru tratarea apei și a 
apelor reziduale. Am vizitat unitatea de la Tooele în 1991 pentru 
a evalua cum reușeau să elimine apa sărată ce ieșea din sistemul 
de răcire. Descrierea fabricii și a procesului de distrugere este 
rodul unor vagi amintiri. Când am vizitat fabrica, am notat 
numărul de igluuri şi cantitățile de agent chimic stocate în ele. In- 
formaţiile suplimentare despre unitate provin din broșura pe care 
mi-a dat-o armata. 

Apa sărată a fost generată de distrugerea gazului de combu- 
stie, iar singurul agent contaminant a fost sarea. Era singurul pro- 
dus rezidual în afară de oțel care era scos din instalaţii. Carbonul 
activat scos din purificatoare trebuia să fie incinerat in situ la 
sfârșitul procesului de distrugere a armelor chimice. Ideea de a in- 
cinera carbonul sărăcit granular în afara unității este pură ficțiune. 

De când am scris această carte, tot gazul VX stocat în Tooele, cât 
şi stocurile din alte unități au fost distruse. Ca să vedeți munca ex- 
cepțională depusă de către Army's Chemical Materials Agency a 
SUA, mi-aş invita cititorii să acceseze site-ul www.pmcd.apgea.army.mil 

Zyklon-B - iniţial a fost folosit ca dezinfectant, înainte ca Ru- 
dolph Hoess, comandantul lagărului de la Auschwitz, să-l folo- 
sească în alte scopuri. A fost utilizat ca agent de exterminare și 
descris în timpul Procesului de la Niiremberg; William Shirer îl 
menționează în cartea sa, Rise and Fall of the Third Reich (Mărirea 
și decăderea celui de-Al Treilea Reich). 

Mark I- trusa cu antidoturi Mark I este foarte eficientă dacă 
ai fost expus la gaze toxice. Am exagerat efectele secundare pen- 
tru a șoca cititorii. 

Capitolul 8. Oile moarte — Aceasta este prima notă de subsol 
din cartea lui David Wise, Cassidy's Run: Ceva nu a mers deloc 
bine pe 14 martie 1968 la Dugway, când s-au făcut teste cu gaz pa- 
ralizant. Domnul Wise descrie magistral cum funcționează gazul 
paralizant și antidoturile; de asemenea, m-am bazat și pe ce mi s-a 
spus când am fost la Tooele. 

Cassidy's Run este o lucrare de non-ficțiune foarte antrenantă 
despre spionaj și despre proliferarea armelor chimice în timpul 
Războiului Rece. Se citește ușor, iar cel ce o va citi va descoperi că 
adevărul e mai sinistru decât ficțiunea. 

Capitolul 9. Belladonna - atropina se extrage din planta 
Atropa belladonna, care e mai cunoscută și sub numele de iarba 
corbului sau mătrăgună. Belladonna înseamnă o femeie blondă 
sau frumoasă și derivă de la folosirea plantei ca produs cosmetic. 
În secolul XVIII, ochii negri erau considerați frumoși, iar femeile 
foloseau sevă din plantă ca să-și dilate pupilele. 

Capitolul 14. Schimbarea ordinii cifrelor dintr-un număr de 
telefon - toți greșim, iar ideea mi-a venit chiar când am greșit și 
eu. Totuși, când David Wise a scris în Cassidy's Run despre un 
agent sovietic care schimbase cifrele dintr-un număr de telefon 
într-un comunicat secret, întregul concept mi s-a părut mai plau- 
zibil. 

Capitolul 16. Eagle - Decker primește un telefon de la Eagle 
(Vultur). Adler înseamnă vultur în germană. 

Capitolul 20. BLEVE — Această explozie de vapori are loc 
când un container din oțel, plin de lichid volatil, este expus unor 
temperaturi excesive. Lichidul fierbe în interiorul containerului, 
iar vaporii ies prin gurile de aerisire făcute în container; acest pro- 
ces este menit să răcească acel container și să prevină explozia 
inițială, dar vaporii ce ies se aprind și alimentează incendiul. 
Când lichidul intră în stare de vapori, volumul și capacitatea de 
a răci containerul sunt scăzute, iar oţelul este atacat de căldură 
până când nu mai poate să reziste presiunii. Containerul cedează, 
iar vaporii sub presiune se extind rapid și se creează o explozie de 
mari proporții. 

Oricine a participat la o simulare de incendiu sau la o lecţie 
despre materiale toxice în școală a fost bătut la cap cu pericolele 
acestui gen de explozii. 

Vagoane de tren zburătoare - orice casetă video folosită în 
protecția muncii, instructaj de incendiu arată explozia vagonului 
de tren de la terminalul Sun Juanico din 16 noiembrie 1984. Ex- 
plozia a catapultat un vagon cisternă la peste 800 de metri 
depărtare. 

Capitolul 28. USAMRIID - Colonelul Kimball explică destul 
de bine rolul Institutului medical pentru boli infecțioase din ca- 
drul Armatei Statelor Unite. Totuși, Richard Preston face o treabă 


281 


Dan Scroggins = 
mai bună în cartea sa, The Hot Zone, şi descrie mai bine cum ope- 
rează această organizație. 

Aum Shinrikyo - implicarea USAMRIID în identificarea ga- 
zului folosit în atentatul de la metroul din Tokyo este adevărată. 
Pentru o relatare mai bună, citiți Cassidy's Run de David Wise. 

Sarin (GB) — esterul acidului 1 metil etilic metilfosfonofluori- 
dic. A 12-a ediție a The Merck Index caracterizează sarinul (8520) 
ca un inhibitor al colinesterazei extrem de activ, care este folosit 
doar ca armă chimică. 

Soman (GD) — esterui acidiului metilfosfonofluoridic 1,2,2- 
tri-metil propil. A 12-a ediţie a The Merck Index caracterizează so- 
manul ca fiind un puternic inhibitor al colinesterazei, care este 
folosit doar ca armă chimică. 

Tabun (GA) - esterul etilului acid dimetilfosforamidocyani- 
dic. A 12-a ediție a The Merck Index caracterizează tabunul (9196) 
ca pe un puternic colinesterazei, care este toxic dacă este inspirat 
sau absorbit de piele sau ochi. Ca și gazele înrudite, e folosit doar 
ca armă chimică. 

VX - esterul acidului metilfosfonotioic 2-bis 1-metiletilami- 
noetil. 12-a ediţie a The Merck Index descrie VX (10172) ca pe un li- 
chid nevolatil și inodor, care este un inhibitor al colinesterazei, 
mai puternic decât sarinul. De asemenea, nu este folosit decât ca 
armă chimică. 

Gazul paralizant 101 — povestea spusă de colonelul Kimball 
este adevărată, căci naziștii produceau arme chimice pe scară 
largă în timpul războiului. La sfârșitul războiului, sovieticii au 
capturat unitatea de producție și au mutat-o la Volograd. Relata- 
rea lui Kimball este un rezumat a celei oferite de David Wise, în 
Cassidy's Run. 

În discuţia din capitolul şapte, între Adler, McNamara și Smi- 
thfield, Adler menţionează că inamicii nu au folosit niciodată 
gazul de luptă de teama că va fi folosit împotriva lor. Din 
discuţiile mele cu un ofițer pensionat din U.S. Army Chemical 
Warfare Service, am aflat că, în timpul celui de-Al Doilea Război 
Mondial, Statele Unite aveau o mare cantitate de gaz paralizant 
stocată în Libia. Colonelul pensionat fusese trimis la acea unitate 
la sfârșitul anului 1944 și începutul lui 1945. El m-a asigurat că 
Statele Unite erau pregătite să riposteze cu arme chimice, în caz 
că naziștii le-ar fi folosit împotriva lor. 

Capitolul 29. STASI — Ministerium für Staat Ssicherheit (Mi- 
nisterul securității statului). ST ASI era poliția secretă din Germa- 
nia de Est și în timpul Războiului Rece a sponsorizat activități 
teroriste și tabere de antrenament. John Koehler oferă o istorie 
detaliată a acestei organizații în cartea sa, intitulată STASI: The 
Untold Story of the East German Secret Police. 

Markus Wolf — în autobiografia sa, Man Without a Face, 
Markus Wolf descrie cum a condus serviciile secrete din cadrul 
STASI, cum a participat la „acte teroriste” și cum a trimis spioni 
în SUA. Cartea lui Wolf continuă istoria serviciilor secrete înce- 
pută de Koehler. 

Naziști în America — William Schmaltz descrie activitățile 
acestei grupări în cartea sa, Hate: George Lincoln Rockwell and the 
American Nazi Party. Multitudinea de informaţii din aceste cărți 
m-au făcut să mă gândesc să-i implic pe naziști la Tooele. 

Capitolul 30. Lupii, ODESSA şi Die Spinne — aceste organi- 
zații există, iar Kimball le descrie foarte veridic. Totuși, Martin A. 
Lee oferă o versiune antrenantă asupra activităților desfășurate 
de aceste organizații în cartea sa, The Beast Reawakens. 

Capitolul 34. River Patrol Boat Mark II - Dan O'Brien, un 
prieten al meu, a petrecut nouă luni pe una din aceste vase în tim- 
pul Războiului din Vietnam. De fapt, amintirile Doctorului 
Smithfield despre viața de pe vas sunt ale lui Dan. Datele tehnice 
despre vas și despre escadronul de asalt 92 le-am cules din The 
Vietnam Experience — Tools of War, carte editată de Boston Pub- 
lishing Company. 

Capitolul 36. Kim Phuc - Dennis Chong descrie viața și 
reușitele lui Kim Phuc în cartea sa, The Girl in the Picture. Foto- 
grafia din 1972, care a câștigat Premiul Pulitzer, făcută de foto- 
graful Nick Ut de la Associated Press, reprezenta o fetiță de nouă 
ani cu toate hainele de pe ea arse de napalm. A fost una dintre 
cele mai teribile fotografii făcute în timpul războiului din Viet- 
nam. Fotografia a fost publicată în ziarele americane și a avut un 
impact deosebit asupra opiniei publice. 

Napalm - Napalmul, gazolină lichidă, a fost produs în Al 
Doilea Război Mondial. După războiul din Coreea, s-a inventat 
Napalm B, un amestec de gazolină, benzen și polistiren, care 
ardea mai încet și a cărui aprindere putea fi mai bine controlată. 
Napalm B a fost folosit pe scară largă în războiul din Vietnam. 

La începutul lui 2001, Flota SUA a distrus ultimele cantități de 
napalm din stocurile Statelor Unite. Napalmul a fost reciclat ca și 
combustibil industrial pentru furnale și incineratoare de deșeuri 
toxice. Bill McNamara e foarte aproape de adevăr când vorbește 
despre folosirea napalmului pentru a arde gaz paralizant. 

Cu mulți ani în urmă, am fost angajatul unei companii care 
era autorizată să distrugă deșeuri toxice. În 1999, Flota ne-a cerut 
să vedem dacă nu se poate folosi napalm drept combustibil pen- 
tru cuptoarele de ciment. Cu toate acestea, din cauza eventualei 
publicități negative asociate folosirii napalmului, managementul 
companiei nu a dat curs contractului. 

Trei ani mai târziu, aceeași companie a demarat negocierile 
cu Armata SUA ca să distrugă produsele rezultate din neutrali- 
zarea chimică a gazului paralizant VX din arsenalul din New- 
port, Indiana. O serie de procese intentate de comunitatea locală 
au pus capăt acelor negocieri. 

Puff the Magic Dragon - Avioanele de luptă descrise în acest 
capitol sunt adevărate, iar acele A-130 se mai folosesc și azi. Am 
aflat acest lucru din The Vietnam Experience — Tools of War, publi- 
cată de Boston Publishing și editată de Edgar C. Doleman, Jr. 

Capitolul 37. Staţia de epurare a apei din Bromley - Pove- 
stea acestei fabrici este adevărată, cu excepția părții cu gazul pa- 
ralizant și se bazează pe amintirile mele. În stația părăsită au 
funcţionat două restaurante la sfârșitul anilor 80 și la începutul 
anilor 90 și am avut plăcerea să cinez în ambele. 

Anderson Ferry — Și acesta există cu adevărat și funcționează 
din 1817. Am folosit feribotul ca să traversez râul Ohio de multe 
ori și de aici poți vedea barjele în susul și în josul râului. 

Capitolul 38. Paul G. Blazer — Împingătorul Paul G. Blazer 
chiar navighează pe apele râului Ohio, fiind proprietatea com- 
paniei Ashland Oil. Vasul are un deplasament de 730 de tone, o 
lungime de 50 de metri și o lățime de 15 metri. Vasul, modul său 
de operare și călătoriile făcute sunt descrise în cartea Towboats on 

the Ohio de James E. Casto. 

Yamaha KX 2000 - Caracteristicile acestei șalupe provin din 
propria mea experienţă și din articolul despre noile modele din 
revista Boating World. 

Capitolul 39. Baja — Caracteristicile legate de această șalupă 
cu motor cu dublă propulsie provin din experienţă personală și 

dintr-un articol din Boating World în care se făcea reclamă la am- 
barcaţiunile noi. 

Ruger MP-9 - Informațiile despre această armă le-am cules 
din Complete Encyclopedia of Automatic Army Rifles de Tom 
Hartink. 

Capitolul 46. Elicoptere - Informațiile despre elicopterele 
Apache și Blackhawk le-am luat din cartea America's Top Guns de 
Gallery Books — New York. ; 

Capitolul 48. H1N1 — Acest virus a cauzat epidemia de gripă 
spaniolă din 1918. Numărul de victime ale acestui virus variază 
între 20 și 100 de milioane, iar majoritatea deceselor au survenit 
în intervalul de șase săptămâni când virusul a făcut pentru doua 
oară ocolul lumii. John M. Barry a descris în cartea sa, The Great 
Influenza, cum se manifestă acest virus și ce impact a avut. Cartea 
lui este o relatare extraordinară a celui mai puternic virus care a 
afectat omenirea, iar prognosticul următoarei pandemii este în- 
grijorător. În ultimul capitol, acesta susține că „O pandemie va fi 
mai distrugătoare decât un atac cu arme chimice și este mai pro- 
babil să aibă loc.“ ; 

Încrucișarea unui virus cu altul — În cartea sa, Demon in the 
Freezer, Richard Preston descrie cum s-ar putea întâmpla acest 
lucru. Autorul mai menționează şi că anumiți cercetători rău-in- 
tenționați sunt pe cale să descopere un „supervirus'. 

Rămân profund îndatorat familiei mele și în special soției 
mele, Carolyn. Ea a citit prima variantă și m-a sfătuit și încurajat 
de-a lungul întregii perioade cât am scris. Ea, alături de copiii mei, 
Benjamin, Chase și Lydia, mi-au suportat programul infernal de 
lucru, dându-mi posibilitatea să termin această carte. Nu aș fi 
putut s-o scriu fără ajutorul lor. 

Kathy Barkley, cumnata mea, mi-a fost redactor. M-a încura- 
jat tot timpul, dar mi-a corectat fără milă scriitura și structura 
cărții. Mi-aș dori ca fiecare student din America să aibă o profe- 
Soară ca ea. 

Le sunt recunoscător prietenilor și rudelor mele care au citit 
cartea și care mi-au sărit în ajutor cu comentarii valoroase. Vor- 
bele de încurajare ale lui Harry Marshall, John Lyle, John Tippey, 
Constance Swank, Billie Bridgeman, Rod Swank și Bill Touzel 
m-au ajutat să scriu în continuare. Benjamin, fiul meu, m-a ajutat 
pe ultima sută de metri. 

Dex Neilson, un autor din partea locului, m-a sfătuit să mai 
scot chestiile tehnice din carte ca s-o fac mai citibilă. Sugestiile lui 
directe m-au obligat să rescriu cartea, să reduc din detalii și să fac 
ritmul mai alert. Nu pot să-i mulțumesc îndeajuns pentru ajuto- 
rul pe care mi l-a acordat. 

Răposatul Colonel John Megaris, un ofiţer pensionat de le De- 
pozitul de arme chimice, mi-a oferit informații preţioase despre 
începutul armelor chimice în SUA. El mi-a dat ideea să pun în 
gura unui ofițer de armată toate detaliile tehnice. Colonelul 
Megaris mi-a servit drept model pentru Colonelul Kimball. Naţi- 
unea noastră a fost binecuvântată să aibă un ofițer ca el. 

În cele din urmă, aș vrea să-i mulțumesc soacrei mele, Mary 
Jean Swank. Ea mi-a insuflat dragostea pentru cărți și m-a încu- 
rajat să scriu. Deși acum suferă de Alzheimer, Jeanie este una din- 
tre cele mai inteligente persoane pe care le-am întâlnit vreodată, 
iar conversațiile cu ea erau întotdeauna interesante. Am sperat 
tot timpul că vom scrie o carte împreună, dar nu cred că aș fi 
putut să țin pasul cu ea. 

La Crime Scene av apărut: 


CS 1 - Zâmbet ucigaș - lisa Scottoline 
CS 2 - Dansul morţii - Linda Fairstein 
<S.3 - Filiera grecească - Bogdan Hrib 
CS 4 - Crima Zen - Oliver Bottini 
CS 5 - in gura presei - Rober B. Parker 
CS 6 - Sunetele morţii - Alex Mihalcea 
(Cs P. Atac în bibliotecă - George Arion 
ES - Masca Morţii Roșii și alte povestiri - EdgorA Poe Y 
CS 9 - Câinele din Baskerville - Sir Arthur Conan Doye 
CS 10. Spada - Bogdan Teodorescu 
CS 11 - Atingerea Sultanului - Hakon Yel 
£S.12.-.3 cu ghinion - Emil Simionescu y 
CS 13 - Dreptate fără lege - Edgor Waloce V 
CS 14 - Crima Lordului Savile şi alte povestiri - Oscar Wilde 
CS 15 = Indiai anatomice - Oana Stoico-Mujea 
"316 - Ziua lupului - Coro Lucarelli F 
CS 17 - Casa secretă - Edgar Walace =Y 
CS 18 - Plăceri nevinovate - VT Morogon 
CS 19 - Fabrica de păcate - Richord Aleas 
CS 20 - Consiliul Justiţiei - Edgar Wallace J 
Cameleonul - George Arion 
- Pactul Roşu - Olmer Descosse 
CS 23 - Final Exit - Richord Aleas 
= Parfumul văduvei negre - Oona SioicoMuiea 
25 - Strada șobolanilor - Francois Forestier 
26 - Hoţii de timp - Ivono Boian 
- Almost Blue - Codo Lucareli 
CS 28 - Justițiarii din Cordoba - Edgar Wallace / 
CS 29 - Asasin la feminin - Monica Ramirez 
reuceanu. Roman (cu un) polițist - Stelian Judeo 
31 - Qima de la jubileu - Luca Verona / 
(€532.- Legea celor patru justițiari - Edgar Walace :/ 
Necvratul din Colga - George Arion 
34 - Pasiuni periculoase - VT Morogan 
_£5.35—Criminali în paralel - Denis Georgescu 
CS 36 - Ultimul Papă - vol.l - Luis Miguel Rocha 
CS 37 - Ultimul Papă - vol.2 - Luis Miguel Rocha 
„ CS 39 - Identităţi secrete - Monica Ramirez 

„Nu vă lăsaţi înşelaţi de abundența termenilor tehnici 
din acest thriller — haideţi să-l numim ştiinţific. Acţiunea pe 
care o imaginează Dan Scroggins îi lasă în umbră. Pentru 
că e palpitantă. Pentru că e originală. Pentru că ne atrage 
atenţia în ce pericol trăim din pricina unor scelerați dornici 
să pună bazele celui de Al Patrulea Reich, realizând arme 
chimice din reziduurile care nu sunt arse potrivit 
instrucţiunilor de securitate ale armatei. lar cuplul de 
anchetatori - un medic şi un poliţist - este de-a dreptul 
incitant de urmărit în tentativa lor — încununată de succes 
— de a combate fărădelegea, înfruntând primejdii care 
deseori le amenință viața.” 

